
FORORD. 



Lven foreliggende Fremstilling af den svenske Hypo- 
thekbanks og de svenske Hypothekforeningers Historie og 
Virksomhed er, som det første Titelblad viser, en Del af 
et større Arbeide om Landbrugskreditinstituterne i de tre 
skandinaviske Lande. Skriftet, der er udarbeidet med 
Understøttelse af Finants- og Indenrigsministeriet samt 
det Classenske Fideicommis, for hvilken Understøttelse 
Forf. herved tillader sig at bringe sin ærbødige Tak, var 
fra først af anlagt paa at give en Skildring af Land- 
brugets Kreditforhold i Almindelighed i disse Lande; 
men da Forf. begyndte at undersøge Forholdene paa 
Stedet i Sverrig og Norge, kom han meget snart til Er- 
kjendelse af, at skulde dette Spørgsmaal behandles i sin 
Helhed, vilde det blive saa indviklet og vidtløftigt, at 
dets Besvarelse enten maatte blive rent overfladisk eller 
ogsaa saa temmelig uoverkommelig. Med dette for Øje 
syntes det naturligt at indskrænke sig til en Skildring af de 
egentlige Landbrugskreditinstituter, der som de vigtigste 
Bærere af Landbrugets Kredit dog paa Forhaand havde Krav 
paa Interessen, og saa til Gjengjæld gjøre disse Instituter 
til Gjenstand for en mere indgaaende Undersøgelse. Og 
hertil var der saa meget mere Grund som Spørgsmaalet 

om Oprettelsen af en Hypothekbank for ikke længe siden 
havde været alvorlig paa Tale her i Danmark — for- 
haabentlig er det kun foreløbig henlagt — og der derfor 
var særlig Anledning til at fæste Opmærksomheden paa 
Organisationen af det svenske Landbrugskreditsystem, der 
nu har været i Virksomhed i en længere Aarrække og 
netop karakteriseres ved at være bygget paa en Hypothek- 
bank som den hos os foreslåaede i Forbindelse med et 
Antal lokale Hypothekforeninger, svarende til vore danske 
Kreditforeninger. En Fremstilling af dette Systems, og i 
Analogi hermed af de danske og norske Kreditsystemers, 
Opstaaen og Udvikling var derfor en Opgave, der saa at 
sige laa umiddelbart for Haanden, og den oprindelige Plan 
for Arbejdet blev følgelig forandret saaledes, at dette nu 
fremtræder som en Monographi over samtlige Landbrugs- 
kreditinstituter i de skandinaviske Lande. I denne Skik- 
kelse vil Skriftet udgjøre to Dele, af hvilket den ene (andet 
Bind), der omhandler Forholdene i Sverrig, herved fore- 
lægges Offentligheden, medens den anden, der omhandler 
Danmark og Norge, vil udkomme senere. 

Med Hensyn til nærværende andet Bind, hvis Ud- 
givelse er bleven betydelig forsinket ved, at der sam- 
tidig udkommer en svensk Udgave i Stockholm paa Aktie- 
selskabet Nors te dt & Søners Forlag, maa Forf. gjøre 
nogle enkelte Bemærkninger. Hvad først Bogens Form 
angaar, vil det sees, at den nærmest er en historisk 
Fremstilling, beregnet paa at kunne læses i Sammenhæng. 
Som Følge deraf er den ikke nogen egentlig Haandbog, 
men den vil dog formentlig for de fleste Spørgsmaals Ved- 
kommende kunne benyttes som saadan, da Forf. har søgt 
ved Meddelelse af Regnskaber, Statuter o. desl., dels i selve 



Texten, dels som Bilag, at give saa mange positive Op- 
lysninger som muligt. Hvad dernæst det Materiale angaar, 
der er benyttet ved Udarbejdelsen, da bestaar dette 
hovedsagelig af Hypothekbankens og Hypothekforeninger- 
nes Regnskaber og Revisionsberetninger; kun for det 
første Afsnits Vedkommende er der enkelte Steder gjort 
Brug af en Afhandling af nuværende Professor i* Helsing- 
fors, y. N, Lang, om »Den nationalokonom. teorien om 
jordkreditforeningars organisation«. Helsingfors 1882. 
Regnskaberne og Revisionsberetningerne ere imidlertid, 
tiltrods for deres rige Indhold af rent faktiske Oplysninger, 
et noget besværligt Materiale at have at gjøre med, for- 
saavidt som de i Reglen indskrænke sig til ganske kort- 
fattede Meddelelser, i hvilke Tallene spille Hovedrollen, 
og kun med stor Sparsomhed indlade sig paa at give yder- 
ligere Kommentarer. Man er derfor henvist til at supplere 
det Manglende ad andre Veje, og en væsentlig Hjælp 
hertil, ligesom i det Hele taget til at faa et i mange Hen- 
seender meget anskueligt Billede af Forholdene, har man 
i Betænkningerne fra de Komitéer, der til forskjellige Tider 
have været nedsatte for at behandle Spørgsmaalet om 
Hypothekinstituterne, og hvis Arbejder have faaet en af- 
gjørende Indflydelse paa disses Organisation. Af Hensyn 
til den Betydning, Komitébetænkningerne have havt for hele 
Gangen i Udviklingen, har Forf. fundet det rigtigt paa 
flere Steder at referere deres Indhold temmelig udførligt; 
Referaterne ville maaskee stundom synes for udførlige, men 
at der er medtaget saa meget, det er skeet med velberaad 
Hu i Henhold til den Betragtning, at i et Arbejde som 
det foreliggende er det ikke alene de endelige Love og 
Bestemmelser, men tillige de forudgaaende Overveielser og 



Forhandlinger som have Interesse, og som maa kjendes, 
hvis man skal kunne danne sig en uhildet Dom over de 
Resultater, de have affødt, — en Betragtning, der i dette 
Tilfælde turde have saa meget større Vægt, som det, i det 
Mindste udenfor Sverrig, kan have sine Vanskeligheder at 
faa Adgang til selve de paagjældende Aktstykker. Ved 
Siden af Komitéernes Betænkninger er benyttet Forhand- 
lingerne paa Rigsdagen, Artikler i Bladene o. desl., men 
hvad Forf. herved har kunnet samle er dog af mindre 
Betydning i Sammenligning med de Oplysninger, han har 
modtaget igjennem Meddelelser og Udtalelser af Personer, 
der paa forskjellig Maade have nøiere Kjendskab til For- 
holdene, og som gjennemgaaende med den største Rede- 
bonhed og Forekommenhed have stillet deres Viden og 
Erfaringer til hans Raadighed. Forf. der i fuldeste Maal 
erkjender, hvor meget han skylder den Velvillie, der saa- 
ledes er vist ham, tillader sig herved at bringe alle Ved- 
kommende sin bedste Tak, og særlig maa han rette denne 
Tak til de to Herrer, Kancelliraad i Finantsdepartementet, 
tidligere Bankinspekteur, Hr. Hj. af Peterséns, og Kæm- 
merer i Hypothekbanken, Hr. W. Anstrin, der begge lige 
fra første Færd af have ydet al mulig Hjælp ved Udarbejdel- 
sen af Bogen og til Slutning ved at gjennemsee Korrekturen 
have givet en Garanti for, at der ikke er indløbet positive 
Fejl i Fremstillingen. 

Om de Mangler, der i andre Henseende kunne k4æbe 
ved denne, skal Forf. ikke udtale sig. Han troer at turde 
sige, at han har bestræbt sig for at komme tilbunds i 
Spørgsmanlet og at danne sig en upartisk Opfattelse af 
Forholdene, men hvorvidt hans Arbejde iøvrigt er lykkedes, . 



kunne kun Læserne bedømme. Selv afseet fra, om man er 
enig i den Opfattelse, der gaaer igjennem Fremstillingen, eller 
ei, vil der sikkert nok kunne reises forskjellige Indvendinger 
imod Behandlingen af Stoffet; Meget beroer jo paa et 
Skjøn, og det er ikke altid let at afgjøre, hvorvidt Dette 
eller HiAt fortjener at omtales, eller hvormegen Betydning 
man skal tillægge det. Dette gjælder f. Ex. om mange 
af de Detailler, der ere medtagne, men Forf haaber dog 
her saa nogenlunde at have truffet den rette Gtænse og i 
hvert Fald at have feilet til den heldigste Side, saa at intet 
Væsentligt ef forbigaaet, medens det vel kan være, at Et 
og Andet uden Skade kunde være udeladt. At et enkelt 
Punkt, Spørgsttiaalet om Kapitalrabatten, er forholdsvis 
meget vidtløftig behandlet, trænger næppe til noget For- 
svar, da, som ogsaa fremhævet i Texten, den rette For- 
staaelse af dette Punkt er en nødvendig Betingelse for 
overhovedet at fordtaa hele Hypothekbankens Regnskab. 
Forf maa bede om Overbærenhed med, at der — 
tildels paa Grund af hans Fraværelse — paa flere Steder 
er indløbet Trykfeil, af hvilke nogle desværre ere temmelig 
meningsforstyrrende. Ved den tilføiede Liste over Rettelser 
er der søgt at raade Bod derpaa, og Læseren bedes at 
eftersee denne, naar han skulde støde paa Noget, som 
synes ham mindre klart. — 

Kjøbenhavn i Juni 1892. 

A. Leigh-Smith. 

Før Oprettelsen af „ AUmånna Hypothekbanken". 



Sverrig kan rose sig af allerede meget tidlig at have 
haft Øjet aab^it for Betydningen af en Kredit for Land- 
bruget. Medens en organiseret Landbrugskredit i andre 
Lande som Regel er en forholdsvis moderne Institution, 
har man i Sverrig allerede i lange Tider søgt at skaffe 
Landmændene Laan paa gode Betingelser igjennem offent- 
lige Anstalter. Allerede Rigsbankens Forløber, den Palm- 
struchske Bank, kunde ifølge sine Privilegier af 1656 give 
Laan paa »Slott, hof, land och felder, åkrar, ångar o. s. v.«, 
og da denne Bank efter faa Aars Forløb afsluttede sin Virk- 
somhed, optog den i 1668 stiftede Rigsbank Udlaan i Land- 
eiendomme som en integrerende Del af sit Program og 
standsede kun dermed, naar Omstændighederne gjorde det 
umuligt for den at overkomme det. Banken gjorde sit 
Bedste for at komme Landmændene til Hjælp, men hvor- 
meget den end bestræbte sig derfor, kunde det ikke un(jl- 
^aaes, at denne Del af dens Virksomhed kom til at staa 

tilbage for de andre Opgaver, den havde at løse. og som 
den først maatte tænke paa. 

Det har forøvrigt sin Interesse, at se, hvorledes Rigs- 
banken bragte de Principer, hvorpaa Nutidens Hypothek- 
instituter ere byggede, til Anvendelse længe, før man ellers 
noget andet Sted havde tænkt paa, at det kunde være 
nødvendigt at have særlige Kreditanstalter til at give 
Laan i faste Eiendomme. Saaledes anlagde man i det 
Væsentlige den samme Maalestok som nutildags for 
Laanenes Størrelse i Forhold til Panternes Værdi og satte 
Grændsen for Laanene til Halvdelen eller to Trediedele 
af Værdien. Laanene kunde fra først af kun gives paa 
et Aar ad Gangen, men naar Bankens Situation tillod det, 
kunde de fornyes, og faktisk bleve de kun meget sjældent 
tilbagebetalte, men gik efterhaanden over til at blive faste 
Laan. Følgen heraf var imidlertid, at Bankens Midler 
bleve bundne for stærkt, og Rigsdagens »SekretaUtskott« 
— den egentlige regj erende Myndighed i deri saakaldte 
»Frihedstid« — vedtog derfor i 1752 en Beslutning om, at 
der, naar Kapitalen havde staaet i 10 Aar, aarlig skulde 
afdrages 5 pCt. af alle Laan i Bjærgværker (Bruk) og 
anden Grundeiendom, indtil der kun resterede en Fjerdedel 
af den oprindelige Hovedstol, som da kunde blive staaende 
som fast Laan. Denne Bestemmelse udvidedes 4 Aar senere 
derhen, at der efter 2 Aars Forløb skulde atbetales i pCt. 
og efter 7 Aars Forløb 2 pCt. aarlig af Kapitalen, indtil 
det halve Laan var afdraget, hvorefter Laantagerne kunde 
beholde Resten staaende til en Rente af 4 pCt. 

Banken kom lidt efter lidt ved disse Foranstaltninger ind 
paa et helt Amortisationssystem, der endelig i 1772 ledte til 
Fastsættelsen af et almindeligt aarligt Afdrag af 2 pCt., og 



denne Ordning forblev uforandret lige til 1859. Rente- 
foden var i Begyndelsen meget høi — indtil 8 pCt. for 
større og 10 pCt. for mindre Laan — men nedsattes 
efterhaanden , indtil den i 1772 bestemtes til 4 pCt., paa 
hvilket Punkt den derefter uforandret blev staaende. 

I Almindelighed var der ogsaa fastsat et Maximum 
for Rigsbankens Laan i Grundeiendomme, ikke blot med 
Hensyn til det samlede Beløb, Banken overhovedet kunde 
anbringe paa denne Maade, men ogsaa med Hensyn til 
Størrelsen af det enkelte Laan. I Tiden 1756 — 1761 
fandtes der imidlertid ingen saadanne Bestemmelser, og 
Følgen var da ogsaa, at i Aaret 1761 naaede Udlaanene 
op til over 30 Millioner Daler Sølvmønt. Det blev nu 
nødvendigt at foretage en Indskrænkning, og efter at der 
var gjort flere Skridt i denne Retning, ophørte Banken 
fra 1770 i en lang Periode helt med at give Laan i Grund- 
eiendomme. Først i 18 1 2 blev det ved en Beslutning af 
Stænderne bestemt, at den fra 18 15 atter skulde begynde 
paa denne Virksomhed, og der blev hertil anslaaet et 
Beløb af 300000 Rdl. Banko*), foruden hvad der maatte 
indkomme ved de stipulerede Afdrag paa de udestaaende 
Laan. 

Det var imidlertid klart, at den Understøttelse, som 
Rigsbanken kunde yde Landbruget, altid maatte blive 
meget begrændset, og paa Rigsdagen 181 5 blev der der- 
for af Grev S chw er in fremsat et mere omfattende Forslag 
til en Ordning af Landeiendommenes Kreditforhold. Ifølge 
dette Forslag, hyortil Forbilledet var hentet fra de preus- 
siske Hypothekforeninger, skulde der rundt om i Landet 

under Navn af Kredit kasser oprettes offeatUge Laane* 
anstalter, i hvilke kun Eiere af Landeiendomme kuftde 
indtræde. Enhver Landeiendomsbesidder indenfor det 
Omraade, der var tillagt den paagjældende Krectitkasse, 
kunde indtræde i denne, imod at han til Sikkerhed for 
Kassen lod sin Eiendom »indtegne« for Halvdelen af 
Taxationsværdien. »Indtegningen«, der maatte være den 
første Prioritet i Eiendommen, skulde overleveres til Kredit- 
kassen, som for Modtagelsen skulde udfærdige et BeviSi 
der skulde anses for et Aktiebrev, paa hvilket Eiendoms- 
besidderne kunde optage Laan i Kassen til høist det Be- 
løb, Indtegningen lød paa. Laanene skulde løbe med 
S pCt. Rente, der betaltes en Gang aarlig, og ved hver 
Rentebetaling skulde der afdrages lo pCt. af den oprinde- 
lige Hovedstol, saa at hele Laanet vilde være betalt til- 
bage i Løbet af lo Aar; dog burde Laanene gaa over til 
at blive faste Laan, saasnart der indtraadte en Bedring i 
Pengeforholdene, der paa den Tid, da Forslaget fremsattes, 
vare meget trykkede. Alle Interessenterne i Kreditkassen 
skulde være solidarisk ansvarlige med det Pant, de havde 
stillet, for Kassens Forpligtelser overfor Rigets Stænders 
Bank, i hvilket der imod en Afgift af 2 pCt. skulde 
aabnes alle Kasser under Et en samlet Kredit af indtil 
1,600,000 Rdl. Banko. Kreditkassen skulde have Ret til 
at modtage Indskud af private Midler mod en Rente af 3 
eller 5 pCt. paa henholdsvis 3 Maaneders eller V2 Aars 
Opsigelse. 

Det særlige Udvalg, som var nedsat paa Rigsdagen i 
18 1 5 for bl. A. at undersøge Aarsagerne til det alminde- 
lige Tryk, der hvilede over alle Forhold, og foreslaa Midler 
til at afhjælpe det, var ikke utilbøieligt til at komme Land- 

bruget imøde, men gik en anden Vei end Grev Schwerin 
havde tænkt sig, og foreslog, at der skulde oprettes et 
»Rigets Stænders Laanekontor« med det Formaal at give 
Laan i Landeiendomme, og at dette Institut skulde have 
et Grundfond af 2 å 3 Mill. Rdl. Banko, samt give* Laan 
til 1/3 af Taxeringsværdien mod 3 pCt. Rente og 3 pCt. 
aarlig Afdrag. Stænderne vilde dog ikke gaa ind paa 
dette Forslag, men lod det bero ved den i 18 12 tagne 
Beslutning om Udlaan gjennem Rigsbanken, og heller ikke 
paa Rigsdagen i 18 18, da Grev Schwerin paany bragte 
Sagen frem, formaaede den at vinde Indgang. 

Spørgsmaalet om Oprettelse af en Hypothekforening 
for Landeiendomsbesiddere blev imidlertid atter optaget 
af en i 1822 nedsat Kongelig Finantskomité, af hvilken Grev 
Schwerin var Medlem, og Komitéen anbefalede Dannelsen 
af et saadant Institut, der til en Begyndelse skulde være 
fælleds for hele Landet, men indrettes saaledes, at det 
kunde gaa over til at danne særlige Afdelinger for de 
enkelte Provindser, efterhaanden som Krediten blev mere 
udviklet. Komitéen tænkte sig nærmest det nye Institut 
som en Statsanstalt, hvis Styrelse under offentligt Tilsyn 
kunde overlades til Delegerede, valgte af Interessenterne, 
og fremsatte et udførligt og egenthg meget praktisk og vel 
motiveret Forslag til den nærmere Ordning. Sagen blev 
overgivet til det »Sammensatte Stats- og Banko -Utskott« 
paa Rigsdagen i 1823, men mødte der saa mange Vanske- 
ligheder, særlig med Henvisning til det Mislige i at indlade 
sig paa Dannelsen af et Institut, der skulde paatage sig at 
modtage Laan af private Personer for at anbringe dem i 
Landeiendomme, at den efter en Del Forhandling, der dog 



nærmest tydede paa, at der i Rigsdagen var Stemning for 
Sagen, blev henlagt for denne Gang. 

Efter disse gjentagne mislykkede Forsøg fik Spørgs- 
maalet om Landbrugskreditens Ordning Lov til at hvile 
indtil »Slutningen af 1829, da Regjeringen tog Sagen i sin 
Haand og atter bragte den frem i Form af et Forslag om, 
at Staten direkte skulde benytte sin gode Kredit til at yde 
Landbruget den Understøttelse, hvortil det høilig trængte*). 



') P. V. Moller giver i sin »Svenska Jordbrukets Historia« (Stock- 
holm 1881, p. 255) et Billede af det Besvær, Landmændene i hin 
Tid havde med at skaffe Penge, selv om de havde nok saa god 
Sikkerhed at byde. Ved Omtalen af Stiftelsen af Privatbanker og 
Hypothekforeninger siger han: — »Den Landmand, som tidligere 
havde villet indføre Forbedringer eller foretage mere omfattende 
eller kostbare Arbeider ved sin Eiendom, maatte vel mindes de 
Vanskeligheder, der mødte ved at skaffe Penge dertil. Stod han 
ikke i Handelsforbindelse med en eller anden anset Kjøbmand i 
Stockholm, Goteborg eller Malmø, som kunde diskontere og om- 
sætte hans paa 14 Dages Opsigelse lydende »galgsedlar«, var han, 
naar han havde Brug for Penge, udelukkende henvist til Rigs- 
bankens faa Kontorer i Provindserne, og det største Diskontolaan, 
disse gav til en enkelt Mand, var ikke paa mere end 9000 Kroner. 
Foretrak man et prioriteret eller fast Laan for en svævende Gjæld, 
var det næsten udelukkende hos de offentlige Kasser, der kunde være 
Tale om at søge et saadant, men Kassernes Statuter og overdrevne 
Forsigtighed gjorde det ikke sjældent umuligt at opnaa det. Det 
behøver ikke nærmere at udvikles, hvorledes denne mangelfulde 
Forsyning med Kapital hæmmede det svenske Landbrugs Frem- 
gang, især paa en Tid, hvor Trangen til Penge stadig voxede ved 
Udskiftningen og Nødvendigheden af at gjøre denne frugftbringende. 
Men den 14de Oktbr. 1830 stiftedes Skaanes Privatbank og 
inden 7 Aars Forløb havde 4 andre Provindser fulgt Exemplet. 
I 1846 fulgte GSteborgs og M&larprovindsernes og siden flere 
andre. Allerede ved Udgangen af 1852 havde disse Banker over 
ii'/j Mill. Kr. udelebende i Kreditsedler og havde bevilget Kasse- 
krediter til et Beløb af 6V4 Mill. Kr. ... Samtidig stiftedes efter- 
haanden Hjrpotkekforeningerne, og uden at komme ind paa alle de 
mere eller mindre beføiede Indvendinger, saa vel med Hensyn til en 



Da Statens Finantser vare i den bedste Tilstand, og Staten 
ikke havde noget Behov for Laan til eget Brug, kunde 
dens Kredit uden mindste Ulempe anvendes til at under- 
støtte de Landeiendomsbesiddere , som trængte til at om- 
sætte deres gamle Gjæld og kunde give tilstrækkelig Sikker- 
hed. Kongen henstillede derfor til Rigets Stænder at 
træffe Foranstaltninger i dette Øiemed ved at vedtage at 
udstede Obligationer, der i Betragtning af Statens finant- 
sielle Stilling med Lethed vilde kunde afsættes paa gunstige 
Vilkaar, især dersom Rigets Stænder vilde anvise et fast 
aarligt Beløb til Amortisation af Obligationerne. Den sær- 
lige Laaneanstalt, som i denne Anledning maatte oprettes, 
burde ikke forenes med Rigsbanken, men underlægges 
Rigsgjældskontoret. De Forpligtelser, som Staten kom 
til at paatage sig, skulde grundes paa gode Prioriteter i 
Landeiendomme, og den Rente, Laantagerne maatte yde, 
skulde svare til den, som Staten selv maatte give af de 
udstedte Obligationer, medens de aarlige Kapitalafdrag 
skulde anvendes til successivt Tilbagekjøb af disse. 

Regjeringens Forslag vandt »Statsutskottets« og Stæn- 
dernes Tilslutning, og det vedtoges, at Rigsgjældskontoret 
skulde optage et Laan paa 2 Mill. Rdl. Sølv-Specier, imod 
Udgivelse af 4 pCt.s Obligationer, der maatte sælges 
med en Kapitalrabat af høist 8 pCt., — at de saaledes 
tilveiebragte Midler skulde udlaanes til Eiere af Landeien- 



og anden Privatbanks Begj ærlighed efter Gevinst som med Hensyn til 
Hypothekforeningernes finantsielle Operationer, den udstrakte Amor- 
tisationstid o. s. fr.. og selv indrømmet, at Hypothekforeningerne synes 
at have bidraget til at forøge og ikke at formindske det svenske 
Landbrugs Gjæld, maa det sikkert siges, at disse Pengeinstituter have 
været til Velsignelse for den vindskibelige og klogt beregnende 
JLandmand*c 

domme mod samme Sikkerhed, som fordredes for Rigs- 
bankens Udlaan, — at der af disse Laan skulde svares 
en aarlig Ydelse af 6 pCt., hvoraf 5 pCt. Rente og 
Resten Amortisation, — samt at der, saalænge der 
meldte sig et tilstrækkeligt Antal Laansøgende, ikke maatte 
gives noget enkelt Laan større end 30000 Rdl. Banko 
eller mindre end 200 Rdl. Banko, ligesom Laanene aldrig 
maatte overstige 2/5 af Taxeringsværdien. Den 21de Mai 
1830 blev Rigsdagens Beslutning stadfæstet af Kongen, 
og Sverrig havde altsaa nu — ligesom det allerede tidligere 
var skeet i Norge — bestemt sig til at gjøre et Forsøg^ 
paa at lade Staten optræde direkte som Laantager for 
Landbrugerne. 

Men Forsøget blev ikke gjort, da det kom til Stykket, 
Da Rigsdagen for 1834 — 35 traadte sammen, meddelte 
Rigsgjældskontorets Bestyrelse, at det ikke var lykkedes 
den at skaffe et Laan paa de fastsatte Betingelser, en 
Meddelelse, om hvilken »Statsutskottet« bemærkede, at »vel 
havde Bestyrelsen rettet sig efter Ordlyden i Loven, men 
den havde ikke søgt at frem^ne Rigets Stænders Hensigt 
med den Iver og Omtanke, som man havde været beret- 
tiget til at vente.« Men Rigets Stænder opgave nu ogsaa 
selv Sagen og fremsendte en Meddelelse til Kongen om^ 
at i Betragtning af, — at den paa forrige Rigsdag 
fattede Beslutning ikke var kommet til Udførelse, — at 
et udenlandsk Laan med Sikkerhed kunde antages at 
blive saa dyrt, at de, til Bedste for hvem det skulde 
optages, næppe vilde kunne staa sig ved at modtage de 
derigjennem tilvejebragte Midler, naar Rigsgjældskontoret 
skulde holdes skadesløs ved Operationen, — at Anven- 
delsen af Statens Kredit i Udlandet til Fordel for Private 



ikke syntes at være nyttig, men tvertimod skadelig, og 
derfor kun burde kunne komme i Betragtning, 
naar der derved kunde undgaaes et endnu større 
Onde, — samt endelig, at de forhaandenværende Forhold 
ikke paakaldte et saadant extraordinairt Skridt, — havde 
Rigets Stænder vedtaget at sætte den forrige Rigsdags Beslut- 
ning om Optagelse af etLaan »ud af al Kraft og Virkning«. 
Det er interessant at se, hvorledes der i denne Meddelelse 
kommer en Opposition til Orde imod Statens Intervention 
til Fordel for private Interesser; det er Begyndelsen af den 
økonomiske Strømning, der kulminerede i Aarhundredets 
Midte og først i den nyeste Tid har begyndt at vige 
Pladsen for en mindre doktrinair Opfattelse. 

Trods Stændernes Beslutning vilde Regjeringen, der 
stadig stod paa det samme Standpunkt som ved den fore- 
gaaende Rigsdag, dog ikke dermed lade Sagen falde, men 
gjorde et nyt Forsøg paa at komme Landbrugerne til 
Hjælp. I en Skrivelse til Rigsdagen erklærede Kongen 
ikke at kunne erkjende Rigtigheden af de af Stænderne 
fremsatte Motiver, eftersom de vare stridende mod de 
Anskuelser, der i 1830 havde ledet til Beslutningen om 
Optagelse af et Laan til Fordel for Landeiendomsbesid- 
derne. Disse havde efter Regjeringens Skjøn gyldig 
Grund til at vente, at en af Stænderne vedtaget og af 
Kongen billiget Beslutning ogsaa virkelig vilde blive gjennem- 
ført, og der var saameget mere Anledning til nu at gjennem- 
føre den, som de netop under Dannelse værende Hypothek- 
foreninger vilde gjøre Sagen ulige simplere og skaffe større 
Sikkerhed for Anvendelsen af Midlerne. Der var fra flere 
Sider indkommet Andragender til Kongen om Godkjen- 
delse af Statuter for nye Hypothekforeninger, samt om 

Regjeringens Medvirken til at skaffe Foreningerne Under- . 
støtteise fra Statens Side, og da det utvivlsomt var i 
Statens og Almenvellets Interesse at fremme Hypothek- 
foreningernes Virksomhed, foreslog Kongen, at Rigets 
Stænder skulde fastholde sin tidligere Beslutning om Op- 
tagelse af et Laan paa 2 Mill. Specier, som burde kunde 
erholdes hovedsagelig paa de i 1830 fastsatte Betingelser. 
Dette Laan skulde udelukkende anvendes til Hypothekfor- 
eningeme, paa Betingelse af, i : at der ikke deraf paa nogen 
Maade kunde opstaa Tab for Staten, og 2: at følgelig alle 
Omkostninger ved Optagelse af Laanet, ligesom ogsaa An- . 
svaret for rigtig Betaling af Renter og Kapitalafdrag skulde 
paahvile de Hypothekforeninger, hvem Laånet kom tilgode. 
Hypothekforeningerne skulde stille fuld Sikkerhed for Ind- 
betaling til bestemte Tider af 6 pCt. af de oprindelig 
erholdte Laan, og af disse 6 pCt. skulde de 4 pCt. være 
Rente og Resten Kapitalafdrag, hvilket skulde vedblive, 
indtil hele Laanet var tilbagebetalt. 

Dette Regjeringens Forslag, som i Virkeligheden kun 
var en Gjennemførelse af den Beslutning, som den fore- 
gaaende Rigsdag selv havde fattet, og som imod dens 
Villie ikke var bleven udført, gav Anledning til en over- 
ordentlig levende Forhandling i »Utskottet« og mødte, 
særlig fra Borgerstandens Side, stærk Modstand. Man 
gik endog saa vidt, at man paastod, at Forslaget var et 
Indgreb i Rigets Stænders Ret til uden Indblanding fra 
Regjeringens Side at bestyre Statsgj ælden og ledeRigsgjælds- 
kontorets Laanevirksomhed, og Forslaget blev da ogsaa 
forkastet af Utskottet om end kun med en Stemmes Majo- 
ritet. Ved Behandlingen i Stænderne havde det dog hos 

Adelen og Bondestanden vundet talrige Forsvarere, og 
Bondestanden vedtog næsten enstemmigt et af Skaaningen 
Anders Danielsson stillet Ændringsforslag, der gik ud 
paa, at det skulde overdrages Rigsgjældskontoret at optage 
Laan imod Udstedelse af 472 pCt.s Obligationer, og at 
anvende de derved indvundne Midler til Udlaan i Land- 
«iendomme imod antagelige Hypotheker indenfor Halv- 
delen af Taxeringsværdien , dog saaledes at intet Laan i 
en enkelt Eiendom maatte være over 20000 eller under 
500 Rdl. Af disse Laan skulde der til Rigsgjældskontoret 
erlægges en aarlig Ydelse af 6 pCt., hvoraf 5 pCt. Rente 
og Resten Amortisation. Den halve Procent, der fremkom 
ved Differencen imellem Renten af de udstedte Obliga- 
tioner og Renten af Udlaanene, skulde tilfalde Rigsgjælds- 
kontoret som Godtgj øreise for Administrationsomkost- 
ningerne. 

Trods den stærke Tilslutning, Danielssons Forslag 
havde fundet i Bondestanden, vandt det i Udvalget ikke 
større Bifald end den Kgl. Proposition og blev ligeledes 
forkastet. Bondestanden lod sig dog ikke nøie hermed og 
sendte i Forening med Præstestanden atter Sagen tilbage 
til Udvalget til fornyet Overveielse, men Udvalget fastholdt 
desuagtet den engang indtagne Stilling og i sin endelige 
Erklæring udtalte det, at det ikke kunde tiltræde hverken 
den Kgl. Proposition eller noget af de forskjellige andre 
Forslag, der vare fremkomne i Forbindelse med denne. 
Til Udvalgets fornyede Betænkning var der dog knyttet 
en Reservation, i hvilken der foresloges, at det skulde paa- 
lægges Rigsgjældskontoret i Rigets Stænders Navn og paa 
deres Vegne at garantere de Gjældsbreve, der udstedtes 
af Hypothekforeninger, der ble ve organiserede efter visse 

bestemte Regler, dog saaledes, at Foreningerne burde være 
ansvarlige for de Tab, der muligvis kunde opstaa for Rigs- 
gjældskontoret igjennem den af dette overtagne Garanti, 
og at Garantien ikke maatte udstrækkes udover et Beløb 
af 2 Mill. Specier for samtlige allerede bestaaende og 
eventuelt tilkommende Hypothekforeninger. 

Denne Reservation tiltraadtes saavel af Adelen som 
af Præste- og Bondestanden og var altsaa forsaavidt ved- 
taget, men da det derefter nærmere skulde bestemmes, 
hvilke Betingelser Hypothekforeningerne skulde opfylde 
for at komme til at nyde godt af Rigsgjældskontorets 
Garanti, lykkedes det Modstanderne at faa disse Betingelser 
a^ttede saaledes, at ingen Hypothekforening kunde være 
tjient med at benytte sig af den bevilgede Statsgarantr. 
Samtidig blev der af det Parti i Stænderne, der havde 
modarbeidet den Kgl. Proposition, anlagt Rigsret imod 
Kronens Raadgivere, og i Borgerstanden blev der som et 
Slags Demonstration stillet Forslag om en særlig Bevilling, 
der under Benævnelsen: »Bevilling til Hypothekforeninger- 
nes Laan« skulde opføres i Skatteydernes Skattesedler og 
skulde anvendes til Dækning af de Tab, der antoges at 
ville blive en nødvendig Følge af Statsgarantien. 

Den fjendtlige Stemning imod Hypothekforeningerne, 
der særlig i Borgerstanden var kommen saa stærkt til Orde 
paa denne Rigsdag, fik endnu mere Overhaand paa Rigs- 
dagen i 1840 — 41, idet Stænderne paa denne helt op- 
hævede den bevilgede Garanti, eftersom »den Omstændig- 
hed, at ingen saadan Garanti havde været nødvendig eller 
Spørgsmaalet derom endog blot var blevet bragt paa Bane, 
syntes at vise, at det ved den omhandlede Beslutning til- 
sigtede Øiemed havde kunnet naaes, uden at man behøvede 

at tye til Statens Medvirkning, og man derhos i det Hele 
taget omhyggeligt maatte sørge for, at Staten ikke blev 
indblandet i private Personers Kredit €ller Industriforeninger. « 

Hermed endte den lange Kamp paa Rigsdagen om 
Statshjælp eller Ikke-Statshjælp til en Kreditorganisation 
for Landbruget. Hypothekforeningernes Modstandere havde 
fuldstændig seiret. De svage Spor af Statsunderstøttelse, 
der endnu kunde siges at være til Stede, saalænge Bestem- 
melsen om en betinget Statsgaranti stod ved Magt, selv 
om denne i Virkeligheden aldrig havde faaet nogen Be- 
tydmng, faldt helt bort, og den eneste Fordel, der i nogle 
Aar tilstodes Hypothekforeningerne , var den Kreditivret i 
Rigsbanken, som Rigets Stænder paa Rigsdagen 1834 — 35 
bevilgede til et Beløb af høist 450000 Rdl. Rmt. for hver 
Forening. Men ogsaa denne Kreditivret blev inddragen 
ved en Beslutning af Rigsdagen 1847 — 4^- Ganske vist 
fremkom der senere gjentagne Forslag paa Rigsdagen om 
Foranstaltninger, der kunde føre til en bedre Betryggelse 
af Foreningernes Stilling, og bl. A. foresloges det om- 
sider paa Rigsdagen 1858 at centralisere deres Virksomhed 
og stille den under Statens Garanti, men intet af disse For- 
slag nød ringeste Fremme. 

Statens afvisende Holdning kunde dog ikke standse 
Dannelsen af Hypothekforeninger; Kravet paa en bedre 
Form for Landbrugets Kredit viste sig uafviseligt, og 
medens man kjævledes paa Rigsdagen, opstod der ved 
Landmændenes eget Initiativ lidt efter lidt Hypothekforeninger 
rundt om i Landet uden Understøttelse, og man kan næsten 
sige ogsaa uden nogensomhelst Kontrol fra Statens Side. 

Det første svenske Hypotheldnstitut, for saavidt man 
da ikke vil regne Rigsbanken som saadant, var »Bruks- 



egarnes Hypothekskassa«, der stiftedes 1833 fo** ^^ komme 
»Bruksegarne«, o: Jærnværkseieme til Hjælp og i sin 
Organisation var væsentlig forskjellig fra de senere op- 
rettede Hypothekforeninger. Disse ere baserede paa Gjen- 
sidighed: Laantagerne ere paa engang Interessenter i For- 
eningen og ansvarlige for dens Forpligtelser, hvorimod 
Hypothekskassens Interessenter vare ligefremme Aktionairer, 
der paa bestemte Betingelser ydede Brugseierne Laan og 
selv toge den Gevinst og det Tab, der deraf kunde op- 
staa. Af de egentlige Hypothekforeninger for Landeien- 
domme oprettedes den første i Skaane 1836, og derefter 
kom Østergotland 1845, Smaaland 1846, Mælarprovindseme 
1847, Ørebro Lehn 1849, Wermland 1850, Elfsborgs Lehn 
185 1 samt i 1853 Gotlands Lehn, der dog ikke kom til 
at træde i Virksomhed før »Allmånna Hypothekbanken« 
oprettedes. 

Som foran nævnt var Ideen til disse Hypothek- 
foreninger taget fra Tyskland, men de afvege dog paa 
flere Punkter betydelig fra deres Forbilleder: de tydske 
»Landskaber«*). Landskaberne vare officielle Instituter, der 
stode under Statens stadige Opsigt og Indflydelse samt 
omfattede alle de adelige Godser af en vis Størrelse i den 
paagjældende Provinds. Formaalet med Landskaberne var 
ved Hjælp af gjensidig Ansvarlighed og regelmæssig ordnet 
Rentebetaling at give den enkelte Eiendomsbesidders Real- 
kredit et bredere Grundlag. Der dreves ingen anden 
Udlaansvirksomhed end Udstedelse af Pantebreve, og da 
disse vare virkelige Hypotheker, udstedte paa bestemte 
udtrykkelig nævnte Eiendomme, var deres Sikkerhed be- 



-•) Lang: a V. p. 120 og flg. 

trygget derigjennem, uden /at der behøvedes videre særlige 
Anordninger, ligesom der ogsaa, da Foreningerne begyndte 
at udstede almindelige Obligationer, blev indført strænge 
Kontrolforholdsregler for at forhindre, at der skulde kunne 
være flere Obligationer i Omløb, end hvad der svarede til 
Foreningernes Beholdninger af Panteobligationer. I den 
første Tid kunde Laanene ganske vist opsiges af For- 
eningerne, naar' det blev nødvendigt, men da Pantebrevene 
altid betaltes over deres nominelle Værdi , forekom Op- 
sigelser fra Indehavernes Side saa godt som aldrig, og da 
der i Krigsaarene i Aarhundredets Begyndelse begyndte 
at frenikommé Opsigelser i større Omfang, blev der strax 
fra Statens Side værnet om Foreningerne og deres Interes- 

senter ved et Moratorium, som blev staaende ved Magt, 
indtil Kursen paa Pantebrevene atter var steget til Pari 
eller derover. 

De svenske Hypothekforeninger vare derimod noget 
helt Andet. De vare Kreditinstituter, der baserede paa 
Selvhjælp tillige søgte at skaffe deres Interessenter en 
Gevinst. De vare frie Associationer, der med Hensyn til 
deres Styrelse vare fuldstændig uafhængige , af Stats- 
magten. Hver enkelt Forening lavede sine Statuter og 
styrede sine Sager, som den bedst syntes, og selv paa de 
allervæsentligste Punkter fremkom der derved den største 
Ulighed imellem dem, baade med Hensyn til Organisation 
og til Virkemaade. Da Regjeringens Bestræbelser for at 
faa Hypothekforeningerne ind under Statens Garanti og 
Tilsyn vare mislykkede, bleve Foreningerne betragtede 
som rent private Foretagender, og deres Statuter kom 
derved til at savne den fælles ledende Tanke, der ellers 
utvivlsomt vilde være kommen til at gaa igjennem dem. 

I Stedet for at Hypothekforeningerne burde have været 
organiserede systematisk som et sammenhængende Hele, 
bleve de enkelte Foreninger dannede i hver sin Provinds, 
eftersom der blev Trang til dem, og Følgen deraf var en 
Splittelse af Kræfterne, der blev alt andet end heldig for 
deres hele Virksomhed. Skjøndt stræbende til det samme 
Maal: at skaffe det svenske Landbrug eri lettere Adgang 
til Kapital, traadte de af Mangel paa indre Sammenhæng 
ofte hindrende i Veien for hverandre, og medens de ved 
at virke i Fællesskab i det Mindste til en vis Grad i 
mange Tilfælde vilde have kunnet diktere Laangiverne 
deres Betingelser, bleve de nu af deres indbyrdes Kon- 
kurrence ofte nødte til at finde sig i meget haarde Vilkaar. 
At Hypothekforeningerne trods det, at de saaledes vare 
henviste til at arbeide ganske paa egen Haand og uden 
nogen Forbindelse med hverandre eller Understøttelse fra 
Statens Side, desuagtet kunde trives og stadig udvide sig, 
er et tydeligt Bevis paa hvor stor Trang der var hos 
Landbruget til at faa sin Kredit bragt ind under nogen- 
lunde taalelige Former. 

Gjennemgaaende maa det vistnok ogsaa siges, at 
Foreningerne bleve, i hvert Fald i visse Retninger, godt 
ledede. *) Men det kan ikke nægtes, at skal deres Forret- 
ningsførelse bedømmes efter hvad der nu tildz^s ansees for 



*) Som et Exempel paa den Forsigtighed og Omhu, hvonned man gik 
tilværks ved Bedømmelsen af Panternes Værdi og ved Fastsættelsen 
af Udlaanene kan det saaledes anføres, at ifølge den skaanske For- 
enings Revisionsberetning for 1885 havde denne store Forening, der 
havde c 6272 Mill udestaaende i Amortisationslaan, i Aarets Løb 
maattet overtage et Pant (et lille Bondested), hvilket kun var 
hændt een Gang før i de 50 Aar, Foreningen havde 
været i Virksomhed. 

Grundprinciperne for Ledelsen af et Hypothekinstitut, 
giver den skjellig Anledning til Kritik. Grunden dertil 
maa fornemlig søges i en almindelig Uklarhed med Hensyn 
til en Kreditforenings eller Hypothekforenings egentlige 
Natur. Man havde ikke ret Øiet aabent for den Forskjel, 
der nødvendigvis maa være imellem en Landbrugskredit- 
forening, der kun har til Opgave at skaffe sine Interessenter 
billige Laan paa lang Tid, og en egentlig Bank, der lige- 
frem handler med Penge. Som Følge deraf var der en 
stadig Tendents til at blande halvt eller helt bankmæssige 
Forretninger ind i den egentlige Kreditforeningsvirksomhed, 
og disse Bankforretninger antoge stundom aldeles ufor- 
holdsmæssige Dimensioner. Foreningerne gave saaledes 
ikke blot Amortisationslaan mod Prioritet i Landeien- 
domme, men de udlaante ogsaa jævnlig betydelige Beløb 
paa kortere Tid baade mod reel og personlig Sikkerhed, 
og ved Siden deraf dreve de Deposito- og Sparekasse- 
forretninger med de Midler, de modtoge som Indlaan fra 
ikke-laantagende Interessenter, idet Statuterne gav Adgang 
til at blive Interessent i Foreningerne som Laangiver imod 
at paatage sig Forpligtelse til en bestemt aarlig Ind- 
betaling. Ved Foreningernes Dannelse gik man nemlig 
ud fra den Forudsætning, at Landmænd, der selv havde 
disponible Kapitaler til deres Raadighed og følgelig ikke 
behøvede at træde ind i Foreningen som Laantagere, vilde 
være tilbøielige til at blive Interessenter i Form af Laan- 
givere, idet de derved, foruden at faa en sikker aarlig 
Rente af deres Indskud, vilde have Udsigt til at faa Part 
i den Gevinst, som den hypothekariske Udlaansvirksomhed 
forventedes at ville bringe Foreningerne. Skjøndt denne 

Forudsætning kun slog til i meget ringe Maal, *) havde 
den dog givet Foreningerne den fornødne Hjemmel i 
Statuterne til at anvende deres Midler paa anden Maade 
end til Amortisationslaan, og Følgen var som sagt, at 
flere af dem benyttede sig deraf i stor Udstrækning. 

Ved Siden deraf var der ogsaa et mærkeligt Misforhold 
imellem de Betingelser, paa hvilke Hypothekforeningerne 
selv optoge Laan, og dem, paa hvilke de atter laante ud. 
Man skulde synes, at naar en Forening skulde kunne give 
sine Interessenter uopsigelige Laan, der først skulde 
afdrages i en lang Aarrække, maatte det være en Nød- 
vendighed for den at sikkre sig, at den ikke selv kunde 
faa sine Laan opsagte. Det er jo en af Grundsætningerne 
for al Bankvirksomhed, at man ikke maa sælge Kredit 
paa andre Vilkaar, end man selv kjøber den. Men denne 
Regel blev aldeles ikke overholdt i de svenske Hypothek- 
foreninger, hvis Obligationer bleve udstedte lydende enten 
paa Indfrielse til en bestemt Forfaldsdag eller paa 3 å 6 
Maaneders Opsigelse efter en vis Løbetid, ja stundom endog 
paa å vista ved de Directionsmøder, der fandt Sted hvert 
Kvartal. Senere maatte man ganske vist indføre Udstedelsen 
af uopsigelige Obligationer, og det blev nødvendigt at gjøre 
det efter en stor Maalestok ved alle de udenlandske Laan; 
men det er betegnende for, hvorledes Forholdet opfattedes, 
at i de ældre Statuter har man stadig søgt at undgaa eller 

*) Af en af de talrige Tabeller, der ledsage Betænkningen fra en i 
1859 nedsat Komité til Undersøgelse af de svenske Hypothek- 
instituter, sees det, at det høieste Antal af ikke-laantagende Interes- 
senter — den smaalandske Forening dog ikke indbefattet — kun 
havde været 159, medens Maximum af deres Indskud kun havde 
været 187000 Rdl. Rmt., hvilket naaedes i det for Landbruget ual- 
[ mindelige gunstige Aar 1856. 

i det Mindste at vanskeliggjøre Emissionen af den Slags 
varige Forpligtelser. 

De her berørte mere principielle Mangler ved Hypo- 
thekforeningernes oprindelige Organisation og Virksomhed 
vare dog langt fra de eneste. Den Maade, hvorpaa de af 
Foreningerne udstedte Obligationer bleve sikkrede, var saa- 
ledes alt andet end tilfredsstillende. Der kunde forekomme 
ligefremme Modsigelser i Statuterne, stundom endog imellem 
Statuterne og Texten paa de i Henhold til disse udstedte 
Obligationer, idet der f. Ex. ifølge Textens Ordlyd altid 
skulde findes fuld Dækning af Panteobligationer for de 
udstedte Obligationer, medens det ifølge Statuterne kunde 
tilstedes, at Sikkerheden ogsaa bestod i gode rentebærende 
Papirer eller kontant Kassebeholdning. Ligeledes vare 
Bestemmelserne om Interessenternes Ansvar overfor For- 
eningernes Forpligtelser meget uklare og svævende, saa at 
det var vanskeligt at afgjøre, hvem Kreditorerne egentlig 
havde at holde sig til. Og endelig var Kontrollen med 
Foreningerne udelukkende overladt til Revisorerne; kun 
med Hensyn til Udstedelsen af Obligationer var det i 
Reglen fastsat, at Direktionsmedlemmerne vare personlig 
ansvarlige for, at der ingen Obligationer blev udstedt uden 
imod fuld Dækning af Panteobligationer eller kontant Kasse- 
beholdning *). 

Det vilde føre for vidt her at komme ind paa en 
mere detailleret Fremstilling af de enkelte provindsielle 
Hypothekforeningers Opstaaen og Udvikling, saa meget 
mere som de, skjøndt de ganske vist endnu bestaa som 
»ældre Afdelinger« af de nuværende Hypothekforeninger, 

*) Lang : a V. p. 12 1. 

2* 



20 

siden Hypothekbankens Oprettelse have ophørt at give 
Laan og kun afvikle deres tidligere Forretninger, saa at 
de nu nærmest kun have historisk Interesse; men da de 
have spillet en Hovedrolle i det svenske Landbrugs Hypo- 
thekvæsen, og, naar hensees til de Forhold, hvorunder de 
arbeidede, maa siges at have udfoldet en meget betydelig 
og frugtbringende Virksomhed, kan det dog maaske være 
paa sin Plads i al Korthed at fremhæve Hovedtrækkene i 
deres Organisation. Som Type paa Foreningerne kan den 
skaanske Hypothekforening tjene; den har baade ved sin 
Anciennitet som den først oprettede Forening, der har 
givet Exemplet for de Andre, — ved Betydningen af den 
mægtige Provinds, den repræsenterer, — og ved de heldige 
Resultater af sin Virksomhed Krav paa særlig Opmærksom- 
hed, og der gives derfor her efter Lang et Resumé af 
dens Statuter m. m., saaledes som de forelaa ved dens 
Indtrædelse i Hypothekbanken i 1861. 

Den skaanske Hypothekforenings første Statuter skrive 
sig fra 1836, men de ere senere gjentagne Gange under- 
gaaede væsentlige Forandringer. Berettiget til at indtræde 
i Foreningen var enhver Ejer af en i Provindsen Skaane 
beliggende Landeiendom, som efter Gjennemsnittet af de 
5 foregaaende Aars »Bevillningsvårde« havde en Værdi af 
mindst 1500 Rdl. Banko eller efter »særlig Vurdering«*) 
af mindst 2000 Rdl. Banko. Byejendomme, Fabrikker og 
Vejrmøller vare udelukkede fra Foreningen. Naar Eieren 
var bleven optaget som Interessent, indførtes i en dertil 



*) Særlig Vurdering indførtes som Grundlag for Indtrædelse i For- 
eningen ved en Statutforandring i 1854. I de oprindelige Statuter 
af 1836 var et »Bevillningsvårde« af 2000 Rdl. Banko Minimum for, 
at en Eiendom kunde optages i Foreningen. 

indrettet Protokol Eiendommens Navn, Nummer, »Hem- 
mantal« (Matrikel) og Værdi, samt den i Henhold til denne 
bevilgede »Laaneret« d: det Maximumsbeløb , der kunde 
faaes som Laan i Foreningen, tilligemed den Indbetaling, 
Eieren aarlig skulde præstere, og denne Indførsel i Proto- 
kollen, der blev underskreven af den indtrædende Interes- 
sent, gjaldt som en lovlig Forpligtelse for ham til at holde 
sig Foreningens Statuter efterrettelig. 

Det var under Tvang af Exekution i Eiendommen 
enhver Interessents Pligt, uden Hensyn til om han havde 
erholdt Laan eller ikke, at erlægge en aarlig Indbetaling 
af I pCt. af den Sum, for hvilken han var optagen som 
Interessent i Foreningen ; større Indbetalinger i hele Procent 
af den nævnte Sum kunde ogsaa gjøres, naar der derom 
blev gjort Anmeldelse tre Maaneder i Forveien.*) Inter- 
essenterne fik Vederlag for de gjorte Indbetalinger paa 
den Maade, at Renten, beregnet til S pCt. p. a., lagdes til 
Kapitalen ved hvert Aars Udgang med Undtagelse af det 
første Aar, hvorved for de laantagende Interessenters Ved- 
kommende Laanene amortiseredes i 38 Aar. I Foreningens 
Hovedbog havde enhver Interessent sin særlige Conto, som 
aarlig opgjordes, saa at samtlige baade laantagende og 
ikke-laantagende Interessenters Mellemværende med For- 
eningen altid tydelig fremgik af Hovedbogen. De ikke- 
laantagende Interessenter vare berettigede til efter Op- 
sigelse at udtage større eller mindre Beløb af deres Til- 



*) Oprindelig kunde enhver Interessent indbetale et hvilketsomhelst 
Beløb uden foregaaende Anmeldelse, men ved den høie Rente, For- 
eningen gav, synes denne Bestemmelse at have begyndt at berede 
Direktionen Vanskeligheder, thi efter nogle Aars Forløb indskræn- 
kedes Interessenternes Ret i saa Henseende. 

godehavende, men ønskede de helt og holdent at udtræde 
af Foreningen, skulde Opsigelsen ske et Aar forud. 

Interessenterne samledes til en ordinair Generalforsam- 
ling een Gang om Aaret og valgte ved denne en Direk- 
tion, bestaaende af en Formand og 8 Medlemmer, der 
kunde gjenvælges to Gange, men derefter ikke imod deres 
Villie kunde forpligtes til længere at paatage sig denne 
Post. Til at kontrollere Foreningens Regnskaber og Forret- 
ningsførelse valgtes desuden ved hver ordinair General- 
forsamling 5 Revisorer, samt for hvert Herred 2 Vurderings- 
mænd. Stemmeret paa Generalforsamlingen beregnedes 
efter Interessenternes Laaneret. Direktionen samledes til 
ordinaire Møder fire Gange om Aaret og desuden saa 
ofte, som Forretningerne krævede det; Andragender om 
Laan kunde dog kun behandles og afgjøres ved de ordinaire 
Kvartals-Sammenkomster. De daglige Forretninger i Tiden 
imellem Direktionens Møder bestredes af et Medlem med 
Hjælp af det øvrige Tjenestepersonale. Medlemmerne af 
Direktionen fik ingen Gage, men blot fri Befordring og 
Diæter; Lønningerne for det øvrige Personale, som antoges 
og kunde afskediges af Direktionen, bestemtes af General- 
forsamlingen. 

Foreningen var berettiget til at optage de Laan, den 
havde Brug for, hos private Personer eller offentlige An- 
stalter og Institutioner imod Udstedelse af Obligationer, 
for hvilke der altid skulde findes fuld Dækning i gode, 
fuldkommen sikkre Panteobligationer. Foreningens Obliga- 
tioner, lydende paa Ihændehaveren og paa en Rente af 
høist 5 pCt. p. a. udstedtes i Størrelser af mindst loo Rdl. 
Banko (— 150 Kroner), dels med en bestemt Opsigelses- 
frist^ af mindst 6 Maaneder, naar Renten oversteg 4 pCt., 

og af mindst 3 Maaneder, naar den var lavere, — dels 
med en bestemt Forfaldstid af mindst 6 Maaneder, og dels 
endelig med Forpligtelse til Indfrielse å vista ved et af 
Direktionens ordinaire Møder. Beløbet af den sidstnævnte 
Slags Obligationer, som høist lød paa 3 pCt. p. a. Rente, 
maatte ikke overstige Foreningens kontante Kassebehold- 
ning plus dens Kreditiver i offentlige Banker. 

I paakommende extraordinaire Tilfælde var Direk- 
tionen dog berettiget til at optage Laan ogsaa paa andre 
Betingelser end de her anførte, men dersom det viste sig 
nødvendigt at optage et udenlandsk Laan, enten med eller 
uden Kapitalrabat , skulde Generalforsamlingens Mening 
derom indhentes, og i intet Tilfælde maatte der optages 
et udenlandsk Laan jtil et høiere Beløb end 3 Mill. Rdl. 
Hamb. Banko uden Regjeringens særlige Tilladelse. Renten 
af Foreningens opsigelige Obligationer betaltes en Gang 
aarlig ved Kouponer, som forfaldt ved et af Direktionens 
ordinaire Kvartalsmøder, ved hvilke ogsaa Opsigelse af 
selve Obligationerne skulde skee. Den nøiagtige Indfrielse 
af Obligationerne med Kapital og Rente garanteredes i 
sidste Instants af den i »den Skaanske Hypothekforening 
pantsatte Jord i Forhold til den Gjæld, for hvilken hver 
enkelt Laantager i det paagjældende Øjeblik heftede til 
Foreningen.« Fn ret mærkelig Bestemmelse var den, at 
Laantagerne med Hensyn til deres Ansvarlighed vare delte 
i to Grupper efter den Vurderingsmaade (»Bevillningstaxe- 
ring« eller særlig Vurdering), i Henhold til hvilken deres Laan 
vare givne, saaledes at Laantagerne efter »Bevillnings- 
taxering« kun hæftede for de Tab, der faldt paa Laan 
givne efter denne Værdiansættelse og omvendt. 

Foreningens Laan bevilgedes imod Panteobligationer 
til høist to Trediedele af Pantets Bevillingsværdi eller 
Halvdelen af dets Taxationsværdi. *) Taxationen udførtes 
efter en bestemt Formular ved Undersøgelse paa Stedet 
af de to af Generalforsamlingen for hvert Herred valgte 
Vurderingsmænd med Bistand af en kyndig og erfaren 
Landmand. Laanets Størrelse fastsattes af Direktionen, 
og det gjaldt derved som en Regel, at om end Vurderingen 
kunde hjemle et større Laan, maatte der dog paa den 
bedste Jord ved By eller Havn ikke laanes mere, end hvad 
der svarede til lOO Rdl. Banko pr. Td. Land,**) samt 
mindre i Forhold dertil eftersom Jorden var af daarligere 
naturlig Beskaffenhed, i ringere Kultur eller laa længere 
borte fra Afsætningssted. Særlig det sidste Punkt var uiider 
de daværende ofte overmaade vanskelige Kommunikations- 
forhold i Sverrig af stor Betydning ved Bedømmelsen af 
Eiendommenes Værdi. Statuteme gav ingen positive Be- 
j^emmelser om paa hvilken Maade Laanene skulde ud- 
betales til Laantagerne, men det fremgaar af Kontexten, 
at Laanene, som det ogsaa i Virkeligheden skete, skulde 
udbetales kontant. Renten var fastsat til 5 pCt. p. a. 
hvortil, som ovenfor nævnt, kom et aarligt Kapitalafdrag af 
I pCt., og betaltes een Gang om Aaret i en af de fire Terminer 
ved Direktionens Kvartalsmøder. Erlagdes Betalingen ikke 
paa Forfaldsdagen, blev den ikke modtaget førend ved det 
næste ordinaire Møde, og Debitor maatte for den over- 
skydende Tid give 2 pCt. Strafferente, indtil Betalingen skete. 



'*) Ifølge Statuterne af 1836 kunde der kun gives Laan indtil Halvdelen 
af Eiendommenes Værdi. 1 1849 udvidedes LAanegrændsen til to 
Trediedele af Bevillingsværdiei^ og i 1S54 indførtes som ove&for 
nævnt Laan efter særlig Vurdering. 
**) c. 166 Kroner pr. dansk Tønde Land. 

Dersom Debitor regelmæssigt opfyldte sine Forpligtel- 
ser mod Foreningen, og der ikke bagefter viste sig Feil 
eller Mangler i Laanedokumenterne — i Paranthes be- 
mærket en temmelig underlig Bestemmelse! — kunde Op- 
sigelse af Laanet fra Foreningens Side oprindelig kun ske 
i Tilfælde af, at den pantsatte Eiendom af en eller anden 
Grund gik saaledes ned i Værdi, at den ikke mere frem- 
bød fyldestgjørende Sikkerhed; men heri vedtoges senere 
den Forandring, at dersom der af de circulerende Obliga- 
tioner paa en Gang opsagdes et større Beløb, end der 
kunde indløses ved de Midler, der stode til Direktionens 
Raadighed, og ved Benyttelse af alle de Udveie, som 
Statuterne hjemlede, kunde Direktionen 4 Maaneder forud 
hos Laantagerne opsige saa mange Procent af Laanene, 
som der udkrævedes til Dækning af de opsagte Obliga- 
tioner. 

Den Gevinst, som fremkom ved Foreningens Virk- 
somhed, skulde føres tilbogs som Reservefond, indtil den 
naaede 20 Procent af Foreningens udestaaende Forpligtelser; 
først da maatte Fordeling af Udbyttet finde Sted. Inter- 
essenterne kunde træde ud af Foreningen efter et Aars 
forudgaaende Opsigelse til Direktionen; de laantagende 
Interessenter dog først, naar de fuldt ud havde indbetalt 
deres Gjæld, og forsaavidt Direktionen ikke antog, at For- 
eningens Sikkerhed og Fordel led noget Afbræk derved. 

Man vil se, at det mest karakteristiske ved disse Sta- 
tuter er Bestemmelserne om Foreningens Obligationer med 
deres korte Opsigelsesfrist samt Reglerne om Udlaan med 
et bestemt fixeret Maximiim uafhængigt af den ved Taxa- 
tionerne givne Værdi. Hvad det første Punkt angaaer, da 
skulde det, som tidligere berørt, synes umuligt at gjennem- 

føre et System, hvorved Foreningen stadig optog Laan 
paa en i hvert Fald nominelt kort Tid for selv at laane 
de indkomne Beløb ud i Amortisationslaan paa 38 Aar; 
men Faktum er, at det alligevel lod sig gjøre, saa at For- 
eningen i den meste Tid af sin Tilværelse som uafhængig" 
Forening udelukkende skaffede sig sine Midler til Udlaan 
igjennem opsigelige Obligationer og ikke stødte paa 
Vanskeligheder derved. Det er, som fremhævet af Lang, 
paa engang Bevis paa god Ledelse af Foreningen, og paa 
solid Velstand og sunde Kreditforhold i Provindsen. Hvad 
det fixerede Maximum angaaer, da er det en Regel, som 
efterhaanden er bleven indført i alle svenske Hypothek- 
foreninger baade ældre og nyere, saa at det synes, som 
om den har staaet sin Prøve. At den navnlig i Forenin- 
gernes første Tid, hvor det sikkert har haft sine store 
Vanskeligheder at faa paalidelige Taxationer at holde sig 
til, i høi Grad har bidraget til at lette Direktionen Arbeidet, 
kan næppe være Tvivl underkastet. 

Den skaanske Hypotkekforening aabnede sin Virk- 
somhed i 1836. Med Hensyn til Forretningsførelsen kan 
bemærkes, at Direktionen i Almindelighed synes at have 
fulgt det Princip hellere at standse al Udlaaning, end at 
bevilge Kredit paa Betingelser, som vilde blive for trykkende 
forLaantagerne. Hvorvidt dette Princip, der i Virkeligheden 
falder sammen med at stoppe for Benyttelsen af Krediten 
netop paa de Tider, hvor der er mest Trang til den, i og 
for sig er paa sin Plads i en Hypothekforening, er vel et 
stort Spørgsmaal; at det imidlertid i høi Grad hjælper til 
at bevare Foreningen som saadan for at blive indviklet i 
Landbrugernes Forlegenheder, er en Selvfølge, og Resul- 
tatet er da ogsaa blevet, at den skaanske Hypothekfor- 

ening har en ualmindelig heldig Carriere at se tilbage paa. 
Under hele sin Tilværelse har Foreningen aldrig lidt noget 
Tab og har, som ovenfor nævnt, kun en enkelt Gang behøvet 
at overtage en Eiendom for at opnaa Dækning for sit Til- 
godehavende. Foreningens Betingelser for de af den givne 
Laan, 5 pCt. Rente og i pCt. Amortisation, hvorved Gjælden 
amortiseres i 38 Aar, kunne ogsaa kaldes forholdsvis 
billige. Udlaan paa kortere Tid eller i anden Form end som 
Amortisationslaan , hvoraf der i andre Hypothekforeninger 
blev gjort en ikke ringe Anvendelse, fandt slet ikke Sted 
i den skaanske Forening. Administrationsbidraget, som 
i de første Aar beregnedes med ^/g pCt., afskaffedes 
allerede Aar 1843, men indførtes igjen fra den i. Decem- 
ber 1858 med ^/g pCt., hvorefter det paany helt afskreves 
i 1872. Derimod fulgtes ved Beregningen af Interessenter- 
nes Tilgodehavende den Fremgangsmaade , at der af 
Kapitalindbetalingerne ikke beregnedes nogen Rente i det 
første Aar, saaat samtlige Indbetalinger fra Interessenterne 
indestode et Aar, inden der godskreves dem Rente deraf 
Da Foreningen ved Krisen i 1857 blev bragt ud af Stand 
til at give Laan i rede Penge, optoges 1858 i Hamborg 
et Laan paa 10 Millioner Mark Hamb. Banko (i Mark = 
1V3 Kr.) i 4 pCts. Obligationer, som skulde amortiseres i 
40^/2 Aar, men Betingelserne for dette Laan vare saa ufor- 
delagtige, at Foreningens Tab paa Obligationerne i det Hele 
kom til at udgjøre over 1,200,000 Rdl. Rmt. 

De hosstaaende Tabeller, der ere tagne af Langs Værk, 
give en Oversigt over Foreningens Udvikling i Saarige 
Perioder i Tiden fra 1840 indtil den efter sin Indtrædelse 
i Hypothekbanken ophørte med sin Virksomhed og frem- 
tidig kun bestod som ældre Afdeling i den omdannede 
Hypothekforening. 

Ligesom den skaanske Hypothekforening var det første 
svenske Pengeinstitut af denne Art, saaledes bleve ogsaa 
dens Statuter i Hovedsagen ledende for dens Efterfølgere. 
Der fandtes ganske vist Atvigelser. Minimumsgrændsen 
for de Eiendomme, der kunde optages, var forskjellig i de 
forskjellige Foreninger, — Obligationernes Affattelse kunde 
variere betydeligt, — og endelig, hvad der vel var det 
vigtigste, selve Forretningsførelsen var bygget paa ikke 
lidet afvigende Principer. 

Et ganske oplysende Exempel paa denne Forskjellig- 
hed i Forretningsførelsen har man i den allerede tidligere 
berørte, egentlig rent bankmæssige, Udlaansvirksomhed paa 
kortere Tid og mod anden Sikkerhed end Pant i Land- 
eiendomme, den' saakaldte »Extra-Lånerorelse«. Medens 
den skaanske Forening, som nys anført, slet ikke indlod 
sig paa denne Trafik, dreve de fleste andre Foreninger 
den i stor Maalestok, og det sees af den forannævnte 
Komitébetænkning, at der deraf affødtes Ulemper, som 
vakte megen Misfornøielse. Komitébetænkningen siger 
saaledes, at det »ikke kan nægtes, at »Extra-Lånerørelsen« 
har givet grundet Anledning til Klage. Ganske vist har 
det ikke kunnet undgaaes, at Foreningerne have maattet 
gjøre de Midler, som de ved de optagne Laan fik 
disponible udover, hvad der strax kunde finde Anvendelse 
som Amortisationslaan , frugtbringende ved at laane dem 
ud under andre Former; men det er gaaet saa vidt, at 
medens Foreningerne have haft Millioner udestaaende paa 
denne Maade, have deres Interessenter ikke kunnet faa 
deres retmæssige Krav paa Amortisationslaan tilfreds- 
stillede. Naar først engang saa store Beløb vare blevne 
anbragte i disse extraordinære Udlaan, fordrede det i Reglen 

lang Tid at inddrive dem igjen, o^ det er som Følge 
deraf hændt, at Foreningerne, for ikke at maatte lade de 
Interessenter, der søgte den Slags Laan, som Foreningerne 
egentlig vare baserede paa, vente altfor længe eller gjøre 
dem altfor misfornøiede, have været nødt til enten at optage 
nye Amortisationslaan, inden de tidligere optagne vare brugte 
efter deres Bestemmelse, eller til at skaffe sig midlertidige 
Laan, hvorved de maatte indgaa paa trykkende Betingelser 
og vare udsatte for føleligt at berøres af Kriserne paa 
Pengemarkedet, hvilket Hypothekforeninger ellers bør være 
fri for, naar de styres rigtigt. En stor Del al de Summer, 
der her er Tale om, have været udlaante mod Kaution 
og have faaet Lov til at blive staaende længere ude, end 
det var nødvendigt, men det maa dog erkjendes, at For- 
eningerne i de sidste Aar have inddraget mange af disse 
Laan og givet Amortisationslaan til et tilsvarende Beløb.« 
Saavidt Komitébetænkningens Udtalelse om dette 
Punkt. Men hvorom Alting er: afvege end Hypothekfor- 
eningerne baade i den ene og den anden Retning saare 
meget fra Fuldkommenheden, er det dog en Kjendsgjer- 
ning, åt de i det Hele formaaede at løse den Opgave, de 
havde stillet sig, med et ikke ringe Held. Dette frem- 
gaar noksom af deres Regnskaber. Ved Udgangen af 
1860 havde de tilsammen udgivet c. TJ Mill. Rdl. Rmt. i 
Amortisationslaan og ved Siden deraf opsparet ikke ganske 
smaa Reservefond*). Da den samlede Gjæld, der paa 



*) Ved disse Reservefond er der dog at bemærke, at de i Virkelig- 
heden vare temmelig nominelle, idet deres Størrelse tildels var et 
rent Bogføringsspørgsmaal. Skjøndt dette Punkt senere skal blive 
udførlig belyst i Forbindelse med Hypothekbankens Regnskab, er 
det dog nødvendigt allerede her at berøre det med et Par Ord. Det 

den Tid hvilede paa de svenske Eiendomme, kunde an- 
slaaes til c. 280 Millioner, var det altsaa godt og vel en 
Fjerdedel af denne Gjældbyrde, der ved Hypothekforenin- 
gernes Mellemkomst var gaaet over fra opsigelige til uop- 
sigelige Laan. 

Der kom dog en Tid, da Hypothekforeningerne ikke 
længer formaaede at gjøre Fyldest. Den voldsomme 
Krise i 1857, der rystede baade Amerikas og Evropas 
Pengemarkeder i deres Grundvold, udstrakte ogsaa sine 
Virkninger til Sverrig og satte Hypothekforeningerne ud 
af Stand til at skaffe deres Interessenter Laan paa de i 



var den Posteringsmaade, der fulgtes i Regnskabet med Hensyn til 
de saakaldte Kapital rabatter, der kunde gjøre det usikkert, hvorvidt 
Reservefondene vare virkelige Værdier eller ej. Kapitalrabatterne 
skrev sig fra, at Foreningerne fulgte det Princip at give Laanene 
til Interessenterne i rede Penge til deres fulde Paalydende, hvorimod 
Foreningerne selv optoge Laanene i Obligationer med lavere Rente, 
som de afsatte imod en vis Rabat. For at der nu kunde komme 
Balance mellem Aktiva og Passiva opførtes denne Kapitalrabat som 
et Aktiv i Regnskabet og repræsenterede der Differencen imellem den 
høiere Annuitet, som Foreningen tog af sine Laantagere, og den 
lavere Annuitet, som den selv maatte betale til Ihændehaverne af 
deres Obligationer. Kapital rabatten, der successive indvandtes igjen- 
nem denne Difference, burde altsaa afskrives nøiagtig i samme For- 
hold og efter samme Regler som de givne Amortisationslaan for- 
mindskedes, men dette blev ved flere Foreninger ikke overholdt j og 
Følgen deraf var, at der blev afskrevet for lidt, saa at Aarsregn- 
skaberne kom til at stille sig gunstigere, end de egentlig burde, og 
at Reservefondene bleve dannede af Overskud, der i Virkeligheden 
slet ikke existerede. Det varede mærkelig nok meget længe, inden 
man blev opmærksom herpaa, men da det omsider opdagedes, bleve 
flere af Reservefondene stærkt reducerede, og i enkelte Tilfælde 
maatte der endog udskrives extraordinaire Bidrag fra Interessenterne. 
Et ganske interessant Exempel paa de Vanskeligheder, slige Feil- 
tagelser ved Afskrivningen paa Kapitalrabatterne kunde afføde, har 
man i, hvad der hændte Wermlands H3rpothekforening i 1869. 

Statuterne bestemte Betingelser. Da derhos nogle over- 
ordentlig daarlige Aar for Landbruget (1857 — 59) frem- 
kaldte stor Trang til Laan netop paa en Tid, hvor disse 
slet ikke vare at faa, hverken hos Hypothekforeninger 
eller ad privat Vei, blev der af Regjeringen nedsat en 
Komité, der fik den vidtstrakte Opgave at undersøge 
Landets hele økonomiske og finantsielle Stilling, samt at 
gjøre Forslag til saadanne Forandringer i Penge- og 
Kreditvæsenet, som efter den vundne Indsigt og Erfaring 
kunde ansees fornødne. Resultatet af Komitéens Arbeide 
findes nedlagt i en Række Betænkninger og Lovforslag, 
blandt hvilke Forslaget til en forandret Organisation af 
Hypotheldnstituterne, der danner et særskilt Hele for sig, 
indtager en fremragendte Plads. Vi have allerede ovenfor 
i Forbigaaende citeret en enkelt Passus af Komitéens 
Betænkning og skulle her, da Komitéens Indstilling kom 
til at danne Grundlaget for hele den endnu bestaaende 
Ordning af det svenske Hypothekvæsen, udførlig gjengive 
dens særdeles oplysende Kritik af Hypothekforeningernes 
Virksomhed og de dertil knyttede Lovforslag om Oprettelse 
af en Hypotkekbank m. m. 

Komitéen bemærkede først, at det vanskelig kunde 
nægtes, at Hypothekforeningeme mere end engang havde 
skyldsat Landet til udenlandske Kreditorer udover det 
forhaandenværende Behov, og at dette var sket i langt 
større Omfang end det vilde være bleven Tilfældet, der- 
som Foreningerne havde været organiserede efter en 
sammenhængende Plan, thi det havde ikke kunnet und- 
gaaes, at én Forening havde maattet optage Laan i 
Udlandet, medens en anden endnu ikke havde formaaet 
at anvende et af den optaget Laan efter dets Bestem- 

3 

rnielse. Dersom der fra Begyndelsen havde hersket Enhed 
med Hensyn til Optagelsen af Laan, og de Midler, der 
udfordredes til samtlige Foreninger, havde kunnet være 
stillede til Disposition, efterhaanden som der blev Brug for 
dem, vilde de Kapitaler, der havde maattet tages fra Ud- 
landet for Foreningernes Regning, ikke i noget Tilfælde 
have behøvet synderligt at overstige det virkelige Behov, 
og Foreningerne vilde derved tillige have havt den Fordel, 
at de optagne Laan vilde have været at faa til en billigere 
Rente og iøvrigt paa gunstigere Betingelser, end det nu 
havde været Tilfældet, eftersom et Institut, der optraadte 
paa samtlige Foreningers Vegne, utvivlsomt vilde have 
havt større Kredit end de enkelte Foreninger hver for sig, 
ligesom ogsaa den skadelige indbyrdes Konkurrence om at 
faa Laanene vilde være bleven undgaaet. 

Det var let at paavise, at denne Konkurrence ikke 
havde været uden en meget følelig Indflydelse paa Betin- 
gelserne for Laanene. Hvad først de i Indlandet optagne 
Laan angik, da behøvede man blot at sammenligne de 
Betingelser, paa hvilke den Skaanske Forening i den første 
Tid af sin Tilværelse havde kunnet optage sine Laan, med 
de Betingelser, som Hypothekforeningerne i de senere 
Tider, efterat deres Antal var tiltaget, havde maattet under- 
kaste sig for at drage Landets disponible Kapitaler til sig; 
thi medens den Skaanske Forening i lang Tid havde kunnet 
sælge 4 og 4^/2 pCts. opsigelige Obligationer, ja endog 
3 pCts. Obligationer betalbare å vista til Pari, vare Betin- 
gelserne for Laanene Dag for Dag blevne mere og mere 
trykkende, efterat Østgøta Hypothekforening i 1846 og 
Smaalands Hypothekforening i 1848 ogsaa havde begyndt 
at udbyde deres Obligationer. De for Landet ualmindelig 

gunstige Aar 1855 og 1856 havde gaiivSke vist bragt en' 
Forandring deri, men siden den Tid havde Foreningernes 
Obligationer, selv om de kun løde paa kort Tid, kun kunnet 
afsættes i indlandet til en Kurs, der burde have afholdt 
Foreningerne fra at søge at faa dem anbragte. Hver enkelt 
Forening havde imidlertid uden at bryde sig om, hvad 
de andre Foreninger gjorde, opbudt Alt blot for at komme 
af med sine egne Obligationer, og da det indenlandske Marked 
derved blev overlæsset med langt flere Obligationer, end 
der egentlig var Afsætning for, var det naturligt, at Kursen 
maatte synke. Foreningerne havde som Følge deraf til- 
sidst været nødte til at sælge Obligationerne paa Betin- 
gelser, der ikke alene havde medført et ikke ubetydeligt 
Tab for Interessenterne, men tillige virket skadeligt paa 
Tilliden til Papirerne og vanskeliggjort den fremtidige 
Afsætning i Indlandet. 

Men Konkurrencen imellem Foreningerne paa de 
udenlandske Pengemarkeder havde dog baade for selve 
Foreningerne og for Landet i sin Helhed været endnu 
skadeligere. Da Hypothekforeningeme havde maattet op- 
træde i Udlandet uden nogensomhelst anden Garanti fra 
Statens Side end den, der kunde indeholdes i, at deres Statuter 
vare godkjendte af Regeringen, var det naturligt, at de havde 
maattet indskrænke sig til at søge de Steder, hvor de 
svenske Forhold vare nærmere kjendte, og Hamborg var 
derfor bleven det Sted, hvor Hypothekforeningeme med 
ganske faa Undtagelser havde optaget deres udenlandske 
Laan, da de svenske Hypothekforeningsobligationer ellers 
kun vare meget lidt kjendte i Udlandet. I Hamborg var 
imidlertid de laansøgende Hypothekforeninger ofte op- 
traadte samtidigt og havde underbudt hverandre, og det 

var tilmed kun et enkelt Bankierhus, der havde overtaget 
de fleste af de der afsluttede Laan. Ganske vist havde 
en af Foreningerne gjort et Forsøg paa at finde et andet 
Marked ved at optage et Laan i London, men denne 
Operation var foregaaet under Omstændigheder, der vare 
lidet egnede til der paa Pladsen at vække Tillid til de 
svenske Hypothekforeninger , og et andet Forsøg af en 
Forening paa at løsrive sig fra Hamborgs Herredømme 
ved at afslutte et Laan i Berlin paa Grundlag af det saa- 
kaldte Præmiesystem, kunde vel endnu ikke endelig bedøm- 
mes, men var i hvert Fald saare tvivlsomt*). Hypothek- 
foreningerne vare derfor i Virkeligheden saa godt som ude- 
lukkende knyttede til Hamborg, og det nys nævnte Ban- 
kierhus (Salomon Heine) kunde noget nær efter eget Tykke 
bestemme de Betingelser, paa hvilke det vilde yde sin Assi- 
stance. I Begyndelsen overtoges vel Laanene paa forud fast- 
satte Betingelser, men de senere Laanekontrakter havde, 
skjøndt lydende paa bestemte Beløb, faktisk kun været bin- 
dende for en ubetydelig Del af den kontraherede Sum og havde 
iøvrigt ikke indeholdt anden Forpligtelse for Firmaet, end at det 
paatog sig, saafremt det lod sig gjøre, at sælge Obliga- 
tionerne til en vis Kurs, og iøvrigt forbeholdt sig at oppe- 
bære Provision af hele Laanet, selv om Foreningerne paa 
egen Haand eller igjennem Andre kunde afsætte en større 

*) Det Forsøg. Komitébetænkningen her omtaler, blev gjort af den 
smaalandske Forening i 1858, men blev kun tildels gjennemført, idet 
der af Laanets paalydende Beløb, 10 Mill. Mk. Bko, kun solgtes henved 
2 Mill. Forøvrigt gik Operationen ganske heldigt, omend Foreningen 
for at sikkre sig mod mulige Tab blev nødt til at paalægge 
de Laantagere, der skulde have godt af Laanet, en Extraprovision 
af 2 pCt. 

eller jnindre Del af Obligationerne. Den, der optraadte 
som Laangiver, overtog blot for et Syns Skyld en Ube- 
tydelighed af Laanet og forpligtede sig ellers ikke til 
Andet end til, hvisj^Kursen paa Obligationerne var fordel- 
agtig, at sælge dem til en høiere Pris end den fastsatte 
og saa selv beholde Overskuddet ved Siden af Provisionen, 
men var under alle Omstændigheder berettiget til at oppe- 
bære den bestemte Provision. At Kreditforeninger, der 
uagtet alle deres Svagheder dog hvilede paa et saa sikkert 
Grundlag som de svenske Hypothekforeninger , maatte 
finde sig i at indlade sig paa saadanne Laanekontrakter, 
kunde ikke Andet end virke skadeligt paa den svenske 
Kredit i Udlandet. 

Dette havde da ogsaa vist sig at være Tilfældet, thi 
da Staten i Begyndelsen af 1858 var begyndt at optræde 
som laansøgende i Udlandet, havde man vel overfor de 
trykkede Forhold, der raadede paa de udenlandske Penge- 
markeder, ikke kunnet vente sig særlig gunstige Betingelser ; 
men den Maade, hvorpaa Hypothekforeningerne havde 
drevet deres Laaneoperationer, og den lave Pris, der note- 
redes for de mange forskjellige Serier af Laan, havde 
alligevel udøvet en meget skadelig Indflydelse paa de Be- 
tingelser, Staten kunde opnaa. Den lange Kursliste paa 
svenske Papirer, der meddeltes i Hamborgerbladene, maatte 
ganske naturligt bidrage til at fjerne Alle, der ikke 
nærmere kj endte Forholdene og vidste, at den hele sam- 
lede Obligationsgjæld, som det dreiede sig om, ikke ud- 
gjorde noget afskrækkende Beløb; og ganske i Alminde- 
lighed seet maatte den Omstændighed, at et Land havde 
saa mange udenlandske Laan lydende paa mindre Summer 
løbende paa en Gang og ikke gjorde Forsøg paa at faa 

dem erstattede med et enkelt større Laan, paa Forhaand 
ansees som et Bevis paa, at Landet ikke havde den rette 
Evne til at værne om sin Kredit. 

Komitéen fandt det derfor nødvendigt at skride- til en 
Reform af Hypothekforeningerne. Men skulde dette gjøres 
paa en Maade, der med ét Slag kunde bringe Foreningerne ud 
af den mislige Stilling, hvori de vare komne dels ved de 
vanskelige Pengeforhold dels ogsaa ved egen Skyld, — 
kunde det kun ske ved at centralisere dem under 
en eller anden Form. Man bekjæmpede ganske vist i 
Almindelighed Centralisationsprincipet som økonomisk 
urigtigt, og det var vel ogsaa utvivlsomt, at man i mange 
Tilfælde havde overdrevet de Fordele, der kunde opnaaes 
ved en Centralisation, men man maatte heller ikke forfalde 
til den modsatte Yderlighed, og man maatte ikke glemme, 
at der gaves mange Foretagender, der havde stor Fordel 
af Enhed i Styrelsen. Man maatte ikke tænke sig en fri 
Konkurrence, hvor denne ikke var mulig, eller selv om 
den var mulig, kun kunde medføre skadelige Følger, 
og dette gjaldt særlig om Foretagender, i hvilke Alt var 
ordnet paa Forhaand og saa at sige efter mathematiske 
Regler, saaledes som det netop var Tilfældet med Hypo- 
thekforeningerne. 

Komitéen fandt denne sin Opfattelse bestyrket ved, 
hvad der forelaa om Forholdene i Udlandet. Fra Fran- 
krig kunde der saaledes hentes et talende Exempel. Ved 
Dekret af 28. Marts 1852 var der i Paris blevet autoriseret 
et Aktieselskab af Kapitalister, som med en Kapital af 
25 Mill. Francs skulde give Amortisationslaan paa bestemte 
Betingelser til Grundeiere i det Distrikt, der henhørte 
under Appellationsretten i Paris, og kort derefter var der 

opstaaet lignende Aktieselskaber i Marseille og Nevers, 
medens der samtidig fra en Mængde Departementer ind- 
sendtes Statuter for Landbrugs-Kreditinstituter til Stats- 
raadet for at erholde den fornødne Autorisation. Man 
havde fra først af opgivet enhver Tanke om Centralisation : 
man havde tvertimod villet lokalisere Hypothekforeningerne. 
Men efter kun faa Maaneders Forløb var man allerede 
kommen til en helt anden Anskuelse! Man var bleven 
bange for, at de mange Instituter, der vare spredte rundt 
om i Landet, dels skulde medføre Konkurrence ved Af- 
sætningen af Obligationerne, dels ogsaa byde Kapitalisterne 
mindre paalidelig Sikkerhed, og efter knap et halvt Aars 
Forløb havde derfor Hypothekbanken i Paris faaet Privi- 
legium i alle Departementer, hvor der endnu ingen Banker 
fandtes, senere havde den faaet Bemyndigelse til en Sam- 
menslutning med Bankerne i Marseille og Nevers, og ende- 
lig var den under Navn af Crédit fonder definitivt bleven 
konstitueret som en almindelig Hypothekbank for hele 
Landet. Et andet Exempel, der laa de svenske Forhold 
nærmere og tydelig viste, hvor heldigt Centralisationen 
virkede, havde man i Norge, hvor der aldrig havde været 
mere end én Hypothekbank for hele Landet, Hypothek- 
banken i Christiania, der var bleven oprettet ved Lov af 
i8. September 185 1 og hvis 4 p.Ct.s Obligationer i Reglen 
noteredes 6 k j p.Ct. høiere i Hamborg end de svenske 
4 p.Cts. Hypothekforeningslaan, der vare udstedte sam- 
tidig med den norske Hypothekbanks*). 



*) Da det ved denne Gjengivelse af Komitéens Udtalelser kun gj ælder 
om at vise de Betragtninger, der vare ledende for den ved Affattelsen 
af dens Forslag til en Omordning af Hypothekvæsenet, er der ingen 
Anledning til at gjøre disse Udtalelser til Gjenstand for videre Kritik, 

Sverrig vilde altsaa kun følge det af andre Lande 
givne Exempel, dersom det i det foreliggende Tilfælde 
slog ind paa Centraliseringen. Og dette var saameget 
naturligere, som Reformen kunde lade sig iværksætte paa 
en Maade, ved hvilken Hypothekforeningernes forhaanden- 
værende Organisation kunde forblive uforandret i alle andre 
Retninger end netop med Hensyn til Optagelsen af Laan. 
For at opnaa dette var det fuldkomment tilstrækkeligt at 
fastslaa, at der fremtidig ikke maatte optages Laan eller 
udstedes Obligationer af de enkelte Foreninger, men at al 
Optagning af Laan og Udstedelse af Obligationer baade 
for de alt existerende og for de eventuelt tilkommende 
nye Foreningers Vedkommende skulde foregaa igjennem 
en almindelig Hypothekbank, i hvilken de enkelte For- 
eninger skulde indgaa som Interessenter. 

En Svaghed i de bestaaende Foreningers Organisation 
laa i, at de ikke havde noget oprindeligt Grundfond at 
bygge paa, hvad der havde til Følge, at særlig i Begyn- 
delsen af deres Virksomhed kunde selv mindre Tab med- 
føre, at de kom i Forlegenhed for disponible Midler, og 
det vilde derfor uden Tvivl bidrage overordentlig til at 
hæve Foreningernes Kredit, dersom Hypothekbanken blev 
udrustet med et tilstrækkeligt Grundfond, samtidig med 
at den blev et Centralinstitut for al Optagning af Laan til 
Foreningerne. Men dette Grundfond kunde kun gives af 



og det skal derfor kun bemærkes, at hverken er Opfattelsen af 
Crédit fonciers Tilblivelse ganske korrekt, ej heller Notitsen om den 
norske Hypothekbank, idet det er undgaaet Opmærksomheden, at de 
norske Hjrpothekbanklaan havde væsentlig kortere Amortisationstid 
og følgelig maatte have en tilsvarende høiere Kurs end de svenske 
Laan. 

Staten, og vel fraraadedes det i Almindelighed at blande 
Staten ind i private Foretagender, men dette var begrundet 
i, at der ved en saadan Indblanding gjerne opstod et 
Privilegium til Fordel for dem, der kom til at raade over 
Statens Midler, og det kunde der her ikke være Fare for. 
Tværtimod maatte Foranstaltninger, der sigtede til at for- 
vandle Landbrugets prioriterede Gjæld fra opsigelig til 
uopsigelig og lidt efter lidt at afløse den, betragtes som 
Foranstaltninger til Landets Tarv i det Hele, thi i et Land 
som Sverrig, hvor Landbruget indtog en saa fremragende 
Plads i Sammenligning med alle andre Erhverv, vilde alle 
sociale Forhold i større eller mindre Grad bestemmes af 
dettes økonomiske Stilling, saaat det aabenbart maatte 
være i det Almenes Interesse, at Hypotheldnstituterne, hvis 
Opgave det var at komme Landbruget til Hjælp, bleve 
understøttede af Staten og ved dens Hjælp satte i Stand 
til at løse deres Opgave paa bedste Maade. 

Man havde nu ganske vist lagt Hypothekforeningeme 
den store Gjæld til Udlandet, der var skabt igjennem dem, 
til Last, idet man havde ment, at Optagningen af disse 
Laan kun var sket for Landbrugets Regning og tilmed 
ofte var iværksat paa en Maade, der havde været meget 
ufordelagtig for Landet i sin Helhed; men herved maatte 
dog bemærkes, at for det Første var kun en mindre Del 
af de udenlandske Laan kommen Landbrugerne direkte til 
Gode, medens den største Del var gaaet med til Indfrielse 
af ældre, allerede prioriteret Gjæld, hvorved altsaa en til- 
svarende Mængde bunden Kapital var bleven frigjort og 
bleven disponibel for Handelen og Landets andre Erhverv, 
og dernæst var det udenfor al Tvivl, at Landbrugets stadig 
stigende Fremskridt gav rigelig Erstatning for den Del af 

de udenlandske Laan, der direkte 'var bleven stillet til 
Landbrugets Raadighed. Og hertil kom endnu, at efterat 
Staten baade i Ind- og Udlandet var optraadt som For- 
eningernes Konkurrent paa Laanemarkedet, var dens For- 
pligtelse til at yde dem sin Understøttelse bleven saa 
meget større, ikke at tale om, at naar Staten hjalp til at 
fremme Foreningernes Laaneoperationer, og Kursen paa 
Obligationerne derved steg, vilde det for Staten selv blive 
lettere at opnaa fordelagtige Betingelser, naar den blev 
nødt til at optage Laan for egen Regning. Tanken om 
Statsunderstøttede var da ogsaa bragt til Anvendelse i de 
ovenfor nævnte Exempler i Frankrig og Norge. I Frankrig 
havde Staten tilsikret Crédit foncier en Subvention af lo 
Millioner Francs, og i Norge var der af Statskassen be- 
vilget en Sum af i Million Specier til Grundfond for 
Hypothekbanken, hvilket Grundfond dannede en yderligere 
Sikkerhed for Bankens Forpligtelser og ikke kunde fordres 
tilbage af Staten, før Banken havde ophørt med sin Virk- 
somhed og alle dens Forpligtelser til Trediemand vare 
fyldestgjorte, ligesom den Rente af 4V2 pCt. p. a., som 
Banken skulde svare til Statskassen af den nævnte Sum, 
først erlagdes, efterat alle Renter til dens andre Kreditorer 
samt Administrationsomkostningerne vare dækkede. 

For nu at skaffe den projekterede Hypothekbank det 
fornødne Grundfond, behøvede den svenske Stat hverken . 
at optage noget egentligt nyt Laan eller at afgive nogle af sine 
egne Midler, thi det vilde formentlig være tilstrækkeligt, at 
Staten udstedte uopsigelige rentebærende Obligationer og 
overgav dem til Banken som en sidste Sikkerhed for For- 
eningernes Forpligtelser. Grundfondets Størrelse kunde 
maaske passende sættes til 2 Millioner Specier eller den 

samme Sum, som i sin Tid paa Rigsdagen i 1828 — 30 blev 
bevilget som Garanti for Hypothekforeningeme , og ved 
Overleveringen af Obligationerne til Banken burde der stilles 
saadanne Betingelser, at der i intet Tilfælde kunde be- 
frygtes noget Tab for Staten, hvorfor det udtrykkelig 
burde stipuleres, at de paagjældende Obligationer aldrig 
maatte anvendes til at skaffe Kapitaler til Udlaan*), men 
kun benyttes i det næsten utænkelige Tilfælde, at det ved 
en Afvikling af Banken viste sig, at dens Aktiva ikke for- 
slog til at dække dens Gjæld, eller under den ogsaa lidet 
sandsynlige Eventualitet, at Banken ved en eller anden 
Lejlighed skulde savne disponible Midler til at opfylde 
sine Forpligtelser overfor Laangiverne. 

Om nogen Anvendelse af Obligationerne i det første 
Tilfælde kunde der aldrig blive Tale, naar det Offentlige 
holdt tilbørlig Kontrol med Banken, og forøvrigt maatte 
det bemærkes, at da Pantesikkerheden for de givne Amor- 
tisationslaan ikke maatte formindskes, saalænge der var 
Noget tilbage af Laanene, vilde den Sikkerhed, Banken 
sad inde med, altid betydelig overstige Laantagernes Gjæld 
til Banken, og det desto mere, jo mere Tiden for Laanenes 
endelige Tilbagebetaling nærmede sig, saa at der var al 
Grund til at antage, at der ved en Afvikling af Banken 
vilde være et betydeligt Overskud. Og hvad angik den 
anden Eventualitet, at Banken skulde blive nødt til at af- 
hænde nogle af Obligationerne for at møde tilfældige Krav, 



*) Dette var en meget væsentlig Afvigelse fra Bestemmelserne om 
Grundfondet ved den norske Hypothekbank, som man ellers nærmest 
tænkte sig som Forbillede, idet den norske Bank ligesaavel kunde 
udstede Obligationer imod Dækning i Grundfondet, som imod Dæk- 
ning i Panteobligationer. 

til hvilke den ikke paa anden Maade kunde gjøre Udveje, 
da burde det paalægges Banken atter at indkjøbe et til- 
svarende Beløb af den samme Slags Obligationer, saa- 
snart det kunde ske og i hvert Fald inden to Aars Forløb, 
eller ogsaa at affinde sig med Rigsgjældskontoret for de Obli- 
gationer, der vare blevne satte i Omløb, ved en kontant Ind- 
betaling. 

I Forbindelse med Ordningen af Bankens Grundfond 
vilde det være hensigtsmæssigt at søge at faa gjennemført 
et Forslag, der flere Gange var bragt frem i Rigsdagen, 
om at frigjøre Rigsbanken for dens Udlaan i faste Eien- 
domme. Dette kunde ske ved at lade Hypothekbanken 
overtage det Fond af omtrent 7V2 Million Rdlr. Rmt., der 
var anvist i Rigsbanken til Udlaan mod Pant i Landeien- 
domme, imod at Hypothekbanken leverede Rigsbanken 
den samme Sum i sine egne Obligationer. Det var ind- 
lysende, at et saadant Arrangement vilde blive særdeles 
fordelagtigt for Rigsbanken, der i Stedet for de Pante- 
obligationer i Landeiendomme, som den havde i sin Be- 
siddelse, og som den i paakommende Tilfælde ikke vilde 
kunne realisere uden stort Tab, vilde faa Obligationer, som 
den naar som helst kunde afhænde og omsætte i rede 
Penge, ikke at tale om, at den ved Ophævelsen af den 
særlige Afdeling for Laan i Landeiendomme efterhaanden 
vilde spare betydeligt i Administrationsomkostninger, og 
Komitéen indstillede derfor, at Hypothekbanken, som 
Vederlag for det af Staten givne Grundfond, skulde for- 
pligtes til paa visse nærmere Betingelser at overtage Rigs- 
bankens Laanefond for Landeiendomme. 

Hvad selve den egentlige Organisation af Hypothek- 
banken angik, burde der efter Komitéens Skjøn gaaes 
ud fra følgende Grundregler: 

Hypothekbankens Optagning af Laan og Udstedelse 
af Obligationer skulde foregaa efter bestemte Normer, fast- 
satte ved en Lov, hvis Overholdelse skulde stilles under 
offentlig Kontrol, saaat der kunde blive Sikkerhed for, at 
der aldrig blev udstedt Obligationer uden imod fuld Dæk- 
ning, der maatte være saaledes beskaffen, at den nøie 
svarede til Bankens hele Laanevirksomhed. Der skulde 
gives Banken et fuldstændigt Monopol paa Udstedelsen af 
Obligationer, lydende paa Ihændehaveren samt paa Amor- 
tisation i en vis Aarrække eller paa Opsigelse, for hvilke 
der blev givet Sikkerhed i Jordeiendom paa Landet, saa 
at hverken de bestaaende Hypothekforeninger eller andre 
Pengeinstituter fremtidig kunde udstede saadanne Obliga- 
tioner, undtagen forsaavidt Hypothekforeningerne ved 
allerede afsluttede Kontrakter om Optagelse af Laan havde 
forpligtet sig til at levere Obligationer, efterhaanden som 
disse Laan ble ve indbetalte. Hypothekbanken skulde be- 
gynde sin Virksomhed, saasnart blot én Forening havde 
meldt sig som Interessent i den, og det mindste Beløb, 
for hvilket en Forening kunde tegne sig som Interessent, 
kunde passende sættes til i Million Rdlr. Rmt., hvorhos 
det skulde paalægges Foreningerne at præstere en fast 
aarlig Indbetaling af 3/4 pCt. af det tegnede Beløb. Efter- 
haanden som der indkom Rekvisitioner fra de Foreninger, 
der bleve Interessenter i Banken, maatte denne ved at 
optage Laan sørge for at skaffe Foreningerne de Midler, 
de behøvede til deres egne Udlaan; men skulde Forhol- 
dene gjøre det ønskeligt, kunde Banken ogsaa optage 
Laan, uden at der forelaa direkte Begjæringer derom, 
naar det blot kunde forudsees, at der vilde blive Brug for 
Pengene. Derimod burde der i intet Tilfælde kunne op- 

tages Laan eller udstedes Obligationer af Hypothekbanken, 
naar Laanene ikke kunde fciaes paa Betingelser, der stem- 
mede med Reglerne for de Amortisationslaan, Hypothek- 
foreningerne gav deres Interessenter. De Hypothek- 
foreninger, der fik Laan fra Banken, skulde forpligtes til 
aarlig til visse bestemte Tider at indbetale Rente og Af- 
drag af Laanene til Banken, og denne burde paasee, at 
der stilledes tilstrækkelig Sikkerhed i Panteobligationer i 
Landeiendomme for alle Laan, der optoges paa Foreningens 
Vegne, og at denne Sikkerhed forblev i Kraft, lige til 
Laanene vare endelig afviklede. Til Sikkerhed for de 
Laan, Banken optog, og for de Obligationer, den udstedte, 
skulde i første Række tjene de af Hypothekforeningerne 
udstedte Forskrivninger med tilhørende Panteobligationer, 
dernæst alle Bankens øvrige Aktiver, derefter Grundfondet, 
og endelig skulde i sidste Instants de Foreninger, der 
bleve Interessenter i Banken, være ansvarlige for de For- 
pligtelser, denne paatog sig, i Forhold til de Beløb, hvor- 
for de var indtraadt som Interessenter. De Midler, der 
indkom til Banken, og som ikke strax kunde finde An- 
vendelse som Amortisationslaan til Foreningerne, kunde 
det tillades Banken at gjøre frugtbringende som Udlaan 
paa kortere Tid, helst imod Pant i Landeiendomme, .sub- 
sidiairt som Laan paa dens egne eller Hypothekforeningernes 
Obligationer eller Statsobligationer, eller endelig, hvis den 
ikke paa anden Maade kunde faa dem anbragt, ved at 
indsætte dem til Forrentning i de almindelige Banker. Af 
den Gevinst, der maatte opstaa ved Hypothekbankens 
Virksomhed, skulde der dannes et Reservefond, der skulde 
have opnaaet en Størrelse af ^2 Million Rdlr. Rmt., inden 
der blev Tale om at fordele noget Udbytte til Interes- 

senterne. Bankens Bestyrelse skulde have sit Sæde i 
Stockholm og bestaa af 5 Medlemmer, af hvilke Kongen 
skulde vælge ét, der tillige skulde være Formand, Rigs- 
gjældskontoret ét, og de Hypothekforeninger , der ind- 
traadte i Banken, tre ; men desuden skulde Bestyrelsen ved 
Behandlingen af særlig vigtige Sager tilkalde en Delegeret 
for hver Forening til at deltage i Forhandlingerne og Af- 
gj øreisen. Ethvert Medlem af Bestyrelsen, derunder ogsaa 
indbefattet de Delegerede fra Foreningerne, burde være 
solidarisk ansvarlig for enhver Beslutning med Hensyn til 
Bankens Ledelse, for hvilken han havde afgivet sin Stemme. 
Bankens Ledelse og Regnskaber skulde aarlig underkastes 
en Revision af Revisorer, der vare valgte af Rigsgjælds- 
kontoret og Hypothekforeningerne , og paa sin Side 
skulde ogsaa Banken være repræsenteret ved Revisionen i 
de Hypothekforeninger, der vare Interessenter i den. Lige- 
ledes skulde der af Delegerede fra Hypothekforeningerne 
hvert Aar holdes en Generalforsamling, paa hvilken der 
skulde forhandles og tages Beslutninger om alle Sager 
vedrørende Banken, særlig om de Regler, der indenfor de 
enkelte Foreninger skulde lægges til Grund ved Taxationen 
af Landeiendomme i de Tilfælde, hvor der af Laansøgeren 
eller af Direktionen for den paagj ældende Forening blev 
forlangt en særlig Vurdering i Stedet for den almindelige 
Bevillingstaxering. 

De her anførte Punkter skulde efter Komitéens An- 
skuelse danne Grundtrækkene i den nye Hypothekbanks 
Organisation, og det Lovudkast, som Komitéen forelagde 
som Resultat af sin Betænkning, var affattet i Overens- 
stemmelse dermed. Komitéen antog det for at være 
udenfor al Tvivl, at et Institut som den foreslaaede Hypo- 

thekbank baade i Indlandet og Udlandet vilde kunne skaffe 
de Midler, som Hypothekforeningeme fik Brug for til 
deres Udlaan, paa en lettere, sikkrere og mere hensigts- 
mæssig Maade, end de enkelte Foreninger havde været i Stand 
til. De Obligationer, Banken kom til at udstede, vilde nemlig 
utvivlsomt vinde Tillid og blive afsættelige paa flere Børser 
i Udlandet, især hvis der blev truffet de fornødne Foran- 
staltninger til i den første Tid at holde Kursen oppe, og 
da Kursen paa Bankens Obligationer ganske sikkert vilde 
blive høiere end paa Hypothekforeningemes, vilde der der- 
igjennem kunne aabnes en Udvei for Hypothekbanken til 
lidt efter lidt ved Salg af de nye og Opkjøb af de gamle 
Obligationer at drage disse ud af Omsætningen. At dette 
vilde være saare ønskeligt for Landets Kredit i sin Helhed, 
turde fremgaa af, hvad Komitéen havde udviklet om de 
Ulemper, der vare opstaaede ved den tidligere Ordning, 
og selve Operationen vilde mulig tillige kunne afføde en 
ikke ringe Gevinst for Hypothekbanken, uden at denne 
løb nogen som helst Risiko eller Fare, idet de af Ko- 
mitéen anstillede Undersøgelser tilstrækkelig havde godt- 
gjort, at alle de bestaaende Foreninger uden Undtagelse 
maatte antages at være i Besiddelse af Aktiver, der ikke 
blot fuldt ud vilde dække, men endog overstige deres 
ForpUgtelser. 

Med Hensyn til Spørgsmaalet om den Form, i hvilke 
Bankens Laan skulde gives, fandt Komitéen det nødven- 
digt for at opretholde Kursen paa Obligationerne, at der 
ikke blev givet Laan paa anden Maade end i kontante 
Penge, idet det maatte være lettere for Banken at afsætte 
Obligationerne end for de private Laantagere, der ofle 
vare ukjendte med Forholdene paa Pengemarkedet. 

En Organisation af Hypothekbanken som den at 
Komitéen foreslaaede, forudsatte naturlig en Udjævning 
af de Uligheder, der pu fandtes imellem de enkelte For- 
eningers Statuter, men dette kunde ogsaa let lade sig 
gjennemføre ved Vedtagelsen af en Lov, der fastslog 
almindelige Bestemmelser, som skulde gjælde for Statuteme 
i alle Foreninger, der fremtidig maatte dannes, og som 
maatte accepteres af de bestaaende Foreninger, der ønskede 
at blive Interessenter i Hypothekbanken. Komitéen gjorde 
nærmere Rede for nogle af de vigtigste Bestemmelser, der 
maatte indføres i en saadan Lov. Af særlig Betydning 
vare herved Spørgsmaalene om det Minimum af Eiendoms- 
værdi, der berettigede til Indtrædelse i Hypothek- 
foreningerne, samt Betingelserne for disses Udlaan. 

Med Hensyn til det første Punkt, fandtes der betydelige 
Afvigelser i de forskjellige Distrikter. Lavest var dette 

a 

Minimum sat i Elfsborgs samt Gøteborgs og Bohus Lehn, 
hvor det kun udgjorde 750 Rdl. Rmt. efter Bevillingsværdi 
eller 1500 Rdl. Rmt. efter særlig Vurdering; høist var det 
i Calmar, Blekinge og Skaraborgs Lehn, hvor det gik op 
til henholdsvis 3000 Rdl. og 6000 Rdl. efter Ansættelses- 
maaden. Ved Fastsættelsen af Minimumsværdien havde 
man i større eller mindre Omfang tilsigtet at udelukke de 
mindre Landeiendomsbesiddere, men netop for disse var 
Trangen til en reguleret Kredit i deres faste Eiendomme 
størst, thi de maatte betale høiere Rente og finde sig i 
forholdsvis langt mere trykkende Omkostninger end de 
større. I samme Forhold som Laanets Størrelse for- 
mindskedes, steg Rentefoden, thi Kapitalisterne vilde ikke 
fordele deres Penge paa saa mange Hænder, og gjorde 
de det alligevel, lode de sig betale for det større Besvær, 

4 

de derigjennem underkastede sig. Om man end andre 
Steder kunde have haft skjellig Grund til at udelukke de 
mindre Besiddere fra Hypothekinstitutionen , saa syntes 
dette ikke at være paa sin Plads i Sverrig, hvor en saa 
stor Del af Jorden tilhørte denne Klasse , og allermindst 
burde det ske, naar man ved den nye Ordning afskar 
dem den Adgang til at faa Amortisationslaan i Rigsbanken 
til smaa Beløb, der hidtil havde staaet dem aaben. Ved 
Organisationen af de første Hypothekinstituter var det 
politiske og ikke finantsielle Motiver, der ledede til Ude- 
lukkelsen af de mindre Landbrugere, og holdt man sig 
blot til den finantsielle Side af Sagen, maatte man nød- 
vendig komme til den Anskuelse, at Hypothekforeningeme 
burde staa aabne for alle, der kunde give tilstrækkelig 
Sikkerhed, og at det Minimum af Eiendomsværdi, der gav 
Adgang til dem, følgelig ikke burde bestemmes med andre 
Hensyn for Øje end, at der altid maatte være fuld Vished for, 
at de aarlige Ydelser vilde blive behørigt indbetalte. Det Mini- 
mum af Værdi, der berettigede til Indtrædelse i en Hypo- 
thekforening, burde derfor i Sverrig ikke sættes høiere 
end til 600 Rdl. Rmt. efter Bevillingsværdi, hvilket var den 
Grændse, der gav Adgang til at faa de mindste Laan, 
300 Rdl., fra Rigsbanken, eller til 1000 Rdl. efter særlig 
Vurdering, og i Overensstemmelse med hvad de gjældende 
Statuter indeholdt, syntes Retten til at faa Andel i For- 
eningerne som Interessent ligesom ogsaa Retten til at faa 
Laan at kunne sættes til to Trediedele af Bevillingsværdien 
eller til Halvdelen af Værdien efter særlig Vurdering. 
Det laveste Beløb, der vilde kunne faaes som Laan i 
Foreningerne, vilde herefter blive 400 eller 500 Rdl., efter- 
som Laanet gaves i Henhold til Bevillingsværdi eller til 

særlig Vurdering. I den norske Hypothekbank var det 
mindste Laan sat til lOO Specier eller 400 Rdl. Rmt. 

Hvad angik Bestemmelserne i Foreningernes Statuter 
om den Rente, der maatte tages af de givne Laan, samt 
om Afbetalinger paa Kapitalen og Administrationsbidragene, 
syntes der efter Komitéens Skjøn ikke at være Grund til 
at gjøre nogen Forandring, og det foresloges derfor, at 
Renten sattes til høist 5 pCt., Kapitalafdraget til mindst 
^/4 pCt. og Administrationsbidraget til V4 pCt. Det var 
kun under nogenlunde rigelige Pengeforhold, at Hypothek- 
foreningerne kunde operere, naar de skulde svare til deres 
Bestemmelse , og naar Obligationerne ikke kunde " sælges 
paa saadanne Betingelser, at der kunde gives Laan til 
6 pCt., burde alle Laaneoperationer fra Hypothekbankens 
Side standses indtil videre. Hvad Kapitalafdraget angik, 
da burde det næppe fastsættes til et bestemt Beløb, men 
der burde sættes et vist Minimum for ikke at gjøre 
Amortisationen illusorisk, og iøvrigt burde det overlades 
til Banken at tilstaa forskjellig Amortisation, dog paa Be- 
tingelse af, at de Obligationer, som udstedtes af Banken 
for at skaffe Penge til Amortisationslaanene, altid kom til 
at lyde paa den samme Af betalingstid som disse. 

Af andre Punkter i de forskjellige Statuter, der burde 
egaliseres, og ordnes paa en bedre Maade ved den nye Lov, 
fremhævede Komitéen endvidere Spørgsmaalet om, hvor- 
ledes der skulde forholdes med Administrationsbidragene 
i Tilfælde af, at disse viste sig ikke at kunne slaa til, 
hvilket i de fleste Foreninger stod hen ganske paa det 
Uvisse, — Spørgsmaalet om, hvorvidt der kunde gives 
Laantagere Adgang til efter Ønske at udtræde af For- 
eningerne, hvilket Komitéen fandt ugjørligt af Hensyn til 

den »Stabilitet og Sikkerhed, der maatte være en ufra- 
vigelig Betingelse for Hypothekforeningemes uforstyrrede 
Virksomhed«, eller hvad der i modsat Fald maatte gjøres 
for at forhindre, at Laantagerne ved Forsømmelighed med 
Opfyldelsen af deres Forpligtelser kunde fremtvinge en 
Opløsning af Forholdet til Foreningerne, — samt endelig, 
hvad der var af stor Vigtighed, Spørgsmaalet om Interes- 
senternes Ansvar overfor Foreningernes Forpligtelser. Med 
Hensyn til dette Punkt gjaldt i den skaanske Forening 
den Regel, at Interessenterne vare ansvarlige i Forhold til 
deres virkelige Gjæld paa det paagjældende Tidspunkt, 
hvorimod Ansvarligheden i de andre Foreninger var knyttet 
til den nominelle Andel i Foreningen, altsaa til Laanets 
oprindelige Størrelse. Statuternes Udtryk vare ganske vist 
ikke fri for at være noget utydelige og uklare, saa at det 
stundom kunde være tvivlsomt, hvorledes det i Virkelig- 
heden forholdt sig, men da det aabenbart var af største 
Vigtighed, at der ikke kunde herske den ringeste Tvivl 
paa dette Punkt, burde det slaaes fast ved almindelige 
Bestemmelser, at Foreningernes Interessenter vare ansvar- 
lige i Forhold til deres Andele, dog saaledes at de Interes- 
senter, der kun havde indsat Penge, ikke vare ansvarlige 
med mere end den indsatte Sum. 

Med Ændringer paa de anførte Punkter vilde Hypo- 
thekforeningerne efter Komitéens Skjøn iøvrigt kunne be- 
vare deres Statuter i den forhaandenværende Skikkelse, 
men Ændringerne burde formentiig paalægges ved Lov, 
og det indstilledes derfor, at der i Forbindelse med Loven 
om Hypothekbanken skulde udstedes en særlig Lov om 
Hypothekforeningerne , hvorved det hele Forhold kunde 
ordnes. 

Komitéen fremsatte sluttelig nogle Bemærkninger 
til Forklaring af, hvorfor den i sit Forslag til Oprettelsen 
af en Hypothekbank ikke havde fundet det rigtigt at 
aabne Adgangen til Banken ogsaa for de Hypothek- 
foreninger, der maatte blive dannede for Eiendomme i 
Byerne. Disse Bemærkninger om et Spørgsmaal ved- 
rørende Kreditinstituternes Organisation, der som bekjendt 
endnu ingenlunde kan siges at være afgjort i den ene 
eller anden Retning, ere ikke uden Interesse især som 
Bidrag til Belysning af Komitéens økonomiske Opfattelse 
af Landbruget. Komitéen fremhæver, at den ved Af- 
gjørelsen af Spørgsmaalet var bleven ledet af den Betragt- 
ning, at der formentlig var en væsentlig Ulighed imellem 
Beskaffenheden af den Sikkerhed, der bødes af Byeien- 
domme og af Landeiendomme. En Landeiendom dannede 
ganske uafhængigt af de paa den værende Huse, Byg- 
ninger o. s. V. ved den produktive Kraft, der var knyttet 
til den, en Kapital, som afset fra overordentlige Natur- 
omvæltninger, der ikke kunde tages med i Beregningen, 
ikke kunde gaa til Grunde, — som altid, naar den blot 
passedes ganske jævnt, maatte kunne forudsættes at bibe- 
holde den Værdi, den repræsenterede som Pant taxeret 
efter bestemte Regler, — som det afhang af Eiernes 
Driftighed og Flid yderligere at forøge og udvikle, og 
som derfor bestandig ifølge sin Natur vilde blive et Maal 
for Efterspørgsel. 

En Byeiendom var derimod noget helt Andet. Med sin 
Grund og sine Bygninger repræsenterede den en Værdi, 
som maatte bestemmes efter andre og ofte ganske ube- 
stemte Regler end Eiendomme paa Landet, — som i 
Tidens Løb i de fleste Tilfælde snarere vilde aftage end 

tiltage, — som langt mere end Jordeiendom paa Landet 
var underkastet Virkningerne af de skiftende Konjunkturer, 
og som endelig stadig var udsat for Muligheden af en 
almindelig Ødelæggelse, hvis Følger ikke kunde anses for 
opveiede alene ved Godtgjørelsen af den Sum, for hvilken 
Bygningerne maatte være forsikkrede. Men derhos paa- 
virkedes Værdien af Byeiendomme ikke alene af 
de Konjunkturer, som ganske i Almindelighed og af forbi- 
gaaende Aarsager kunde indvirke paa Priserne, men de 
Konjunkturer, der her kunde være Tale om kunde være 
af langt mere gjennemgribende Natur; thi naar som Følge 
af Forandringer i de merkantile, industrielle eller andre 
Forhold, som en By havde at takke for sin Velstand, de 
Faktorer, der tidligere fremkaldte Efterspørgsel efter 
Leiligheder og bragte Spekulationen til at anbringe Kapi- 
taler i Huse og Bygninger, ophørte at virke, maatte nød- 
vendigvis disse Eiendomme falde i Pris, idet Efterspørgslen 
efter dem aftog, medens derimod en Landeiendom altid 
maatte stige i Værdi i samme Forhold, som Eieren ved 
sin Flid og Omtanke var istand til at udvikle dens indre 
Rigdom. 

Der var saaledes efter Komitéens Anskuelse en 
saa stor Forskjellighed mellem de to Kategorier af Grund- 
eiendomme, og som Følge deraf ogsaa imellem de Hypo- 
thekforeninger, der repræsenterede dem, at det hverken 
kunde være i det Almenes Interesse eller i selve For- 
eningernes velforstaaede Tarv at søge at knytte dem 
sammen i det fælles Ansvar, der vilde komme til at paa- 
hvile Hypothekforeningerne. og derigjennem disses Interes- 
senter, som endelige Garanter for de Forpligtelser, 
Hypothekbanken paatog sig paa Foreningernes Vegne, og 

Komitéen kunde derfor ikke tilraade en saadan Sammen- 
slutning, men maatte holde paa, at Hypothekbanken kun 
kom til at staa aaben for Landbrugets Hypothekforeninger. *) 
Det vil ses af denne Gjengivelse af Hovedpunkterne i 
den økonomiske Komités Betænkning, at Komitéen var 
kommen til det Resultat, at den hidtil fulgte Vei til Ord- 
ningen af Landbrugskrediten ikke havde ført og ifølge sit 
Væsen heller ikke kunde føre til Maalet. Det var derfor 
nødvendigt at gaa over til et helt andet Princip, og Komi- 
téen saa i Centralisationen af Hypothekforeningerne det 
Arkanum, der ene var i Stand til at give dem nye Kræfter. 
Meget sandt er der sikkert i Komiteens Betragtninger, og 
om end de Erfaringer, der ere gjorte i den Menneske- 
alder, der er forløbet, siden Betænkningen blev affattet, 

*) Et enkelt, iøvrigt vistnok i flere Henseender det mest fremragende, 
Medlem af Komiteen, Lallerstedt, vilde dog ikke slutte sig til 
Forslaget om at udelukke Hypothekforeninger for Byeiendomme fra' 
at blive Interessenter i den almindelige Hypothekbank og afgav med 
Hensyn til dette Punkt et Separatvotum, i hvilket han gjorde gjæl- 
dende, at naar det netop var Hensigten med Hypothekbanken at 
forhindre indbyrdes Konkurrence imellem Hypothekforeningerne, var 
det lidet praktisk paa Forhaand at aabne Døren for den Konkur- 
rence, der nødvendigvis maatte komme imellem Hypothekbanken og 
de Hypothekforeninger, der allerede vare paa Vej til at dannes i 
Stæderne. Heller ikke kunde han paa nogen Maade indrømme, at 
Byeiendomme i og for sig vare udsatte for større Værdiforringelser 
end Landeiendomme , men i hvert Fald kunde man jo raade Bod 
derpaa ved at ansætte Laanegrændsen lavere og i det Hele taget 
skjærpe Bestemmelserne for Hypothekforeninger i Byerne. Laller- 
stedts Anskuelser bleve dog ikke tagne til Følge, hverken i eller 
udenfor Komiteen, endskjøndt han ogsaa senere ved Forhandlingerne 
paa Rigsdagen hævdede dem med stor Styrke. Naar han herved 
bl. A. anførte den forskjellige Kurs paa de jydske Landkredit- 
forenings- og Kjøbstadkreditforeningsobligationer som et Bevis paa de 
uheldige Følger af, at Foreningerne vare skilte fra hinanden, kan 
dette Argument dog næppe siges at være afgjørende, men turde 
tvertimod snarest kunne anvendes imod hans Opfattelse. 

paa adskillige Punkter ikke have godkjendt dens Op- 
fattelse, kan der dog ikke være Tvivl om, at Forslaget 
om at basere den fremtidige Ordning paa et af Staten 
understøttet og kontrolleret Centralinstitut betegnede et 
stort Fremskridt i Sammenligning med den tidligere Til- 
stand. Saavel Regjeringen som den offentlige Mening i 
sin Helhed opfattede det ogssa som et saadant, men det 
gav dog Anledning til en livlig Diskussion baade i Pressen 
og paa forskjellige Møder, og i Rigsdagen mødte det især 
i Borgerstanden en Opposition, der truede med at standse 
hele Sagen og i hvert Fald kun vilde acceptere Udkastet 
med meget væsentlige Ændringer. Det har sin Interesse 
at kaste et Blik paa den Diskussion, der saaledes opstod, 
idet den paa flere Punkter supplerer de Oplysninger, der 
foreligge i Komité- og Revisionsbetænkninger m. m. 

Om en Ting vare Alle enige. Ingen kunde nægte, 
at det var nødvendigt, at der skete en Forandring i den 
bestaaende Tilstand, thi Klagerne over den næsten fuld- 
stændige Standsning af Hypothekforeningernes Udlaans- 
virksomhed vare saa høilydte, at der maatte tages Hensyn 
til dem; men Striden dreiede sig om, hvorvidt der dertil 
udfordredes saa gjennemgribende Reformer, som Komitéen 
havde foreslaaet, og om der var tilstrækkelig Føie til at 
paabyde saa vidtgaaende Indskrænkninger i Foreningernes 
Selvstyrelse. 

Komitéens Betænkning blev strax, efter at den den 2. Fe- 
bruar 1860 var afgivet til Regjeringen, gjort bekjendt for 
Offentligheden ved meget udførlige Gjengivelser i Pressen. 
Det ledende Blad paa den Tid, »Aftonbladet«, behandlede 
den saaledes i en Række Artikler og anbefalede varmt Dannel- 
sen af Hypothekbanken, idet det kritiserede Hypothekforenin- 

gernes Færd endog ulige skarpere, end det var sket i 
Komitébetænkningen. Det siger til Exempel i en af Ar- 
tiklerne om Foreningernes Laaneoperationer: 

»Saalænge Foreningerne optoge virkelige Laan, der 
indbetaltes til bestemte Tider, kunde de selv ligeledes til 
bestemte Tider give Laan til Landeiendomsbesidderne, 
men efter at de have adopteret et helt nyt og dertil meget 
farligt Laanesystem, ere de ude af Stand til at opfylde 
deres Bestemmelse. De ere gaaede ind paa at afslutte 
Kontrakter om Laan, der vel løde paa en vis Sum, men 
af denne Sum var Laangiveren ikke forpligtet til at ud- 
betale mere end en vis ringe Del, som han erlagde kon- 
tant som et Slags Haandpenge for at sikkre sig Retten til 
at sælge Obligationerne, naar det bekvemt lod sig gjøre, 
hvorhos Laangiveren, der, som det vil sees, egentlig var 
mere imaginair end reel, forbeholdt sig Provision ogsaa af 
de Obligationer, som den paagjældende Forening enten 
selv eller igjennem andre kunde afsætte. Følgerne heraf 
træde nu klart for Dagen. Medens der ligger bevilgede, 
men ikke endelig ordnede Laanesager hos Foreningerne 
til et Beløb af c. 15 '/g Mill. Rdl., henstod der ved Ud- 
gangen af forrige Aar som endnu ikke realiserede c. 36V2 
Mill. Rdl. af Laan, der vare kontraherede paa den nævnte 
Maade, og den Omstændighed, at Foreningerne have kastet 
sig ind i en Form for Afsætningen af deres Obligationer, 
der er fuldstændig afhængig af Konjunkturerne, har be- 
virket, at de i høi Grad have maattet føle Virkningerne 
af en Handelskrise, der ikke vilde have beredt dem den 
ringeste Forlegenhed, hvis de havde drevet deres Virksom- 
hed systematisk. Hypothekforeningernes meget ukloge 
Operationer i Udlandet have medført, at en Mængde for- 

gj ældede Landmænd nu i en Række af Aar have maattet 
og endnu maa savne de Laan, de allerede havde faaet be- 
vilgede, og som de ikke have kunnet faa udbetalte af 
Mangel paa Penge, og hvor ulideligt og trykkende hele 
dette Forhold er, kan ses af, at det paa en nylig afholdt 
Generalforsamling i en Hypothekforening blev indtrængende 
foreslaaet, at der, naar Laantageme ønskede det, og der 
savnedes tilstrækkelig kontante Midler, kunde gives Laan 
i Obligationer, som Laantagerne saa selv skulde afsætte, 
et Forslag, der naturligvis gjordes med fuld Bevidsthed 
om, at en saadan Operation ikke kunde iværksættes uden 
et meget betydeligt Tab for Laantagerne. Det er klart, 
at Forslaget forkastedes, men dette var ikke af Hensyn til 
dem, der vilde have Penge, men i Foreningens egen 
Interesse, da i modsat Fald Kursen paa dens Obligationer 
strax vilde være gaaet yderligere ned. *) Hvorlidet Hypo- 
thekforeningernes Bestyrelser have gjort sig Rede for deres 
vigtige Kald, — hvor blindt de have stolet paa, at det 
altid kunde vedblive at gaa i den samme uforstyrrede 
Slendrian, — det fremgaar ogsaa af, at saavidt os bekjendt 
ikke en eneste af dem har tænkt paa en saa simpel For- 



^) Efter denne Udtalelse at demme skulde man tro, at Laanene slet 
ikke bleve givne i Obligationer paa den Tid, hvilket dog utvivlsomt 
var Tilfældet, om det end ikke just kom officielt frem. Ved en 
anden Lejlighed blev det nemlig uimodsagt fremhævet, at Foreningerne 
upaatalt havde faaet Lov til at gjøre Ting, de ifølge deres Statuter 
slet ikke maatte; de havde overgivet deres Obligationer til Laan- 
tagerne, som havde maattet placere dem til en hvilken som helst 
Pris, eller Foreningerne havde selv solgt dem under Kursen for 
Laantagernes Regning. Man synes her kun at have været betænkt 
paa »for tilfållet« at hjælpe den enkelte Laantager ud af hans For- 
legenhed, uden at bekymre sig om den Indvirkning, som dette kunde 
have paa Obligationernes Kurs. 

anstaltning som at lade opkjøbe Obligationer i Hamborg 
— dette Hypothekforeningemes forjættede Land — naar 
de stode i lav Kurs, en Foranstaltning, der vilde have 
medført, at der yderst sjældent vilde være kommet et 
Prisfald paa Obligationerne, og at et saadant, hvis det 
alligevel var indtruffet, i hvert Fald vilde være kommet 
Foreningerne og ikke private Spekulanter tilgode.« 

Det er, som man vil se, meget stærke Udtalelser, og 
en lignende Kritik bliver næsten hele Foreningernes Virk- 
somhed til Del. Om den Splittelse af Kræfterne, som 
den bestaaende Ordning medførte, siges der saaledes: 
»Et slaaende Bevis paa det Uheldige heri afgiver f. Ex. 
det Forhold, der bestaar imellem Ørebro Lehn og Målar- 
provindsemes Hypothekforeninger. Medens de større 
Eiendomsbesiddere i Ørebro Lehn gik ind i Målarprovind- 
sernes Forening, dannede de mindre Jordeiere i samme 
Lehn en særlig Forening, især fordi Minimumsgrændsen 
for Laan i denne blev sat lavere. Det er klart, at det for 
begge Foreningerne vilde have været ulige fordelagtigere 
at forene sig end at operere hver for sig, om det end 
ikke kan nægtes, at Ørebro Lehns Forening har udviklet 
en ligesaa stor om ikke større Virksomhed end Målar- 
provindSernes , der ved den Maade, hvorpaa den i de 
senere Aar er bleven administreret, ingenlunde har opfyldt 
sin Bestemmelse eller svaret til de Fordringer, Land- 
mændene med Billighed kunde stille til den.« 

Det blev ogsaa gjort gjældende, hvad iøvrigt allerede 
Komitébetænkningen havde fremhævet, at den svenske 
Kredit i sin Helhed maatte lide ved de Vanskeligheder, 
der mødte Hypothekforeningeme, og bl. A. anførtes en 
Erfaring fra 1852, da Elfsborgs Hypothekforening havde 

kontraheret et Laan i England, der i Subskriptionsind- 
bydelsen betegnedes som et »Governmentloan«, hvorved 
de, som kjøbte Obligationerne, lededes til at tro, at det 
var et af den svenske Regjering optaget Laan. Det blev 
dlsidst nødvendigt at oplyse officielt, at hverken Regjeringen 
eller den svenske Stat havde noget med Laanet at gjøre, 
og denne Meddelelse affødte en ligefrem Panik, der bragte 
Obligationerne til at falde flere Procent, men det var indlysende, 
at en saadan Episode kun kunde skabe Mistillid i Ud- 
landet til de svenske Pengeforhold. Hvor vigtigt det iøvrigt 
var for Hypothekforeningeme at være i Forbindelse med 
Staten, og hvor vel begrundet det var af Hensyn til deres 
egen Kredit at undergive dem dens Kontrol, havde man 
et tydeligt Bevis paa i den Erfaring, en Forening ;^en- 
gang havde gjort med en udenlandsk Bankier, til hvilken den 
havde henvendt sig om et Laan. Paa den skete Henvendelse 
svarede han efter at have gjort sig bekjendt med dens 
Statuter, at han ikke ansaa Bestemmelserne om Kontrollen 
med Foreningerne for fuldt tilfredsstillende. »Alt beroer, 
sagde han, paa Bestyrelsen; og dennes mig kun lidet be- 
kj endte Medlemmer kunne naar som helst afløses og 
erstattes af ganske ubekjendte Personer. Dersom Staten 
blot havde en Repræsentant i Bestyrelsen, vilde jeg kunne 
gjøre Laanet 2 Procent billigere, end jeg nu kan.« 

Men hvormeget man end saaledes erkj endte Nød- 
vendigheden af en Forandring, og hvormange Klager man 
end fremførte imod Hypothekforeningeme, var man dog 
fuldt overbevist om, at de havde stiftet meget Godt, og 
at man absolut maatte holde paa det igjennem dem skabte 
Grundlag for Landbrugskréditen og kun søge at forbedre 
og videre at udvikle dem. Vel fandtes der Enkelte, der 

gjorde stærke Indvendinger imod hele Systemet og frem- 
hævede, at den nye Hypothekbank blot vilde bidrage til 
at forøge Jordens Forgjældning, men skjøndt disse Ind- 
vendinger tildels fremkom fra Folk, hvis Mening ellers 
havde megen Vægt, vandt de ingen Tilslutning; det kunde 
tilsyneladende til Evidents bevises, at det svenske Land- 
brug havde haft saa uhyre Fordele af den Kapital, der 
var tilført det, at der ingen Grund var til at angre den 
Gjæld, man var kommen i, og der sluttedes deraf naturlig, 
at det vilde gaa ligesaa i Fremtiden. 

Af ikke ringe Betydning for Sagens Fremme var en 
Forhandling, der fandt Sted paa det almindelige svenske 
Landbrugsmøde i Gøteborg i Begyndelsen af Juli Maaned 1860. 
Forhandlingsæmnet lød: Hvilken Indflydelse have Hypo- 
thekforeningerne udøvet paa Agerbruget i de enkelte 
Lehn? og i en udførlig Diskussion besvaredes det fra alle 
Sider derhen, at Hypothekforeningernes Virksomhed, om 
den end i de senere Aar var foregaaet under ugunstige 
Forhold, havde været høist heldbringende for hele Landet. 
Samtlige Talere anførte Exempler — og det unægtelig 
meget talende Exempler — paa det enorme Opsving, 
Produktionen havde taget rundt om i Landet. Egne, der 
før knap kunde brødføde sig selv, havde nu betydelige 
Overskud til Udførsel, — Befolkningen tiltog, Velstanden 
forøgedes, og alle de Kræfter, der havde ligget ubenyttede 
i Jorden, kunde frit udfolde sig, — »Æren for Land- 
brugets Opsving tilkommer Hypothekforeningernes Kasser, 
thi Pengene havde været den Løftestang, der har gjort os 
til et sædexporterende Land,« som en Taler udtrykte sig. 
Særlig fremhævedes ogsaa, hvorledes Kapitaltilstrømningen 
havde lettet Udskiftningen, der uden den slet ikke vilde 

have kunnet finde Sted; en Taler fra Nerike bemærkede 
f. Ex., at syv Ottendedele af Laantagerne i hans Distrikt 
havde faaet udskiftet og ikke vilde have kunnet gjennem- 
føre det uden Hypothekforeningens Bistand. Forhandlingen 
endte med Vedtagelsen af en Resolution, der gik ud paa, 
at Mødet nærede den Overbevisning, at Hypothek- 
foreningerne vare til stor Gavn, og at det vilde være hel- 
digt at udvide dem og at centralisere dem.*) 

Stemningen var saaledes godt forberedt for Forslaget, da 
det om Efteraaret kom til Forhandling i Rigsdagen. 
Regjeringen havde strax fremsat en Kongelig Proposition 
derom, og efter at det »Sammensatta Stats- och Banko 
Utskott«, der først fik Sagen til Undersøgelse, havde frem- 
sendt sin Betænkning, der anbefalede den til Vedtagelse, 
blev den optagen til Forhandling i et Fællesmøde af Stæn- 
derne, der fandt Sted den 5. September. Det viste sig 
her strax, at der vilde komme en betydelig Opposition 
fra Borgerstanden, og denne var saa meget farligere, som 
det netop var de ledende Finantsmænd i denne Stand, 
Folk som Wærn, Hjerta og Wallenberg, der tog 



•) Blapdt de talrige Oplysninger om Forholdene paa Landet, der frem- 
kom under Diskussionen, fortjener en Meddelelse om Tilstanden i 
Elfsborg Hypothekforenings Distrikt at nævnes. Foreningens Laan 
havde haft den gode Virkning, at de havde vænnet Folk til Spar- 
sommelighed og Orden i deres Betalinger, og den Gjæld, der hvilede 
paa Jorden, var ikke stor, thi Foreningens Distrikt, der omfattede 
Gøteborg, Elfsborg og en Del af Skaraborg Lehn, havde ialt c. 
9300 »Mantal«, og af disse vare ikke mere end c. I200 i Foreningen. 
Værdien af samtlige »Mantal« udgjorde c 300 Mill. Rdl., men der 
var af Hypothektoreningen kun udlaant c. 9 Mill , saa at Gjælden 
til den kun var 3 pCt. og den aarlige Rente og Amortisation kun 
^/g P^^' af Jordværdien taget under Et, og overfor denne tilvisse 
ikke trykkende Gjældbyrde stod den store Udvikling, Distriktet havde 
opnaaet. 

Ordet imod den foreslaaede Ordning. Angrebene rettedes 
særlig imod Statsgarantien, — imod Bankens Monopol 
paa at optage Laan, — imod Manglen af enhver Begrænds- 
ning af den Sum, Banken efterhaanden maatte optage, — 
og det hævdedes med stor Styrke, at ihvorvel der ganske 
vist var Trang til, at der snart blev gjort Noget paa dette 
Omraade, maatte man tage sig i Vare for forhastede Skridt, 
som man senere vilde komme til at fortryde. Forsvaret 
for Forslaget førtes hovedsagelig af de tre Medlemmer af 
Komitéen, Nordstrøm, Mannerskantz og Laller- 
stedt, der paaviste, at Statsgarantien ikke vilde medføre 
nogen Fare, der var værd at tale om i Sammenligning 
med den Vinding, der derved vilde opnaaes, og at Staten 
selv var interesseret i at opretholde Landets Kredit, — at 
Monopolet var en nødvendig Følge af Centralisationen — 
»vil man det Ene, maa man ogsaa ville det Andet«, som 
Rigsarkivar Nordstrøm udtrykte det, — og at man uden 
det ikke vilde skaffe Hypothekbanken nogen solid Grund- 
vold at staa paa, — at en Begrændsning af Bankens Laan 
var en Umulighed, da der Ingen kunde sige, hvor Grændsen 
skulde trækkes, — og endelig, at det var ønskeligt strax 
at tage en Bestemmelse, da der stod saa store Interesser 
paa Spil. 

Efter Fællesmødet gik Forslaget til Behandling i de 
enkelte Stænder. Adelen sluttede sig i Hovedsagen til 
det, men sendte det dog tilbage til Stats- og Banko- 
Utskottet med nogle Anmærkningier sigtende dels til at 
sætte et Maximum for Hypothekbankens Udlaan, som ikke 
mciatte overskrides tiden Stændernes Samtykke, dels til at 
stryge Tilladelsen til at optage Laan paa kort Tid, lige- 
som ogsaa Forslaget om, at Rigsbankens Udlaan i faste 

Eiendomme skulde overføres til Hypothekbanken , for- 
kastedes under Henvisning til, at der allerede var taget 
Bestemmelser med Hensyn til denne Fond indtil Aaret 
1863. Præstestanden anbefalede ligeledes Forslaget, men 
remitterede det dog jned Ønsket om nogle Ændringer og 
henviste bl. a. til, at man ved at stoppe Rigsbankens Ud- 
laansafdeling vilde gjøre det vanskeligere at faa Laan. 

Hovedslaget imod Hypothekbanken førtes imidlertid, 
som det efter Fællesmødet havde været til at forudsee, i 
Borgerstanden, hvor Opinionen imod det viste sig at være 
absolut overveiende. Diskussionen var meget udførlig. 
Det fremhævedes, at det foreslaaede Monopol dels var 
ligefrem grundlovstridigt, dels høist ubilligt, eftersom det 
betog Hypothekforeningerne en stor Del af deres Rettig- 
heder uden engang at have givet dem Leilighed til at 
yttre sig derom, — at der Intet var bestemt om, hvor- 
ledes Grundfondets Obligationer eventuelt maatte afsættes, 
saa at der ingen Sikkerhed var for, at de ikke bleve satte i 
Omløb til Kurser, der kunde blive høist skadelige for 
Statens Kredit, — at man i Forslaget havde tillagt Banken 
Ret til at optage opsigelige Laan og til at give Laan paa 
kort Tid, altsaa netop de Feil i Organisationen, der havde 
været skjæbnesvangre for Hypothekforeningerne, — og 
meget Andet, og skjøndt Lallerstedt forsvarede Forslaget 
med stor Dygtighed, blev Resultatet, at det remitteredes 
som ganske utilfredsstillende med den store Majoritet af 
36 Stemmer mod 10. 

I Bondestanden var Stemningen, som naturligt var, 
adskillig gunstigere, men det vandt dog ikke saa ubetinget 
Tilslutning, som man skulde have troet, og ved Afstem- 
ningen remitteredes det med flere Anmærkninger, af hvilke 

dog kun den, der fraraadede Overgangen af Rigsbankens 
Laanefond til Hypothekbanken, var af større Betydning. 

Efter dette Udfald af Forhandlingerne kunde det dog 
anses for givet, at Sagen vilde blive gjennemført, og den 
fornyede Behandling i Stats- og Banko-Utskottet ledede 
da ogsaa kun til forholdsvis ringe Ændringer i det op- 
rindelige Forslag, som iøvrigt atter anbefaledes til Vedtagelse. 
Udvalget vedtog sin Betænkning med stor Stemmeflerhed, 
men et enkelt af Medlemmerne, den fremragende og over- 
maade indflydelsesrige Politiker Hjerta, der stadig havde 
opponeret imod Hypothekbanken, indgav dog igjen et 
Separatvotum (en »Reservation«), af hvilket et enkelt Punkt 
fortjener at nævnes, fordi det viser, at han havde Øjet 
aabent for, at det kunde have sine Misligheder at binde 
det nye Institut i altfor faste Former, en Forudsigelse, 
som Erfaringen noksom har bekræftet. Hjerta gjorde 
nemlig opmærksom paa, at Bestemmelsen om, at Banken 
kun maatte tage 5 pCt. Rente af sine Laan, i Forbindelse 
med dens Monopol let vilde kunne standse al Optagen af 
Laan, saa at Foreningerne slet ingen Penge vilde kunne 
faa og altsaa vilde være værre farne med Hypothekbanken 
end uden den. Iøvrigt mente han, at det var urigtigt at 
indblande Staten i Forholdet, men vilde man endelig lade 
Staten hjælpe, maatte det hellere skee i den Form, at der 
oprettedes en ligefrem Landbrugsbank — en »Crédit 
agricole« — til Laan paa kortere Tid, thi i den vilde en 
Sum som de foreslaaede 8 Millioner kunde gjøre god 
Virkning, medens den i Hypothekbanken vilde være aldeles 
forsvindende. Disse Indvendinger gjorde dog intet Ind- 
tryk. Vel fastholdt Borgerstanden ved Voteringen sit 
tidligere Standpunkt, men de tre andre Stænder sluttede 

S 

sig til Udvalgets Indstilling, der saaledes blev vedtaget, 
og det blev ikke uden Grund bemærket, at Borgerstanden 
ved sin altfor heftige Opposition imod Forslaget selv havde 
afskaaret sig fra at faa synderlig Indflydelse paa dets 
endelige Affattelse, der i alt væsentligt blev, som Komitéen 
havde foreslaaet. 

Sagen var dermed færdig fra Rigsdagen, men inden 
Regjeringen udstedte Loven, blev den forelagt Hypothek- 
foreningeme til Erklæring. *) Disses Udtalelser vare meget 
afvigende, thi medens f. Ex. Østgota og Smaalands For- 
eninger anbefalede den, fraraadede Skaanes, Elfsborgs og 
Ørebro Lehns Foreninger **) den meget bestemt — den sidste 



*) Skjøndt Hypothekforeningerne ikke tidligere havde haft officiel 
Lejlighed til at udtale sig, havde de dog allerede forhandlet Sagen 
imellem sig indbyrdes paa et Delegeretmøde, som de afholdt ikke 
længe efter, at Komitéens Forslag var fremkommet. Paa dette Møde 
syntes Stemningen snarest gunstig for Hypothekbanken, bedre i hvert 
Fald, end man senere fik Indtrykket af, da de officielle Erklæringer 
fremkom. 
**) At disse Foreninger indtoge en saadan afvisende Holdning tiltrods 
for det stærke Tryk, der udøvedes paa dem af laansøgende Land- 
mænd, er strængt taget ikke til at undres over. Det var naturligt 
nok, at en Forening som f. £x. den skaanske, der allerede havde en 
lang og almindelig anerkjendt Virksomhed at see tilbage paa, kun 
nødigt gik med til at opgive sin Selvstændighed og følte sig forvisset 
om, at den fuldt vel paa egen Haand kunde komme over de Vanske- 
ligheder, der ganske vist havde vist sig i Slutningen af Halvtredserne. 
Foreningen grundede sin Opposition mod Hypothekbanken i 
første Række paa, at det var ganske særlige Omstændigheder, der 
havde fremkaldt dens Forlegenheder og sat den ud af Stand til at 
hjælpe sine Interessenter. I saa Henseende spillede det en væsentlig 
Rolle, at Foreningens opsigelige Obligationer, der havde været dens 
Hovedkilde til at skaffe Penge, paa engang eller i Ldbet af forholds- 
vis kort Tid, i stort Omfang bleve opsagte til Udbetaling. Vi have 
tidligere (p. 26) fremhævet det Mærkelige i, at det overhovedet kunde 
lade sig gjøre at give uopsigelige Amortisationslaan med Penge, som 
en skjøn Dag kunde blive opsagte ; men selv om det principielt seet 

bruger endog i sin Revisionsbetænkning for 1860 næsten 
komisk skarpe Udtryk om den projekterede Sammen- 



var en Feil, gjorde Forholdene det dog ikke blot muligt fra først 
at at bygge hele Foreningens Virksomhed paa dette System, men endog 
at vedblive med det i mange Aar, og det ansaaes, som det udtrykkes 
i en Meddelelse til os, :^dengang saa lidt for at være en Feil eller Fare, 
at Foreningen, der hovedsagelig solgte Papirerne i Indlandet, gjen- 
tagne Gange i Rigsdagen blev rost for sin patriotiske Handlemaade, 
som stod i Modsætning til de andre, senere tilkomne Foreningers, 
der strax fra Begyndelsen slog ind paa at optage amortisable Laan 
i Udlandets- 
At de opsigelige Obligationer kunde finde saa god Afsætning 
laa vel tildels i, at under iøvrigt lige Forhold vil et opsigeligt Papir 
som Regel blive foretrukket for et uopsigeligt, men tillige i, at det 
dengang, da der ikke fandtes mere end et Par Privatbanker, der kun 
gjorde smaa Forretninger, og ingen Sparekasser eller lignende 
Instituter, var næsten ligesaa vanskeligt for en Kapitalist at faa sine 
Penge sikkert anbragte som for enLaansøger at aabne sig en Kredit, 
og det var ingenlunde usædvanligt, at Folk selv maatte reise omkring 
og udbyde deres Penge tillaans. Hertil kom endnu, at de oflfentlige 
Kasser ofte laa inde med store Summer, af hvilke der ingen Renter 
kunde faaes, og som derfor med Fordel kunde anbringes i de op- 
sigelige Obligationer, og denne Udvei benyttedes ogsaa i saa stort 
Omfang, at der jevnlig laa for Millioner af Foreningens Obligationer 
i Statens Kasser. Og endelig fandt ikke faa Obligationer Vei til 
Danmark, Nordtyskland og Holland, hvor deres forholdsvis høie 
Rentefod skaffede dem Afsætning. 

Men alle disse Forhold undergik imod Slutningen af Halv- 
tredserne en total Omvæltning. I alle Egne af Landet var der efter- 
haanden opstaaet Banker, der lettede Pengeomsætningerne og gjorde 
det nemt at faa de disponible Kapitaler anbragte. Det industrielle 
Liv var vaagnet, og Impulsen var given til et intensivere, mere rationelt 
Agerbrug, der krævede større Driftskapital og samtidigt ledede til 
Anvendelsen af store Summer til Grundforbedringer, bedre tids- 
svarende Bygninger o. s. fr. Og vigtigere end alt Andet : Kommunika- 
tionsvæsenet undergik en hel Revolution ved Anlægget af Jernbaner. 
Alt dette i Forening lagde Beslag paa Penge, og til en Begyndelse 
inddrog Statskassen, som skulde skaffe Midler til de offentlige Ar- 
beider, alle sine Reservebeholdninger, saa at den bl. A. i 1856 op- 
sagde Obligationer hos den skaanske Hypothekforening til et Beløb 
af mellem i og 2 Millioner Rdlr. Rmt. Foreningen blev herved 

slutning — ; men Regjeringen fandt dog ikke, skjøndt den 
indrømmede, at de gjorte Indvendinger i flere Henseender 



tvungen til at søge Hjælp hvor den kunde faa den og maatte ikke 
blot midlertidigt skaffe sig Penge paa meget ugunstige Betingelser, men 
ogsaa midt under den almindelige Krise i 1857 paaskynde Forhand- 
lingerne om et allerede paatænkt Laan i Udlandet. 

Alle disse Momenter tilsammen gjorde naturligvis Situationen 
vanskelig, men der var ingen Grund til at tro, at disse Vanskelig- 
heder vare mere end forbigaaende eller af saa alvorlig Natur, at 
det skulde være nødvendigt for Foreningen at opgive sin selvstæn- 
dige Tilværelse. Og ligesaa lidt kunde man indsee, at der vilde 
vindes Noget ved, at der blev sat et Centralinstitut til at sørge for 
Hypothekforeningerne. Hvad den Konkurrence angik, som bl a. 
Finantskomitéen saa stærkt klagede over og lagde særlig Vægt paa 
at forhindre, saa havde den næppe saa overvættes Meget at betyde, 
og med Hensyn til selve Centralisationen, der igjennem Hypothek- 
banken vilde knytte de under helt forskjellige Forhold arbeidende 
Foreninger i de forskjellige Egne af Landet til hverandre, da var 
det vist overmaade tvivlsomt, om dette vilde være til Fordel for det 
relativt heldigt stillede Skaane, hvis Natur og Hjælpekilder paa 
væsentlige Punkter afvege fra det øvrige Sverrigs. 

Men kunde man ikke paavise bestemte Fordele ved Dannelsen 
af Hypothekbanken, var det forbundet med ikke faa Betænkeligheder 
at slaa ind paa den Vei Thi dels var det ikke usandsynligt, at da 
de Laan, som denne skulde optage, altid maatte dreie sig om store 
Summer, vilde det let kunne skee, at den slet ingen kunde faa, 
saaat de Hypothekforeninger, der mulig knnde have hjulpet sig paa 
egen Haand, vilde være værre farne med Hypothekbanken end uden 
den, — og dels var der sikkert en ikke ringe Fare for, at Hypo- 
thekbanken under særlig gunstige Pengeforhold skulde føle sig fristet 
til uden Nødvendighed at optage Laan og derved skabe en kunstig 
Pengeoverflod, der enten vilde give Anledning til usund Spekulation 
i Landeiendomme ved at det blev altfor let at faa Laan, eller ogsaa 
vilde tvinge Banken til at indlade sig paa Transaktioner, der vare 
fremmede for den egentlige Virksomhed, for at faa Pengene anbragte. 

Det vil sees, at der er Adskilligt i disse Betragtninger, som vel 
kunde motivere Oppositionen imod Hypothekbanken, men paa den 
anden Side er det klart, at overfor det Faktum, at Foreningen i 
Øieblikket ikke kunde skaffe Laansøgerne Penge, var det ikke til 
strækkeligt at kunne henvise til Sandsynligheden af bedre Forhold i 

fortjente Opmærksomhed, Føje til at vente længere med 
at tage sin Bestemmelse, og den 26. April 1861 publiceredes 
Loven om Oprettelsen af en almindelig Hypothekbank 
med den dertil knyttede Lov om Hypothekforeningemes 
fremtidige Organisation. Begge Love kom, som bemærket, 
til at foreligge i alt væsentligt i Komitéens Affattelse, og 
i de Aar, der ere forløbne siden den Tid, er der kun ind- 
ført faa og ubetydelige Ændringer i dem, saa at de i alle 
Hovedpunkterne ere forblevne ganske uforandrede lige til 
den aller seneste Tid, da Forholdene have gjort det nød- 
vendigt at underkaste denri en gjennemgribende Reform.*) 
Interessen ved Lovene knytter sig fornemlig til det 
Hypothekbanken givne Monopol og til Bestemmelserne 
om de Betingelser, paa hvilke der maatte gives Laan. 
Hvad først Monopolet angaar, da blev der, som vi have 
seet, fra mange Sider gjort Indvendinger derimod, for- 
trinsvis af theoretiske, men dog ogsaa af rent praktiske 
Grunde. Fra de theoretiske Indvendinger kan man vel 
se bort, — de hidrørte fra en økonomisk Opfattelse, der 
paa Forhaand maatte erklære ethvert Monopol for util- 
stedeligt og for stridende imod den Frihed, der alene 
burde regulere det økonomiske Liv; men de praktiske 
Indvendinger vare i Virkeligheden fuldt berettigede, og 
Begivenhedernes Gang har tilfulde godtgjort, at Mono- 
polet ikke har ydet den Gavn, man ventede sig af det, — 



Fremtiden, og man kan derfor vanskelig fortænke Landmændene i, 
at de med Iver sluttede sig til Tanken om det nye Institut og tvang 
deres gamle ("oreninger til at træde ind deri. 
*) Da Lovenes Text i deres nuværende Skikkelse findes i Bilag I og II, har 
det været anset for ufornødent ogsaa at gjengive dem i deres oprinde- 
lige Form, saa meget mere som denne saa godt som ordret falder 
sammen med Komitéens ovenfor udførligt refererede Indstillinger. 

ja, at det endog i visse Henseender har virket ligefrem 
skadeligt. 

Det afgj ørende Motiv for Monopolets Forsvarere var 
selvfølgelig Frygten for, at den Kappestrid paa Laane- 
markedet, der havde karakteriseret Hypothekforeningemes 
Virksomhed i de senere Aar, ogsaa skulde vedblive efter 
Hypothekbankens Oprettelse, naar der ikke blev sat en 
urokkelig Bom for den; men det kan næppe betvivles, at 
det havde været fuldt tilstrækkeligt til at sikkre Hypothek- 
bankens Overmagt, at man etablerede den som et af 
Staten understøttet og kontrolleret Institut, og at man 
uden Fare havde kunnet lade det være en frivillig Sag 
for Hypothekforeningerne , om de vilde indtræde i den 
eller fortsætte deres Virksomhed paa egen Haand. For- 
holdenes Magt vilde meget snart have tvunget dem til at 
slutte sig til den, thi særlig i saa vanskelige Tider paa 
Pengemarkedet som de første Aar af Hypothekbankens 
Tilværelse vilde det hurtig have sist sig, at det officielle 
Institut med sit betydelige Grundfond og sit derved 
erhvervede Præg af Statsgaranti langt bedre kunde opret- 
holde Kursen paa sine Obligationer og følgelig skaffe sine 
Interessenter bedre Laanebetingelser end de saa godt som 
rent private Foreninger, der tilmed allerede vare komne 
noget i Miskredit. 

Monopolet har imidlertid ikke blot været overflødigt, 
— det har tillige været positivt skadeligt. For det første 
har det i Forening med de i Loven fastslaaede Betingelser 
for Udlaanene gjentagne Gange virket til fuldstændig at 
lamme hele Landets Hypbthekvæsen netop paa de mest 
kritiske Tidspunkter — slaaende Exempler herpaa vil man 
finde i det Følgende — og dernæst har det utvivlsomt sin 



71 

store Del af Skylden for, at Hypothekbanken har holdt 
sig altfor fast i de engang vedtagne Former og været 
altfor utilbøielig til at lempe sig efter Forholdene. En 
Tilstand som den i de senere Aar, efter at Pengemarkedet 
i Firserne begyndte at trykkes af en stadig Overflod, 
afgiver et utvetydigt Bevis paa Rigtigheden heraf, thi 
havde Bankens Monopol ikke forhindret enhver dertil 
sigtende Bestræbelse, kan der ikke være Tvivl om, at 
enten vilde der være opstaaet nye konkurrerende Hypo- 
thekforeninger, eller ogsaa vilde Banken være bleven nødt 
til at vise sig ganske anderledes imødekommende overfor 
Laantagerne, end den nu i Ly af Monopolet har fundet 
sig foranlediget til. 

Men har end saaledes det legale Monopol ingenlunde 
vist sig hensigtsmæssigt ved Organisationen af Hypothek- 
banken, kan dette endnu mindre siges om de Regler, 
Loven gav for dens Udlaan. Det var en skjæbnesvanger 
Feiltagelse ved en Lov at ville fastslaa, hvad Penge maatte 
koste, naar man ikke paa anden Maade kunde vise en 
Udvei til at afhjælpe en eventuel Trang, og der har da 
heller ikke været andet Raad, naar det kom til Stykket, 
end at dispensere Banken fra at overholde Lovens By- 
dende, *) hvis man ikke vilde , at dens Virksomhed helt 
skulde gaa istaa. 

Bestemmelserne om Laanebetingelserne indeholdes i 
§ 7 og lyde: . . . »dog maa der ikke . . . gives Létan til 
Hypothekforeningerne anderledes end i kontante Penge 



*) Det er som bekjendt den samme Erfaring, man har gjort med Hen- 
syn til den i sin Tid saa høit priste engelske Banklov af 1844, der 
altid har maattet suspenderes, naar der indtraadte extraordinære 
Forhold. 

eller til hølere Rente end 5 pCt. eller imod Kapitalrabat.« 
Punkt 3 supplerer Punkterne i og 2, idet det dels tilsikkrer 
Laantagferne Laanenes bestemte paalydende Beløb, hvilke 
de ellers ikke kunde være sikkre paa, naar Laanene kunde 
gives i Obligationer, som de selv skulde afhænde, — dels 
hindrer den indirekte Forhøielse af Renten, der vilde frem- 
komme ved Kapitalrabatten. 

Bestemmelsen om Bankens Forpligtelse til at give 
kontante Penge — der i Modsætning til den for den norske 
Hypothekbank gjældende Regel, ifølge hvilken Banken 
efter eget Skjøn kan give Laanene kontant eller i Obliga- 
tioner, er ganske absolut — er taget fra Hypothek- 
foreningernes ældre Statuter, hvor den gjaldt overalt om 
den end ikke altid var ligefrem udtrykkelig udtalt. Vel 
var man, som det ogsaa vil fremgaa af de i det Fore- 
gaaende berørte Forsøg paa at komme bort fra den under 
særlig kritiske Forhold, fuldkommen paa det Rene med, 
at den kunde være meget generende, og at der kunde 
være Situationer, hvor det kunde være ønskeligt at være 
den foruden; men man var dog saa fuldt overtydet om 
dens Nødvendighed, at man ikke noget Øjeblik for Alvor 
tænkte paa at forandre den. Dels frygtede man stadig 
for den meget omtalte Konkurrence paa Obligations- 
markedet, dels erkj endte man, at de svenske Forhold 
overhovedet ikke tillod en anden Ordning, og hvor store 
Vanskeligheder den end i Tidens Løb har medført for 
Hypothekbankens Virksomhed, idet den ved at paabyrde 
denne Tabet ved Kapitalrabatten*) har indviklet den i en 



*) Vi betegne her, overensstemmende med den almindelige Opfattelse af 
Begrebet »Kapitalrabat«, denne som et »Tab«, men i Virkeligheden 
er, som senere nærmere skal blive paavist, denne Betegnelse i dette 

Situation, som den nu forgjæves kæmper for at komme 
løs fra, maa det indrømmes, at det næppe paa den Tid 
var muligt at gjøre Andet, og at en Tilladelse til at give 
Laanene i Obligationer vilde have udsat Laantagerne for 
store, og navnlig aldeles uberegnelige. Ulemper. 

Forholdene i Sverrig vare endnu for 30 Aar siden saa 
primitive, at det for Enkeltmand næsten vilde være ugjør- 
ligt selv at sørge for Afsætning af de modtagne Obliga- 
tioner. Landets store Udstrækning med en meget spredt 
Befolkning og yderst mangelfulde Kommunikationer vilde 
bevirke, at Laantagerne for at faa Obligationerne afhæn- 
dede i de allerfleste Tilfælde vilde være henviste til en 
eller anden Mellemmand, der tilfældig maatte kunne findes, 
og de Omkostninger, der derved vilde opstaa, antoges med 
god Grund — der forelaa Exempler nok paa, hvorledes 
Landbrugerne behandledes af disse Mellemmænd, naar de 
saa sig nødsagede til at tye til deres Assistance — at ville 
blive saa uforholdsmæssige, at de nødvendigvis maatte 
undgaaes, dersom Hypothekbanken skulde kunne bringe 
Landbrugerne nogen Fordel. 

Maatte man imidlertid opgive Tanken om at lade 
Laantagerne realisere Obligationerne paa egen Haand, 
kunde der endnu være Tale om at lade Hypothek- 
foreningerne faa Obligationerne og forhandle dem paa 
Laantagerne Vegne ; men denne Udvei var ogsaa afskaaren, 
idet man, som der med Rette blev gjort gjældende, der- 
ved vilde komme lige tilbage til det System, som man 
netop stræbte at komme bort fra ved Oprettelsen af 



Tilfælde nærmest en Talemaade, idet Kapitalrabatten altid er æqui- 
valeret af Rente differensen imellem Bankens Ind- og Udlaan, og der 
altsaa forsaavidt intet egentligt Tab foreligger. 

Hypothekbanken : den indbyrdes Konkurrence imellem 
Hypothekforeningerne om Afsætningen af Obligationerne. 
Det var saaledes vel motiveret, at man i Loven paa- 
lagde Hypothekbanken kun at give Laan i kontante Penge, 
og dette Paabud vilde ikke, eller i hvert Fald kun i ringe 
Omfang, have medført Ulemper for den, hvis det ikke var 
blevet suppleret med Bestemmelsen om, at Laanene skulde 
gives uden Kapitalrabat. Men denne Forbindelse af de 
to Bestemmelser medførte, at Banken selv maatte tage 
Tabet ved Kapitalrabatterne, og at den altsaa maatte ind- 
rette sine Udlaan saaledes, at dette Tab efterhaanden igjen 
kunde indvindes igjennem Forskjellem imellem den Rente, 
Banken maatte svare af de åf den optagne Laan og den 
Rente, den tog af sine Debitorer, eller med andre Ord: 
Banken maatte, idet den optog sine Laan, binde sig over 
for en i mange Tilfælde meget lang Fremtid, uden at 
kunne vide det Mindste om, hvorledes denne vilde blive. 
Men Følgen heraf har som sagt været, at Banken stadig 
har levet under Trykket af Tabet ved Kapitalrabatterne, 
og endnu i dette Øieblik er Hensynet til, at disse atter 
maa indvindes, en Hindring for, at den tilfulde kan drage 
Fordel af de gunstige Konjunkturer paa Pengemarkedet. 
At Banken mulig ogsaa kan have bidraget Noget til at 
gjøre Forholdet værre, end det behøvede at blive, ved 
hellere at tage Laan til en lavere Rente med Kapitalrabat 
end Laan til en høiere Rente uden Kapitalrabat, er ikke 
helt udelukket, men det maa dog bemærkes, at den 
første Slags Laan altid har været til en lavere effektiv 
Rente og følgelig været at foretrække, naar der ikke særlig 
skulde tages Hensyn til en eventuel hurtigere Tilbage- 
betaling, til hvilken der ikke syntes at være Udsigt. 

Virkede Bestemmelserne om de kontante Udlaan og 
om Kapitalrabatten til at gjøre Bankens Stilling besværlig 
med Hensyn til Fremtiden, saa virkede den i Punkterne 2 
og 3 fastsatte Begrændsning af Rentefoden til at hindre 
den i at rette sig efter Konjunkturerne paa Pengemarkedet. 
Der laa sikkert nok en rigtig Tanke til Grund for denne 
Bestemmelse; det var ganske vist netop Hypothekbankens 
Opgave at skajøfe Landbruget en stabil Kredit, der var 
uafhængig af Konjunkturernes Svingninger, og det var 
meget fornuftigt raisonneret, at Landmændene som Regel 
ikke kunde staa sig ved at betale mere end 5 pCt. for 
Pengene; men man tog ikke i Betænkning, at der ogséta 
for Landbrugets ligesom for Handelens og Industriens 
Vedkommende kunde komme Tilfælde, hvor det kunde 
saa at sige blive et Spørgsmaal om Liv og Død at være 
i Stand til at faa Penge, og at det under saadanne Om- 
stændigheder var fuldt berettiget at betale mere for dem 
end de 5 pCt. At Bestemmelsen kom ind i Loven, maa 
maaske nærmest opfattes som et Udtryk for Overbevis- 
ningen om, at Hypothekbanken altid vilde formaa at skaffe 
Penge til en saadan Rente; ellers er det vist tvivlsomt, 
om Landmændene saa ubetinget vilde have sluttet sig til 
den, thi om de end talte i høie Toner om, at det var 
uforsvarligt af Hypothekforeningerne , at de ikke kunde 
gjøre Udveie til taalelige Laan, foretrak de dog allerede 
under disses Ægide langt at faa Lov til at tage Pengene 
paa dyrere Betingelser end slet ikke at faa dem. 

De øvrige Bestemmelser i Lovene give ikke Anled- 
ning til synderlig Kommentar, udover hvad der er anført 
i den økonomiske Komités Motiver til Forslaget. Et af 
de Punkter, der gjentagende Qr blevet kritiseret fra for- 

skjellige Sider, er Sammensætningen af Hypothekbankens 
Bestyrelse, idet man har ønsket at faa en fast administre- 
rende Direktør i Stedet for den vexlende Jourhavende. 
Det er vel ogsaa meget sandsynligt, at en saadan Ordning 
vilde have været at foretrække, men Forslaget er stadig 
stødt paa Modstand, naar det er fremkommet, og nogen 
egentlig Trang dertil har ikke kunnet paavises, især 
ikke, efter at der i 1881 kom til at fungere et Medlem 
af Bestyrelsen som Delegeret ved Siden af den Jour- 
havende. 

I sin Helhed betegner Loven om Hypothekbanken 
utvivlsomt et Fremskridt i det svenske Hypothekvæsens 
Historie. Den gjorde Ende paa en uholdbar Tilstand, og 
den skabte et Institut, der med alle sine Feil dog, som 
vi nedenfor skulle se, er blevet istand til at udrette ad- 
skilligt mere, end Hypothekforeningerne i deres tidligere 
Skikkelse efter al Sandsynlighed vilde have formaaet. 
Men ét stort Misgreb begik Lovene: de pressede Hypo- 
theldnstitutionerne ind i saa faste Former, — tvang dem til 
at holde sig indenfor saa skarpt trukne Grændser, at de 
næsten ikke kunde røre sig og paa Forhaand vare af- 
skaarne fra at lempe sig efter Forholdene, og dette Mis- 
greb blev skjæbnes vangert for deres Virksomhed. Hvor- 
ledes denne udviklede sig, skulle vi nu vise. — 



II. 

„AUmånna Hypothekbanken", 

1861 — 1890. 



Centralisationsprincipet havde altsaa sejret. »AU- 
månna Hypothekbanken« stod for Fremtiden paa Laane- 
markedet baade i Indland og Udland som eneste Repræsen- 
tant for de laansøgende svenske Landmænd. Men skjøndt, 
som vi have seet i det Foregaaende, Principforandringen i 
Almindelighed blev hilst med Tilfredshed, og skjøndt den 
Modstand, Planen om Hypothekbanken havde mødt i visse 
Kredse, for det meste slog sig tiltaals overfor den fuld- 
byrdede Kjendsgjeming, var det ingenlunde under gun- 
stige Auspicier og næppe heller med store Forventninger, 
at man begyndte Forsøget paa at skabe en ny Kredit for 
det svenske Landbrug. Forholdene gjorde det imidlertid 
nødvendigt, at Banken uden Tøven traadte i Virksomhed. 
Skjøndt tildels modstræbende meldte alle de gamle For- 
eninger, kun med Undtagelse af Ørebro Lehns Forening, 
samt de tre nydannede Foreninger Gottland, Gefle — Dala 
og Norrland sig strax som Interessenter for betydelige 

Beløb, og derefter samledes deres Delegerede den 21. Mai 
1 86 1 til et Møde i Stockholm. Paa dette Møde blev 
Banken konstitueret, og allerede den 31. Mai kunde den 
begynde at arbeide. 

Situationen var som sagt alt andet end gunstig for 
det nye Institut. Pengeforholdene i Sverig selv vare saa 
uheldige som vel muligt, saa at der ikke kunde være Tale 
om at rejse Laan paa det indenlandske Marked, og da 
der fra Hypothekforeningeme strømmede Begjæringer ind 
om Laan, var man henvist til uden Ophold at søge at 
tilveiebringe de fornødne Kapitaler i Udlandet. Dette 
lykkedes ogsaa forholdsvis hurtigt, thi allerede den 5. 
August afsluttede Banken Kontrakt med et tydsk Konsor- 
tium om et Laan paa 12 Millioner Thaier Preussisk Cou- 
rant eller 30 Mill. Rdlr. Rigsmynt. Konsortiet, der bestod 
af Norddeutsche Bank, Salomon Heine og H. L Merck & 
Comp. i Hamburg, samt Raphael Erlanger og Gebriider 
Bethmann i Frankfurt am Main, forpligtede sig til senest 
i Løbet af en vis Tid eller forinden, hvis det maatte 
ønske det, at levere Valuta for 5 Mill. Thaier Obligationer, 
hvorimod de øvrige 8 Mill, Thaier gaves det i Option i 
to Aar, Alt til en Kurs af 92^2 pCt. Laanet skulde ind- 
betales i Hamborger Banko til en forud bestemt Kurs af 
300 Mark for 150 Thaier pr. Crt. Af Hensyn til Afsæt- 
ningen paa det tydske Marked fik Obligationerne efter 
Consortiets Forlangende Navn af »Pantebreve«, og Renten 
bestemtes til 472 pCt. samt Amortisationstiden til 76 Aar, 
saa at den aarlige Amortisation udgjorde ^^/i2o ^U^^* c. 
Ve pCt. 

Den effective Rente af Laanet blev paa det aller- 
nærmeste 4*Vi6 pCt. Sammenholdes denne Rente med 

3om de enkelte Foreninger maatte betale Aaret i 
ien, sees det, at Hypothekbanken var i Stand til at 
Laanet næsten V2 pCt. billigere end Ørebro Lehns 
thekforening og ^/^g pCt. billigere end Skaanes vel- 
te gamle Hypothekforening. Ved Sammenligningen 
.elvfølgelig Pengemarkedets Tilstand tages i Betragt- 
men dette var saa nogenlunde ens i de to Aar, — 
anske Obligationer noteredes saaledes i Hamborg 
is Jembanelaan lidt høiere og Østgøta Hypothek- 
ngs Laan lidt lavere i 1861 end i 1860, ligesom 
norske Hypothekobligationer vare omtrent ufor- 
de, saa at f. Ex. de to Serier 1861 og 1862, der 
iS i 1860 og 1 86 1 af den norske Hypothekbank til 
Suhr & Søn i Kjøbenhavn, begge udbragte nøiagtig 
le Kurs eller 94 V2 pCt. Netto*), 
-lypothekbanken havde altsaa foreløbig faaet Midler i 
ie til at virke med, og da det gik saa rask med Af- 
agen af Laanet, at Konsortiet allerede i Marts Maaned 
havde optaget det hele Beløb af 12 Mill. Thaier, 
Janken inden Udgangen af 1861 i Stand til at stille 
16 Mill. Rdl. Rmt. til Hypothekforeningens Disposi- 
tion. I Henhold til Statuterne gaves Laanene, der 
skulle amortiseres i c. 41 Aar, og af hvilke der 
svaredes 5 pCt. Rente samt '/4 pCt. Afdrag og Vs 
pCt. Administrationsbidrag, altsaa ialt 5^8 pCt. 
— foruden det Bidrag, det af Hensyn til deres egne Ud- 



*) Med den korte Amortisationstid, 30 Aar, svarer denne Kurs til en 
effectiv Rente af nsesten nøiagtig 5 pCt, saa at den svenske Hypo- 
thekbank ved dette sit første Forsøg paa Laanemarkedet opnaaede 
faldt saa gode Betingelser som den allerede 10 Aar gamle norske 
Bank, der tilmed var en ren Statsanstalt. 

gifter var nødvendigt for Hypothekforeningerne at paa- 
lægge deres Interessenter, og som i Reglen ligeledes ud- 
gjorde V4 pCt., saa at den samlede Ydelse blev 6 pCt. — 
til Laantagerne i kontante Penge uden Kapital- 
rabat, idet det, som foran nævnt, i Hypothekbankens 
Statuter var fastslaaet, at Banken selv skulde overtage det 
Tab, der kunde fremkomme ved en eventuel Kapitalrabat. 
Skjøndt Laanet af 1861 i det hele taget maatte siges 
at være kommet i Stand paa ret gunstige Vilkaar og vel 
ogsaa i Almindelighed modtoges med Tilfredshed, vakte 
det dog ingenlunde ublandet Bifald, hvad der noksom 
fremgaar af Revisorernes Beretning om Hypothekbankens 
første Regnskabsaar, i hvilken der tydelig spores Lyst til 
at kritisere Bankens Virksomhed. Særlig fremhæves det, 
at den Clausul i Laanekontrakten, hvorefter Laangiverne 
skulde have de to Trediedele af Laanet i Option i to Aar, 
kunde være bleven høist uheldig for Hypothekbanken, 
hvis Laangiverne ikke havde benyttet deres Optionsret, 
idet Banken derved helt kunde være bleven afskaaren fra 
at imødekomme Hypothekforeningernes Laanebehov i dette 
Tidsrum. Bankbestyrelsen maatte indrømme Rigtigheden 
heraf, men fastholdt, vistnok med fuld Føie, at den ikke 
kunde have opnaaet bedre Betingelser, da den paa den 
ene Side ikke kunde faa Andre end det paagjældende Kon- 
sortium til at forhandle om Laanet og paa den anden 
Side maatte søge at imødekomme Foreningernes For- 
langender om Laan, saa at den kun havde Valget 
imellem at antage det af Konsortiet efter langvarige For- 
handlinger stillede Ultimatum eller at lade Foreningernes 
Fordringer utilfredsstillede. 

Allerede inden Revisorerne afgave deres Betænkning 
om Laanet af 1861, havde imidlertid Bankbestyrelsen af- 
sluttet et nyt Laan med det samme Konsortium. I Marts 
Maaned leveredes Resten af Laanet 1861, og samtidig 
forelaa der Anmeldelser fra Hypothekforeningerne om Ind- 
trædelse i Banken, og dertil knyttede Begjæringer om 
Laan, til et Beløb af ikke mindre end nogle og fyrretyve 
Millioner Rdl. Rmt. udover de c. 27 Vg Mill. Rdlr.*), der 
allerede vare bevilgede af de disponible Midler. Under 
disse Forhold fandt Bankbestyrelsen det rigtigt at benytte 
den gunstige Stemning hos det tydske Konsortium, der med 
stort Held havde afsat Laanet af 1861, til at slutte Kon- 
trakt om et nyt Laan paa 12 Millioner Thaier, i Hoved- 
sagen paa de samme Betingelser som det første Laan, 
men dog med to væsentlige Afvigelser, nemlig for det 
første med en ulige bedre Salgskurs, idet denne blev sat 
til 94 pCt. eller 1V2 pCt. mere, end der havde kunnet 
opnaaes det foregaaende Aar, og dernæst med den For- 
andring i Betingelserne for Laanets Levering, at medens 
ved det første Laan den Laangiverne tillagte Optionsret 
for de ikke strax overtagne to Trediedele af Laanet tillige 
gav dem Ret til indenfor dette Tidsrum at indbetale Laanet 
naarsomhelst og med saa store eller smaa Beløb, de maatte 
ønske, havde Bankbestyrelsen ved det nye Laan stipuleret, 



•) Af disse 277« Mill. Kr. vare c. 17 Mill givne som Amortisations- 
laan og c. 10 Mill som »Forskudslaan«, idet en Generalforsamlings- 
beslutning i August 1 86 1 bemyndigede Bankbestyrelsen til i Tilfælde 
af, at Foreningerne havde Brug for Penge til bevilgede Laan, men 
ikke havde disse Laan endelig ordnede, da at give dem de fornødne 
Beløb som »Forskudslaan«. Stundom opføres disse Forskudslaan i 
Regnskaberne med meget betydelige Beløb. 

6 



82 

at Laangiverne ikke uden dens særlige Samtykke skulle 
kunne levere større Beløb end 2 Millioner Thaier eller 
omtrent 5 Mill. Rdlr. Rmt. i 1862 og 2V2 Mill. Thaier 
eller noget over 6 Millioner Rdlr. i hvert af de følgende 
Halvaar. 

Dette Forbehold toges for at undgaa det Rentetab, 
der paaførtes Hypothekforeningerne ved den altfor hurtige 
Levering af det første Laan, der havde stillet flere Midler 
til deres Raadighed, end de strax havde kunnet faa ud- 
laant. Hypothekbankens Bestyrelse antog ikke, da det 
nye Laan stiftedes, at der i den nærmeste Fremtid vilde 
udfordres synderlig store Kapitaler fra Udlandet for at 
tilfredsstille Hypothekforeningernes leller Landbrugets Be- 
hov, idet dette foreløbig vilde være rigelig dækket ved 
den første Indbetaling af 2 Mill. Thaier, og det vilde for 
Foreningerne være en følelig Ulempe at maatte modtage 
væsentlig større Beløb, end de strax kunde udlaane i 
Amortisationslaan til deres Interessenter, ligesom det for 
Landet i det hele var misligt at faa en større Tilgang af 
Kapital, end Omsætningen udkrævede, eller at faa altfor 
store Fluktuationer i den disponible Kapital. 

Disse Motiver ledede Bankbestyrelsen til at tage det 
udviste Forbehold, men det viste sig snart at være en 
overordentlig uheldig Foranstaltning, der kom Banken dyrt 
til at staa. I det Øjeblik, då I-aanet afsluttedes, var 
Pengemarkedet særdeles gunstigt, og efter at Laangiverne 
strax havde leveret de stipulerede 2 Millioner Thaier, be- 
gjærede de allerede i September Bankbestyrelsens Sam- 
tykke til yderligere Leveringer. Dette gaves ogsaa for et 
Beløb af 2 Mill. Thaier paa Betingelse af, at Konsortiet 
holdt Banken skadesløs for det mulig deraf opstaaende 

Rentetab, men i Løbet af ganske kort Tid forandrede 
Forholdene sig paa Pengemarkedet saa meget, at den 
givne Tilladelse kun blev benyttet for et Beløb af i Mill. 
Thaier, og dermed standsede ikke alene de extraordinære 
Leveringer, men i Løbet af hele det følgende Aar 1863 
overtog Konsortiet kun 2,100,000 Thaier og stillede der- 
hos i Slutningen af Aaret den Fordring, at Banken skulde 
nedsætte Kursen til 9272 samt modtage Indbetalingerne i 
Preussisk Kurant, i Stedet for som oprindelig fastsat i den 
med Hensyn til de svenske Vexelkurser ulige fordelagtigere 
Hamborger Banko. Tvungen af Omstændighederne gik 
Banken ogsaa ind paa disse Fordringer, men de gjorte 
Indrømmelser hjalp saa at sige aldeles Intet, thi skjøndt 
det lykkedes Banken i 1864 at afsætte for 4 Mill. Rdlr. 
Rmt. af Laanet til en Kurs af 92721 maatte den i Slut- 
ningen af Aaret nedsætte Kursen til 91^/4, og dermed 
standsede Afsætningen ganske, saa at der i hele Aaret 
1865 kun blev solgt for 280,000 Rdl. af de tydske Pante- 
breve til en Kurs af 88 pCt. 

Allerede i 1863 kunde derfor de Midler, der tilveie- 
bragtes ved Laanet, ikke paa langt nær forslaa til Hypo- 
thekforeningernes Fordringer, og Banken maatte tye til 
Udvei at skaffe Penge ved at skabe en svævende Gjæld 
til et meget betydeligt Beløb, som det var Hensigten at 
afvikle efterhaanden som Pantebrevene kunde realiseres. 
Stiftelsen af den svævende Gjæld var saaledes egentiig en 
forskudsvis Optagen af en Del af Laanet, men dels var 
dette en meget kostbar Maade at skaffe Penge paa — for 
den Del af Beløbet, der reistes paa Vexler, c. 2^4 Mill., 
udgjorde Omkostningerne foruden Diskontoen c. 272 pCt. 
p. a. — og dels var det ogsaa, som Revisorerne i deres 

Aarsberetning stærkt fremhæve, en temmelig farlig Opera- 
tion, idet Banken ved disse Vexelforpligtelser kom i en 
Afhængighed af de rent momentane Konjunkturer paa det 
europæiske Pengemarked, der under eventuelle kritiske 
Forhold kunde føre til høist betænkelige Forviklinger. 

For om muligt at komme ind i mere normale Til- 
stande besluttede man da at gjøre et Forsøg med et 
indenlandsk Laan, eftersom Banken i Kontrakten med det 
tydske Konsortium havde maattet fraskrive sig Ret til at 
optage noget andet Laan i Udlandet, indtil Konsortiets 
Optionstid var udløbet. Beslutningen herom toges allerede 
ved Hypothekbankens Generalforsamling i 1863, men kom 
paa Grund af de nødvendige Forberedelser ikke til Ud- 
førelse før i Begyndelsen af 1864. Det havde først været 
Hensigten at udstede Obligationerne lydende paa en lavere 
Rente og søge dem afsatte med Kapitalrabat, men da 
Forholdene paa Pengemarkedet gjorde det lidet sandsyn- 
ligt, at saadanne Obligationer skulde kunne vinde saa- 
megen Indgang, at Øiemedet med deres Udstedelse kunde 
opnaaes, bestemte man sig til at sætte Rentefoden til 5 
pCt. og altsaa sælge dem uden Kapitalrabat, idet Banken 
jo ifølge sine Statuter ikke maatte tage over 5 pCt. Rente 
af sine Laantagere og følgelig ikke vilde kunne indvinde 
Tabet, hvis den skulde give Kapitalrabat paa 5 pCt.s Obliga- 
tioner. Amortisationstiden fastsættes til 50 Aar og skulde ske 
ved Lodtrækning, hvorhos Bankbestyrelsen forbeholdt sig 
Ret til efter 10 Aars Forløb at opsige større eller mindre 
Dele af Laanet til Udbetaling. Laanets Størrelse be- 
stemtes' til 772 Million Specier Sølv eller 30 Millioner 
Rdlr. Rmt., hvoraf den ene Halvdel skulde dateres 6Maa- 
neder senere end den anden, for at Kjøbere af Obliga- 



85 

tioner kunde have Fordelen af at hæve Renter to Gange 
aarlig, uagtet den enkelte Obligation kun havde een 
Rentetermin om Aaret. For yderligere at præcisere 
Laanets rent indenlandske Karakter fik Obligationerne 
kun svensk Text og der blev truffet omfattende Foran- 
staltninger for at befordre deres Udbredelse i Landet, idet 
man navnlig søgte at skaffe dem Afsætning til alle offent- 
lige Instituter o. desl. 

Dette Forsøg paa at drage den indenlandske Kapital 
til Hypothekbanken lykkedes dog ikke, hovedsagelig fordi 
det i den første Tid viste sig saagodtsom umuligt at over- 
vinde de offentlige Kassers Utilbøielighed til at forlade 
deres hidtidige Praxis og faa dem til at gaa over til at 
kjøbe Bankens Obligationer i Stedet for at laane direkte 
ud i Prioriteter. 

Trods alle Anstrængelser kunde man derfor i Løbet 
af 1864 kun komme af med det rent forsvindende Beløb 
af 173,000 Rdlr. Rmt., og dette blev endda kun muligt 
ved, at Obligationerne overlodes til Hypothekforeningerne, 
som selv maatte besørge dem afsatte. Ganske afset fra, 
at denne Trafik i Virkeligheden paa dobbelt Maade var 
en Omgaaen af Hypothekbankens Statuter, idet den dels 
brød Principet om, at Bankens Laan skulde gives uden 
Kapitalrabat, dels lod de enkelte Foreninger optræde som 
Sælgere af Obligationer, er det indlysende, at denne 
Maade at skaffe Laan paa maatte blive en meget kostbar 
Affaire, thi kunde Hypothekbanken ikke sælge Obliga- 
tionerne til Pari, kunde de enkelte Hypothekforeninger 
det selvfølgelig endnu mindre, og det lykkedes dem da 
ogsaa kun at realisere de modtagne Obligationer ved at 
gjøre meget betydelige Indrømmelser; efter hvad der 

underhaanden er oplyst derom, maatte der gjennemsnitlig 
gives en Rabat af c. lo pCt., hvad der svarede til en 
effectiv Rente af S^V'ie pCt. Men det skulde blive værre 
endnu i de kommende Aar. 

I Øieblikket var Følgen af, at Forsøget med det 
indenlandske Laan slog feil, at Hypothekbanken faktisk 
maatte standse sin Udlaansvirksomhed. Vel havde den, 
som foran nævnt, ved at nedsætte Kursen paa sine tydske 
Pantebreve i den første Halvdel af 1864 kunnet afsætte 
for c. 4 Mill. Kr. af disse, men de derved indvundne 
Beløb gik for Størstedelen med til de udenlandske Be- 
talinger, som Banken havde at præstere til Dækning af 
sin tidligere stiftede svævende Gjæld, og yderligere Af- 
sætning kunde ikke paaregnes, da Forholdene paa Ud- 
landets Pengemarkeder stadig vare høist ugunstige for 
Salget af Bankens Obligationer. Ganske vist gik Renten 
for korte Laan, der en Tid var oppe paa 7 å 8 pCt., 
temmelig hurtigt betydelig ned igjen, men den vedblev at 
være høi for cdle Kapitaler til varig Anbringelse. 

Hovedaarsagen dertil var de store Masser af ameri- 
kanske Statspapirer, som kastedes paa Markedet som 
Følge af Borgerkrigen, men ved Siden deraf led særlig 
Hypothekbankens Obligationer af Konkurrencen med to 
andre Laan, der udbødes paa denne Tid: et svensk Stats- 
laan, der svarede 6 pCt. Rente og betaltes tilbage i Løbet 
af 3 Aar, og som udbødes til 99 pCt., og et Laan, som 
den finske Hypothekforening optog, og som med 4^2 pCt. 
Rente — altsaa den samme som Hypothekbankens Laan 
— og 56 Aars Amortisationstid udbødes til 81^4 pCt. 
Det kunde ikke være Andet, end at dette paa dobbelt 
Maade indvirkede paa Afsætningen af Hypothekbankens 

Obligationer, idet det dels indskrænkede Efterspørgslen 
efter dem, dels ogsaa ligefrem trykkede deres Kurs, idet 
Ihændehaverne søgte at skille sig ved dem for at kjøbe 
de fordelfigtigere konkurrerende Papirer. 

Resultatet var da ogsaa, som det vil sees af 
den p. 134 givne tabellariske Oversigt, at Bankens 
Udlaan, som i 1861 havde udgjort lidt over 16 Mill., i 
1862 22,3 Mill. og i 1863 8,6 Mill., i 1864 gik ned til lidt 
over i,200,cxx) Kr. Banken var altsaa aldeles ude af 
Stand til at hjælpe Hypothekforeningerne med de fornødne 
Midler, og dette var saa meget uheldigere, som For- 
eningerne under Indtrykket af den rigelige Pengetilgang i 
Bankens første Aar i stor Udstrækning havde bevilget 
Laan, som de nu ikke kunde udbetale. 

At en væsentlig Del af disse Ulemper kunde have 
været undgaaede, hvis Bankbestyrelsen havde benyttet det 
gunstige Øieblik i 1862 til at realisere hele det andet 
tyske Laan, er utvivlsomt; om man imidlertid just kan 
lægge Bestyrelsen denne Mangel paa Forudseenhed til 
Last, saaledes som det almindelig blev gjort, er et helt 
andet Spørgsmaal, som vistnok nærmest maa besvares be- 
nægtende, — sikkert er det i hvert Fald, at det var 
pludselig opstaaende politiske Forviklinger, der gav An- 
ledning til Forstyrrelsen paa Pengemarkedet, og at disse 
kom »la haute finance« uventet fremgaar noksom af den 
foran nævnte Henvendelse fra Konsortiet til Banken om at 
faa Lov til strax at levere en større Del af Laanet. Men 
hvorom Alting er, saa var Situationen ved Udgangen af 
1864 som sagt faktisk den, at Hypothekbankens Udlaans- 
virksomhed stod helt stille, og at det var den en Umulig- 
hed at skaffe Penge til Hypothekforeningerne, naar den 

skulde overholde sine Statuter og ikke maatte tage Kapital- 
rabat eller over 5 pCt. Rente af sine Laan. 

Foreløbig maatte derfor Hypothekforeningerne søge 
at hjælpe sig selv, saa godt de kunde. Under Indtrykket 
af den Forvirring, som det fremkaldte i Pengeforholdene 
overalt paa Landet, at de Laan, der vare bevilgede, og 
paa hvilke der var gjort sikker Regning, ikke kunde blive 
udbetalte, og vel tildels ogsaa i den Tro, at Pengeknap- 
heden kun vilde blive forbigaaende, bestræbte de sig for 
at skaffe Penge til de mest paatrængende Udlaan ved 
midlertidige Dispositioner — Elfsborg Lehns Forening 
stiftede saaledes et Forskudslasm paa i Million Rdl. Rmt. 
— men derved var i Virkeligheden Intet vundet, da For- 
eningerne ved de midlertidige Laan kun paa Forhaand 
lagde Beslag paa, hvad der i længere Tid kunde tilflyde 
dem fra Hypothekbanken og følgelig senere hen vare lige 
ilde stillede. Det er derfor ikke til at undres over, at der 
herskede almindelig Misfornøjelse med Hypothekbanken, 
og saavel dens egne som Hypothekforeningernes Revi- 
sionsberetninger bære rigelig Vidnesbyrd derom. Mis- 
stemningen gav sig Luft dels i en levende Kritik af Bank- 
bestyrelsens Virksomhed*), dels i en Række meget for- 



*) Som £xempel paa, hvorledes Hypothekforeningerne vare stemte 
overfor Hypothekbanken kan anføres, at Hypothekbanksrevisoreme 
for 1864, som jo vare valgte af Foreningerne, og imellem hvilke 
fandtes det nuværende, og ved sin Stilling som Delegeret i Realiteten 
ledende, Medlem af Bankens Bestyrelse, Baron Hjerta, blandt ad- 
skillige andre Ting klagede over en Disposition, Bankbestyrelsen havde 
truffet med Hensyn til Afsætningen af de tydske Pantebreve. Dis- 
positionen gik ud paa, at det overdroges til det Erlangerske Kon- 
sortium, efterat dettes Optionstid var udløben, indtil videre i Løbet 
1865 at besørge Afsætningen af Bankens Pantebreve til den Pris^ 
• som Banken bestemte, dog med Forbehold for Bankbestyrelsen til 

skjelligartede Forslag, hvorved man mente at kunne raade 
Bod paa Miseren, men noget positivt Resultat kom der 



at opsige denne Overenskomst med 3 Maaneders Varsel, saafremt 
det ikke lykkedes Konsortiet at skaffe Afsætning for et nogenlunde 
betydeligt Beløb. Om den saaledes trufne Disposition bemærkede 
Revisorerne, »at den ikke alene ikke havde været til nogen Nytte, 
eftersom der ingen Pantebreve vare blevne afhændede, men tvertimod 
til Skade for Banken, idet den lagde Hindringer i Vejen, saave 
for at noget andet Tilbud om Kjøb af Pantebrevene kunde fremkomme 
som for at Bestyrelsen i saa Fald kunde modtage det,€ og de mene 
derfor, at jo før Overenskomsten opsagdes, desto bedre. 

Bankbestyrelsen svarede paa denne Revisionsbemærkning i en 
Skrivelse, der er ganske oplysende med Hensyn til Bedømmelsen af 
de daværende Forhold. Efterat have fremhævet Vigtigheden af det 
rejste Spørgsmaal, der efter Bestyrelsens Mening fortjente den om- 
hyggeligste Overveielse, fortsætter den: »Det er ubestrideligt, at det 
Kursfald paa de udenlandske. Markeder, der i de sidste Aar har 
ramt Fonds i Almindelighed og særlig de svenske Papirer, har hid- 
rørt fra forskjellige Aarsager. Hvis disse, havde ophørt at være til, 
eller hvis de blot havde mistet deres skadelige Indflydelse for de 
svenske Papirers Vedkommende, og Kursen paa disse alligevel blev 
ved at være lige ufordelagtig, kunde der være Grund til den An- 
tagelse, at de, som havde varetaget Salget af vore Obligationer, ikke 
med al Flid og Interesse havde søgt at virke for at afsætte dem og 
holde Prisen paa dem oppe, og at derfor de svenske Interesser 
fordrede, at man søgte andre Mellemmænd til at udbyde Obliga- 
tionerne. Hypothekbankens Bestyrelse, der har den Opgave med 
uafladelig Opmærksomhed at følge disse Forhold, nærer imidlertid 
den Overbevisning, at Aarsagerne til Prisfaldet endnu ikke ere op- 
hørte, og at disse, i Forening med flere nye tilkomne Omstændig- 
heder, vedvarende indvirke meget skadeligt paa den svenske Kredit 
og paa Efterspørgslen efter vore Obligationer. Som Bevis herpaa 
turde man blot behøve at minde om. at Bestyrelsen for Rigets 
Stænders Rigsgjælds-Kontor, som, siden Hypothekbankens sidste 
Laan afsluttedes, to Gange har maattet kontrahere Laan for den 
svenske Stat paa det udenlandske Marked, og som visselig ikke har 
undladt at søge at fremkalde Konkurrence og finde Laangivere, som 
vilde yde Laanene paa de fordelagtigste Vilkaar for Landet, alligevel 
ikke har været i Stand til at faa Laanene paa billigere eller blot 
ligesaa billige Vilkaar, som der svarer til de Priser, man endnu i 

ikke ud deraf, og det kunde der selvfølgelig ikke komme, 
saalænge man vilde fastholde den Chimære, at Banken 



den allerseneste Tid har kunnet opnaa for Hypothekbankens 
Pantebreve. Heller ikke har Bestyrelsen for Rigsgjælds-Kontoret for- 
maaet at finde andre Kilder til Laan end de Bankhuse, til hvilke 
HjTpothekbankens Bestyrelse efter samvittighedsfuld Undersøgelse har 
ment at burde betro Ledelsen af Bankens udenlandske Laane- 
forretninger. Og endelig ere ogsaa de Betingeker for Laan, som 
andre Lande i den sidste Tid have maattet underkaste sig i Udlandet, 
ugunstigere end dem, Hypothekbankens Interessenter havde maattet 
finde sig i. Alle disse Forhold afgive efter Bankbestyrelsens Skjøn 
tilstrækkelig Støtte for den Anskuelse, at der Intet vilde kunne 
vindes ved, at de Bankhuse, som med Iver og Omhu have besørget 
Hypothekbankens Laanetransaktioner og skaffet Afsætning for de 
svenske Kreditpapirer under de nuværende Forhold, bleve Qernede 
fra Bankens Affairer. Bankbestyrelsen, som har haft Leilighed til 
at se, denne Bankassociations Bestræbelser for Hypothekbanken og 
for Afsætningen af deres Obligationer, har troet, at naar der ikke 
forelaa gyldige Grunde til at antage, at Hjrpothekbankens Interesser 
vilde blive bedre og fordelagtigere varetagne af Andre, kunde 
Banken ikke støde denne indflydelsesrige Association fra sig, især da 
denne ogsaa paa sin Side har al Interesse af ikke at tilsidesætte 
Hypothekbankens Fordel. Den ofte fremsatte, rent subjective An- 
tagelse, at man gjennem Andre skulde kunne opnaa bedre Betingelser, 
har, saaviHt Bestyrelsen har kunnet erfare, i Virkeligheden ikke holdt 
Stik. Gøteborgs Hypothekforening samt de tre Forretningsmænd 
med særlige udenlandske Forbindelser, som havde Leilighed til selv 
at forsøge paa at afsætte nogle forholdsvis mindre Beløb af Pante- 
brevene af 1 86 1, have ikke haft Held med sig. Gøteborgs Hypo- 
thekforening har nu overdraget den Bank i Hamborg, som Hypothek- 
banken staar i Forbindelse med, at sælge de af Foreningen over- 
tagne Pantebreve, og de private Forretningsmænd have fondet det 
fordelagtigst for Tiden slet ikke at afhænde de modtagne Pantebreve, 
men at reise Penge ved at laane paa dem. Bankbestyrelsen har derfor 
anset det for raadeligst at følge den Veiledning, som Forholdene i 
Virkeligheden have givet, fremfor at lytte til idelig skiftende An- 
skuelser; dog selvfølgelig med Opmærksomheden stadig henvendt 
paa, om indtræffende Omstændigheder skulde give gyldig Anledning 
til at tage andre Bestemmelser eller til at gj^e Skridt til Vare- 
tagelsen af Hypothekbankens Fordel.« 

« 

skulde skaffe Penge til 5 pCt. uanset, hvorledes For- 
holdene vare paa Pengemarkedet. 

Aaret 1864 sluttede derfor under bedrøvelige Udsigter 
for det nye svenske Hypothekbanksystem. For selve Hy- 
pothekbanken blev det imidlertid mærkeligt ved Gjennem- 
førelsen af en Operation, der i Tidens Løb blev en over- 
maade fordelagtig Affaire for den: Overtagelsen af Rigs- 
bankens Udlaan i faste Ejendomme. Som det vil erindres 
fra forrige Afsnit, var det i den økonomiske Komites Be- 
tænkning anbefalet at lade Hypothekbanken overtage 
disse Laan, og paa Rigsdagen i 1863 blev det vedtaget, 
at Rigsbankens Laanevirksomhed i faste Eiendomme skulde 
ophøre med Udgangen af 1864, hvorhos Rigsbanken blev 
bemyndiget til at forhandle med Hypothekbankens Be- 
styrelse om de nærmere Betingelser for Overdragelsen. 
Som Følge deraf blev der imellem de to Banker den 13. 
Oktober 1864 afsluttet en Kontrakt, ifølge hvilken Hypo- 
thekbanken overtog samtlige de Fordringer, som Rigets 
Stænders Bank den iste Januar 1865 havde udestaaende 
i faste Ejendomme, og som udgjorde et Beløb af noget 
over 6V4 Millioner Kroner, der forrentedes med 4 pCt. 
aarlig samt afdroges med bestemte Indbetalinger paa Kapi- 
talen, saa at de vilde være helt indbetalte efter 22 Aars 
Forløb eller i 1886. Hypothekbanken skulde foruden den 
samme Rente, som Laantagerne svarede, aarlig betale et 
saa stort Afdrag til Rigsbanken, at det hele Mellemværende 
vilde være afviklet i Løbet af 25 Aar, og dette skulde skee 
paa den Maade, at Hypothekbanken efter det første Aars 
Forløb betalte 433.280,60 Rdl. Rmt. og derefter en aarlig 
Annusitet af 400,000 Rdl., hvorved Gjælden vilde være 
helt af dragen senest den 15. Jsuiuar 1890. Som Sikkerhed 

for Opfyldelsen af de paatagne Forpligtelser overdrog 
Hypothekbanken til Rigets Stænders Baitk et nominelt 
Beløb af 6,827,000 Rdl. Rmt. i sine S pCt.s Obligationer, 
hvilket til en Kurs af 92 pCt. ækvivalerede de fra Rigs- 
banken modtagne Fordringer. Rigsbanken paatog sig 
tillige uden Udgift for Hypothekbanken at administrere 
Laanene indtil den iste April 1870. 

Hele denne Operation blev som allerede bemærket 
overordentlig fordelagtig for Hypothekbanken; den har 
paa den hele temmelig betydelige Sum ikke tabt en eneste 
Øre, men tvertimod indtil Udgangen af 1887 tjent et 
Reservefond atf Kr. 323,032 04*), foruden at den paa en 
Tid, hvor den havde god Brug for Pengene, stadig havde 
et betydeligt aarligt Overskud udover den Annusitet, den 
skulde svare til Rigsbanken, idet Afdrag og Renter af 
Laanene i de første 16 Aar langt overskred Annusiteten, 
medens Forholdet har været det omvendte i de senere 
Aar, hvor Banken har haft Overflod paa Penge og derfor 
har været glad ved at komme af med dem. 

De uheldige Pengeforhold i 1864 vedbleve uforandret 
i 1865. I sin Beretning for dette Aar siger Bestyrelsen: 
»Ligesaalidt som i 1864 have Forholdene gjort det muligt 
for Hypothekbanken at skaffe Hypothekforeningeme de til 
deres Udlaansvirksomhed fornødne Midler. Af Bankens 
tydske Obligationer har man kun kunnet sælge et Beløb 
af 367,400 Thaier til en Kurs af 88 og 87 pCt., som ere 
blevne anvendte til at dække Bankens udenlandske Be- 



*) Ved Regnskabsafslutningen for 1888 overførtes dette særlige 
Reservefond til det almindelige Reservefond, da samtlige Laan vare 
indfriede og saaledes al Risiko forsvunden. 



93 

falinger, og efterat Kursen i den sidste Tid er dalet til 8$ 
pCt., uden at der selv til denne Pris kan findes Kjøbere, 
har Banken opgivet at sælge af Obligationerne. Af de 
svenske S pCt.s Obligationer er der afsat c. 1,708,000 Rdl., 
hvoraf en betydelig Del er overtaget af de nydannede eller 
nyoktroyerede Privatbanker for at anvendes til det legale 
Grundfond, og yderligere Afsætning til disse Banker tør 
paaregn<es i Aar og næste Aar.« 

Beretningen berører ikke, at Størsteparten af Obliga- 
tionerne ligesom i 1864 afsattes paa den Maade, at de 
udleveredes til de Hypothekforeninger, der forlangte dem, 
fordi de maatte have Penge til enhver Pris. De Laan- 
tagere, der paa denne Maade fik Laan i 1865 — det var 
ganske vist ikke mange — maatte finde sig i en Rabat af 
10 å 10V2 pCt. foruden forskjellige andre Omkostninger, 
der yderligere fordyrede Laanene betydelig; men selv 
med saadanne Offre var det umuligt at skaffe Penge, og 
de Smaasummer, der kunde tilveiebringes, vare aldeles 
utilstrækkelige til Behovet*). 

Mærkeligt er det at se, hvorlidet imødekommende 
Rigsdagen endnu stadig stillede sig overfor Hypothek- 
instituterne. Efter Anmodning af Hypothekbankens Be- 
styrelse havde nemlig Regjeringen forelagt Stænderne et 



*) Den Maade, hvorpaa Foreningerne realiserede de fra Hypothek- 
banken modtagne Obligationer var iøvrigt forskjellig, idet i adskille- 
lige Tilfælde Laantagerne selv overtog Obligationerne og besørgede 
dem solgte enten gjennem de lokale Banker eller igjennem Com- 
missionairer. Den Rabat, der paa denne Maade fremkom, kjendes 
ikke, men da det kun var i Nødsfald — naar Hypothekforeninger ne 
ikke kunde skaffe Obligationerne afsatte — at man greb til denne 
Udvej, kan det med Sikkerhed siges, at den væsentlig har over- 
skredet, hvad Foreningerne, som ovenfor angivet, kunde nøies med. 

Forslag om at lade Rigets Stænders Bank tilstaa Hypothek- 
banken et afgiftsfrit Kreditiv paa V2 Mill. Rdl. Kmt., men 
Forslaget blev uden Naade forkastet: Rigsdagen vilde ikke 
paa nogen Maade række Haand til at hjælpe Hypothek- 
foreningerne. 

Forholdene bleve imidlertid bestandig vanskeligere. 
I 1866 maatte Banken efter lang Modstand endelig be- 
kvemme sig til for Alvor at nedsætte Kursen paa sine 
tydske Pantebreve, og i Efteraaret naaede den derved at 
sælge Vb Mill. Thaier, men rigtignok til en Pris af 81 
pCt. ! Samtidig udleverede den til Hypothekforeningeme 
for henved i,8oo,ocxD Rdl. Rmt. svenske Obligationer, 
men disse maatte realiseres med en Rabat af 13 å 13V2 
pCt., hvad der svarer til en effectiv Rente af c. 6 pCt. 
Naar dertil kom de særlige Omkostninger, som Foreningerne 
vare nødte til at paalægge deres Interessenter, navnlig af 
Hensyn til de midlertidige Laan, de havde optaget, samt 
Amortisation og Administrationsbidrag etc. kan det med 
fuldkommen Sikkerhed siges, at disse første Prioritetslaan, 
som det endda næsten var umuligt at opnaa, kostede 
Laantagerne 7V2 å 8 pCt. i aarlig Ydelse. Hypothek- 
banken gjorde forskjellige Forsøg paa at reise Laan 
andetsteds, og henvendte sig særlig til det engelske 
Marked, men de engelske Bankierer fordrede, at Hypo- 
thekbankens Laan skulde have Form af Statslaan, og der- 
med faldt Sagen til Jorden, da Banken selvfølgelig var 
ude af Stand til at opfylde denne Betingelse. 

Det er naturligt, at den foran omtalte Opposition imod 
Hypothekbanken under disse Omstændigheder stadig antog 
en skarpere Karakter. Hypothekforeningeme klagede over 
Intet at kunne udrette — den store skaanske Forenings 

Revisionsbetænkning siger saaledes, at Foreningen helt 
har maattet standse sin Virksomhed — og den Mening 
kom almindelig til Orde, at man havde været fuldt saa 
vel stillet uden Hypothekbanken, som med den. En af 
Hypothekbankens Revisorer, Kapitain Nordenankar, 
gjorde endog i et Separatvotum til Revisionsberetningen 
den Anskuelse gjældende, at man helt skulde hæve 
Bankens Monopol, thi »Tanken om, at dette skulde kunne 
opretholde Kursen paa Bankens udenlandske Obligationer, 
var allerede opgiven, og Prisen ved Salget af de inden- 
landske Obligationer bestemtes udelukkende af Laantagemes 
Villighed til at bringe Offre. Hvad skulde saa Monopolet 
nytte til?« Nordenankars Memorandum var iøvrigt nærmest 
fremkaldt af hans Ønske om at standse den Forgjældelse 
af Jorden, som han forudsaa vilde blive Følgen af Hypo- 
thekbanksystemet, og skjøndt saavel hans Motivering af 
de af ham stillede Forslag som disse selv lide af en 
underlig Uklarhed, har det en ikke ringe Interesse at se, 
hvorledes han havde Øiet aabent for de Farer, der kunde 
true Landbruget fra Kreditten, naar dennes Anvendelse 
ikke var knyttet til nogensomhelst Betingelse. Han skriver 
bl. A. : »Ihvorvel jeg anser Hypothekbankanstalter for gode 
Institutioner, finder jeg dog, at de have skudt over Maalet, 
idet de i Stedet for at sætte' Jordbrugerne i Stand til at 
gjøre den allerede stiftede opsigelige Gjæld uopsigelig, 
samt til efterhaanden at gjøre Jorden gjældfri — hvad der 
er en Betingelse for Bedriftens fri og jævne Udvikling — 
igjennem mindre Afbetalinger, læmpede efter de smaa 
aarlige Overskud, som en forgjældet Jordbruger kan opnaa, 
have befordret den Forgjældelse af Jorden, der endnu 
stadig fortsættes i en saa forbausende Grad, at dens Ud- 

strækning aldeles ikke lader sig beregne, hvis den hele 
Laanevirksomhed ikke forandres. Visselig kan det være 
fordelagtigt at stifte Gjæld til Forbedringer i Landbruget, 
men skal man kunne haabe, at Midlerne anvendes der- 
til, er det nødvendigt, at Anvendelsen sker under Kon- 
trol«, o. s. V. Som man vil see, er det de samme An- 
skuelser, der ere blevne moderne i de senere Aar, som 
Nordenankar her fremsætter, men den Gang — i 1866 — 
var der Ingen, der vilde lytte til hans Ord. 

Det blev dog tilsidst absolut nødvendigt for Hypo- 
thekbanken, hvis der overhovedet skulde være nogen 
Mening med dens Bestaaen, at gjøre et energisk Forsøg 
paa at overvinde Vanskelighederne ved at skaffe de nød- 
vendige Penge, og i Slutningen af 1866 indgav den endelig 
et Andragende til Kongen om foreløbig at suspendere 
Bestemmelsen i Statuterne om, at der ikke maatte ydes 
Foreningerne Laan med Kapitalrabat. Den 8. Marts 1867 
bevilgedes dette Andragende, idet det tillodes Banken at 
give S pCt.s Laan med indtil 12 pCt. Kapitalrabat, og 
Banken fik derved den fornødne Frihed i sine Disposi- 
tioner. Det er utvivlsomt, at Bankbestyrelsen begik en 
Feil ved at vente saalænge, inden den skred til denne 
Forholdsregel; det var en Kjendsgjerning, der var klar 
som Dagen, at Banken ikke paa anden Maade kunde faa 
sine Obligationer anbragte, og den stadige Venten og 
Venten paa, at Pengemarkedet skulde bedre sig, og man 
derved skulde kunne slippe for at gjøre Indrømmelser, 
synes kun at have kunnet bidrage til at gjøre Situationen 
mere og mere spændt. Motivet til, at man saaledes stadig 
opsatte at gribe til den Udvei, som man tilsidst alligevel 
maatte, tye til, var hovedsagelig, at Bankbestyrelsen nærede 

den Tro, at de abnorme Pengeforhold snart vilde fortage 
sig; men ved Siden deraf gjorde ogsaa den Betragtning 
sig gjældende, at ved den Maade, hvorpaa Foreningerne 
faktisk arrangerede sig ved Salget af de Obligationer, de 
fik overladt af Hypothekbanken — idet Salget besørgedes 
gjennem en Banken nærstaaende Mand, der fungerede som 
fælles Befuldmægtiget for alle Foreningerne — var det af 
mindre Betydning at faa den officielle Bemyndigelse til at 
lade Banken optræde direkte som Sælger. Det var dog 
vistnok en Misforstaaelse at tro, at dette noget unaturlige 
Forhold var helt uskadeligt, og i hvert Fald synes det 
klart, at en mere resolut Optræden vilde have været at 
foretrække, ikke mindst fordi det derved strax vilde være 
bleven konstateret, at Bankbestyrelsen var paa det Rene 
med, at Bankloven ikke kunde overholdes, naar Banken 
under alle Forhold skulde kunne magte sin Opgave. Thi 
Hovedfeilen laa ganske vist, som tidligere gjentagende 
berørt, i Statuteme, i hvilke man ved Lov havde villet 
slaa fast, hvad Penge maatte koste Landbruget; Følgen 
blev og maatte blive, at da de kritiske Tider kom, fik 
Landbruget enten slet ingen, eller ogsaa maatte det betale 
dem endnu langt dyrere, end det ellers vilde være kom- 
men til, idet de Penge, der absolut skulde skaffes, maatte 
tilveiebringes ad privat Vei. Danske Kapitalister skulle i 
disse Aar have fundet særdeles fordelagtig Anbringelse 
for ikke ubetydelige Beløb i svenske Eiendomme. 

Suspensionen af Statutbestemmelsen om Kapital- 
rabatten gjorde strax sin Virkning. Efter en Del For- 
handlinger bl. A. med Mendelssohn & Co. i Berlin om 
Overtagelsen af større Poster af de resterende tydske 
Pantebreve af Laanet 1862, sluttede Banken en Overens- 

7 

komst med »Skandinaviska Kreditaktiebolaget« ' i Gøte- 
borg, ifølge hvilken dette Institut dels selv overtog en 
Del af Laanet til en Kurs af 82 pCt., dels overtog at 
realisere Laanet for Bankens Regning mod en Provision 
af V2 pCt. først til en Kurs af 82^2 pCt. og derefter |til 
den Kurs, som Banken maatte bestemme. Paa denne 
Maade afsattes i Aarets Løb Pantebreve svarende til et 
Beløb af henved 3V2 Mill. Rdl. Rmt. ~ alt til en Kurs 
af 82 pCt. ^- og samtidig solgtes der for 4V3 Mill. Rdl. 
af de svenske 5 pCt.s Obligationer, disse dog endnu paa 
den Maade, at Foreningerne overtog dem. De ved disse 
Foranstaltninger tilveiebragte Midler i Forening med Over- 
skuddene af Annuiteterne satte Banken i Stand til i Løbet 
af 1867 imod en Kapitalrabat af 12 pCt. at stille over 8 
Mill. Rdl. til Foreningernes Disposition, og dermed var 
Fortryllelsen brudt, — fra nu af gik det bestandig opad, 
og Pengemangelen fra 1864 — 66, i hvilket Treaar Bankens 
samlede Udlaan kun udgjorde 6V3 Mill. Rdlr. Rmt. imod 
c. 47 Mill. Rdlr. i det foregaaende og c. 34V3 Mill. i det 
efterfølgende Treaar, vendte aldrig mere tilbage, men gav 
tvertimod i Løb af faa Aar Plads for en næsten over- 
strømmende Rigelighed. 

Der staar endnu tilbage ved Omtalen af denne kri- 
tiske Periode af Hypothekbankens Tilværelse at berøre 
nogle Forsøg, der gjordes paa at give dens Virksomhed 
en fyldigere Karakter ved at optage andre Laaneformer 
end de almindelige Amortisations-Laan. Baade i Rigs- 
dagen og i Pressen var den Anskuelse kommen til Orde, 
at Laan med kortere Afbetalingstid baade for Land- 
brugerne og for Landet i sin Helhed vilde være til større 
Nytte end de hidtil brugelige Laan med 40 Aars Amortisa- 

tion, og man mente, at Hypothekbanken burde søge at 
skaffe sig Midler til saadanne Laan ved at udstede Obliga- 
tioner med kortere Afbetalingstid, hvorved der vilde være 
større Sandsynlighed for uden Vanskelighed at kunne reise 
den fornødne Kapital. Bankbestyrelsen var ikke utilbøielig 
til at gjøre et saadant Forsøg, men ved et i denne Anled- 
ning sammenkaldt Møde af Hypothekforeningernes Delege- 
rede, udtalte disse sig med en enkelt Undtagelse bestemt 
imod Planen og mente, at korte Amortisationslaan paa 
saadanne Betingelser, som der nødvendigvis maatte stilles, 
dels ikke vare anvendelige for Flertallet af de laansøgende 
Landmænd, dels heller ikke vilde være til nogen egentlig 
Nytte. 

Bankbestyrelsen opgav derfor Ideen om at optage et 
Laan med hurtigere Afbetaling, men da den alligevel fandt 
det rigtigt at gjøre et Forsøg for at see, om Landmændene 
dog ikke skulde være tilbøielige til at benytte sig af et 
Tilbud om at faa Laan paa kortere Tid*), foreslog den at 
anvende det aarlige Overskud af de fra Rigsbanken over- 
tagne Afdragslaan, hvilket beløb sig til c. 200000 Rdl., til 
at give saadanne Laan, der skulde svare 6 pCt. Rente og 
afdrages i Løbet af 10 Aar med 7io aarlig. Revisorerne 
sluttede sig til Bestyrelsens Forslag med nogle mindre 
Ændringer og fremhævede særlig Betydningen af denne 
Art Laan for Indførelsen af Grundforbedringer o. dcsl., 
men Indstillingen blev desuagtet forkastet ved den paa- 

*) En Yttring angaaende dette Punkt i Bestyrelsens Beretning gav den 
forannævnte Nordenankar Anledning til en Bemærkning, som ret 
godt karakteriserer den daværende Tilstand. Han siger: »For min 
Del seer jeg ikke rettere, end at den daglige Erfaring noksom godt- 
gjør, at fvaan næsren paa hvilkesomhelst Betingelser og imod hvilket- 
somhelst Pant nok skulle finde Anvendelse« 

følgende Generalforsamling, som i Stedet for vedtog, at 
det paagjældende Overskud skulde anvendes til Indkjøb 
af Hypothekobligationer eller til »Diskontering af Inteck- 
ninger« o: Laan imod haandfaaet Pant af Panteobligationer. 
I Henhold til denne Generalforsamlingsbeslutning begyndte 
ogsaa Banken at give Laan paa Panteobligationer, men 
man kom meget snart til den Erfaring, at Banken, selv om 
den viste nok saamegen Forsigtighed med Hensyn til de 
Obligationer, der tilbødes som Pant, derved let kunde 
inddrages i et Mellemværende med private Folk, der kunde 
medføre Forlegenheder for den, og Bestyrelsen foreslog 
allerede det følgende Aar, at Banken skulde opgive at be- 
fatte sig med den Slags Forretninger og indskrænke sig 
til ligefrem at anvende Pengene til almindelige Amoftisa- 
tionslaan, og ben5^te den Fordel, der fremkom ved at den 
paa disse Summer ikke led noget Tab ved Kapitalrabat, 
til Nedsættelse af den Kapitalrabat, som Foreningerne 
iøvrigt maatte svare. Den tilsigtede Udvidelse af Bankens 
Virksomhed faldt saaledes til Jorden, og Spørgsmaalet om 
en Forandring af Formerne for dens Laan til Foreningerne 
har derefter hvilet indtil de sidste Aar, da Forholdene paa 
Pengemarkedet igjen har bragt det paa Bane. 

Med Aaret 1868 begynder en roligere Tilværelse for 
Hypothekbanken. Af de tyske Pantebreve solgtes c. 3^/^ 
Mill." Rdl. til en Kurs af 82 pCt., men derefter standsedes 
Salget, da de 5 pCts. svenske Obligationer begyndte at 
gaa rask fra Haanden, saavel i Indlandet som i Tydsk- 
land og Danmark, hvor henholdsvis Baur i Altona og 
H. P. Hansen junior i Kjøbenhavn havde dem i Commis- 
sion, og Banken derved fik tilstrækkelige Midler disponible. 
I Aarets Løb forhøiedes gjentagne Gange Salgskursen paa 

Obligationerne, saa at denne, der ved Udgangen af 1867 
var 88 V 4 pCt., ved Udgangen af 1868 var naaet op til 
92 pCt. Gjennemsnitskursen for Aaret var 90 pCt. og til 
denne Pris solgtes noget over 7 Mill. Rdl., for den langt 
overveiende Del i Indlandet, da de stadige Kursforhøielser 
virkede hæmmende paa Afsætningen i Udlandet. 

Mod Slutningen af Sommeren syntes Forholdene paa 
de udenlandske Pengemarkeder at stille sig saa gunstigt, at 
Bankbestyrelsen antog, at der muligvis vilde kunne stiftes 
et helt nyt Laan paa fordelagtige Vilkaar. Dette syntes 
saameget rimeligere, som det var lykkedes Rigsgjælds- 
kontoret at afslutte et betydeligt Laan i England paa ret 
gode Betingelser. Det kunde imidlertid vides, saavel efter 
de tidligere indvundne Erfaringer som efter de Forhand- 
linger, der vare førte i Anledning af det nye Statslaan, at 
det ikke kunde nytte at komme til det engelske Marked 
med Hypothekbanklaan, og da det tydske Marked antoges 
at have fuldt op af svenske Papirer, bestemte man sig til 
at gjøre et Forsøg i Paris, hvorfor et Medlem af Bestyrel- 
sen, Ritmester Hallenborg — den nuværende Formand 
i Bestyrelsen — afreiste dertil for at undersøge Forholdene. 
De Oplysninger, som derved erhvervedes, gjorde det dog 
klart, at et Laan paa saa fordelagtige Betingelser, som mau 
nu mente at kunne forlange, ikke var til at erholde, 
væsentligst maaskee fordi det gunstige Øieblik var gaaet 
tabt, idet foruden adskillige andre nye Laaneprojekter 
Italien var kommen i Markedet med sit »Tobakslaan«, der 
lydende paa 6 pCt. Rente og Tilbagebetaling efter 15 
Aars Forløb udbødes til en Kurs af 80 pCt., og derhos 
baade den politiske og finantsielle Situation pludselig for- 
værredes ved Udbruddet af den spanske Revolution, der 

ledte til Dronning Isabellas Forjagelse og satte den \ de 
spanske Forhold stærkt interesserede franske Finansverdetv 
i stor Uro. Tanken om et nyt udenlandsk Laan maatte 
derfor foreløbig opgives, og da Salget af de svenske Obliga^.- 
tioner stadig gik særdeles livligt, stilledes Planen helt i Bero . 

Endskjøndt Pengemangelen saaledes næsten helt hSL^rOie 
fortaget sig i 1868, føltes dog endnu Eftervirkningerne 
de foregaaende trange Aar stærkt, og dette gav Anled: 
til en Episode, der fortjener at omtales, fordi det er 
eneste Gang i den Tid, Hypothekbanken har bestaaei 
den har været nødt til at værge om sit Monopol, 
var den skaanske Forening, der som det synes 
megen Misfornøjelse saa paa sin Afhængighed af Hypot 
banken, som gjorde et Forsøg paa at gaa paa egen H; 
med at udstede Obligationer. Den begyndte med 
færdige nye Obligationer til Ombytning af dens 
indenlandske opsigelige Obligationer, men gik snart v: 
og afsatte i Løbet af 1868 et betydeligt Beløb Otz^l^iga- 
tioner uden at der blev inddraget andre i Stedet. R-^gTJe- 
ringen blev opmærksom paa Sagen og forlangte Hypot In. ek- 
bankens Erklæring derover, og denne gik ud pSL^ at 
Bestyrelsen ikke kunde see Andet, end at den Skaansk:^ lE^or- 
enings Adfærd varen ligefrem Overtrædelse af en af Plo^^^^^' 
sætningerne i Hypothekbankloven, hvorfor man tillod s^^S ^^ 
henstille til Regjeringen at lade Sagen nærmere undersiZ^S"^ ^^ 
at gjøre Skridt til at forhindre en Gjentagelse i Frerrt'ti"^'^- 

Hypothekbankens Erklæring blev af Regjering^^*^ *" 
stillet den skaanske Hypothekforening og fremkalcJt^ ^t 
længere Svar fra denne, i hvilket det med Styrke gjo^^^^ 
gjældende, at Foreningen formentlig var i sin gode I^^*^ ^* 
at foretage den omhandlede Obligationsudstedelse, ^^ø 

den kun havde benyttet sig af denne Ret i saa stort Om- 
fang, som var absolut nødvendigt for den ældre Afdelings 
rolige og uhindrede Forretningsgang. Det maatte nemlig 
erindres, at Foreningen forinden Indtrædelsen i Hypothek- 
banken indtog en Særstilling, forsaavidt dens Udlaansvirk- 
somhed i Modsætning til de andre Foreningers hovedsagelig 
var baseret paa, at den var i Stand til at skaffe sig de 
fornødne Pengemidler ved Hjælp af opsigelige Obligationer, 
og hvis den derfor skulde kunne undgaa helt eller delvis 
at opsige Amortisationslaanene hos sine Debitorer, maatte 
den altid være forberedt paa at erstatte den Del af de op- 
sigelige Obligationer, der ved deres Forfaldstid ikke kunde 
dækkes ved den normale Amortisation af Laanene, ved 
nye Obligationer, der kunde træde i de gamles Sted. 
Dette var Forudsætningen for hele Hypothekforeningens 
Virksomhed dengang, da Hypothekbankloven udkom, og 
Direktionen skjønnede ikke, at der ved denne Lov kunde 
være tilsigtet nogen Forandring i dette Forhold. Thi naar 
der i Lovens § 5 var gjort en Undtagelse fra det alminde- 
lige Forbud imod Udstedelse af Obligationer i Tilfælde 
af, at Hypothekforeningerne ved allerede afsluttede Kon- 
trakter om Laan havde forpligtet sig til at udstede saa- 
Obligationer, maatte denne Undtagelse ogsaa omfatte de 
nu paaankede Obligationer, og dette saameget mere, som 
der i Forordningen om Hypothekforeningerne, der sup- 
plerede Loven om Hypothekbanken, udtrykkelig udtaltes, 
at de ældre Statuter fremdeles skulde gjælde i alle For- 
hold, der stod i Forbindelse med de af Foreningerne hidtil 
optagne Laan. Med Hensyn til Sagens Realitet bemærkede 
Direktionen iøvrigt, at Foreningen allerede betydeligt havde 
formindsket sin opsigelige Obligationsgjæld, saaat denne, 



I04 

der tillige med den anden svævende Gjæld i Slutningen 
af 1861 havde udgjort noget over 7 Millioner Rdl. Rmt., 
i Slutningen af 1868 var gaaet ned til noget over 3 Millioner, 
medens den ældre Afdelings Udlaan i samme Tidsrum 
vare gaaede ned fra c. i2*/2 Millioner til 10^/3 Millioner, 
saaat det turde være klart, »at ligesaalidt som det var 
Direktionens Hensigt fremdeles at benytte opsigelige Obliga- 
tioner til dermed at udvide den ældre Afdelings Virksom- 
hed, ligesaalidt havde en saadan Udvidelse været tilsigtet eller 
fundet Sted ved den nu paaankede Udstedelse afObligationer«. 
Hypothekforeningens Svar, der blev meddelt Hypo- 
thekbanken, blev dog ikke fundet fyldestgj ørende, og Be- 
styrelsen indgav en Protest til Regjeringen mod den fort- 
satte Udstedelse af Obligationer, hvilken Protest blev til- 
traadt af Hypothekbankens Revisorer, der ganske sluttede 
sig til Bestyrelsen og udtalte, at om end Foreningen 
mulig kunde ansee sig berettiget til at ombytte Obliga- 
tioner, kunde dette ikke forsvare det Faktum, at den i 
Løbet af 1868 ligefrem havde forøget sin Obligationsgjæld 
med c. 900000 Rdl. Regjeringen stillede sig væsentlig 
paa samme Standpunkt og fandt, at det Skete ikke var 
stemmende med Bankloven, men da den antog, at det 
ikke vilde gjentage sig, efterat Opmærksomheden engang 
var bleven henledet derpaa, lod den det bero med en Til- 
kjendegivelse til Hypothekforeningen om, at den fremtidigt 
kun maatte udstede nye Obligationer til Ombytning med 
ældre, samt at de nye Obligationer skulde bære en tydelig 
Paategning herom. Hermed afsluttedes Sagen, og det 
er som sagt den eneste Gang, at Foreningerne have 
gjort Forsøg paa, at emancipere sig fra Hypothekbankens For- 
mynderskab med Hensyn til Udstedelse af Obligationer ; . de 

midlertidige Laan,som de navnlig i 1864 — 66 optoge i temme- 
lig stor Stil, vare alle beregnede paa at afvikles, saa snart 
de fornødne Midler bleve disponible fra Hypothekbanken. 

I de nærmest paafølgende Aar frembyder Bankens 
Historie Intet af særlig Interesse. Afsætningen af inden- 
landske Obligationer tiltog stadig, og naaede i 1869 op 
over 12 Mill. Rdl.*), der solgtes til en Gjennemsnitskurs 
af 92, g pCt., idet Kursen, der ved Aarets Begyndelse var 
fastsat til 92 pCt., efterhaanden forhøjedes til 93 V2' ^^^ 
stærke Afsætning foranledigede Bankbestyrelsen til at ud- 
stede en ny Serie paa 20 Mill. af disse Obligationer; den 
nye Serie blev ganske som den ældre, kun med den For- 
skjel, at Amortisationstiden sattes til 45 Aar i Stedet for 
til 50, for at det hele Laan kunde være tilbagebetalt paa 
en Gang. Da det havde vist sig, at det fortrinsvis var 
Obligationer lydende paa større Beløb, der vare efter- 
spurgte, blev der ogsaa ved Udstedelsen taget Hensyn dertil. 

I den Periode, da det var vanskeligt at komme af 
med Obligationerne, havde Banken paa forskjeUig Maade 
søgt at skaffe dem Afsætning, stundom paa temmelig dyre 
Vilkaar, og den benyttede nu de gunstige Konjunkturer 
til at inddrage en Del af de Begunstigelser, den dengang 
havde maattet tilstaa; bl. A. reduceredes den Provision af 
^li pCt., der var givet Hypothekforeninger og andre 
Pengeinstituter for Salget af Summer paa mindst 50000 Rdl., 
til V4 pCt., hvad der var en ikke ubetydelig Besparelse, da 
den nævnte Provision i 1869 udgjorde henved 50000 Rdl. 
Af de tydske Pantebreve afsattes i 1869 c. 800000 Thi. 



') Mærkelig nok gik der paa denne Tid betydelige Poster af Hypothek- 
bankens Obligationer til Norge. 

til en Kurs af 83 pCt., og dermed standsede Salget af 
dette Laan, idet den resterende Mill. Thi. deponeredes i 
Rigsbanken i Stedet for et tilsvarende Beløb af de svenske 
5 pCt.s Obligationer, der laa som Sikkerhed for de over- 
tagne Pantelaan. Til Foreningerne kunde Hypothekbanken 
i dette Aar udlaane omtr. 17 Mill. Rdl. og Kapitalrabatten 
nedsattes, efterhaanden som Kursen paa Obligationerne 
forhøiedes, fra lopCt., som den var den i. Januar, til 7 pCt. 
Den vedvarende rigelige Tilgang af Penge i 1870 
gjorde det muligt for Bankbestyrelsen at lade Kursen 
stadig stige, saa at den i December Maaned var nciaet op 
til 96pCt., uden at Efterspørgslen efter Obligationer aftog, 
og Banken kunde derfor helt ophøre at give Provision ved 
Salget samt successivt nedsætte Kapitalrabatten til 4V2 
pCt. At Nedsættelsen af Kapitalrabatten ikke ganske 
kunde følge Stigningen af Obligationernes Kurs laa i, at 
Banken ikke altid strax fik Anvendelse for de Midler, der 
kom ind ved Salget af Obligationerne, og den derfor jævn- 
lig havde Summer i Behold, som den havde skaffet sig 
til en lavere Kurs end den i Øieblikket gjældende og 
følgelig kun kunde udlaane mod en tilsvarende høiere 
Rabat. Der solgtes ialt i 1870 noget over 12 '/j Mill. af 
de svenske Obligationer til en gjennemsnitlig Kurs af 
94,2 pCt., samt udlaantes til Foreningerne c. 13 V2 Mill. 
Rdl. Udbruddet af den fransk-tydske Krig fremkaldte i 
første Øieblik et stærkt Kursfald paa de tydske Børser, 
og Banken søgte at benytte sig deraf til at opkjøbe en 
Del af sine udeløbende Pantebreve, men Paniken varede kun 
meget kort, og det lykkedes ikke Bankens Repræsentanter at 
opkjøbe mere end en ren Ubetydelighed til den limiterede 
Kurs, der ganske vist var sat meget lavt, kun til 80 pCt. 

I 1 87 1 blev det igjen nødvendigt at udstede en ny 
Serie af de indenlandske 5 pCt.s Obligationer, der denne 
Gang blev sat til 30 Mill. Rdl. tildels i store Stykker paa 
1 0000 Rdl., men iøvrigt blev aldeles som den forrige Serie 
og skulde amortiseres i samme Tidsrum som denne. Af- 
sætningen af Obligationerne gik stadig livligt, skjøndt Banken 
jævnt væk forhøiede Kursen, som naaede Pari i August 
Maaned, og i Aarets Løb solgtes ialt c. 12*/.^ Mill. Rdl. 
til en Gjennemsnitskurs at 98,2 pCt. Samtidig nedsattes 
Kapitalrabatten lidt efter lidt og bortfaldt helt med Aarets 
Udgang. Udlaanene udgjorde c. 12^/2 Mill. Rdl. 

I Begyndelsen af 1872, da det viste sig, at de 5 pCts. 
Obligationer uden Vanskelighed betaltes over Pari, kunde 
Bankbestyrelsen endelig med Udsigt til Held gjøre et alvor- 
ligt Forsøg paa at nedsætte Renten af sine Obligationer, 
og den bestemte sig da til at udstede et 4 pCts. Laan paa 
20 Mill. Rdl., ligesom de tidligere indenlandske Laan med 
50 Aars Amortisation. Laanet bragtes i Markedet den 
28de Februar til en Kurs af 86^2 P^^- ^S Emissionen 
kronedes med et saadant Held, at der i de første 3 Dage 
solgtes Obligationer for næsten 2^/4 Mill. Rdl., hvorfor 
Kursen allerede den 4de Marts kunde sættes op til Sy og, 
da Afsætningen stadig gik lige rask, den 19de Marts til 
87 V 2 pCt. I Juli Maaned blev Kursen atter forhøiet med 
'/2 pCt. og paa dette Punkt blev den staaende Aaret ud. 
De 5 pCt.s Obligationers Kurs sattes den 4de Marts til 
101V4 pCt. og blev derefter ligeledes uforandret Resten 
af Aaret. For at fremme Salget af Obligationerne til 
disse Kurser var det dog stundom nødvendigt, naar der 
pludselig indkom store Rekvisitioner paa Penge fra For- 
eningerne, at bevilge Kjøberne af større Poster en Provision, 

der efter Omstændighederne varierede fra '/^ til '/.^ pCt. 
I alt solgtes i Aarets Løb c. 8V3 Mill. Rdl. S pCt.s og 
c. 8 Mill. Rdl. 4 pCt.s Obligationer til en Gjennemsnits- 
kurs af henholdsvis 100,4 ^S^7>4 pCt., og af de Penge, der 
derved indkom, blev der udlaant c. 15^/3 Mill. Rdl. til 
Foreningerne. 

De betydelige Beløb, der som anført nu i flere Aar i 
Træk var.e stillede til Disposition for Hypothekforeningerne 
— ialt i de 4 Aar 1869—72 c. 58 V2 Mill. Rdl. — syntes 
endelig foreløbig at have tilfredsstillet den stærke Trang 
til Laan, og i Begyndelsen af 1873 viste det sig, at Be- 
gjæringerne om Laan indkom forholdsvis langsomt, hvoraf 
Hypothekbankens Bestyrelse benyttede sig til atter at for- 
høie Prisen paa Obligationerne, for de 5 pCt.s til 102 '/j 
pCt. og for de 4 pCt.s til 89 pCt. Under Indtrykket af 
den i Sommerens Løb indtraadte Bevægelse paa Penge- 
markedet — Krachet i Wien o. s. v. — viste det sig dog 
ugjørligt at holde Kursen paa de 5 pCt.s Obligationer paa 
dette Punkt, saa meget mere som Foreningerne i den 
sidste Halvdel af Aaret igjen begyndte at rekvirere Penge, 
og Banken tog derfor først den Bestemmelse uden særlig 
Godtgj øreise at ombytte de ifølge Amortisationsplanen 
udtrukne Obligationer med nye Obligationer, samt der- 
efter, da denne Udvei ikke viste sig tilstrækkelig, at ned- 
sætte Salgskursen til Pari. De 4 pCt.s Obligationer, der 
syntes lettere sælgelige, forbleve derimod uforandrede. Til- 
sammen solgtes i Aarets Løb c. 4V3 Mill. Rdl. 5 pCt.s 
^g c. 52/3 Mill. 4 pCt.s Obligationer til henholdsvis 
100,8 ptC, og 88 pCt., medens der udlaantes c. 8V2 Mill. 
Rdl. til Foreningerne. 

Da med Udgangen af 1873 det 4 pCt. Laan af 1872 

var omtrent udsolgt for de paa større Summer lydende 
Obligationers Vedkommende, blev der i Februar Maaned 
1874 taget Bestemmelse om Udstedelse af et nyt 4 pCt.s 
Laan til et Beløb af 40 Mill. Kr. Det var først paatænkt 
blot at emittere en ny Serie paa 20 Mill. Kr. af Laanet af 
1872, men under Forhandlingerne i den med Hypothek- 
foreningernes Delegerede foi stærkede Bestyrelse blev det 
gjort gjældende, at det vilde være at foretrække at ud- 
stede et helt nyt Laan, da for det Første de nye Obliga- 
tioner skulde lyde paa Guldmønt, medens de ældre lød 
paa Sølvmønt, og det dernæst var sandsynligt, at hvis 
man nøiedes med en Serie paa 20 Mill., vilde man meget 
snart igjen komme til at udstede en Serie, da Hypothek- 
foreningerne gjennemsnitlig kunde antages at ville lægge 
Beslag paa c. 12 Mill. Kr. om Aaret. I Henhold til disse 
Betragtninger vedtoges det, at det nye Laan skulde være 
paa 40 Mill. Kr., men iøvrigt have samme Amortisationstid 
m. m. som Laanet af 1872. 

Som det vil sees, var xiet i disse Aar 1869 — 73 ude- 
lukkende Salget af svenske Obligationer, og da for den 
aldeles overveiende Del Afsætningen af disse paa det 
hjemlige Marked, der skaffede Hypothekbanken de for- 
nødne Midler, medens Salget af de tydske Pantebreve, af 
hvilke Banken endnu havde i Behold i Mill. Thi., der laa 
som Depositum hos Rigsbanken, fuldstændig stagnerede. 
Med Begyndelsen af 1874 indtraadte der en Forandring i 
dette Forhold, og Banken maatte igjen tye til det udenlandske 
Marked. Vel viste der sig, efterat Kursen paa de 5 pCt.s 
Obligationer, som nys nævnt, var nedsat til Pari, for en 
Tid en saameget forøget Efterspørgsel, af Kursen i Januar 
1874 atter kunde sættes op til loi pCt., men dette var 

kun en forbigaaende Bevægelse, og i Mai Maaned maatte 
Kursen igjen sættes til Pari. Ved samme Leilighed blev 
den sat ned fra 89 til 88 pCt. for de 4 pCt.s Obligationer, 
men Salget gik alligevel saa langsomt for begge Slags 
Papirer, at det ikke nær forslog til Behovet af Penge. 
Heldigvis kunde man som sagt tye til det udenlandske 
Marked, hvor der i Slutningen af 1873 havde begyndt at 
blive godt Begjær for Hypothekbankens Pantebreve, og 
da denne Stemning vedblev at holde sig i 1874, benyttede 
Bankbestyrelsen Leiligheden, dels til at realisere den reste- 
rende Mill. Thlr. af Laanet af 1862 til en Kurs af i Gjen- 
nemsnit 96^/3 pCt., dels til at afslutte et helt nyt 4 V^ 2 pCt.s 
Laan paa 36 Mill. Rmk. med et Konsortium bestaaende af 
Privatbanken i Kjøbenhavn, Norddeutsche Bank i Hamborg 
og Gebriider Bethmann i Frankfurt am Main. Af Laanet, 
der skulde tilbagebetales i Løbet af 60 Aar, overtog Kon- 
sortiet til en Kurs af 95 pCt. fast 18 Mill., hvoraf de 
12 Mill. skulde indbetales i 1874 og de 6 Mill. inden Ud- 
gangen af 1875. 

Ved de paa denne Maade tilveiebragte Summer kunde 
Banken i begge disse Aar udlaane c. 12 Mill. aarlig til 
Foreningerne, men hen i 1875 blev det dog nødvendigt 
atter at søge at faa Salget af de svenske Obligationer i 
Gang, da der viste sig Vanskeligheder ved Realisationen 
af den sidste Halvdel af det tydske Laan. Kursen paa de 
4 pCt.s Obligationer blev derfor lidt efter lidt sat ned til 
Sy pCt. og de 5 pCt.s udbødes til Pari, men Afsætningen 
tiltog dog ikke synderlig, og lavere kunde Kursen ikke 
sættes, naar Laanene skulde kunne gives uden Kapital- 
rabat. Af de 5 pCt.s Obligationer solgtes der i 1876 kun 
noget over 2 Mill. Rdl., og af de 4 pCt.s saa godt som 

Intet, og skjøndt Banken endnu i dette Aar var i Stand 
til at udlaane c. iiVs Mill. til Foreningerne, begyndte 
Pengeforholdene dog at blive saa vanskelige, 'at det, da 
Laanekonsortiet gav Afkald paa at benytte sin indtil Ud- 
gangen af 1876 betingede Optionsret for Resten af Laanet 
uagtet der tilbødes det ikke lidet gunstigere Betingelser, 
var at forudsee, at man snart vilde blive nødt til at tye til 
extraordinaire Foranstaltninger. 

Foreløbig bestemte man sig til at udstede et nyt 
indenlandsk 5 pCt.s Laan, da de tidligere Laan af denne 
Art paa det nærmeste vare udsolgte. Laanets Størrelse 
blev fastsat til 50 Mill. Kroner med Tilbagetaling i Løbet 
af 50 Aar, saaledes at Amortisationen skulde begynde efter 
10 Aars Forløb og skee ved Opkjøb, naar Kursen var 
under Pari, og ellers ved Udtrækning. Det nye Laan 
vandt imidlertid i Begyndelsen kun meget ringe Afsætning, 
og i Juni Maaned maatte Banken erhverve kongelig Sanktion 
til atter at give Laan mod en Kapitalrabat af høist 2 Procent. 

Denne Tilladelse og den derved muliggjorte Ned- 
sættelse, rigtignok kun med i pCt., af Kursen paa de 
svenske Obligationer viste sig dog ikke tilstrækkelig til at 
fremkalde nogen forøget Efterspørgsel, saa at der ialt i 
1877 kun kunde sælges for ^/^ Mill. Kroner, og Hypothek- 
banken var henvist til at skaffe sig Penge ved at afhænde 
saa mange som muligt af de t>-dske Pantebreve, hvilket 
ogsaa lykkedes ret godt, tildels gjennem »Skandinaviska 
Kreditaktiebolaget«, men hovedsagelig gjennem Erlanger & 
Sohne i Frankfurt, der overtog for 6 Mill. Rmk. i 1877, 
imod at Resten af Laanet gaves dem i Option indtil Juni 
1878. Kursen var ganske vist betydelig lavere end ved 
Laanets Stiftelse; i Gjennemsnit blev den for de i Løbet 

af Aaret afsatte c. 9^/3 Mill. Rmk. 9,2 pCt. De paa 
denne Maade indvundne Midler vare dog ikke tilstrække- 
lige til at fyldestgjøre Foreningernes Behov, og da der 
fra alle Sider blev erklæret, at Laansøgerne vare villige til 
at finde sig i en ikke lidet høiere Kapitalrabat end de 
2 pCt., erhvervedes i Februar 1878 kongelig Tilladelse til 
at tage indtil 5 pCt. Rabat. Det blev dog kun en for- 
holdsvis kort Tid nødvendigt at tage saa høi Rabat, og 
allerede i Juli Maaned kunde den nedsættes til 3 pCt., 
hvorpaa den blev staaende Resten af Aaret. Samtidig med 
Forhøielsen af Kapitalrabatten nedsatte man Kursen paa 
Bankens Obligationer, og derved lykkedes det ogsaa at 
sælge c. 5V2 Mill. af de 5 pCt.s til en Gjennemsnitskurs 
af 97,4 pCt, hvorimod de 4 pCt.s endnu ikke kunde 
vinde Afsætning. 

Banken var derfor atter i 1878 henvist til det uden- 
landske Marked, og da nogle Forsøg paa at faa et fransk 
Laan i Stand ikke førte til noget Resultat, solgtes først 
Resten af de 4^2 pCt.s Pantebreve til en Kurs af 90,1 pCt. 
til Erlanger & Sohne, og derpaa afsluttedes i Juli Maaned 
et nyt Laan med dette Bankhus i Forbindelse medAnglo- 
Østerreichische Bank. Det nye Laan, der nominelt blev 
paa 45 Mill. Rmk., skulde bære 4 pCt. Rente og amorti- 
seres efter 5 Aars Forløb i j6 Aar fra Udstedelsen ved 
Opkjøb eller Udtrækning ligesom det sidste svenske Laan, 
og Konsortiet overtog 9 Mill. Rmk. fast til en Kurs af 
81 V2 pCt., samt fik et lignende Beløb i Option indtil 
I. Juli 1879. 

Efter Afslutningen af dette Laan stillede Hypothek- 
bankens samlede Obligationsgjæld sig saaledes ved Ud- 
gangen af 1878: 

I. Udenlandske Laan. 

Oprindelige nominelle Deraf var solgt 

Beløb: Obligationer: 

Aar 1861 4^/2 pCt.s Laan Thlr. 12,000,000 1 1,995,600 

— 1862 » » » » 12,000,000 11,927,100 

— 1874 » » » Rmk. 36,000,000 ' 34,875,600 

— 1878 » ». » » 45,000,000 7,100,700 



Rmk. 150,000,000 113,744,400 
- Kr. 136,000,000 101,106,13373- 



2. Indenlandske Laan. 



Aar 1864 ; 


; pCt.s 


Laan 


Kr. 


30,000,000 


29,403,500 


— 1869 


» 


» 


» 


20,000,000 


20,000,000 


— 1871 


if 


» 


» 


30,000,000 


27,707,400 


— 1872 


4 


» 


» 


20,000,000 


14,200,200 


- 1874 


» 


)> 


» * 


40,000,000 


1,275,000 


- 1877 


5 


)> 


Kr. 


50,000,000 
190,000,000 


2,402,500. 






94,988,600. 



Af udenlandske og indenlandske Obligationer var der 
altsaa tilsammen solgt for Kr. 196,094,73373, hvoraf atter 
var amortiseret Kr. 8,661,666^/3, saa at Bankens Gjæld til 
sine Kreditorer den 31te December 1878 udgjorde 
Kr. 1 87,433,066 Va- Det vil sees, at medens der kun var 
solgt meget lidt af de to sidste svenske Laan, havde 
de to tydske Laan derimod bragt betydelige Beløb til 
Landet, og Banken havde derved efterhaanden faaet til- 
strækkelige Midler til sin Raadighed, saa at dens Udlaan, 
der i 1877 vare gaaede ned til 6,^ Mill. Kr., i 1878 steg 
c. 17,9 Mill. Kr. 

Da det imidlertid i Slutningen af 1878 viste sig, at 

der uagtet Udstedelsen af de 4 pCts. Pantebreve var god 

8 

Efterspørgsel paa det tydske Marked efter de hidtil alminde- 
lige 4V2 pCt.s, og det var af Vigtighed for Banken at for- 
hindre, at de Kapitaler, der søgte dens 4^/2 pCt.s Papirer, 
vendte sig andetsteds hen, fordi disse ikke vare til at faa, 
besluttede Bankbestyrelsen allerede i Januar 1879 at mod- 
tage et af det nysnævnte Konsortium gjort Tilbud om et 
riyt 4V2 pCt.s Laan, af hvilket der til en Begyndelse 
skulde emitteres en Serie paa 18 Mill. Reichsmark. Laanet 
skulde ligesom det 4 pCt.s amortiseres i ^6 Aar, men kun 
ved Udtrækning, og Konsortiet overtog 7,2 Mill. Rmk. 
fast til 90 pCt. og fik Resten i Option til i. December 
1879. M^^ Udstedelsen af dette Laan begyndte den Æra 
af Lethed ved at faa Laan og deraf følgende Overflod 
paa Penge, der har karakteriseret de sidste ti Aar af 
Hypothekbankens Tilværelse, og som, tiltrods for at den 
netop skulde synes at være en Faktor i Bankens Faveur, 
har beredt den meget alvorlige Vanskeligheder. 

Først sluttede Bankbestyrelsen i Juli Maaned, da det 
tydske Konsortium havde overtaget Resten af iste Serie 
af det 4V2 pCt.s Laan, Kontrakt om Udstedelsen af en 
ny Serie paa 18 Mill. Rmk. af dette Laan. Det var be- 
stemt i Kontrakten, at Erlanger & Sohne skulde sælge 
denne Serie i Commission til en Kurs af 92 V2 pCt., hvilken 
Pris, der svarede til Pari for de 5 pCt.s Obligationer, 
oversteg hvad Banken paa det Tidspunkt kunde faa for 
alle sine andre Obligationer; men ganske kort Tid efter 
forandredes dette derhen, at Konsortiet overtog 7V2 Mill. 
Rmk. for egen Regning til samme Kurs imod at faa de 
resterende 10 V2 Mill. i Option til iste December 1880. 
Den Iver for at skaffe Banken nye Laan, som Erlanger & 
Sohne saaledes viste, i Forbindelse med det rigelige uden- 

andske Pengemarked og den tiltagende Afsætning til 
stigende Kurser af de svenske Obligationer i Indlandet, 
burde utvivlsomt have gjort Bankstyrelsen noget forsigtig 
med at udstrække sine Laaneoperationer altfor vidt, og 
særlig burde den sikkert have benyttet Leiligheden til at 
opnaa virkelig gode Betingelser for de Laan, den vilde 
stifte. Men Frygten for igjen at komme i Forlegenhed, 
og sagtens ogsaa Erindringen om, hvor galt det var gaaet 
i sin Tid, da man ved Laanet af 1862 havde vægret sig 
ved at tage imod de Penge, der tilbødes, bragte Bank- 
bestyrelsen til med Begjærlighed at gribe de tilsyneladende 
gode Konjunkturer til at skaflfe sig en saadan disponibel 
Beholdning, at den kunde imødekomme ethvert Krav, der 
maatte blive stillet til den. 

Om nu end Berettigelsen af denne Politik til en vis 
Grad kan godkj endes, er det i hvert Fald givet, at den 
Maade, hvorpaa den blev bragt til Udførelse, var alt andet 
end heldig, og navnlig har man ondt ved at forstaa, at 
Hypothekbanken kunde begaa et saa positivt Misgreb som 
uden Nødvendighed at stifte det franske Laan af 1879. 
Det maa dog indrømmes, at dette Misgreb kun tildels 
falder Bestyrelsen til Last, idet den havde den alminde- 
lige Stemning blandt Hypotheforeningerne om Ønskelig- 
heden af et fransk Laan at støtte sig til. Som tidligere 
berørt havde der flere Gange været Spørgsmaal om at 
søge at skaflfe de svenske Hypothekbankobligationer Ind- 
pas paa det franske Marked, men de gjorte Forsøg havde 
stadig ledet til det Resultat, at det ikke lod sig gjøre uden 
altfor store Opofrelser. Paa Generalforsamlingen i 1879 
blev der imidlertid vedtciget en Resolution, ifølge hvilken 

Hypothekforeningerne ansaa Fordelene ved at faa Adgang 

8* 

til et andet Pengemarked end det tydske for saa store, at 
de vare villige til at bringe ikke ubetydelige Offre, hvis 
det derved kunde opnaaes. I Henhold til denne Udtalelse 
indledede Hypothekbanken Underhandlinger i Paris om Op- 
tagelsen af et Laan, og den 6. September afsluttedes der 
Kontrakt med den bekj endte »Banque de Paris et des 
Pays Bas« — gjennem Etatsraad Tietgen som Mellem- 
mand — om et 4 pCt.s Laan paa 50 Mill. Francs eller 
36 Mill. Kr. fordelt i 1 00000 Obligationer lydende paa 
500 Frcs. eller 360 Kr. og med fransk og svensk Text. 
Laanet skulde amortiseres ved Udtrækning i 60 Aar og 
kunde ikke forinden opsiges til UdbetaHng eller forøget 
Amortisation. Af Laanets Beløb overtog »Banque de 
Paris et des Pays Bas« strax 20 Mill. Frcs. til en Kurs af 
83 pCt., af hvilke de første 10 Mill. skulde indbetales den 
15. Oktober og de næste 10 Mill. den iste Februar 1880, 
hvorhos Banken forbeholdt sig Optionsret til de resterende 
30 Mill. Francs. Benyttedes Optionsretten, skulde Over- 
tagelsen at Laanet skee i Rater paa 10 Mill. Francs, med 
6 Maaneders Mellemrum, og saaledes at Kursen for hver 
Rate forhøiedes med i pCt. Til Bedømmelse af disse 
Betingelser kan det anføres, at Kurserne paa Hypothek- 
bankens andre Obligationer i den sidste Halvdel # 1879 
vare : 

I. Juli. 31. December 
for 5 pCt.s — 99 pCt. 10 1 pCt. 



4V2 » — 90 » 92 V 



2 



» 



»4 » svenske Sy » 88 » 

» » » tydske 82 » 85 » 

men dertil kommer endnu, at det franske Laan medførte 
meget betydelige Omkostninger saavel ved Udstedelsen 

som ved de aarlige Betalinger*), og alle disse Omkost- 
ninger faldt Hypothekbanken til Last. 

Hypothekforeningerne havde altsaa faaet deres Ønsker 
opfyldte, men man maatte erkjende, at Fornøielsen var 
saa dyrekjøbt, at den ikke opfordrede til Gjentagelse, og 
det fremgaar klart nok saavel af Betænkningen fra et sær- 
ligt Udvalg, der bestod af en Delegeret fra hver Forening 
og traadte sammen i November for at modtage Meddelelse 
om Laanet, som af Betænkningen fra Aarets Revisorer, at 
man meget snart fortrød, hvad man havde indladt sig paa. 
Udvalget udtaler, at da det ikke tilkommer det ved denne 
Lejlighed at udtale nogen Dom om Betingelserne for det 
optagne Laan, skal det ikke afgive nogen Indstilling til 
Hypothekforeningerne desangaaende, men indskrænke sig 
til at fremhæve, at Bestyrelsen fuldt ud har sørget for 
Iagttagelsen af alle lovlige Former ved Laanets Afslutning, 
— og Revisorerne bemærke, at ganske vist maa Betingel- 
serne ansees for temmelig haarde, men det maa betænkes 
at det er en stor Fordel at have taaet Adgang til det 
franske Marked, og at det samlede Resultat af Laanet 
ogsaa vil stille sig gunstigere ved at Kursen stiger efter- 
haanden som Optionsretten benyttes. Som man seer, ere 
t>Ggr&^ Udtalelser saa reserverede som vel muligt. 

Den Tilstrømning af Penge , der fremkom ved de 
udenlandske Laan, forøgedes yderligere ved den livlige 
Efterspørgsel efter Bankens svenske Obligationer, af hvilke 
der i Aarets Løb solgtes for 14*/ 3 Mill. Kr. Det var 



*) I Hypothekbankens Regnskab opføres en Post: »Annuitetsomkost- 
ninger« (Provision-, Stempel- og Børsomkostninger i Udlandet) med 
ca. 80,000 Kr. og heraf sluger det franske Laan for sin Part alene 
godt Halvdelen. 

næsten udelukkende 5 p. Cts. Obligationer, der forlangtes 
— af de 4 p. Cts. solgtes knapt for V2 Mill. Kr. til en 
Kurs af 86,9 p. Ct. — og Banken forhøiede derfor efter- 
haanden Kursen fra 96^2 til loi p. Ct., men da der var 
solgt betydelige Poster i Begyndelsen af Aaret til de lavere 
Kurser, blev Gjennemsnitskursen for hele Aaret dog kun 97,5 
p. Ct. Taget under Et stillede Hypothekbankens samlede 
Salg af Obligationer i 1879 sig saaledes: 

Svenske 5 pCt s Obligationer Kr. 13,825,900 

— 4 — — — 496,800 

Tydske 4og44pCts. — Rmk. 30.075,900--- — 26,734,133 

Franske 4 pCt s — Frcs. io,ooo,coo — — 7,200,000 

Kr 48,2567833 

Det var umuligt at faa alle disse Penge anvendt til. 
Udlaan til Hypothekforeningerne, skjøndt Bankens Udlaan 
i 1879 naaede sit Maximum. Under de vanskelige Penge- 
forhold i 1877 vare Udlaanene gaaede ned til 6,6 Mill., 
men vare atter stegne i 1878 til ca. 18 Mill. og naaede 
nu i 1879 til over 28 '/2 Mill. Men desuagtet kunde For- 
eningerne ikke nær absorbere alle de Penge, der strømmede 
ind til Banken, og ved Udgangen af 1879 stod derfor 
denne med en disponibel Beholdning paa over 22 Mill. 
Kroner, som den for at undgaa for stort Rentetab maatte 
anbringe paa mange forskjellige Maader, der ikke stem- 
mede med dens egentlige Virksomhed. For det svenske 
Pengemarked i Almindelighed var det selvfølgelig en stor 
Behagelighed, at Hypothekbanken trak saa store Beløb 
ind fra Udlandet, men for Banken selv var det ingen- 
lunde uden Betænkelighed saaledes at komme til at staa 
som Laangiver i stor Stil for helt andre Kredse end dem, 
den egentlig var beregnet paa — den 31. December 

havde den ikke mindre end ca. 17 Mill. udestaaende som 
»Tilfældige Laan« — og den søgte derfor at komme ud 
af dette Forhold saa snart det lod sig gjøre. 

Foreløbig udlaante den til Hypothekforeningerne Alt, 
hvad disse forlangte, men da Indbetalingerne paa de 
tydske og det franske Laan vedbleve, og der ligeledes 
var god Afsætning for de svenske Obligationer, skjøndt 
Kursen forhøiedes, holdt Tilgangen af Penge fuldt ud 
Skridt med Afgangen, og Bankbestyrelsen maatte derfor 
søge andre Udveie til at drage Nytte af den gunstige 
finantsielle Situation. En saadan Udvei laa da ogsaa nær 
for Haanden i en Konvertering af de 5 pCt.s Obligationer, 
da Banken ved Udstedelsen af disse havde forbeholdt sig 
at kunne forøge Beløbet af de aarlige Udstrækninger, 
naar den maatte ønske det, og denne Ret bestemte man 
sig nu til at benytte, da det med Bankens Overflod paa 
disponible Midler ikke kunde volde Vanskelighed at skaffe 
de Summer, der maatte blive nødvendige. Fra først af 
var det kun Bestyrelsens Hensigt at konvertere 25 Mill. 
Kr. af Laanene 1864, 1869 og 1871, som da skulde ud- 
trækkes extraordinairt til Udbetaling d. 15 Januar 1881, 
og Banken traf paa dette Grundlag foreløbig Aftale med 
et Konsortium af udenlandske Bankfirmaer om imod en 
vis Provision at forsyne den med den Del af de fornødne 
Pengemidler, som den ikke selv var i Stand til at præstere ; 
men da denne Plan blev forelagt Hypothekforeningernes 
Delegerede, udtalte de sig bestemt for at give Operatio- 
nen den størst mulige Udstrækning, saa at den kunde 
komme til at omfatte samtlige Obligationer af de paa- 
gj ældende Laan, forsaavidt det lod sig gjøre uden at 
komme i Collision med Bestemmelserne om Udtrækning. 



^ 

I Henhold til denne Udtalelse fra Hypothekforeningerne 
indledede Hypothekbanken nye Underhandlinger angaaende 
Tilvejebringelsen af de Pengemidler, der vilde blive Brug 
for, og disse Underhandlinger førte til Afslutningen af 
en ny Kontrakt, ifølge hvilken den svenske Rigsbank samt 
» Skandinaviska Kreditaktiebolaget« indtraadte i Konsortiet 
sammen med de oprindelige Deltagere, Norddeutche Bank, 
von Erlanger & Søhne og Gebriider Bethmann. 

Ifølge den med dette Konsortium den i8. Marts 
1880 afsluttede Kontrakt, skulde Hypothekbanken udtrække 
ialt 72 Mill. Kroner af de 5 pCt.s Obligationer til Indløs- 
ning med 36 Mill. den 15 Januar og 36 Mill. den 15. Juli, 
og i Stedet derfor udstede en Serie 4 V2 pCt.s Obligationer 
til et samlet Beløb af 75 Mill. Kr., som Ihændehaverne af 
de udtrukne 5 pCt.s Obligationer kunde tilbytte sig til en 
Kurs af 96^/2 pCt., hvorved Beløbet af de gamle og de 
nye Obligationer omtrent vilde ækvivalere. Anmeldelserne 
om Konvertering skulde være indgivne inden Slutningen 
af April Maaned, men denne Frist forlængedes bagefter 
til Udgangen af Mai. Til Gjennemførelsen af Konver- 
teringen forpligtede Garahtikonsortiet sig til at stille ialt 
48 Mill. Kr. til Hypothekbankens Disposition, af hvilket 
Beløb Sverrigs Rigsbank overtoge 9 Mill., Kreditbolaget 

II Mill., Norddeutsche Bank 14 og de to andre Firmaer 
hver 7 Mill. Kr., hvorimod Hypothekbanken paatog sig 
ved sine egne Midler at besørge Indløsningen af de reste- 
rende 24 Mill. Kr. Hypothekbanken forbeholdt sig inden 
8 Dage efter, at Anmeldelsesfristen for Konverteringen var 
udløben, at bestemme, om og i bekræftende Fald for 
hvilket Beløb af de paa dens Andel faldende 472 pCt.s 
Obligationer, der resterede efter Konverteringen, den vilde 



121 

indtræde i Konsortiet til Salg af disse Obligationer, samt 
forpligtede sig til indtil den 15 Juli 1881 ikke at sælge af 
sine 5 pCt.s Obligationer og kun at sælge af de 4V2 pCt.s 
i Forening med Konsortiet og til den med dette aftalte 
Pris. Forsaavidt Hypothekbanken ikke bestemte sig til at 
gaa ind i Konsortiet, skulde dette have Forkjøbsret til de 
Obligationer, som den vilde sælge i Løbet af 1881, dog 
til den Pris som Banken bestemte. 

Denne Kontrakt var saa fordelagtig for Banken, at 
Bestyrelsen strax efter dens Afslutning kunde meddele 
Hypothekforeningerne, at Kapitalrabatten paa de af Ban- 
ken givne Laan helt vilde bortfalde fra den 27. Marts 
at regne. Hvorledes nemlig end Konverteringsoperationen 
faldt ud for Konsortiet, var det allerede ved de i Kon- 
trakten stipulerede Betingelser givet, at Hypothekbanken i 
Fremtiden vilde opnaa en Rentegevinst, der vilde sætte 
den i Stand til at forøge de aarlige Afskriyninger paa 
Kapitalrabatten af sine Laan og derved til selv at bære 
det af Kapitalrabatten forvoldte Tab. Selve Konverterin- 
gen kronedes iøvrigt med det fuldstændigste Held. Af 
samtlige 72 Millioner 5 pCt.s Obligationer bleve de 64^/4 
Mill, anmeldte til Konvertering og der blev saaledes kun 
7 1/4 Mill. tilbage, der maatte indløses kontant. Ifølge 
Kontrakten betalte Konverterings-Konsortiet de to Tredie- 
dele heraf, og Hypothekbanken selv den ene Trediedel, 
og da Banken havde rigeligt med disponible Penge hertil, 
blev der ikke Tale om dens Indtræden i Konsortiet til 
Deltagelse i Salget af de 472 pCt.s Obligationer. 

Ogsaa afseet fra denne store Finantsoperation var 
Hypothekbankens Virksomhed i 1880 meget betydelig, 
idet der foruden de til Konverteringen medgaaede 4^2 

pCt.s Obligationer i Aarets Løb solgtes ca. 4 Mill. 4 og 5 
pCt.s Obligationer til en gjennemsnitlig Kurs af respective 
88,1 og 101,3 pCt., hvorhos, som ovenfor nævnt. Resten 
af det tydske 472 pCt.s Laan og to Femtedele af det 
franske Laan afsattes til Laangiverne, saa at Banken i alt 
forøgede sin Obligationsgjæld med ca. 33 Vs Mill. Kr., 
medens den udlaante ca. 22 Mill. Kr. til Hypothekfore- 
ningerne. 

Den vedvarende rigelige Beholdning af Penge gjorde 
det muligt i 1881 i længere Tid helt at standse med 
Salget af Obligationer, og først mod Slutningen af Aaret 
fandt Bestyrelsen Anledning til igjen at sælge nogle 4 pCt.s 
og begyndte tillige at bringe de nye 4^2 pCt.s Obligationer 
i Markedet henholdsvis til Kurser af 94 å 93 V2 pCt. og 
Pari. Men medens den indenlandske Afsætning saaledes 
hvilede, vare Bankens Obligationer stærkt begjærte paa 
det tydske Marked, og den høje Kurs, hvortil de noteredes 
i Begyndelsen af 1881 paa Børserne i Hamburg og Frank- 
furt, indgav Bestyrelsen den Tanke at benytte Omstændig- 
hederne til at foretage en lignende Operation med de to 
tydske 4V2 pCt.s Laan af 1861 og 1862 som den, der var 
lykkedes saa godt med de svenske 5 pCt.s Laan. Kursen 
paa de tydske 4 pCt.s Obligationer var efterhaanden steget 
til 94 pCt.," hvilket omtrent var 1072 pCt. udover hvad 
der svarede til en effektiv Rente af S pCt., og da denne 
Kurs ikke alene var tilstrækkelig tilsat dække den op- 
rindelige Kapitalrabat, som maatte tages] med i Beregningen 
ved Indløsning til Pari af de 4V2 pCt.s Obligationer, men 
desuden gav Hypothekbanken en Avance af fulde 3 pCt. 
ved Salget af de 4"pCt.s Obligationer, havde man deri 
al Opfordring til at give sig i Lag med den projekterede 

Operation, saa meget mere som de sidstnævnte Obligationer 
havde den yderligere Fordel, at de kunde amortiseres ved 
Opkjøb, naar Kursen paa dem gik under Pari. 

Til en Begyndelse traf Bankbestyrelsen først Aftale 
med Erlanger & Søhne om i Commission at sælge 
Hypothekbankens Obligationer af 1878, hvoraf der endnu 
havdes henved 26 Mill. Reichsmark i Behold, og i Hen- 
hold til denne Overenskomst solgtes der igjennem det 
nævnte Hus ca. 4 Mill. Rmk. ; men da det ansaaes for 
ønskeligt at udstrække Indløsningen af de 4V2 pCt.s Obli- 
gationer saa vidt som muligt, blev der dernæst i Mai 
Maaned sluttet Kontrakt med et til den Ende dannet 
Konsortium, bestaaende foruden af Erlanger & Søhne af 
Norddeutsche Bank og Gebriider Bethmann, om at over- 
tage fast 6 Mill. Rmk., imod at Resten af Laanet, ca. 15^/4 
Mill. Rmk., paa visse Betingelser skulde gives Konsortiet i 
Option indtil den 26. Februar 1882. Ved Hjælp af de 
igjennem disse Transaktioner tilveiebragte Midler kunde 
der den 15. August indfries extraordinairt noget over 3 
Mill. Thaier af Laanet 1861 i Stedet for de 22,6cx) Thlr, 
der vilde være komne til Udtrækning efter den oprinde- 
lige Amortisationsplan. 

Til den fuldstændige Konvertering af de to Laan 
udfordredes der imidlertid langt videregaaende Foranstalt- 
ninger, idet der dertil endnu maatte sælges ca. 48 Mill. 
Rmk. i 4 pCts. Obligationer, medens der, som nys nævnt, 
kun havdes ca. 15 Mill. i Behold af Laanet af 1878. For 
nu ikke at risikere, at Konverteringen skulde lide en 
Standsning ved Mangel paa Obligationer, der kunde træde 
i Stedet for de ældre Obligationer, der bleve udtrukne 
extraordinairt, besluttede Bestyrelsen i Juni Maaned at 

udstede en ny Serie af Laanet af 1878, og Størrelsen af 
denne bestemtes til 90 Mill. Rmk., for at det ikke skulde 
blive nødvendigt at skride til en tredie Serie, dersom 
Hypothekforeningerne skulde lægge Beslag paa større 
Beløb til Udlaan, end der kunde dækkes ved Afsætningen 
af indenlandske Obligationer. I Forbindelse med Udste- 
delsen af den nye Serie blev der afsluttet en yderligere 
Kontrakt med det tydske Konsortium, hvorefter dette 
overtog de resterende 15 Mill, Rmk. af første Serie fast 
imod at erholde Optionsret til 48 Mill. af anden Serie 
indtil Udgangen af 1882, og Banken blev herved sat i 
Stand til i December Maaned at udtrække noget over 4 
Mill. Thlr. af Laanet af 1862. Den gjennemsnitlige Kurs 
for de i Løbet af Aaret afsatte 4 pCt.s Obligationer blev 
93,6 pCt. og for de 4V2 pCt.s 97 pCt. Paa Grund af 
Konverteringerne . havde Banken i 1881 meget store Om- 
sætninger af Obligationer — der afhændedes ialt for ca. 84 
Mill. Kr., medens der indfriedes for 69^4 Mill. — , men 
Obligationsgj ælden forøgedes i Virkeligheden kun med ca. 
14 Mill., medens der udlaantes henved 19 Mill. Kr. til 
Hypothekforeningerne. 

I 1882 bleve Forholdene paa det udenlandske Penge- 
marked igjen mindre gunstige, og Salget af den sidste 
Serie 4 pCt.s Obligationer gik saa langsomt om end til 
omtrent uforandret Kurs, at man kun naaede til at udtrække 
extraordinairt ca. i Mill. Thlr. af Laanet af 1862. Derimod 
var der livlig Efterspørgsel i Indlandet efter de svenske 
Obligationer til Pari for de 4V2 pCt.s og 9372 a 94 pCt. 
for de 4 pCt.s, og Banken kunde derved samt ved sin 
stadig overmaade rigelige disponible Beholdning uden 
Vanskelighed tilfredsstille alle Forlangender fra Hypothek- 

foreningerne og i Løbet af Aaret give Laan til et Beløb 
af ca. 13 Mill. Kr., skjøndt den i det Hele kun forøgede 
sin Obligationsgjæld med lidt over 5 Mill. 

Ved Aarets Udgang havde Banken imidlertid næsten 
udsolgt hele det 472 pCt.s Laan af 1880. Der havdes 
ganske vist endnu betydelige Beløb i Behold af de 4 pCt.s 
Obligationer af 1872 og 1874, men dels vare disse Obliga- 
tioner mindre efterspurgte, da Kursen for at ækvivalere 
Parikurs af de 4^2 pCt.s maatte sættes temmelig højt, og 
det for det store Publikum ikke ret stod klart, at den 
høiere Kurs opvejedes ved den kortere Tid, 34 og 36 Aar, 
inden hvilken Obligationerne vilde blive indløste, og dels 
ansaaes det baade principielt og af praktiske Grunde for 
mindre heldigt for Banken at optage sine egne Amortisa- 
tionslaan paa kortere Tid end den, hvorpaa den selv gav 
Laanene til Hypothekforeningerne, hvad man jo i Virke- 
ligheden vilde komme ind paa ved at fortsætte Salget af 
de nævnte 4 pCt.s Obligationer. Man var noget i Tvivl 
om, hvorvidt det ikke vilde være rigtigt at udstede et nyt 
4 pCt.s Laan i Stedet for et 4V2 pCt.s, og i den forstær- 
kede Bestyrelse, der var sammenkaldt for at tage Beslut- 
ning om Laanet, udtalte flere af Hypothekforeningernes 
Repræsentanter sig for at vælge den lavere Rentefod, men 
Resultatet blev dog, at man alligevel foretrak et 47« pCt.s 
Laan, som formentlig lettere afsætteligt. 

Det nye Laan, 4V2 pCt.s Laanet af 1883, ^^^ blev 
udstedt i Begyndelsen af dette Aar, blev sat til 50 Mill. 
Kr. og skulde amortiseres i 75 aarlige Udtrækninger fra 
Efteraeret 1884 at regne. De halvaarlige Renteterminer 
bleve bestemte til den 30. Marts og den 30. September 
for ikke at falde sammen med de tidligere Laans, der 

havde Renteterminer den 1 5 . Juli og 1 5 . December. Laanet 
vandt strax levende Tilslutning, og i Løbet af ganske kort 
Tid afsattes over 572 Mill. Kr. til Parikurs, men da Ban- 
ken tillige solgte Resten af Laanet af 1880 og derfor ikke 
havde Brug for flere Penge til Hypothekforeningerne, til 
hvilke der kun blev udlaant ca. 1074 Mill. Kr., og hvis 
Begjær for Laan stadig var jævnt aftagende, sagtnedes 
Salget senere paa Aaret. I 1883 blev der iøvrigt af 
Regjeringen truffet en Bestemmelse af ikke ringe Betyd- 
ning for den indenlandske Afsætning af Hypothekbankens 
Obligationer, idet der udfærdigedes et Regulativ for Post- 
sparebanken, hvorved denne bemyndigedes til at anlægge 
sine Kapitaler i svenske Stats- og Hypothekbanksobliga- 
tioner, hvad der særlig kom de sidste til gode, eftersom 
Statspapirerne ikke altid ere til at faa, og deres Kurs 
som Regel er noget høiere, saa at Sparebanken foretræk- 
ker Hypothekbanksobligationer. 

Konverteringen af Laanene af 1861 og 1862 fort- 
sattes ivrigt i 1883 og i dette Øjemed solgtes der et stort 
Beløb af de tydske 4 pCt.s Obligationer, over 21 Mill. 
Rmk., som udelukkende anvendtes til extraordinair Ud- 
trækning af de 4^/2 pCt.s Obligationer, af hvilke der derved 
indløstes ca. 6V3 Mill. Thlr., men ved Aarets Udgang var 
Konverteringen dog endnu ikke nær tilendebragt, og da 
det ansaaes for ønskeligt, at den blev afsluttet saa snart 
som muligt, traf Hypothekbanken i Februar 1884 en 
Overenskomst med det tydske Konsortium, hvorved dette 
overtog et saa stort Beløb af de nyere Obligationer, at 
Banken blev i Stand til at indfri hele Laanet af 1862 i 
Løbet af 1884 samt at opsige den resterende Del af Laanet 
af 1862 til Udbetaling den 15. August 1885. 

Aarene 1884 og 1885 forløb roligt for Banken. Det 
rigelige Pengemarked udstrakte mere og mere sine Virk- 
ninger til Sverrig, hvad der gav sig Udtryk i den jævnt- 
stigende Kurs paa Hypothekbankens Obligationer. De4V2 
pCt.s vare allerede i 1884 gaaede over Pari, og i 1885 
naaede de op til 102 V2, indtil i August Maaned Salget af 
denne Art Obligationer blev helt indstillet, dels fordi det 
blev mere og mere vanskeligt for Banken, at faa sin store 
disponible Beholdning anbragt paa nogenlunde tilfreds- 
stillende Vilkaar, dels ogsaa fordi man fandt det rigtigst 
at lede Efterspørgslen hen til de 4 pCt.s Obligationer, 
hvilket ogsaa lykkedes saa godt, at disse i Begyndelsen 
af 1886 naaede Pari. 

Bankens Udlaan holdt sig i denne Periode 1883 — 85, 
tiltrods for den stadig synkende Rentefod, temmelig kon- 
stant paa lidt over 10 Mill. Kroner aarlig, og dette havde 
til Følge, at Bestyrelsen mente at kunne basere sine Dis- 
positioner paa, at Hypothekforeningerne i de første Aar 
gjennemsnitlig vilde faa Brug for mindst et saadant Beløb 
til Udlaan. Der var dog ingen Anledning til at tænke 
paa særlige Foranstaltninger for at skaffe disse Midler 
tilveje, da en stor Del af de »tilfældige Laan«, som Banken 
havde udestaaende, netop vare anbragte med denne Even- 
tualitet for Øje, saa at Pengene vilde blive disponible lidt 
efter lidt, efterhaanden som der blev Anvendelse for dem, 
og Bankbestyrelsen var derfor ogsaa noget i Tvivl om, 
hvad den skulde gjøre, da den i Begyndelsen af 1886 fik 
Tilbud om et nyt stort Laan. Det var det samme tydske 
Konsortium, som havde besørget Bankens sidste Laan, 
der i Slutningen af Marts Maaned fremsatte et Tilbud om 
et 3V2 pCt.s Laan paa 72 Millioner Reichsmark, amortisabelt 

i Løbet af 75 Aar ved Udtrækning. Konsortiet vilde 
overtage 15 Mill. Rmk. fast til en Kurs af 92 V 2 pCt., 
samt indtil 15. December 1887 forrente den Del af disse 
15 Mill., som Banken ikke strax hævede, med 2^/2 pCt. 
imod at det fik Forkjøbsret til en Kurs af 92^2 pCt. 
indtil 31. December 1887, samt Forkjøbsret uden bestemt 
Kurs indtil 15. August 1888, saafremt Banken inden den 
Tid ønskede at sælge mere af Laanet end de 15 Mill. 

Nogen direkte Trang til Laanet var der som sagt 
ikke, men da det antoges, at der vel vilde kunde blive 
Brug for Pengene, — da det af Hensyn til Bankens store 
udenlandske Betalinger vilde være fordelagtigt at have 
Penge staaende til Disposition paa de udenlandske Pladser, 
hvorved der kunde spares adskillige Omkostninger og 
undgaaes mulige Kurstab o. desl., — da det ansaaes for 
at være af stor Betydning for Hypothekbanken at faa et 
3V2 pCt.s Laan indført paa det udenlandske Marked for 
paa dette at have samme Rentefod som de nye Stats- 
obligationer og for i sin Tid at have let Adgang til at 
konvertere det 4^2 pCt.s tydske Laan af 1863, — og da 
det endelig ikke kunde vides, hvorlænge de gunstige 
Konjunkturer paa Pengemarkedet vilde holde sig, besluttede 
Bankbestyrelsen at indkalde de Delegerede fra Hypothek- 
foreningerne for at forelægge dem Forslaget. Den saa- 
ledes forstærkede Bestyrelse traadte allerede sammen den 
I. April, og da det kun af den Delegerede for Målar- 
provindsernes Hypotheksforening blev antydet, at Efter- 
spørgslen efter Laan fra Banken kunde antages at ville 
formindskes i de nærmest kommende Aar, og det derhos 
oplystes, at den effektive Rente af det tilbudte Laan, — 
deri indbefattet alle Omkostninger ved Laanets Udstedelse 

undtagen selve Trykningen af Obligationerne, som ikke 
paa Forhaand kunde nøjagtig beregnes — ikke vilde blive 
over 3^/8 pCt., vedtoges det at acceptere Konsortiets Til- 
bud. I Henhold til denne Beslutning blev der afsluttet en 
Kontrakt om Laanet paa de forannævnte Betingelser, kun 
med den Tilføjelse, at det forbeholdtes Hypothekbanken 
efter Aar 1900 at forøge den aarlige Amortisation eller 
med 6 Maaneders Opsigelse at indfri hele Laanet, hvori 
mod der til Gjengjæld blev gjort Konsortiet den Indrøm- 
melse, at det, foruden de fast overtagne isMill. indtil Ud- 
gangen af 1886 maatte ombytte et hvilket som helst 
Antal af de 4'/2 pCt,s Obligationer af 1874, beregnet 
efter en Kurs af 102 pCt., imod de nye 3V2 pCt.s Obliga- 
tioner til en Kurs af 92'/ 2 P^t. 

Af Bankens 4 pCt.s svenske Obligationer solgtes i 
1886 kun en Ubetydelighed, ca. 450,000 Kroner, idet alt 
Salg standsedes den 11. Marts; kun Postsparebanken 
kunde vedblivende faa Obligationer tilkjøbs, men den 
maatte finde sig i, at Kursen efterhaanden forhøiedes til 
10 1 pCt. Trods denne Begrændsning af Obligationssalget 
viste det sig dog snart efter det nye Laans Afslutning, 
at Banken fik for rigeligt med Penge; Hypothekforenin- 
gerne havde ikke Brug for saa store Beløb som paa- 
regnet, og Bankens Udlaan udgjorde for hele Aaret kun 
ca. 8 Mill. Kr., saa at den disponible Beholdning ved 
Aarets Slutning var fuldt saa stor som ved dets Begyn- 
delse, og endskjøndt Banken endnu ikke havde synderligt 
Tab af denne Beholdning*), var der dog al Udsigt til, at 



*) I Revisionsberetningen for 1886 oplyses, at den gjennemsnitlige 
Rente, Banken havde oppebaaret af de paa Kontoen »Tilis vidare. 

det meget snart vilde blive Tilfældet, hvis Rentefoden 
ikke hævede sig. Bestyrelsen bestemte sig derfor til at til- 
byde de Hypothekforeninger der maatte ønske det, at 
forstrække dem med de fornødne Midler til Indfrielse af 
de opsigelige Laan, som de ældre Afdelinger havde 
løbende fra tidligere Tid, og som for største Delen var 
temmelig dyre. Renten af disse Forskud bestemtes til 
4 pCt., og Tanken faldt i saa god Jord hos Hypothek- 
foreningerne, at der i kort Tid anmeldtes Begjæringer om 
Forskud til et Beløb af henved 1 1 Mill. Kr., som kom til 
Udbetaling efterhaanden som det passede. 

Under Indtrykket af den Stagneren i Bankens Virk- 
somhed, der begyndte i 1886 og mere og mere accen- 
tuerede sig i det følgende Aar, foreslog Bankbestyrelsen i 
1887 helt at afskaffe det Administrationsbidrag, som Fore- 
eningerne hidtil havde maattet erlægge til Hypothekbanken 
og som i 1874 var bleven nedsat fra '/s ^^ Vie P^'ocent. 
Man mente ved disse Foranstaltninger at imødekomme de 
gamle Interessenter og mulig tillige at lokke nye interes- 
senter til Foreningerne, og for Banken vilde der ikke 
være den mindste Ulempe, men tværtimod Fordel forbunden 
dermed, da det aarlige Overskud gjorde det muligt med 



forråntade Medel« opførte Summer, der stadig udgjorde henved en 
Snes Mill. Kr., i Gjennemsnit havde været: 

» 1883 4,76 pCt. 

- 1884 4,89 — 

- 1885 4-8^ — 

- 1886 4,g3 

eller i Middeltal for de 4 Aar 4,^3 pCt. Den virkelige Nedgang i 
Renteindtægten i 1886 var altsaa temmelig ubetydelig, men Tendent- 
sen til et fortsat Fald i Renten var saa udpræget, at den vel kunde 
gjøre Banken betænkelig. 

Lethed at undvære Administrationsbidraget, og den for- 
mindskede Amortisation vilde bidrage til at athjælpe den 
generende Overflod paa Penge. Begge Forslag bleve ved- 
tagne paa Generalforsamlingen, men kun det første blev 
gjennemført, saa at Administrationsbidraget, der for 1887 
udgjorde ca. 200000 Kr., bortfaldt fra i. Januar 1888, 
medens det andet, om en Formindskelse af Amortisatio- 
nen, der som en Statuforandring krævede Regjeringens 
og Rigsdagens Samtykke, stødte paa Modstand i Rigs- 
dagen og maatte henlægges indtil videre. Herom nær- 
mere nedenfor. 

Udlaanene fra Banken vare i 1887 igjen mindre end 
i det foregaaende Aar og beløb sig kun til ca. 6 '/s Mill. 
Kr. Da der var rigeligt med Penge i Behold til disse 
Udlaan, ophørte Salget af Obligationer næsten ganske — 
kun Postsparebanken fik overladt en Ubetydelighed — og 
dette havde til Følge, at Banken for første Gang siden 
sin Stiftelse saa sin Obligationsgjæld aftage. For mind 
skelsen var rigtignok kun noget over i Mill. Kr., men 
den var alligevel betegnende for den Forandring, der var 
indtraadt i Forholdene, og et Indicium for, hvorledes Hypo- 
thekbanken var ifærd med at tabe sin Indflydelse paa 
Laaneniarkedet. 

Aarene 1888 og 1889 have været karakteriserede ved 
den endelige Konvertering af de sidste af de Laan, som 
Banken ifølge sine Laanekontrakter var berettiget til at 
konvertere. Begyndelsen gjordes med det tydske 4^2 
pCt.s Laan af 1874, af hvilket der den i. Januar 1888 var 
for lidt over 33 V 2 ^^l'- Ri^k. i Omløb. Til Indløsningen 
af disse solgte Hypothekbanken i Løbet af 1888 ca. 27 
Mill. Rmk. af det 3^2 pCt.s Laan af 1886 til en Nettokurs 

9* 

af 94. pCt. og aabnede sig ved Siden deraf en Kredit i 
Udlandet til Benyttelse i Tilfælde af, at dens egne dispo- 
nible Midler ikke skulde være tilstrækkelige til Gjennem- 
førelse af Operationen. Denne iværksattes dels paa den 
Maade, at Banken lidt efter lidt opkjøbte for ca. 13 V 2 
Mill. Rmk. af de 4V2 pCts Obligationer, som derpaa 
bleve førte ud af Regnskabet, dels ved at de resterende 
20 Mill. bleve opsagte og endelig indfriede den i. Februar 
1889. Af den i Udlandet aabnede Kredit blev der kun 
Brug for ca. 3 Mill. Rmk., som betaltes tilbage inden Ud- 
gangen af Maj Maaned samme Aar. 

Efter at have faaet det tydske Laan fra Haanden gik 
man derefter videre med Konverteringen af de svenske 
4 pCt.s Laan af 1872 og 1874, af hvilke der endnu var 
ca. 20'/ 4 Mill. Kroner i Omløb. Der indkom Tilbud fra 
2 forskjellige Konsortier om at yde Banken den fornødne 
Assistance ved denne Operation. Tilbuddene fra de to 
Konsortier, der begge hovedsagelig bestod af svenske 
Banker, gik ud paa, at der skulde udstedes et nyt 3^^ 
pCt.s svensk Laan, af hvilket Konsortierne skulde over- 
tage det Beløb, der udkrævedes, til en Kurs af 95 V2 pCt., 
og der var ikke stor Forskjel paa de videre Betingelser, 
der stilledes; men efter nogen Forhandling foretrak 
Hypothekbanken dog det Konsortium, der repræsenteredes 
af den svenske Rigsbank, og som bestod af denne, »Skan- 
dinaviska Kreditaktiebolaget«, »Skånes Enskilda Bank« og 
»Norddeutsche Bank« i Hamburg, og sluttede Kontrakt 
med dette om Konverteringen. Ved Kontrakten bestemtes, 
at Hypothekbanken skulde udstede et 3'/2 pCt.s Laan 
paa nominelt 75 Mill. Kroner, som skulde amortiseres i 
Løbet af 70 Aar, dog saaledes at Banken forbeholdt sig 

« 

Ret til fra 1898 af at forøge Amortisationen eller opsige 
hele Laanet til Udbetaling. Af dette Laan skulde Kon- 
sortiet overtage det Beløb, der medgik til Konverteringen 
til en Kurs af 95^/2 pCt., og give Ihændehaverne af de 
gamle 4 pCt.s Obligationer, der alle bleve opsagte til 
Indfrielse den 15. April 1889, Adgang til at faa disse 
ombyttede med nye 3'/^ pCt.s Obligationer til en Kurs 
af 96^2 pCt. Af de opsagte Obligationer bleve omtrent 
10 Millioner eller paa det Nærmeste Halvdelen kon- 
verterede; det var forholdsvis ikke noget særlig gunstigt 
Resultat, men ved den Overflod af Penge, som Banken 
sad inde med, spillede det ingen Rolle, saa meget mindre 
som Stemningen for de 3V2 pCt.s Obligationer stadig 
bedrede sig, saa at Banken med Lethed vilde have kunnet 
realisere dem til en særdeles god Kurs, hvis den havde 
fundet Anledning dertil. Men Brug for Penge havde Hypo- 
thekbanken tilvisse ikke i disse Aar 1888 og 1889. 
I 1888 udlaante den ialt kun ca. 2V2 Mill., og i 1889 var 
Efterspørgslen efter de gamle 5 pCt.s Laan saa at sige 
helt ophørt, idet der i Aarets første 10 Maaneder kun 
blev udlaant ca. 4i5,cxx> Kroner. Derimod fandt en ny 
Slags Laan til en Rente af 4 pCt. og 4 pCt.s Kapital- 
rabat, som Hypothekbanken efter dertil erhvervet Tilladelse 
indførte i Slutningen af Aaret*), noget mere Tilslutning, 
og der blev i denne Form givet Laan til Beløb af henved 
1V4 Mill. Kr.; men da der samtidig af Hypothekforenin- 
gernej — hovedsagelig af den smaalandske Forening — 
blev indbetalt som extraordinaire Afdrag paa de tidligere 



*) Denne Foranstaltning, der var et Led i den Bevægelse, der omsider 
i 1890 førte til en gjennemgribende Reform af Hypothekbankens 
he^e Organisation, vil nedenfor blive nærmere omtalt. 

Laan ca. 1,600,000 Kr., altsaa omtrent det samme 
Beløb, formindskedes i Virkeligheden Hypothekbankens 
Udlaan med den normale Amortisation fra Foreningerne 
eller med ca. 3 Mill. Kr., et utvetydigt 5evis paa at 
Bankens Udlaansbetingelser ikke vare i Overensstemmelse 
med Pengemarkedets Tilstand. 

Af den her givne Oversigt over Hypothekbankens 
Historie i de 29 Aar, der ere forløbne siden den stiftedes 
i 1 86 1, vil det sees, at dens Virksomhed har været under- 
kastet meget store Fluktuationer, den naturlige Følge af, 
at Banken, som gjentagende fremhævet, ikke var i Stand 
til at følge de vexlende Strømninger paa Pengemarkedet. 
Til yderligere Belysning af dette Forhold hidsættes her 
en Tabel over Bankens Udlaan til Hypothekforeningerne 
i de 9 treaarige Perioder fra 1861 — 1887: 



Aar 


Samlet Udlaan. 


I aarligt Gjennemsnit. 


1861—63 


c. 47 Mill. 


c. 16 Mill. 


1864—66 


- 67, - 


- 2 — 


1867—69 


-34V, - 


- I1V2 - 


1870—72 


- 42 — 


- 14 — 


1873-75 


- 33 — 


- II — 


1876—78 


.36 - 


- 12 — 


1879—81 


.69 - 


- 23 - 


1882—84 


- 34 — 


- iiVs - 


1885—87 


-25 - 


- 8V3 - 


lait: 1861—87 


c. 325 Va Mill. 


c. 1272 Mill. 


188S 


- 27. - 


» — 


1889 


- 1^/3 - 


» — 


1861—89 


c. 330*) Mill. 


C. iiVb Mill. 



*) Af denne Sum er der dog, som allerede ovenfor berørt, foruden den 
normåle Amortisation fra nogle af Foreningerne tilbagebetalt extra- 
ordinairt omtrent 2| Million Kronej, saa at den virkelige Totalsum 

Maximum af Udlaan naaede Banken i 1879 med ca. 
28*/ 2 MUL, Minimum i 1864 med 1V4 Mill. og derefter 
i 1889 med ca. 1^/3 Mill. De Momenter, der ledede til 
den næsten fuldstændige Standsning af al Udlaaning i 1864 
ere tidligere omtalte; nedenfor skal nærmere blive gjort 
Rede for de Forhold, der have affødt den paa en vis 
Maade meget lignende Situation i de sidste Aar. Men 
forinden ville vi kaste et Blik paa Bankens Regnskab, saa- 
ledes som dette stillede sig ved Afslutningen for 1889. 

Som det fremgaar af omstaaende Uddrag af Gevinst- 
og Tabskonto for 1889, havde Banken en samlet Rente- 
indtægt af Kr. 17,387,728,60, hvoraf Kr. 14,196,277,49 
anvendtes til Renter af de udeløbende Obligationer, 
Kr. 2,005,338,83 til Renter af Foreningernes Tilgodehavende 
for de præsterede Kapitalafdrag og Kr. 51,095,68 til 
diverse Renter, saa at Renteoverskuddet udgjorde 
Kr. 1,135,016,69, hvortil endnu kommer Indtægt af Bank- 
bygningen med Kr. 9,484,10, saa at det samlede Overskud 
gik op til Kr. 1,144,500,79. Af dette Overskud benytte- 
des Kr. 916,174,67 til Afskrivning paa Kapitalrabatterne i 
Henhold til de ved Laanenes Stiftelse udgjorte Planer 
(see herom nedenfor, pag. 1 54 o. fl.), Kr. 80, 167,88 til Annuitets- 
omkostninger d: Provision, Stempel og Børsomkostninger 
i Lidlandet*), Kr. 88,589,73 til Administration m. m.. 



af samtlige udestaaende Laan ved Udgangen af 1889 var ca. 327 
Millioner, hvorpaa der igjennem Amortisationen var afdraget lidt 
over 43 Millioner, der vare krediterede Foreningerne som Tilgode- 
havende hos Hjrpothekbanken. 

*) Som paa sit Sted nævnt skyldes den forholdsvise betydelige Stør- 
relse af denne Post hovedsagelig de store Omkostninger ved det 
franske Laan. I 1889 udgjorde disse 44,300 Kroner. 

»Allmånna Hypothekbankens<s> 
Indtægt: 

Samlet Renteindtægt Kr. 17,387,728,8 » 

Renteudgift: 

Renter af udeløbende Obligationer Kr. 141196,277,49 

— af Hypothekforeningernes 
Tilgodehavende — 2,005,338,(3 

— Diverse Conti — 51)095,0^ 

— 16,252,7 12,(H> 

Renteoverskud Kr X|i35,ol6,oo 

Bankbygningen — 9«484mo 

Kr. 1.144,500,^ 

Kr. 11,903,43 til Omkostninger ved Laanet af 1889 (Papir og 
Trykningm. m.), og Aarets Overskud blev derefterKr. 47,665,08 
som overførtes til Reservefondet. Som det fremgaar af 
en af de Tabeller, der efter Revisionens Foranstaltning ere 
uddragne af Bankens Regnskaber og ledsage de aarlige 
Revisionsbetænkninger, er Overskuddet, der i 1886 naaede 
sit Maximum med ca. 315,000 Kroner, nu som Følge af 
Administrationsbidragets Bortfalden med Udgangen af 
1887 gaaet ned tilca. 40,000 Kr., men da Reservefondet er 
over 2 Mill. Kr., har det ingen Betænkelighed, at der kun 
kan overføres et saa ringe Beløb til det. 

Omstaaende Oversigt viser os dernæst Bankens Status den 
31. December 1889. Det sees heraf, at den ialt havde tilgode 
hos Foreningerne Kr. 338,382,347,91, hvorafKr. 325,444,676,00 
vare Amortisationslaan til de yngre Afdelinger, — Kr. 
4,465,181,42 Amortisationslaan til de ældre Afdelinger, Kr. 
1,582,573,23 Forskud til Amortisationslaan og Kr. 6,889,917,22 
paaløbne, men endnu ikke forfaldne Renter. 

Den næste Post paa Regnskabets Kreditside ud- 
gjøres af Kapitalrabatterne, svarende til den be- 

Gevinst og Tabskonto for i88^. 

Udgift: 

Afskrivning paa Kapitalrabatter Kr. 916,174,07 

Annuitetsomkostninger : 

Provision, Stempel og Børsomkostninger i Udlandet — 8o,i67,gg 

Administrationsomkostninger^) — 88,589^73 

Omkostninger ved Laanet af 1889: (Papir, Tryk- 
ning m. m.) — ii,903t<8 

Kr. 1.096,835,7, 
Overskud, som overføres til Reservefondet ..... — 47i665toe 

Kr i,i44.SOO»ya 

regnede Kapitalværdi af Rentedifferencen imel- 
lem de optagne og de givne Laan«, der staa 
opførte med et Beløb af Kr. 28,007,140,00. Denne Poste- 
ring af Kapitalrabatterne som et Aktiv, der er en af Eien- 
dommelighederne i Bankens Regnskab, og hvis Berettigelse 
gjentagne Gange er bleven stærkt bestridt, har Krav paa 
en nærmere Omtale, da en nøie Forstaaelse af dette For- 
hold er en nødvendig Betingelse for Bedømmelsen af 
Bankens hele Stilling. 

Som det vil erindres fra Afsnit I (Pag. 69 o. fl.) blev det 
ved Hypothekbankens Stiftelse fastslaaet, at den skulde 
give sine Laan i kontante Penge uden Kapitalrabat til en 
Rente af ikke over 5 pCt. Banken kunde følgelig heller 

^) Administrationsomkostningerne fordele sig saaledes: 

Lønninger, Honorarer og Pensioner Kr. 68,586,^4 

Udgifter til Generalforsamling, Revision m. m. . — 7}77S}1b 
Skrivematerialier, Trykning, Avertissementer, 

Assurance og Porto — 6,183,93 

Diverse Udgifter — 3.7o5,58 

Brændsel, Lys, m. m — 2,335,43 

Tilsammen: 88,589,73 

Oversigt over -»Allmånna Hypothek- 
Aktiva: 

Hypothekforeningerne : 

5 pCt.s Amortisationslaan .... 325,246,226,00 

4 — — ... 168^50,00 

4 — — til de ældre 

Afdelinger 4,465ti8i,42 

5 — Forskud til samme 555»oo5»59 

4 — Forskud til samme 1.027,567,68 

331,492,430,69 
Paaløbne, ikke forfaldne , Renter . 6,889,917,22 

338,382,347,91 

Kapitalrabatter, svarende til den be- 
regnede Kapitalværdi af Rente- 
forskjell, mellem Ind.- og Udlaan 28,007,140,00 

Indtil' videre forrentede Beløb : 
Anbragte for egne Fonds samt til Brug 

ved Annuitetsbetalinger : 

Som Depositum i Banker . , . . 7,340,ooo,oo 

— Prioriteter i Landeiendomme 1,051,500,00 

Indkjøbte Obligationer 598,41 7kx) 

8,989,917,00 

Fremmed Valuta Frcs. 600000 .... 430,300,00 

Folio i Banker 227,533,69 

Kassebeholdning 66,696,87 

Bankbygningen 400.000,00 

Paaløbne Renter paa diverse Conti . . 81,868,80 

Grundfondet : 4^ pCt.s Statsobligationer. 8,000,000,00 

376,585,804,54 



-• 



ikke selv udstede Obligationer lydende paa høiere Rente 
end 5 pCt., og skulde den derfor rette sig efter Penge- 
markedets Bevægelser, kunde dette kun skee ved, at den 
fandt sig i at sælge sine Obligationer med en af Om- 
stændighederne paabudt Rabat, og derefter i Aarenes 
Løb indvandt dette Tab af Kapital ved Differencen 
imellem den Rente, den selv betalte, og den, den tog af 

bankens %> Status den ji. December i88g. 



Passiva: 

I Omløb værende Obli|?ationer : 

Af 1887's svenske 5 pCt.s Laan 

- 1878*3 tydske 4 — — 

- i879's — 4i — _ 

- 1879's franske 4 — — 
-. i88o*s svenske 4^ — — 

- i883's — 4j — — 

- i886's tydske 3j — — 

- 1889's svenske 3^ — — 



16,906,200,00 
91,107,466,66 
31,688,000,00 
34,209,000,00 
73,818,800,00 
18,329,600,00 
37,321,600,00 
20,227,800 00 



323,608,466,66 



Paaløbne, ikke forfaldne, Renter af disse 

Obligationer 3,521,472,97 327,129,939,63 

Sverrigs Rigsbank 400,000,00 

Særlige Kreditorer 629,00 

Hypothekforeninger paa Annuitetskonto 2,072,43 

Saldo af Annuitetskonto '26,395,54 

Hypothekforeningerne : 

Paa Amortisationskonto 43,107,813,27 

Paaløbne, ikke forfaldne Renter . . . 916,058,32 

44,023,871,69 

Egne Fond: 

Garantifondet for Kapitalrabattemes 

Amortisation . 2,799,218,96 

Reservefondet 2,103,676,40 4,902,895,36 

376,S85,804,s4 



sine Debitorer. Som paa hint Sted fremhævet var der 
meget vægtige Motiver til at paabyde Hypothekbanken at 
bære Tabet ved Kapitalrabatten, fremfor, som det for 
Exempel har været Skik i de danske Kreditforeninger, 
strax at overføre det paa Laantageren ved at give Laanene 
i Obligationer; men sikkert er det, at Gjennemførelsen af 
Rabatsystemet, der af Hensyn til de praktiske Fordele, 

som det ogsaa frembyder ved Optagelsen af Laan, er 
blevet bragt til almindelig Anvendelse af Hypothekban- 
ken, uanseet om det i og for sig var nødvendigt eller ej, 

« 

har affødt ikke saa ganske faa Vanskeligheder ved at 
binde Hænderne paa Banken overfor Fremtiden, saa at 
den ikke har havt den fulde Frihed i sine Operationer, og 
at det ved Siden deraf har bidraget til at gjøre dens 
Bogføring mindre overskuelig, hvad der dog heller ikke er 
helt uden Betydning. 

Banken har som sagt altid benyttet Kapitalrabatsyste- 
met ved Optagelse af sine Laan ogsaa hvor det stod den 
frit for at lade det være, — ja faktisk har den egentlig, 
som vi have set i den foregaaende Fremstilling af dens 
Virksomhed, uden Undtagelse arrangeret Laanene paa 
dette Grundlag, omend naturligvis Forholdene stundom 
have medført, at den ogsaa er kommen til at sælge Obli- 
gationerne uden Rabat. Motivet til den udstrakte An- 
vendelse af Rabatten er simpelthen, at den effektive Reilte 
af Laanene bliver billigere paa denne Maade, idet Obli- 
gationer med en lavere Rente, der sælges under Pari, altid 
kunne afsættes til en forholdsvis bedre Kurs end Obli- 
gationer med en høiere Rente, for hvilke der maa forlan- 
ges Pari eller derover. Sælger man f. Ex. et 5 pCt.s 
Laan, amortisabelt i 4o Aar, til Pari, medens man for et 4V2 
pCt.s Laan kunde opnaa en Pris af 96^/2 pCt., hvilket 
svarer til en effektiv Rente af 4^/4 pCt., taber man 374 
pCt. paa den Kapital, man skaffer tilveje. Under Forud- 
sætning af, at Laanet amortiseres paa normal Maade i 
Løbet af de 40 Aar, er det altsaa aabenbart fordelagtigt 
at give en vis Rabat ved Salget af Obligationerne, fremfor 

at faa deres fulde Paalydende til en høiere Rente. Men 
paa den anden Side er det indlysende, at tilbagebetales 
Laanet tidligere end paaregnet, formindskes Fordelen i 
samme Forhold som Tilbagebetalingen rykkes frem, idet 
i saa Fald Kapitalrabatten — in casu de 3V'2 pCt. — 
skal fordeles paa et kortere Aaremaal og altsaa kommer 
til at spille en saa meget større RoUe. Selv om Laanene 
derfor faaes billigere i Øjeblikket ved at bevilge en 
Kapitalrabat, er der den Mislighed forbundet med denne 
Laaneform, at den kan komme til at virke hæmmende 
paa de fremtidige Dispositioner, og dette kan, som Hypo- 
thekbankens egne Erfaringer fra de senere Aar ogsaa 
godtgjøre, let blive en følelig Gene. Det er imidlertid 
en Ulempe, som ikke er til at undgaa, og selv om Hypo- 
thekbanken ogsaa har maattet lide derunder, kan det dog 
næppe betvivles, at den i det Hele og Store har handlet 
rigtig og varetaget sine Klienters Tarv ved at lægge Vægten 
paa at faa Laanene til den lavest mulige effektive Rente. 

Med denne Indrømmelse af den fulgte Laanepolitiks 
Berettigelser er dog Intet afgjort med Hensyn til Spørgs- 
maalet om, hvorvidt det ogsaa er berettiget at opføre 
den . som Følge af den valgte Laaneform fremkomne 
Rabat, eller rettere dens Æquivalent: den kapitaliserede 
Rentedifference imellem Udlaan og Indlaan, som et af 
Bankens Aktiver. Den sidste Form, der er bleven indført 
for nogle Aar siden, er aabenbart den korrekteste, da den 
netop betegner hvad der egentlig er Tale om, nemlig 
Værdien af Forskjellen imellem Ud- og Indlaansrenten, og 
tillige viser, at den i Regnskabet opførte Kapitalrabat er 
den beregnede Kapitalrabat o : den Rabat, der efter Planen 
for Laanets Forrentning og Amortisation kan gives, og 

ikke den virkelig givne Rabat; men — den har den Feil, 
at den sikkert gj ør Regnskabet ved en flygtig Betragtning 
mindre overskueligt og let kan give Anledning til Mis- 
forstaaelser. Hvilken Form, der benyttes, spiller dog 
ingen Rolle overfor det egentlige Spørgsmaal, om Rabatten 
med Rette kan opføres som et Aktiv eller ei, thi dette 
maa afgjøres med Henblik dels paa den theoretiske Op- 
fattelse af Begrebet Rabat, dels og fornemlig paa hvad 
praktiske Hensyn paabyde, idet disse selvfølgelig i en 
Sag af saa stor Betydning maa være de bestemmende, 
uanseet hvad der strængt taget kan være logisk forsvar- 
ligt. Da Spørgsmaalet som ovenfor bemærket gjentagne 
Gange er blevet reist og har givet Anledning til adskillig 
temmelig nærgaaende Kritik over Hypothekbankens Bog- 
føring, skulle vi her undersøge det lidt nøiere saavel fra 
et theoretisk som et praktisk Synspunkt. 

Hvad først den theoretiske Side af Sagen angaaer, da 
vil det let sees, at hvad det gjælder om er at komme til 
Klarhed over Kapitalrabattens egentlige Natur og faa 
afgjort, hvorvidt den er at betragte som et virkeligt 
eller kun som et tilsyneladende Tab. Der staaerher to 
stik modsatte Opfattelser overfor hinanden. Et Exempel 
vil bedst oplyse hvorom Striden drejer sig. 

Lad os antage, at der skal bruges et Beløb af 86690 
Kroner til Udlaan i Amortisationslaan, der skulle forrentes 
med 5 pCt, og amortiseres i Løbet af 40 Aar, hvilket vil 
svare til en Annuitet «= 5,827 pCt. Vi ville nu tilveje- 
bringe denne Sum ved at udstede 100,000 Kroner i 4pCt.s 
Obligationer, der ligeledes skulle amortiseres i 40 Aar, 
hvilket udkræver en Annuitet — 5,052 pCt. Den Kapi- 
talrabat, der svarer til Værdien af Renteforskj ellen, er da 

— 13,31 pCt, og den Kurs, hvortil de 100,000 Kroner i 
Obligationer kan sælges, er 86,69 pCt. thi paa dette 
Punkt gaa de to Annuiteter op imod hinanden. Vi have 
forpligtet os til at udrede en Annuitet i 40 Aar af 
Kr. 100,000 «- Kr 5052, men vi have til Gjengjæld til- 
sikkret os en Annuitet i det samme Tidsrum af det udlaante 
Nettobeløb Kr. 86690 å 5,827 pCt., der ogsaa er = 
Kr. 5052, og Kapitalrabatten har altsaa sit fulde Vederlag 
i Renteforskj ellen imellem de 5 pCt.s Udlaan og den 
4 pCt.s Obligationsgjæld. 

Er nu denne Kapitalrabat et virkeligt, positivt 
Tab af Kapital, eller er den en blot og bar Form for en 
høiere Rente? Det er herom, at de to forskjellige An- 
skuelser strides. Fra den ene Side siges der, — og det er 
sikkert i Overensstemmelse med den almindelige gjængse 
Opfattelse — at naar Hypothekbanken sælger sine Obli- 
gationer under deres paalydende Værdi, lider den et Tab 
paa dem, og selv om dette Tab kan indvindes igjen efter- 
haanden ved, at Provenuet af Obligationer udlaanes til en 
høiere Rente end den, Banken selv skal svare, er det 
ligefuldt i Øjeblikket et virkeligt reelt Tab, der ikke 
kan kompenseres fuldstændigt ved nogensomhelst Anvisning 
paa Fremtiden. Det hjælper ikke, at de Annuiteter, som 
Banken skal udrede til Eierne af dens Obligationer, ere 
fuldt dækkede ved de Annuiteter, den oppebærer af 
sine Laantagere, og for hvilke den har fuld Sikkerhed, 
eftersom dens Panteobligationer give den Pant baade for 
Kapital og for Rente; thi denne Sikkerhed hviler paa den 
Forudsætning, at Laanet afvikles paa normal Maade og 
bliver staaende uforandret indtil dette er sket, og skal 
Banken forinden eller maaskee strax skride til Dækning i 

sit Pant, kan den kun faa Vederlag for selve Kapitalen 
med den paaløbne Rente og ikke for det Tab, den lider 
ved at miste sin høiere Annuitet. Den Difference i 
Annuiteterne (procentvis taget), der svarer til Kapital- 
rabatten, er en Rentefordring og ingen Kapitalfordring, 
og tænkes samtlige Panter for Hypothekbankens ude- 
staaende Fordringer realiserede i et givet Øjeblik, vilde 
der følgelig ikke igjennem dem kunne faaes Dækning for 
den Kapital, der repræsenteres af dens i Omløb værende 
Obligationer. Skulde saaledes af en eller anden Grund de 
i det anførte Exempel udstedte looooo Kr. Obligationer 
indfries kort efter Udstedelsen, vilde vi hertil kun have 
det udlaante Nettobeløb 86690 Kr., og Kapitalrabatten 
vilde altsaa være et rent og klart Tab for os, uanseet om 
vi nok saameget mente at have sikkret os at kunne ind- 
vinde den i Løbet af Laanenes Amortisationstid. 

Helt anderledes raisonneres der nu fra den modsatte 
Side. Det er skjær Indbildning, siges der, naar man 
mener at see et Tab i Rabatten, thi denne er ikke andet 
end en Form, der kun har Betydning som Middel til at 
faa billigere Laan; der lides slet intet Tab, thi Banken 
faaer den samme Sum til sin Raadighed o: den Sum, den 
har Brug for, og som altsaa er Øiemedet med hele Laane- 
transaktionen, hvad enten man vælger den ene eller 
den anden Form for Laanet, og Banken paatager sig ikke 
større Forpligtelser end den har Vederlag for i sine egne 
Fordringer, idet der i den høiere Annuitet, den stipulerer 
for sine Udlaan, strax er fuld Valuta for den nominelle 
Forskjel imellem Kapitalernes Paalydende. 

Det er nu klart, at Spørgsmaalet om den theoretiske 
Berettigelse af at opføre Kapitalrabatten i Regnskabet som 

et Aktiv maa besvares benægtende eller bekræftende 
eftersom der gaaes ud fra den ene eller den anden 
Opfattelse af dens Væsen. Er den i Virkeligheden et Tab, 
er der aabenbart noget Unaturligt i at betegne den som 
en selvstændig Værdi, og det kan aldrig være korrekt at 
opføre den som saadan Side om Side med Panteobligatio- 
ner, Kassebeholdning o. s. v. Er den derimod kun et 
Tab af Navn, og har den under alle Forhold sit fulde 
Æquivalent, vil der Intet kunne indvendes imod, at den 
opføres med den Værdi, der tilkommer den som repræ- 
senterende en Del af de indgaaende Annuiteter. 

Vi skjønne nu ikke rettere end, at man rent logisk 
seet maa give den førstnævnte Anskuelse, der som alt 
bemærket falder sammen med den almindelige Opfattelse, 
Medhold. Man kan jo ikke komme bort fra, at. det frem- 
tidige Moment, der drages ind i Forholdet, naar dette 
opstilles saaledes, at det kun gj ælder om, at de to Annui- 
teter æquivalere hinanden, — at dette Moment dog aabner 
en Mulighed for, at Forholdet, tiltrods for al dets tilsyne- 
ladende Sikkerhed, kan blive forrykket, saa at Banken kan 
blive brøstholden derved, og Kapitalrabatten altsaa blive 
et virkeligt Tab, og i hvert Fald kan det ikke benægtes, 
at der ved en øjeblikkelig Afvikling vilde fremkomme et til 
Rabatten svarende Deficit. Men vi erkjende selvfølgelig, at 
dette kun er en rent theoretisk Betragtning, eftersom en 
øieblikkelig Afvikling er en Eventualitet, der egentlig slet 
ikke kan tænkes at indtræde, og det er derfor fuldstændig 
meningsløst, naar udenlandske Finantsblade i de senere 
Aar gjentagne Gange have villet exploitere Forholdet 
videre og have søgt at vække Tvivl om Bankens Soliditet 
ved at stille en saadan Mulighed i Udsigt. I Praxis har 

lO 

Sagen ikke den allerQerneste Betydning; » Allmånna Hypa- 
thekbankens« Soliditet beroer paa helt andre Forhold, og 
naar den, i Paranthes bemærket, er hævet over enhversom- 
helst Tvivl, skyldes dette i første Række den Omhu og 
Forsigtighed, der stadig er bleven lagt for Dagen ved 
Ledelsen af hele Hypothekorganisationen, saavel af selve 
Banken som af Hypothekforeningerne. 

Theoretisk seet kunne vi altsaa i Henhold til det her 
Anførte ikke ganske godkjende, at Kapitalrabatteme beteg- 
nes som et Aktiv som ethvert andet. Konsekventsen 
deraf skulde saa være, at vimaatte forkaste den nuværende 
Form for Regnskabet og finde det rigtigere at postere 
Kapitalrabatten saaledes, at der ikke kunde være Tvivl 
om dens sande Natur som et virkeligt Tab. Denne 
Konsekvents ville vi dog af praktiske Grunde ikke accep- 
tere, thi det er forbundet med betydelige Vanskeligheder 
at gjennemføre den, og om der end kan gjøres Indvendin- 
ger mod det af Hypothekbanken fulgte System, er det 
ikke saa helt nemt at sætte noget Andet og Bedre i 
Stedet. Der er ganske vist forskjellige Maader, hvorpaa 
man kan faa Kapitalrabatten anbragt i Regnskabet, men 
hvordan man saa bærer sig ad, slipper man ikke for at 
komme i Forlegenhed paa et eller andet Punkt. Dette 
viser sig strax, saasnart man seer lidt nøiere paa de 
Udveie, der staa til Ens Raadighed. Der er som sagt 
flere at vælge imellem. 

For det første kan man, hvad der efter den af os til- 
traadte Opfattelse maa siges at være det korrekte, lige- 
frem strax afskrive Rabatten som Tab og saa bagefter opføre 
det aarlige Renteoverskud som Gevinst til Dækning af 
dette Tab. Men det er klart, at ved denne Fremgangs- 



147 

maade vil det ikke kunne undgaaes, dels at Aarsregnska- 
berne idelig komme til at vexle med store Tab og store 
Gevinster, eftersom der optages Laan eller ei, dels 
ogsaa at Statusopgjørelserne ikke komme til at vise 
Balance, idet der paa Aktivsiden vil savnes Vederlag 
for det Beløb, der svarer til Kapitalrabatterne, medens 
de udstedte Obligationer staa opførte med deres fulde 
Paalydende. Af disse Grunde har man heller ikke, 
selv hvor man iøvrigt har indrømmet, at det var det 
strængt korrekte at afskrive Rabatten som Tab saasnart 
den var given, ment at kunne gjennemføre Princippet ved 
Opstillingen af Regnskabet, og det maa vistnok indrøm- 
mes, at det ikke vel lader sig gjøre*). 

Dernæst kan man ogsaa saa at sige »gjemme« Kapital- 
rabatten, enten, som det undertiden skeer, ved at opføre 
hvert enkelt Udlaan med et saa meget større Beløb som 
svarer til den derpaa faldende Rabat, hvorved altsaa 
Udlaanskontoen forøges saameget, at den kommer til at 
balancere imod de udstedte Obligationer, — eller ogsaa, 
som det bl. A. gjøres ved Verdens største Hypothek- 
institut, Crédit foncier de France, der paa denne Maade 
gjør det af med en Kapitalrabat af ca. i Milliard Francs, 
ved kun at opføre Nettoprovenuet af de solgte Obligatio- 
ner og ikke disses nominelle Værdi blandt Passiverne. I 
begge Tilfælde gaar man her . egentlig uden om Sagen ; 
det er klart, at man ikke, som man giver sig Mine af. 



*) Selv i Norge, hvor Spørgsmaalet om Kapitalrabatternes Fostering 
gjentagne Gange har været bragt paa Bane, og hvor man baade fra 
Regjeringens og Storthingets Side har næret et levende Ønske om 
at faa den størst mulige Klarhed i Regnskabet, har man maattet 
give Afkald paa at benytte denne Fremgangsmaade og har bestemt 
sig for at gjøre noget Lignende som i Sverrig. 

10* 

skaffer Kapitalrabatten ud af Verden, fordi man giver Regn- 
skabet en Skikkelse, i hvilken den ikke kommer tilsyne. 

Og endelig kan man saa, som vi have seet, at »AU- 
månnaHypothekbanken« har valgt at gjøre, opføre Kapital- 
rabatten blandt Aktiverne, saaledes at der af det aarlige 
Renteoverskud afsættes et vist Beløb, der afskrives paa 
Rabatten, hvorved denne forsvinder efterhaanden som 
Laanet amortiseres. Uanseet de Indvendinger, der fra vort 
Standpunkt kunne gjøres imod denne Methode, maa der 
vistnok gives den Fortrinnet, da den medfører praktiske For- 
dele, idet der kommer Continuitet i Bogføringen fra 
Aar, til andet, saa at der ikke stadig svinges imellem 
Gevinst og Tab, ligesom der ogsaa kan opstilles en 
Status med Balance mellem Aktiver og Passiver. Selv 
om man i Hypothekbanken ikke havde ment at kunne 
hævde denne Forms theoretiske Berettigelse, vilde man 
derfor rimeligvis alligevel have bestemt sig for den, saa- 
meget mere som den allerede før Hypothekbankens Stif- 
telse var i almindelig Brug i Hypothekforeningerne, og at 
man absolut foretrak den, naar man ovenikjøbet ansaa 
den for fuldstændig korrekt, falder af sig selv. 

Vi komme altsaa til det Resultat, at om der end kan reises 
Indvendinger mod at postere Kapitalrabatten som et Aktiv i 
Regnskabet, er der saa vægtige Grunde, der tale derfor, 
at det fuldt vel kan forsvares. Men nu dukker der et 
nyt Spørgsmaal op: er det ogsaa, for ikke at tale om 
Berettigelsen, hensigtsmæssigt og praktisk, saaledes som 
Hypothekbanken gjør, at opføre den beregnede og ikke 
den virkelige Kapitalrabat? Vi berørte ovenfor, at det 
sikkert nok er det korrekteste at gjøre det paa denne 
Maade, men at Forholdet kompliceres ikke saa ganske lidt 

derved, og det kan derfor nok være tvivlsomt, om det 
vilde være rigtigt at gjøre det, hvis det blot skulde 
være en Indrømmelse til Korrektheden. Vi kunne 
nemlig ved denne Posteringsmaade ikke undgaa at faa en 
ny Størrelse ind i Regnskabet, thi medens vi, ved at 
opføre den virkelig givne Kapitalrabat som et Aktiv, kun 
vilde have med denne at gjøre, maa vi, naar vi i dens 
Sted tage den beregnede Kapitalrabat, der sjælden eller 
aldrig falder sammen med den virkelige, supplere Balancen 
med Differencen imellem de to Rabatter o : med den saa- 
kaldte Garantifond. For at komme til Klarhed om Sam- 
menhængen hermed vil det være rigtigst at see lidt nær- 
mere paa, hvorledes disse forskjellige Størrelser frem- 
komme, og hvad de egentlig betyde. 

Lad os i Lighed med det sidst anførte Exempel antage, 
at Hypothekbanken har Brug for en vis Sum til Udlaan, 
og at den i dette Øjemed vil optage et Laan til en vis 
Rente og med en vis Amortisationstid. Den opgjør da 
en Beregning for at finde den laveste Pris, hvortil Obli- 
gationerne kunne sælges, for at Kapitalrabatten skal kunne 
indvindes i Løbet af Amortisationstiden ved Differencen 
imellem den Rente, som Banken svarer af Laanet, og den, 
som den selv faaer ind ved Udlaan til Hypothekforenin- 
geme af det ved Laanet tilvejebragte Beløb eller, nøiagti- 
gere udtrykt, ved Differencen imellem de Annuiteter, den 
selv betaler, og dem, den modtager fra Hypothekforenin- 
gerne. Den Minimumspris for Laanet, der herved udfindes, 
svarer altsaa til det Maximum af Kapitalrabat, der kan 
gives, og denne beregnede Kapitalrabat er lig den kapita- 
liserede Værdi af Differencen imellem de ind- og udgaaende 
Annuiteter. Sælges Lcianet nu til den fundne Minimums- 

pris, bliver den virkelige Kapitalrabat lig den beregnede, 
og i Regnskabet opfører man da paa Aktivsiden det til 
Hypothekforeningeme udlaante Nettobeløb af Laanet plus 
den givne Kapitalrabat, og disse to Størrelser tilsammen 
balancere da imod det blandt Passiverne opførte nominelle 
Beløb af Laanet. I dette Tilfælde have vi altsaa kun at gjøre 
Rede for de tre Størrelser: paa den ene Side det ind- 
vundne Nettobeløb plus den givne Rabat, og paa den 
anden Side Laanets nominelle Beløb. Sælges derimod 
Laanet til en høiere Kurs end Minimumsprisen, saa at der 
gives en mindre Kapitalrabat end efter Beregningen, bliver 
Forholdet mere indviklet, thi ville vi nu vedblivende 
beholde den beregnede Kapitalrabat eller, som vi her 
maaske hellere maa kalde den, den kapitaliserede Værdi 
af Differencen imellem Annuiteterne, i Regnskabet, faa 
vi ikke længere Balance i dette ved Hjælp af de nys- 
nævnte tre Størrelser, eftersom den ene af disse, Laanets 
Nettobeløb, nu er blevet forøget med det Overskud, som 
vi ved Salget have faaet udover Minimumsprisen, medens 
de to andre ere blevne staaende uforandrede. Skal der 
derfor blive Balance, maa vi indføre en fjerde, helt ny 
Størrelse i Regnskabet, idet vi til Laanets nominelle Beløb 
paa Passivsiden føie det nysnævnte Overskud, og dette 
skeer paa den Maade, at Overskuddet krediteres et særligt 
Fond, der er opført blandt Bankens Passiver ved Siden af 
Reservefondet, og som har faaet Navn af Garantifondet. 
Følgen af, at Overskuddet saaledes gaaer over til Garanti- 
fondet, er, at det helt gaaer ud af det egentlige Regnskab 
for Laanet, saa at dette stadig med Hensyn til Afskriv- 
ning paa Rabatten m. m. behandles som om den Rabat, 

der ifølge Beregningen havde kunnet gives, virkelig ogsaa 
var bleven given. 

Have vi saaledes i det forannævnte Exempel i Stedet 
for den beregnede Kapitalrabat af 13.31 Procent, der 
svarede til en Pris for Laanet af 86,69 Procent, kunnet 
nøies med at give en Rabat af 8,61 Procent, saa at Salgs- 
prisen er bleven 91,69 Procent, faa vi et Overskud af 
5000 Kroner, der henlægges til Garantifondet; men dermed 
ere disse 5000 Kroner fuldstændig tabte for Laanet, og 
den oprindelige Afskrivningsplan med sine ligestore ind- 
og udgaaende Annuiteter paa 40 Aar forbliver staaende 
uforandret uden mindste Hensyn til hvad er der bleven 
af dem. 

Garantifondet, som vi finde det i Hypothek- 
bankens Regnskab, er altsaa Summen af de 
Overskud, der ere fremkomne ved Salget af de 
forskjellige Laan. Betragte vi nu derefter igjen Regn- 
skabet for 1889, finde vi Kapitalrabatterne opførte paa 
Aktivsiden med deres beregnede Beløb — Kr. 28,007,140,00, 
medens Garantifondet staaer opført blandt Passiverne med 
Kr. 2,799,218,96,9, og den virkelig samlede Kapital- 
rabat paa alle Bankens Laan — hvilken iøvrigt slet 
ikke findes i Regnskabet, men derimod nævnes i en af 
de tidligere omtalte Tabeller i Revisionsbetænkningen — 
bliver saaledes lig Kr. 25,207,921,04 eller omtrent 
8 pCt. af Laanenes nominelle Beløb. 

Det vil let sees, at selve Dannelsen af Garantifondet 
ér bygget paa den Betragtning, at ved ethvert Laan er 
den beregnede Kapitalrabat en bestemt uforanderlig Faktor 
ved Laanet, og Alt, hvad der opnaaes derudover, ren 
Gevinst. Det indvundne Beløb kunde derefter ligefrem 

overføres til Reservefondet eller paa anden Maade komme 
Interessenterne direkte tilgode, som det f. Ex. skeer ved 
enkelte Aktiehypothekinstituter, hvor det ligefrem fordeles 
som Dividende; men man har ved Hypothekbanken fore- 
trukket at beholde det som et særligt Fond for at lade 
det balancere imod Kapitalrabatkontoen, fra hvilken det 
har sin Oprindelse. Den nævnte Betragtning er aabenbart 
eu Konsekvents af at opfatte Kapitalrabatten som en blot 
Formsag og er efter denne Opfattelse fuldt berettiget; 
gaar man derimod ud fra den modsatte Anskuelse og seer 
i Kapitalrabatten et virkeligt Tab, kan man ikke andet 
end finde det underligt paa denne Maade at skabe et 
Fond af hvad der nærmest maa betegnes som en Række 
undgaaede Tab eller imaginaire Gevinster, blot for at veie 
op imod et Tab, som man havde gjort Regning paa, naar 
man simpelthen kunde nøjes med at opføre det virkelig 
lidte Tab. I Realiteten er det naturligvis ligegyldigt 
hvilken Opstilling i Regnskabet man vælger, saa det 
bliver forsaavidt nærmest en Smagssag, og Spørgsmaalet 
er kun hvad der er mest hensigtsmæssigt og praktisk: at 
bevare den beregnede Kapitalrabat med dens Supplement, 
Garantifondet, eller ligefrem at opføre den virkelig givne 
Kapitalrabat. Det kan nu ikke nægtes, at der er praktiske 
Grunde, der tale for den første Fremgangsmaade, idet man 
ved den strax ved et Laans Udstedelse faaer en bestemt 
Rabat at regne med, hvilket man ellers, da et Laan i 
Reglen sælges successivt til varierende Kurser, først vilde 
faa efter længere Tids Forløb, naar det hele Laan var 
afhændet, og tillige faaer en fast Plan for den aarlige Af- 
skrivning, saa at denne bliver netop som den skal være og 
hverken større eller mindre. Men om det end maa ind- 

rømmes, at der er ikke uvæsentlige Fordele forbundne 
med den af Hypothekbanken valgte Posteringsmaade, kan 
det paa den anden Side næppe bestrides, at disse Fordele 
ere kjøbte temmelig dyrt, og i det mindste for en Del ere 
erhvervede paa Klarhedens Bekostning, thi det er vistnok 
de Færreste, der uden at kjende nærmere til Sagen strax 
ved et Blik paa Regnskabet ville kunne se, hvorledes det 
egentlig hænger sammen med Kapitalrabatten, og i hvilken 
Forbindelse den og Garantifondet staar med hinanden. 
Hypothekbankens Bestyrelse er iøvrigt ikke blind for, at 
der kan gjøres Indvendinger mod den nuværende Ordning, 
og har gjentagende gjort Forandringer for at opnaa den 
størst mulige Tydelighed; men den har dog ikke fundet 
sig foranlediget til at opgive selve Grundprincipet, og den 
er bleven bestyrket heri ved flere Udtalelser fra dens 
Korrespondenter i Udlandet, der paa derom stillet Fore- 
spørgsel gave til Svar, at der efter deres Skjøn ikke var 
nogen Grund til at torlade den hidtil benyttede Form for 
Regnskabet.*) 

Det vil sees, at det ved Spørgsmaalet om Kapital- 
rabatterne er af afgjørende Betydning, at den Beregning, 
efter hvilken Prisen for Laanet og Planen for den aarlige 
Afskrivning paa Kapitalrabatterne fastsættes, bliver opgjort 
ikke alene med al mulig Nøiagtighed, men ogsaa med 
fornøden Forsigtighed og med tilbørligt Hensyn til de 
Variationer i Konjunkturerne, der kunne og efter al 



*) Forfatteren skal dog herved bemærke, at han saavel i Norge som 
i Tyskland har hørt ikke saa ganske faa Udtalelser i modsat 
Retning. 

Sandsynlighed ville komme i den lange Aarrække, der 
maa hengaa, inden Laanet bliver endelig afviklet.*) 

Oprindelig bleve samtlige disse Beregninger opgjorte 
paa Basis af en Rentefod af 5 pCt. saaledes, at der forud- 
sattes en Tilvæxt med en saadan Rentes Rente af det 
aarlige Overskud, der fremkom ved, at den Annuitet, 
Banken modtog fra Hypothekforeningeme, var større end 
den, den selv skulde betale af sine Obligationer, idet disse 
havde en meget længere Amortisationstid end Laanene til 
Hypothekforeningeme. I Begyndelsen af Fiirserne viste 
det sig imidlertid som bekjendt, at Rentefoden stadig 
dalede mere og mere, og da der ingen Udsigt syntes at 
være til, at den snart vilde stige igjen, bestemte Bankens 
Bestyrelse sig til at omarbejde Beregningerne paa Basis af 



•) Hvor vigtigt dette er, kan ses af det Side 32 berørte Exempei med 
Wermlands Hypoihekforening. Ved de to første Laan, denne Fore- 
ning optog i 185 1 og 1858, maatte der gives en henholdsvis ca. 1V2 
og ca. 3*73 pCt. større Rabat, end der egentlig var tilstedeligt, for 
at Udlaaningen til Foreningens Interessenter kunde skee uden Tab. 
Det Underskud, der saaledes fremkom, voxede for hvert Aar med 
Rente og Rentes Rente og vilde, hvis det ikke var blevet dækket i 
Tide, i 1908, da de paagjældende Laan skulde være endelig afvik- 
lede, have fremkaldt et Deficit af ca. 920,cxx> Rdl. I en Række af 
Aar mærkedes det imidlertid ikke, at der var noget galt paafiærde, 
idet Foreningen, i Lighed iøvrigt med de andre Hypothekforeninger, 
kun afskrev det Beløb paa sine Kapitalrabatter, der svarede til de i 
Aarets Løb indfriede Obligationer, hvoraf fulgte, at Afskrivningerne, 
der burde have udgjort V41 af hele Kapitalrabatten, da Laanene 
vare optagne paa 41 Aar, lige til 1869 bleve altfor smaa, og at 
A årsregnskaberne kom til at vise Overskud, der slet ikke fandtes. 
Omsider blev man dog opmærksom paa Fejlen, og efterat Regn- 
skabet i 1869 var blevet afsluttet med et Underskud, blev Tabet 
dækket ved et Tilskud af Interessenterne af enten '^1^ pCt. af den 
oprindelige Hovedstol aarlig i 12 Aar fra 1870 at regne eller af 
2^/4 pCt. at betale i 1870. Tillige blev det bestemt, at Interessen- 
terne ikke kunde udtræde uden at have opfyldt denne Forpligtelse. 

en Rentefod af 4^2 pCt. Følgen heraf maatte aabenbart 
være, at den Minimumspris, hvortil Laanene havde kunnet 
sælges, maatte blive høiere, eller med andre Ord: den 
beregnede mulige Kapitalrabat mindre, og dette medførte 
igjen en Formindskelse af Differencen imellem den bereg- 
nede og den virkelige Kapitalrabat, eller af de Overskud, 
hvoraf Garantifondet var dannet. Forskjellen imellem 
Resultaterne af de to Beregninger var saa stor, at det 
blev nødvendigt at afskrive ca. 4^3 Mill. Kr. paa Garanti- 
fondet, og dette blev derved reduceret til henved ^/g Mill. 
Kr., men af Hensyn til Usikkerheden om, hvorledes 
Rentefoden vilde stille sig i Fremtiden, bestemtes det at 
bibeholde Fondet og stadig at forøge det efter de hidtil 
fulgte Principer. 

I sin Aarsberetning skriver Bestyrelsen herom: »Besty- 
relsen har nu ladet udarbejde nye Tabeller for Kapital- 
rabatternes Afskrivning paa Grundlag af Beregninger, 
ifølge hvilke Afskrivningen paa ethvert Laan begynder 
med det andet Aar efter Optagelsen af Laanet og skal 
være tilendebragt inden 41^4 Aar derefter. Da imidlertid 
disse Tabeller ere opgjorte under Forudsætning af, dels 
at det optagne Laans Nettobeløb bliver udlaant mod en 
Annuitet af 5^/4 Procent, hvoraf 5 pCt. Rente og 3/4 pCt. 
Kapitalafdrag, dels at det aarlig indgaaende Kapitalafdrag, 
med Fradrag af Amortisationen af det optagne Laan, 
ligesom ogsaa det aarlige Renteoverskud vil voxe med 
en Rente af 4Va pCt., men denne Rente ikke med 
Sikkerhed tør paaregnes for en længere Fremtid, samt da 
det i Betragtning af det store Beløb af de bestemte Af- 
skrivninger et Aar kunde skee, at Renteoverskuddet ikke 
vilde være tilstrækkeligt til de fastsatte Afskrivninger — 

saa følger heraf, at Resten af det dannede Garantifond bør 
bibeholdes og forøges efter de samme Regler, efter hvilke 
Fondet er blevet dannet, eller med det Beløb, hvormed 
ved Salg imod Kapitalrabat af Bankens Obligationer den 
givne Rabat mulig bliver mindre end den, der er beregnet 
i de opgjorte Tabeller.« 

Den vedvarende Synken af Rentefoden i de sidste 
Aar har dog hurtig bevirket, at man ikke har kunnet slaa 
sig til Ro ved de i 1884 indførte Tabeller, der som anført 
ere byggede paa den forholdsvise høie Rentefod af 472 
pCt., men nogen endelig Beslutning om deres fornyede 
Omdannelse er endnu ikke tagen, og man har indskrænket 
sig til i 1889 at omarbejde Afskrivningsplanen for de to 
3V2 pCt.s Laan, saaledes at den til disse svarende Kapital- 
rabat vil være afskreven i Løbet af 30 Aar. Spørgsmaalet 
maa dog snart tages op igjen, thi de gjorte Erfaringer 
have noksom vist, at det ingenlunde er uden Betænkelig- 
hed at bygge paa en permanent Rentefod af 4'/^ pCt., og 
det er aabenbart af største Vigtighed for Banken at være 
fuldkommen sikker paa dette Punkt. 

Efter Kapitalrabatteme møde vi paa Regnskabets 
Aktivside Posten »Tilis vidare forråntade Medel« o: »indtil 
videre forrentede Beløb« med Kr. 8,989,9 I7,cx), hvoraf 
indestaaende i Banker Kr. 7,340,000,00, — Laan mod 
Prioriteter i Landeiendomme Kr. 1,051,500,00 og Behold- 
ning af Obligationer Kr. 598,417,00. Med Hensyn til disse 
Beløb sees det af en i Revisionsbetænkningen given, meget 
oplysende Sammenstilling af Hypothekbankens ind- og 
udgaaende Balancer for 1889, at der af Indlaanene i Ban- 
kerne haves en gjennemsnitlig Rente af 3,5 pCt., medens 
Laanene i Landeiendomme give gjennemsnitlig 5 pCt. og 

Obligationerne 5,5 p(Jt. Baade Prioritetslaanene og Obli- 
gationerne give saaledes endnu en endog meget god 
Rente, men de paa denne Maade anbragte Beløb ere under 
Paavirkning af Konjunkturerne stærkt aftagende ved Opsi- 
gelser og Konverteringer og ere, som det fremgaar af 
Oversigten for 1887 — for de tidligere Aar savnes disse 
Oplysninger i Revisionsbetænkningen — i Løbet af de to 
Aar gaaede ned fra tæt ved 3 Mill. Kr. til noget over 
halvanden Mill. medens samtidig Renten af de i Bankerne 
indestaaende Beløb endog er dalet med ^/,q pCt. fra 4,1 
til 3,5 pCt. 

De øvrige Poster paa Regnskabets Aktivside give 
ingen videre Anledning til Kommentar. De bestaa af en 
Beholdning af udenlandske Valuta paa 600,000 Francs 
eller 430,300 Kr. — Tilgodehavende i Banker paa Giro- 
konto til 2 pCt. Rente Kr. 227,533,96, — Kontant Kasse- 
beholdning Kr. 66,696,87, — Bankbygningen Kr. 400,000,00, 
— samt paaløbne endnu ikke forfaldne Renter af for- 
skjellige Tilgodehavender Kr. 81,868,80. lait udgjør her- 
efter den samlede Aktivmasse en Sum af Kr. 376,585,804,54, 
foruden det af Staten givne Grundfond af 8 Mill. Kr. i 
4^/2 pCts Statsobligationer. 

Vende vi os nu til Debetsiden, da finde vi som den 
første Post Bankens udeløbende Obligationer til Beløb af 
Kr. 323,608,466,66 eller med de paaløbne Renter Kr. 
3,521,472,97 tilsammen Kr. 327,129,939,63. Rentefoden 
for Laanene stille sig saaledes: 



Kr. 57,549,400,00 a 3^ pCt. 

— 125,316,166,66 - 4 — 

— 123,835,600,00 - 4i — 

— 16,906,200,00 - 5 — 

Dernæst følger Rigsbankens Tilgodehavende med 
Kr. 400,000,00, hvilket efter Bestemmelsen blev endelig 
afviklet den 15 Januar 1890, — Saldo af Annuiteter o: 
forfaldne, men ikke præsenterede. Obligationer og Kupons 
Kr. 126,395,64, — samt Hypothekforeningernes Tilgode- 
havende for Amortisation paa de modtagne Laan 
Kr. 43,107,813,27, med de paaløbne Renter Kr. 916,058,32 
foruden et lille forud betalt Beløb af Kr. 2,072,42 paa 
Annuitetskonto. Af Hypothekforeningernes Tilgodehavende 
beregnes der dem, som det vil erindres, samme Rente, 
som de selv svare af Laanene, eller 5 pCt. 

Foruden en lille privat Konto har Banken endnu som 
Passi va sine »Egna fonder« o: Garanti- og Reservefondet, 
der opføres henholdsvis med Kr. 2,799,218,96 og Kr. 
2,103,676,40. For begge disse Fond gjælder det, at de 
ikke have nogen egentlig Særformue, der udtrykkelig er 
tillagt dem, saaat de kun staa krediterede med deres respek- 
tive Tilgodehavender overfor Bankens Formue i sin 
Helhed*). Garantifondet giver iøvrigt ikke Anledning til 
videre Bemærkninger efter den udførlige Omtale, der er 
bleven det til Del i Forbindelse med Kapitalrabatterne. 
Med Hensyn til Reservefondet maa derimod bemærkes, at 
Reglerne om dettes Størrelse og Anvendelse efterhaanden 
ere blevne væsentlig forandrede. I den oprindelige Affat- 
telse af Hypothekbanklovens § 17 var det bestemt, at 
»der af den Gevinst, der kan opstaa ved Hypothekbankens 



*) Det er derfor ikke ganske korrekt, naar der i den ovenfor nævnte 
Statusoversigt i Revisionsberetningen er anført som en særlig Post: 
»Mot Garanti — och Reservfonderne placerade« forskjellige speci- 
ficerede Aktiver; thi nogen saadan Specifikation kjender Bankens 
Regnskab ikke. 

Virksomhed, skal dannes et Reservefond, og at ingen 
Fordeling af Gevinsten maa finde Sted, før Reservefondet 
er naaet op til et Beløb af 500,000 Rdl. Rmt.« Ved 
Afslutningen af Regnskabet for 1874 var Reservefondet 
naaet til henimod 600,000 Kr., men da Bankens Eiendom 
stod opført som Aktiv med hele sin bogførte Værdi, 
besluttedes det foreløbig at afskrive Overskuddet paa 
denne, saa at der indtil videre ikke blev Tale om nogen 
Fordeling til Foreningerne. Efter gjentagne Forhandlin- 
ger blev det dernæst, idet der henvistes til det store Om- 
fang, Bankens Forretninger havde antaget, i 1878 bestemt, 
at Fondets Maximum skulde sættes til 1,500,000 Kroner, 
hvori Værdien af Bankens faste Eiendom ikke skulde 
medregnes, og endelig blev det i 1885 vedtaget ikke at 
fastslaa noget bestemt Maximum for Fondet, men at lade 
det vedblive at voxe ved Tillæg af det aarlige Overskud, 
dog saaledes at Administrationsomkostningerne efter 
nærmere Bestemmelse forlods kunde afholdes af Over- 
skuddet, ligesom dette ogsaa skulde benyttes til at ned- 
sætte Renten af Laanene, saasnart det efter Fradrag af 
all Afskrivninger og Administrationsomkostninger udgjorde 
en Tiendedel Procent af det oprindelige Beløb af de hos 
Foreningerne udestaaende Amortisationslaan. Som oven- 
for nævnt er nu denne Bestemmelse delvis traadt i Kraft, 
idet Administrationsbidraget er bortfaldet fra i. Januar 
1888, og som Følge deraf har ogsaa Reservefondets 
Tilvæxt i Aarene 1888 og 89 kun udgjort ca. 40,000 og 
ca. 48,000 Kr., imod ca. 315,000 og 266,000 Kr. i 1886 og 87. 

I det Foregaaende have vi seet, hvad Hypothekbanken 
har udrettet i den Tid, den har bestaaet, og hvorledes den 

laan, hvis Kurver kun ligefrem gjengive de tidligere an- 
førte Tal. Som det vil sees paa Tavlen følges de to Cur- 
ver, hvad der ogsaa maa være det normale, godt ad lige 
til Begyndelsen af Firserne, da de ved Konverterings- 
operationerne fremkaldte extraordinairt store Salgaf Obliga- 
tioner faa Salgskurven til at gjøre et voldsomt Spring i 
Veiret samtidig med, at Udlaanskurven daler som Følge 
af den aftagende Efterspørgsel efter Laan fra Banken. 
Men de af Kurven fremstillede Salg er jo strængt taget 
ogsaa kun Ombytninger af Obligationer og ikke egentlige 
Salg i det Øiemed at skaffe Penge, saa det er ganske na- 
turligt, at Salgskurvens abnorme Fluktuationer slet ikke 
indvirke paa Udlaanskurven. løvrigt er der som sagt ingen 
Grund til at dvæle videre herved. 

Hvad derimod den effektive Rente angaaer, kan der 
maaske være Anledning til at gjøre et Par Bemærkninger. 
Det er for det Første værd at lægge Mærke til, at Ren- 
tens Svingninger i Virkeligheden ere ikke lidet større end 
det fremgaaer ved en umiddelbar Betragtning af Kurven, 
idet der er betydelige Variationer indenfor de enkelte Aar, 
baade for et og samme Laans Vedkommende med ganske 
faa Maaneders Mellemrum og endnu mere imellem de for- 
skjellige Laan. Exempelvis kan saaledes anføres, at som 
det sees af den store Tabel var der i 1866 en Forskjel 
paa Kurserne for det tyske 4V2 Procents Laan af 1862 af 
6 Procent, fra 81 til Sy Procent, svarende til en Forskjel 
i den effektive Rente af over ^4 Procent, — og medens den 
gjennemsnitlige Rente af dette Laan kun var 5 Yie Procent 
eller ^j^q Procent under Aarsgjennemsnittet, var den lige- 
saa meget over dette eller lige op til 6 Procent for de 
Obligationer af det svenske 5 Procents Laan af 1864, der 

samtidig realiseredes igjennem Hypothekforeningeme. Og 
lignende Afvigelser imellem de forskjellige Laan vil man 
finde adskillige andre Steder i Tabellen, der i det Hele 
taget giver et ret godt Billede af de enkelte Laans For- 
hold til hverandre, omend det ikke maa glemmes, at der 
foruden den effektive Rente kan være flere andre Faktorer 
at tage i Betragtning ved Bedømmelsen af et Laans For- 
delagtighed, saasom dets Opsigelighed eller Uopsigelighed, 
de særlige Omkostninger, der kunne være knyttede til 
dets Stiftelse eller dets Rentebetalinger o. s. fr.*) 

Dernæst falder det uvilkaarligt i Øinene, at Kurven 
for den effektive Rente bevæger sig uafhængigt af de to 
Kurver for Obligationssalg og Udlaan. Paa Forhaand 
maatte man jo antage, at den vilde bevæge sig i modsat 
Retning af disse Curver, saaledes at naar Renten steg, 
faldt Begjæret efter Laan og som Følge deraf atter Salget, 
men som vi tidligere har seet, har dette paa ingeu Maade 
været Tilfældet. Betragter man Kurverne, faaer man 
ganske vist det Indtryk, at der i en længere Periode af 
Hypothekbankens Virksomhed, omtrent fra 1863 til 1872, 
har været en saadan Forbindelse mellem Rente og Ud- 
laan, idet den stærke Stigning af Renten fra 1863 til 65 
og den derefter følgende successive Nedgang have været 
ledsagede af tilsvarende Bevægelser i modsat Retning af 
Obligationssalg og Udlaan, men det vil erindres, at Ned- 
gangen var alt andet end frivillig saavel fra Hypothek- 



*) For ikke at gjøre Beregningen af den effektive Rente altfor kompli- 
ceret har Forfatteren ikke indladt sig paa at medtage disse Momen- 
ter, men de vilde heller ikke have influeret væsentlig paa Resultatet ; 
kun ved det franske Laan, der i saa Henseende er specielt uheldig 
stillet (jvfr. p. Ii6), kunde de nok have faaet nogen Betydning. 

banken som fra Laantagernes Side og kun fremtvungen 
ved Banklovens strenge Forbud imod Laan med Kapital- 
rabat, — hvorlidet den skyldtes en virkelig Indskrænkning 
af Efterspørgslen efter Laan, illustreres ogsaa godt ved at 
Udlaanskurven har et Maximum af c. 17 Millioner Kroner 
i 1867, da Bestemmelsen om Kapitalrabatten blev 
suspenderet, samtidig med, at den effektive Rente endnu 
er oppe paa S^/jg Procent eller kun ^/ig Procent under 
dens absolute Maximum. Overfor den akute Pengenød i 
hine Tider spillede Renten, i hvert Fald indenfor en 
temmelig vid Grændse, faktisk aldeles ingen Rolle. 

Et Punkt endelig, der er af ikke ringe Interesse, er 
at see Salgskurvens Forhold til Rentekurven i det sidste 
Tiaar, hvor denne pludselig gaaer dybt under Gjennem- 
snittet, idet et Blik paa de to Kurver tydelig viser, at 
Hypothekbanken ikke nær fik den Fordel af det over- 
ordentlig billige Pengemarked, som den kunde have faaet. 
Den stærke Stigning af Salgscurven fra 1878 til 188 1 fal- 
der ganske vist sammen med et Fald i Renten af en halv 
Procent, men saa standser Salget for en stor Del netop 
som Faldet i Renten for Alvor tager Fart, og det vilde aaben- 
bart have gjort en meget betydelig Forskjel for Banken, 
hvis de store Operationer i hine Aar først vare blevne 
iværksatte nogle Aar senere, — hvis de 188 Millioner i 
Obligationer, der emitteredes i 1879, 80 og 81, i Stedet 
for at svare en Rente af i Gjennemsnit 4^^/16 Procent 
havde kunnet nøies med en Rente, som f. Ex. i 1886 og 
87, af 3^*/i6 Procent. Dette er klart nok nu bagefter, 
men det var, som allerede paa sit Sted (p. 115) anført, na- 
turligt nok, at man dengang søgte at benytte den tilsyne- 
ladende gunstige Leilighed til billige Laan strax, da den 

frembød sig, og ikke indlod sig paa at afvente en uvis 
Fremtid, — at Rentefoden skulde gaa saa langt ned, og 
især saa ihærdigt holdt sig paa et saa lavt Standpunkt i 
flere Aar, var jo ogsaa et økonomisk Phænomen, der slog 
i det Mindste en stor Del af Finantsverdenen med For- 
bauselse. 

Der kunde endnu, udover de her anførte mere specielle 
Bemærkninger om Hypothekbankens effektive Rente, være 
Tale om at søge oplyst, hvorledes denne Rente stiller sig 
i Sammenligning med hvad andre Hypothekinstituter i 
andre Lande have maattet betale for deres Laan i det 
samme Tidsrum. En saadan Sammenligning har natur- 
ligvis sin Interesse, forsaavidt man derigjennem faaer et 
godt Indblik i hvad Landbruget i de paagjældende Lande 
maa svare i Rente af sine bedste Prioriteter, men det 
vilde ganske vist være ulige mere oplysende, hvis man 
kunde føre Sammenligningen videre og af Rentens for- 
skjellige Høide i de forskjellige Lande turde drage Slut- 
ninger med Hensyn til selve Hypothekinstitutioneme, turde 
danne sig et Skjøn om deres respektive Fortrin og 
Mangler og paa denne Maade faa en Veiledning til at be- 
dømme, hvilke Hypothekanstalter og hvilket Landbrugs- 
kreditsystem der gjør bedst Fyldest. Men her maa man 
gaa tilværks med den største Varsomhed. Thi Tal og 
Kurver kunne vel give os Oplysning over, hvilken Rente 
dette eller hint Kreditinstitut i dette eller hint Land maa 
betale af sine Laan, men de sige os Intet om de mange 
forskjellige Momenter, som betinge Rentens Høide i det 
enkelte Land, og overfor hvilke Spørgsmaalet, om det 
paagjældende Institut er lidt bedre eller lidt slettere organi- 
seret og ledet, kun spiller en underordnet Rolle. Et 

Lands Rigdom paa egen Kapital, Befolkningens Tilbøie- 
lighed til at anbringe sine Sparemidler paa den ene eller 
den anden Maade, Landets Forbindelser med Udlandets 
Pengemarkeder, den Stilling, Landbruget indtager i dets 
økonomiske Liv, — Alt dette og mere til er Faktorer, 
der hver for sig tynge i Vægtskaalen og tilsammen har 
den afgjørende Indflydelse paa Rentefoden for Landbru- 
gets Prioritetsgjæld. 

Man maa derfor aabenbart som Regel være meget 
forsigtig med at drage Slutninger fra det ene Land til det 
andet. Men helt udelukket derfra er man dog ikke. Der 
kan vel findes Tilfælde, hvor to eller flere Landes økono- 
miske Forhold frembyde saa mange Lighedspunkter, have 
saa væsentlige Træk fælles, at det kan lade sig forsvare 
at tage sin Tilflugt til Rentefoden som Udgangspunkt for en 
Sammenligning af enkelte Sider af Hypothekinstitutionerne. 
Dette gjælder saaledes i ikke ringe Grad om Forholdet 
imellem de tre skandinaviske Lande og særlig imellem 
Sverrig og Norge, og det er da ogsaa med Muligheden 
af en Jævnførelse for Øie, at der paa den som Bilag givne 
graphiske Tavle (jvfr. ovenfor p. i6i Anmærkn.) ved Siden 
af Kurven for den svenske Hypothekbank er indlagt 
Kurver for den norske Hypothekbanks og de danske 
Kreditforeningers effektive Renter. Det vil let sees, at 
Tanken med disse Kurver er at vise, at naar f. Ex. den 
norske Hypothekbanks Rente med faa Undtagelser i hele 
Tiden fra 1861 til 1889 Aar for Aar stiller sig lavere end 
»AUmanna Hypothekbankens«, saaat det aarlige Gjennem- 
snit bliver c. ^/jg Procent lavere, er det sandsynligt, at 
Aarsagen hertil i det Mindste for en Del maa søges i 
Forhold, der staa i umiddelbar Forbindelse med Bankens 

Ordning eller Ledelse, saasom i dens Karakter af et rent 
Statsinstitut, — i den Form, den har valgt for Optagelsen 
af sine Laan, — i, at den kun har havt Brug for for- 
holdsvis mindre Summer, o. s. fr. Eller at det stundom 
kan være ikke blot sandsynligt, men ligefrem paaviseligt, 
som f. Ex. naar det sees, at Gjennemsnitsrenten for samt- 
lige Laan nu kun er 4V4 Procent, eller en fuld halv Pro- 
cent mindre end i den svenske Hypothekbank, at dette 
da skyldes den norske Banks heldige Benyttelse af Kon- 
junkturerne paa Pengemarkedet, idet dens Konverteringer 
ere gjennemførte paa et gunstigere Tidspunkt end den 
svenskes (jvfr. ovenfor). Men vi skulle iøvrigt ikke her 
komme ind paa en nærmere Diskussion af hvad der vilde 
kunne udledes af den graphiske Fremstilling, — tildels 
fordi vi jo igjennem det dog altid temmelig begrændsede 
Materiale, som den effektive Rente afgiver, ikke vilde 
kunne komme videre end til at fremsætte nogle Hypothe- 
ser, men hovedsagelig fordi vi senere hen ville faa Leilig- 
hed til at anstille en udførligere Sammenligning mellem 
de forskjellige Kreditsystemer i de skandinaviske Lande. 



Vi have hermed ført Fremstillingen af Hypothekban- 
kens Historie ned til Nutiden, og skulle nu kaste et Blik 
paa det andet Led i det svenske Landbrugskreditsystem : 
Hy pothekforeningerne . 

Som vi saa i første Afsnit medførte Hypothekbankens 
Oprettelse i visse Henseender en væsentlig Omdannelse 
af Hypothekforeningerne. Tilsyneladende vedbleve de vel at 

bestaa i uforandret Skikkelse under samme Navn og i 
Hovedsagen med samme Organisation, men med deres 
Selvstændighed var det forbi: de gamle uafhængige For- 
eninger afsluttede deres Virksomhed og fortsatte kun en 
stille Existents som »ældre Afdelinger«, indtil engang i 
Tiden deres Forretninger maatte blive endelig afviklede, 
og de »nye Afdelinger«, der traadte i deres Sted, og som 
i Virkeligheden alene bleve de fremtidige Hypothekfor- 
eninger, vare strengt taget kun Organer for Hypothek- 
banken. Mellemled imellem denne og Laantagerne. Til- 
trods for denne i Sammenligning med Fortiden beskedne 
Stilling er det indlysende, at Hypothekforeningernes Virk- 
somhed er af allerstørste Betydning. Hypothekbanken er 
udelukkende bygget paa det Grundlag, de afgive, og det 
er derfor en ligefrem Livsbetingelse for det hele Kredit- 
system, at Hypothekforeningerne paa en tilfredsstillende 
Maade løse deres Del af den fælles Opgave: de direkte 
Udlaan til Landmændene. 

Gjennemgaaende maa det nu vistnok siges, at Hypo- 
thekforeningerne have gjort god Fyldest. Men her kan 
man næppe naa stort længere end til et rent Skjøn. 
Det positive Materiale, der i Skikkelse af Revisionsberet- 
ninger, Regnskaber, en enkelt Bladartikel o. desl.*) fore- 



'") Det er ganske vist ikke sjældent at finde endog temmelig nær- 
gaaende Anker over Hypothekforeningernes Operationer, men disse 
referere sig saa godt som altid til Forhold, der i Virkeligheden kun 
vedkomme Hypothekbanken, saasom i tidligere Tider Vanskelig- 
heden ved at faa Penge, og i de senere Aar den høie Rentefod. 
Forf. maa dog bemærke, at han kun i ringe Maal har naaet at 
gjøre sig bekjendt med hvad der i Pressen er fremkommet om 
Hypothekforeningerne, thi dette maa hovedsagelig søges i de lokale 
filade, der ere alt andet end let tilgjængelige Det vilde iørrigt 

ligger til Bedømmelse af Hypotkekforeningernes Ledelse, 
er saa sparsomt med Hensyn til Oplysninger af mere 
indgaaende Karakteer, at man igjennem det ikke kommer 
videre end til at faa et almindeligt Indtryk af, at Fore- 
ningerne som Regel gaa saa grundigt og forsigtigt til værks 
at de, hvad Soliditet angaaer, byde saavel deres Kredi- 
torer — og blandt dem selvfølgelig fremfor Alt Hypothek- 
banken — som deres solidariske Interessenter al ønskelig 
Garanti. Men et andet Spørgsmaal af største Vigtighed 
faaer man derved ikke besvaret. Det er, hvorvidt Hypo- 
thekforeningeme ogsaa gjøre Landbruget al den Nytte, de 
ere istand til, med andre Ord, om de styres i den rette 
Aand, og om de, saavidt deres Af hængighed afHypothek- 
banken tillader det, altid gjøre deres Bedste for at befordre 
deres Interessenters Tarv. Ved Bedømmelsen heraf kom- 
mer det saameget an paa den individuelle Opfattelse, at 
der vanskelig kan udtales en afgj ørende Dom, men for 
os stiller det sig, uden at vi derfor just kunne dokumen- 
tere det med bestemte Beviser, som temmelig sikkert, at 
de svenske Hypothekforeninger i saa Henseende indtage 
en høj Rang blandt Europas Landbrugskreditinstituter og 
paa en værdig Maade følge i deres uovertræffelige 
Forbilleders, de preussiske Landskabers*), Fodspor. En 



næppe heller lønne Møien at anstille videre Undersøgelser, thi efter 
samtlige Fagmænds Udtalelser turde det være et Minimum af det 
Lidet, der maatte findes, der vilde frembyde nogensomhelst 
Interesse. 
*) Man tør vist, uden at træde andre Landes Kreditinstituter for nær, 
dristig paastaa, at de preussiske Landskaber endnu bestandig staa 
som Mønstre paa, hvorledes saadanne Anstalter skulde indrettes og 
ledes. Forfatteren skal i denne Forbindelse ikke komme nærmere 

Kjendsgjerning er det da ogsaa, at Hypothekforetiingeme 
stadig have vundet større og større Tilslutning og have 
udviklet sig mere og mere, og naar der i de sidste Aar 
er indtraadt en Stagnation heri, er dette kun begrundet i 
de tidligere under Hypothekbanken nævnte Forhold, over 
hvilke Foreningerne ikke have været Herrer, og ingen- 
lunde i, at Landbruget af andre Motiver har trukket sig 
bort fra dem. 

At Hypothekforeningernes Historie i den Tid, de 
have været forbundne med Hypothekbanken, tager sig lidt 
mager ud i Sammenligning med dennes, kan ikke undre. 
Men saa meget desto bedre. Det gjælder i Virkeligheden 
for dem, at »heureux ceux qui n'ont pas d'histoire.« Vi kunne 
da ogsaa her indskrænke os til i korte Træk at omtale 
de Forandringer, deres Organisation er undergaaet i det 
forløbne Tidsrum, samt til at give en Oversigt over deres 
nuværende Stilling. 

Som ovenfor nævnt blev ved Hypothekbankens Dan- 
nelse i det væsentlige den bestaaende Ordning af Hypo- 
thekforeningerne bibeholdt. Grundtrækkene i denne have 



ind paa de her hen hørende Spørgsmaal, men exempelvis kan det 
maaskee anføres, at den Maade, hvorpaa Landskaberne have benyttet 
de gunstige Konjunkturer paa Pengemarkedet til at fremme deres 
Medlemmers Interesser, er et slaaende Bevis paa den eminente 
Dygtighed og Energi, hvormed disse Instituter styres. Trods de 
betydelige Vanskeligheder, der for flere Landskabers Vedkommende 
stillede sig i Veien for Konverteringen af deres Obligationer — i 
Reglen tra 4 til 3V2 pCt. — er det efterhaanden lykkedes at faa 
Rentenedsættelsen fuldstændig gjennemfert, og ikke at tale om den 
rene Besparelse af \l^ pCt. paa det hele uhyre Beløb af ca. 1700 
Mill. Mark, har Landbruget derved vandet den store Fordel, at 
Konverteringen har virket afgjørende til at bringe den almindelige 
Rentefod for Prioriteter i Landeiendomme til at dale. 

vi gjengivet ved Omtalen af den skaanske Forening (jvf. p. 20 
og flg.), og de ere endnu bestandig de samme, om end 
den samtidig med Hypothekbankloven efter Komiteens 
Indstilling udstedte Forordning om Hypothekforeningerne 
paa adskillige Punkter nødvendiggjorte en Forandring af 
de gjældende Statuter. Ved den nævnte Forordning, der 
gav de af Finantskomiteen foreslaaede Ændringer (p. 
49 og flg.) Lovskraft, opnaaedes det, at Foreningernes 
Statuter fik et langt mere ensartet Præg, og de Forskjellig- 
heder, der derefter fandtes og endnu findes, indskrænke 
sig — afseet fra hvad der kan angaa selve Forretnings- 
førelsen, der naturlig har været influeret af mange særlige 
Forhold — hovedsagelig til det rigtignok overmaade vig- 
tige Spørgsmaal om Reglerne for Panternes Værdiansæt- 
telse, forsaavidt denne skeer ved særlig Vurdering. Det 
er Umagen værd at see lidt nøiere paa dette Punkt, der 
jo er af største Betydning for enhver Hypothekforening. 

Saalænge Foreningerne stode ganske uafhængigt over- 
for hverandre, kunde det blive deres egen Sag, hvorledes 
de indrettede sig med deres Taxationer, men efterat de 
igjennem Hypothekbanken vare blevne knyttede solidarisk 
sammen, var det aabenbart i Alles Interesse, at man 
overalt fulgte en fuldt ud betryggende Fremgangsmaade. 
I Erkjendelsen heraf var ogsaa Afgjørelsen af alle herhen- 
hørende Spørgsmaal ved Loven om Hypothekbanken 
udtrykkelig henlagt til dennes Generalforsamling, medens 
ellers Foreningernes Forretningsførelse hørte til deres 
indre Anliggender, over hvilke Hypothekbanken ikke 
havde anden Myndighed end hvad der fulgte af, at den 
skulde vaage over, at de altid vare i Stand til at opfylde 
deres Forpligtelser overfor den. 

Især i Hypothekbankens første Tid fulgte nu For- 
eningerne meget forskjellige Principer ved Vurdering af 
Panterne. I et Land som Sverrig med saa stor Udstræk- 
og saa vexlende Naturforhold kan der selvfølgelig ikke 
anlægges samme Maalestok overalt, og hver Landsdel maa 
til en vis Grad bedømmes for sig; men Foreningerne gik 
heri langt videre end nødvendigt, og skjøndt Vurderin- 
gerne ganske vist ikke vare afgj ørende for Størrelsen af 
Laanene, eftersom det altid var overladt til Direktionerne 
at træffe det endelige Skjøn om Værdien af de tilbudte 
Panter, spillede de dog en meget stor Rolle, da Direk- 
tionerne umuligt kunde have tilstrækkeligt Lokalkjendskab 
til deres vidtstrakte Distrikter og saaledes i det væsentlige 
maatte lade sig lede af de i Taxationerne givne Oplys- 
ninger. Da nu tilmed Vurderingerne ofte foretoges paa en 
Maade, der vakte adskillig Misnøie og efter den almindelige 
Mening ingenlunde var heldig, var det en nærliggende 
Opgave for Hypothekbanken at søge dette Forhold ordnet 
og saasnart som muligt at tilveiebringe mere samstemmende 
og bindende Regulativer. 

Forordningen om Hypothekforeningeme gav ingen 
bestemt Vejledning, hvorefter man kunde rette sig, thi den 
paagjældende Paragraph, § 3, udtalte vel, at »den Værdi 
for hvilken en Eiendom kunde optages i en Hypothek- 
forening, kunde bestemmes enten efter Bevillingstaxering 
eller efter særlig Vurdering«, men indeholdt iøvrigt ingen 
Regler for, hvorledes Vurderingen skulde skee. Hypothek- 
banken havde derfor frie Hænder til sammen med 
Hypothekforeningeme at træffe de nærmere Bestemmelser, 
og efterat Bankens Bestyrelse havde taget Spørgsmaalet 
under Overvejelse, udtalte den i sin Beretning for 

1863, at ved de Undersøgelse af Rapporterne over 
de af Foreningerne givne Amortisationslaan, som det 
paahvilede Bankbestyrelsen at anstille, havde det vist sig, 
at Anvendelsen af den i flere Foreninger benyttede Vur- 
deringsmaade, ved hvilken man igjennem en temmelig 
indviklet og af Taxationsmæhdenes personlige Opfattelse 
afhængig Beregning over Udbyttet af Agerjord og Kreatur- 
hold med Fradrag af Udsæd, Driftsomkostninger o. s. v. 
søgte at bestemme Jordens Værdi, stadig gav Anledning 
til grundede Klager, medens saadanne Klager sjælden 
med Føie kunde rettes imod de Vurderinger, der foretoges 
paa Grundlag af en fast vedtagen ArealtariP). »Det laa i 
Jordens Natur, at den Sikkerhed, den frembød som Pant, 
maatte søges i dens egentlige, af de vexlende Salgspriser 
uafhængige Værdi, og at derfor den Ret og Pligt, som 
en Hypothekforening ifølge Lovens § 3 havde til, uden 
at være hindret af en opgiven Værdi efter Bevillingstaxering 
eller Vurdering, at nedsætte en Eiendoms Laaneret, der 
kun burde have sit Grundlag i den virkelige Pante værdi. 



•) Det er ret mærkeligt at see Hypothekbankens Bestyrelse, med Til- 
slutning saavel »f samtlige Revisorer som af Hypothekforeningernes 
Delegerede, endnu saa sent som i 1864 udtale denne Dom over 
Principet om Taxationsmændenes uafhængige Skjøn, der ellers 
stadig vinder større og større Indgang hos Landkreditinstituterne. 
Som bekjendt gaar Ten.dentsen her i Landet ubetinget i den Ret- 
^*"g» og endnu mere er det Tilfældet i Preussen, hvor man om 
ikke formelt saa reelt gaaer endnu et godt Stykke videre end hos 
os og faktisk lægger hele Vægten paa Taxationsmændenes Skjøn. 
Men Forholdene maa jo dengang have været anderledes i Sverig — 
vistnok hovedsagelig begrundet i Vanskeligheden ved at finde pas- 
sende Taxatipnsmænd — siden man fra alle Sider ønskede Taxa- 
tionerne baserede paa bestemte Regler, og Bankbestyrelsens Forslag 
om en dertil sigtende Forandring af Regulativet vandt almindeligt Bifald. 

— at denne Ret og Pligt maatte udøves ved Hjælp af . 
en Undersøgelse af Jordens Værdi efter Regler, der vare 
anvendelige for Direktionen uden specielt Lokalkjendskab 
til den paagjældende Ejendom«. Disse Betragtninger 
havde allerede ledet Foreningerne til i de fleste Tilfælde 
at lægge Arealet til Grund for Værdiansættelsen, og 
Hvpothekbankens Bestyrelse foreslog nu at gjøre dette 
til almindelig Regel for alle Foreninger, dog saaledes, at 
Skalaen for Areéiltarifen skulde indrettes efter Jordens for- 
skjellige Natur, Produktivitet og øvrige Eiendommelig- 
heder indenfor hver enkelt Forenings Omraade. Og i 
Forbindelse dermed foresloges det, at den af Vurderings- 
mændene antagne, »sandsynlige Salgspris«, der i en 
enkelt Forenings Taxationer indgik som et væsentligt 
Moment til Bestemmelsen af Jordens Værdi, ganske skulde 
udgaa af Regulativerne. 

Bankbestyrelsens Forslag vedtoges af Generalfor- 
samlingen, og efterat de Foreninger, der hidtil havde fulgt 
andre Principer, havde forandret deres Regulativer i Over- 
ensstemmelse dermed, blev for Fremtiden Eiendommenes 
Areal og de dertil knyttede faste Tarifer Grundlaget for 
samtlige Hypothekforeningers Vurderinger. Et Exempel 
paa de nugjældende Regulativer findes i den skaanske 
Forenings Statuter og Vedtægter, der ere givne i Bilag II B. 
i den Form, de have faaet efter den nye Lov af 1890. 
Den modstaaende Tabel viser Ta;riferne for de enkelte 
Foreninger : 

Som det fremgaar af Tabellen er der med Hensyn 
til Inddelingen af Jorden ikke anden Forskjel end at der 
i nogle Foreninger kun findes 3 Klasser, medens der i 
andre er tilføiet en 4de Klasse for Hustomter, Haver og 

Humlegaarde. Derimod frembyde Tariferne paa andre 
Punkter ikke saa ganske faa Afvigelser. I Østgøtas, 
Smaalands og Gefle-Dala's Foreninger maa saaledes » Afros- 
ningsj orden« o: Udmarken ikke sættes høiere end til '/» 
af hele Eiendommens Vurderiugssum og i Norrlands 
Forening ikke høiere end til Ve deraf, medens de øvrige 
Foreninger ingen Bestemmelser have herom. Ifølge samt- 
lige Tarifer maa voxende Skov ikke medtages i Værdi- 
beregningen. For drainet Jord tilstaa alle Foreninger, 
med Undtagelse af Elfsborg og Ørebro, en Forhøielse af 
lo pCt., og yderligere Forhøielser gives i forskjelligt Om- 
fang for Jord beliggende indenfor visse Afstande fra 
Stæder, Jernbanestationer, Havne o. desL; Maximum heraf 
findes i Elfsborgs Forening, der bevilger et Tillæg af indtil 50 
pCt. for Jord beliggende indenfor en svensk Mils Afstand 
fra Gøteborg. Den høieste Værdi, til hvilken en 
svensk Landeiendom ifølge de gjældende Tarifer 
overhovedet kan ansættes ved Hypothekfore- 
ningernes Vurderinger, haves derefter, naar bort- 
sees fra den umiddelbart ved de store Byer, f. Ex. Gøte- 
borg, beliggende Jord, i den skaanske Forening, 
•hvor den for første Klasses drainet Agerjord 
med gunstige Afsætningsforhold kan naa til 
1005 Kr. pr. Heklar eller omtrent 554 Kr. pr. dansk 
Td. Land. 

I de fleste Foreninger findes der ved Siden af Be- 
stemmelserne over Forhøjelserne ogsaa Regler for det 
Afdrag, der skal gjøres for de paa Jorden hvilende Skatter 
og Afgifter, kapitaliserede efter 5 eller 6 pCt. Med 
Hensyn til dette sidste Punkt er der i den allersidste Tid 
skeet en Egalisering, idet det er bleven fastslaaet som 

almindelig Regel for alle Foreninger, at der fra Vurde- 
ringssummen skal trækkes et Beløb svarende til en 
5 pCt.s Kapitalisering af de paa Jorden hvilende »Grund- 
skatter, almån bevillning, rustning og rotering samt afgifter 
til Præsteskabet«. Samtidig med denne nyeste Forandring 
har det været paa Tale at søge større Ensartethed tilveje- 
bragt med Hensyn til andre Spørgsmaal, saasom selve 
Værdibestemmelsen for Jorden, den meget varierende For- 
høj elsesprocent for Jord i Nærheden af Stæder og andre 
gode Afsætningspladser, den forskjellige Ansættelse af 
»Afrøsningsjord« m. m.; men Tanken derom er i det 
mindste foreløbig igjen opgiven, da den bestaaende Ord- 
ning ikke synes at forvolde Ulemper, og den Omarbeid- 
ning af Tarifeme, der vilde udfordres til at gjennemføre 
en Forandring, mulig vilde skabe Vanskeligheder ved at 
skuUe bringes i Overensstemmelse med den hidtil gj æl- 
dende Praxis. 

Ved Siden af de særlige Vurderinger benyttes som 
vi have seet ogsaa de officielle Bevillingstaxeringer som 
Grundlag for Hypothekforeningernes Udlaan. Et Punkt, 
der her skulde synes af stor Interesse, er at komme til 
Klarhed over det Forhold, i hvilket disse to forskjellige 
Værdiansættelser som Regel staa til hinanden, og hvorledes 
de benyttes ved Bevillinger af Laan. Forf. skjønner dog 
ikke rettere, end at dette Punkt ikke har saa stor Betyd- 
ning, som man paa Forhaand skulde tro. Allerede den 
Omstændighed, at der aldrig i Foreningernes Aarsberetninger 
gjøres nogen Adskillelse imellem Udlaanene, eftersom de 
ere givne i Henhold til Bevillingstaxering eller særlig 
Vurdering — i det Høieste nævnes blot det Beløb, der 
er givet af hver Slags — tyder paa, at der næppe er 

12* 

stor Forskjel paa det gjennemsnitlige Resultat af de to 
Værdiansættelser, om der end kan være det i de enkelte 
Tilfælde, og dette bekræftes ogsaa ved hvad der iøvrigt 
oplyses derom. I hvert Fald er det sikkert nok umuligt 
at komme nærmere tilbunds i deres indbyrdes Forhold, 
saa at man maa nøies med at tage dem under Et; det 
Berettigede heri vil ogsaa til dels fremgaa af hvad der er 
anført i nedenstaaende Anmærkning*), hvor det særlig frem- 



*) Da det i Forbindelse dels med ovenstaaende Text, dels med Opstil- 
lingen af den nedenfor givne tabellariske Oversigt over Hypothek- 
foreningernes Virksomhed, var Forf. magtpaaliggende at faa dette 
Spørgsmaal belyst, henvendte han sig desangaaende til en af de 
første Autoriteter paa dette Omraade, den mangeaarige Ombudsmand 
ved den skaanske H3rpothekforening, Hr. Osterman, og modtog 
fra denne med den største Imødekommenhed et længere Svar, af 
hvilket det følgende Uddrag formentlig vil læses med Interesse. 

»Med Hensyn til Bevillingstaxeringens relative Størrelse indenfor 
de enkelte Hypothekforeningers Distrikter, dens Forhold til den 
Værdi, der er tillagt Jorden ved særlig Vfrdering, samt til den 
totale Værdi af de i Foreningerne værende Eiendomme, turde det 
blive vanskeligt eller maaskee umuligt at naa til nøiagtige Tal. 

Som bekjendt gives der i vore Foreninger Laan indtil Halv- 
delen af Jordens Værdi enten efter Bevillingstaxering, eller efter sær- 
lig Vurdering i Henhold til de gj ældende Regler. Men herved er 
der at bemærke : 

I. At ved Laan efter Bevillingstaxering, om hvilken Oplysning 
faaes gjennem de officielle Meddelelser, gaaes der i nogle« Fore- 
ninger ud fra det sidste Aars Taxeringsværdi, men i andre fra Gjen- 
nemsnittet af Taxeringsværdien for de sidste 5 Aar, — en Forskjel 
der nærmest turde bero paa det Kjendskab, man i de forskjellige 
Distrikter har om den større eller mindre Tilforladelighed af de 
ansatte Værdier. Sagen er nemlig, at endskjøndt Loven som alminde- 
ligt Princip bestemmer, at Jord skal taxeres til den virkelige 
Værdi, som Taxationscommissionen skal søge at udfinde ved at 
tage Hensyn til den sidste Kjøbesum, Priserne for lignende Eien- 
domme i Egnen, de Forpagtningsafgifter, der svares af Jorden, de 
optagne Hypotheksvurderinger, samt andre Forhold, af hvilke man 
kan danne sig en Anskuelse om den virkelige Værdi, saa findes der 

hæves, at ved Afgj øreisen af Laanene tillægges der ingen 
af Værdiansættelserne absolut Gyldighed, men Direktionen 
danner sig sit Skjøn paa Grundlag af samtlige fore- 
liggende Oplysninger. 



i visse Distrikter og til visse Tider, for at bevirke en l^'ormindskelse 
af Beskatningen, en Tendents til at nedsætte Taxeringsværdien saa 
vel i det enkelte Tilfælde, som ved i Almindelighed at antage tem- 
melig vilkaarlige Værdier, f. Ex. 3 å 400 Kr. pr. Tande Land, som 
det normale i Distriktet; medens i andre Egne og til andre Tider 
dels Reglementet overholdes strængere, dels Eiendomsbesidderne selv 
ønske at faa Taxationen sat i Veiret for at faa større Laan, bedre 
Kredit, eventuelt bedre Salgsbetingelser o. s. fr. Som Følge heraf 
maa Hypothek foreningernes Direktioner altid udøve en vis Kritik over 
Taxeringsværdierne paa Grundlag af Landmaalerforretninger, person- 
ligt Kjendskab til Jordens Beskaffenhed m. m., da det for dem 
mindre kommer an paa det formelle Indhold af de ansatt^ Værdier 
end paa en under alle Eventualiteter betryggende Sikkerhed for 
Laanene. 

2. At Bevillingstaxeringeme, forsaavidt der skal gives Laan 
efter dem, have |n meget forskjellig Betydning, eftersom der er Tale 
om Eiendomme 1! forskjellige Egne og af forskjellig Beskaffenhed. 
I en Egn, som f./Ex. den skaanske Slette, hvor Eiendommene hoved- 
sagelig bestaa af dyrkelig Jord, Ager og Eng, som vel ved Vanrøgt 
kan forringes, men ikke ligefrem ødelægges og stadig maa bevare 
en vis produktiv Kapitalværdi, kan man saaledes, hvor det gjælder 
om et Laan paa lang Tid, f. Ex 40 Aar, langt bedre betro sig 
til Taxeringsværdien, end i de Egne, hvor Eiendommene bestaa 
af al Slags Jord imellem hinanden eller af Herligheder, saasom Skove, 
Tørvemoser, Kalkbrud, Fiskerier, Møller o. desl. , der kunne have 
meget stor Værdi og give rigt Udbytte paa den Tid, Taxeringen 
foregaaer, men ved Afdrivning og paa anden Maade kunne 
forringes i Værdi eller aldeles tilintetgjøres , saa at Taxerings- 
værdien, om den end var berettiget da den blev ansat, maaske 
efter faa Aars Forløb slet ikke giver den statutmæssige Sikkerhed 
for Laanet. 

3. At naar saaledes Taxeringsværdierne paa de forskjellige 
Steder, og især i de forskjellige Distrikter af det store Sverrig, 
ingenlunde ere saa homogene, at de uden videre kunne adderes 
sammen som Basis for Landets Prioritetsgjæld, ere de endnu mindre 

Bortseet fra SpørgsmBaalet over Vurderingerne om 
som ovenfor bemærket, Hypothekforeningernes Statuter 
ikke undergaaet Forandringer af Betydenhed i den Tid, 
de have været knyttede til Hypothekbanken. Først Aaret 



kompatible med de ved de særlige Hypotheksvurderinger fremkomne 
Værdier*). 

.... Ved disse Værdier er der nemlig at bemærke, at medens 
Bevillingstaxeringsværdien skal omfatte hele Eiendommen med alle 
dens Herligheder, og saavidt muligt svare til den virkelige Værdi, 
maa der ved Hypothekforeningernes særlige Vurderinger ikke tages 
Hensyn til andet end til den bærende Jord med dens sandsynlige 
Afkastning, (saaledesved en Skov kun forsaavidt den har Værdi som 
Græsning, o. s. fr.), og Værdien maa ikke overstige visse for hver 
Klasse af Jord bestemte Maxima .... Heraf burde nu konsekvent 
følge, at som Regel en Eiendoms Bevillingstaxering skulde blive høiere 
end den særlige Hypothekforeningsvurdering, men i Realiteten er 
Forholdet oftest netop det omvendte, stundom endog i den Grad, at 
det hænder, at en Eiendoms Bevillingstaxering kun udgjør de to 
Trediedele eller Halvdelen af den særlige Vurdering. Det er derfor 
ikke sjeldent, at der begjæres optaget en Vurdering for at opnaa et 
større Laan end der vilde kunne faaes paa Grundlag af Bevillings- 
taxeringen, men paa den anden Side hænder det ganske vist ogsaa, at 
Direktionen selv finder denne tvivlsom og derfor forlanger en særlig 
Vurdering til bedre Kontrol. Heller ikke Vurderingen lægges 
dog, i det mindste hos os, ubetinget til Grund for Laanene, 
men den sammenholdes dels med Taxeringsværdien, saa at man 
tager Middeltallene af dem begge, dels med Kjøbesummen, hvorhos 
man i hvert enkelt Tilfælde undersøger,, hvo rm eget der af det bevil- 
gede Laan vil komme til at skyldes pr. Tønde Land, saavel af 
Ager og Eng for sig som af det samlede Areal, samt sørger' for, at 
Gj ælden, selv om Værdierne kunne give Anledning dertil, ikke 
kommer til at overskride det vedtagne Maximum. Som »Hypotheks- 
værdi« sættes derpaa endelig af Direktionen kun det dobbelte Beløb 
af det Laan, der antages med Sikkerhed at kunne bevilges.« 



*) Meddeleren bemærker her udtrykkelig at han savner nøiere 
Kjendskab til Forholdene i de andre Provindser, saa at det Efter- 
følgende nærmest kun har Gyldighed for hans egen Hypothekfore- 
nings Vedkommende; men det tør, efter hvad Forf. har bragt i Er- 
faring, med Sikkerhed antages, at det Samme er Tilfældet overalt. 

1890 har ved de nye Love, det har bragt om Hypothek- 
instituterne, hidført en mere indgribende Reform, men 
denne vil blive omhandlet i det følgende Afsnit. 

Hvad nu Resultatet af Foreningernes Virksomhed an- 
gaaer, da har dette, forsaavidt der kun hensees til Frihed 
for Tab, gjennemgaaende været særdeles heldigt. For de 
gamle Afdelingers Vedkommende har dette især været 
Tilfældet, hvad der noksom fremgaar af de betydelige 
Andele i Reservefonden, der vil komme til Fordeling 
blandt Interessenterne, naar disse Afdelinger i en nær Frem- 
tid afslutte deres Virksomhed. I Smaalands Forening vil 
der saaledes kunne fordeles ca. 12 pCt. af de oprindelige 
Laans hele Beløb. De ældre Afdelinger have kun rent 
undtagelsesvis lidt Tab, og er det hændet, har det i hvert 
Fald været ganske forsvindende*). Nu er deres Afvikling 
i enkelte Foreninger allerede begyndt, og de ville snart 
helt forsvinde; under Indflydelsen af Lovene af 1890 
rimeligvis endnu tidligere, end de ellers vilde have gjort. 

De yngre Afdelinger, der saa at sige repræsentere 
det levende Element i Hypothekforeningerne, have selv- 
følgelig under de sidste Aars uheldige Konjunkturer havt 
ikke saa ganske faa Vanskeligheder at kjæmpe med, men 
deres egentlige Soliditet er ikke bleven berørt deraf De 
Tab, de lide ved Overtagelse af Eiendomme, ere som 
Regel kun ubetydelige, og der foreligger endnu intet 
Exempel paa. at de af den Grund have maattet afslutte 
deres Regnskab med Underskud. Men dermed er dog 



*) Det extraordinære Tilskud, der i sin Tid (jfr. p. 154) blev nødven- 
digt i Vermlands Forening paa Grund af Feilregningen med Hen- 
syn til Afskrivningen paa Kapitalrabatten, har ogsaa vist sig over- 
flødigt, og Beløbet vil nu blive tilbagebetalt Yderne. 

ikke sagt, at deres Situation er absolut sorgfri. Det er 
selve Lovgivningen, der kommer dem paatværs, idet der 
i denne findes den besynderlige Bestemmelse, at ved 
exekutivt Salg af en fast Eiendom, ere alle Prioriteter eo 
ipso forfaldne til Udbetaling, uden Hensyn til om Kreditor 
ønsker det eller ei. Stille Pengeforholdene sig nu saaledes, 
som det f. Ex. har været Tilfældet i de senere Aar, at Hypo- 
thekforeningernes Laan med deres faste aarlige Ydelse blive 
dyrere end Laan andetsteds fra, saa at Interessenterne see 
deres Fordel ved at udtræde af Foreningerne, kan denne 
Bestemmelse volde adskilligt Bryderi, thi dels vil enhver 
Kjøber af en Eiendom paa en exekutiv Auktion selvfølgelig 
benytte Leiligheden til at udtræde, og dels vil Bestemmelsen 
kunne bruges til at opnaa det Samme ved en ren pro 
formå Transaktion, eftersom der ikke behøves Andet til 
at fremtvinge en Indfrielse af Laanet end at Debitor faaer 
en eller Anden til at laane sig en mindre Sum paa en 
senere Prioritet, undlader at betale Renten af denne^ 
lader Gaarden gaa til Auktion, kjøber den igjen og ud- 
betaler Laanet til Hypothekforeningen ved et andet nyt 
Laan til en lavere Rente. Helt uden Risiko og Ubehagelighed 
er denne sidste Trafik nu rigtignok ikke, men den kan 
bruges, og den er ogsaa bleven brugt, støttet paa den ene 
Side af Trangen hos Kapitalisterne til at faa deres Penge 
anbragte, og paa den anden Side af Sagførere og Andre,, 
der her have fundet et rørt Vand at fiske i. Naar hensees 
til den betydelige Fordel, der er forbunden med en 
Omsætning af Laanene, kan man næsten undres over, at 
disse pro formå Transaktioner ikke ere blevne ganske al- 
mindelige ; at det ikke er skeet, skyldes ogsaa kun den Om- 
stændighed, at den offentlige Mening, saasnart den blev 

klar over Forholdet, strax stemplede en saadan Fremgangs- 
maade som unfair, samt ved Siden deraf, at alle Penge- 
instituter og offentlige Kasser energisk modarbeidede den 
og bestemt nægtede at yde nye Laan til Hjælp ved de 
Afløsninger af Hypothekforeningslaan, der derved kunde 
komme i Stand. At Bestemmelsen, ogsaa uden at blive 
ligefrem misbrugt, kan være meget generende, er dog 
klart nok, og man har et ganske talende Exempel derpaa 
i den Smaalandske Forenings Revisionsberetning for 1889, 
i hvilken der klages over de følelige Ulemper, som de 
fremtvungne Indbetalinger af Laanene medfører. Beretningen 
siger herom: 

»Tabet ved Overtagelsen af Eiendomme har ikke været 
af Betydning, men et meget større Tab har Foreningen 
lidt ved, at Restgjælden af Laan i Eiendomme, der ere 
solgte ved exekutiv Auktion, er bleven kontant indbetalt 
af Kjøberen. Denne Fremgangsmaade har til Følge, at 
Foreningen maa modtage store Summer, af hvilke den er 
forpligtet til i et vist Antal Aar at svare Hypothekbanken 
en Rente af 5 pCt., men som den selv i Almindelighed 
ikke kan anbringe til mere end 4 pCt. og ofte til endnu 
mindre, hvorfor Foreningen har et betydeligt Rentetab 
paa disse Beløb. Da den gjældende Lov tillader en saadan 
Indbetaling af hele Kjøbesummen ved exekutive Auktioner 
kan Foreningen, ifald mange Eiendomsbesiddere nødes 
til at gjøre Konkurs, eller mindre samvittighedsfulde Eiere 
lade deres Eiendomme sælge exekutivt uden Konkurs^ 
blive overlæsset med saamange Penge, af hvilke den maa 
svare højere Rente end den selv kan faa, at Foreningens 
hidtidige gode Stilling forværres, og Begyndelsen dertil er, 
som det vil sees af Regnskaberne, allerede gjort, idet 

Reservefondet, der i alle tidligere Aar er blevet forøget, 
i 1888 endog med ca. 118,000 Kroner, sidste Aar er gaaet 
ned med ca. 14462 Kroner. Forat beskytte saavel denne 
som de andre Hypothekforeninger mod Tab, der nødvendigvis 
ville komme til at ramme alle Interessenter i Foreningerne, 
synes det det derfor at være paa høi Tid, at den paagj ældende 
Lovbestemmelse forandres derhen, at det tillades Forenin- 
gerne, nåar en Kjøber ved exekutiv Auktion vil indbetale 
hele Gjælden, at holde sig til Pantet, saalangt den prioriterede 
Sikkerhed gaaer, for sit Rentetab beregnet efter den 
almindelige Rentefod ved Betalingstiden og efterdet Antall 
Aar, der er tilbage af Laanets Amortisationstid .... 
Foreløbig har Foreningens Direktion ved et Tillæg ti 
Formularen for Reverserne for de 5 pCt.s Amortisations- 
laan søgt at værne Foreningen mod Tab af denne Art, og 
denne Foranstaltning turde være den eneste, der kan 
træffes fra Foreningens Side, saalænge der ikke skeer en 
Forandring i Lovgivningen.« 

Det vil sees, at denne Klage, der iøvrigt ogsaa kom- 
mer til Orde hos andre Foreninger, om end i mindre 
stærke Udtryk, er af ret alvorlig Natur, og for Fore- 
ningernes Skyld maa det haabes, at der vil skee Et af To: 
enten at Rentefoden atter stiger, saa at de kunne faa de 
indkomne Penge bedre anbragte, eller ogsaa at Antallet 
af exekutive Auktioner maa aftage. Til nogen Forandring 
af Lovgivningen paa dette Punkt er der, efter hvad der 
forlyder, næppe nogen Udsigt; der syntes for en Tid 
siden at være nogen Stemning derfor, men Sagen lader 
til atter at være helt døet hen. Hidtil har dog heller 
ikke denne Kilde til Tab øvet nogen synderlig Virkning, 
og selv om den i de nærmeste Aar skulde komme til at 

gjøre det i større Udstrækning, er det klart, at der vel 
derved kan opstaa Tab for alle de solide Interessenter i 
Foreningerne — om ikke paa anden Maade saa derved, 
at deres eventuelle Udbytte af Reservefondet formindskes 
— men at der kun ved en almindelig Katastrophe, hvortil 
der heldigvis, efter Alt hvad der foreligger, ikke er mindste 
Udsigt, kan blive Tale om Tab, der kunde afficere selve 
Foreningernes Soliditet. Værre vilde det være, hvis Ind- 
betaling gjennem fingerede exekutive Auktioner blev 
almindelig, men derfor er der, som ovenfor nævnt næppe 
nogensomhelst Fare. 

r 

Inden vi slutte vor Omtale af Hypothekforeningerne, 
er der endnu et Spørgsmaal, som vi ganske kort skulle 
berøre. Det er: Hvorledes har Forholdet været imellem 
Hypothekforeningerne og Banken? Rent formelt seet skulde 
der egentlig slet ikke kunne være Tale om dette Spørgs- 
maal, thi Hypothekbanken er jo ved den Maade, hvorpaa 
Bestyrelsen og Revisionen er sammensat, og ved den 
direkte Medvirkning, der er tillagt Foreningernes Dele- 
gerede ved alle vigtigere Sager, umiddelbart afhængig af 
Foreningerne, strængt taget kun deres Agent med det 
ganske specielle Hverv at skaffe dem de Penge de be- 
høver; men i Realiteten stiller Sagen sig utvivlsomt en 
hel Del anderledes, saaat det snarest er Banken, der staar 
som den ledende overfor Foreningerne og ikke omvendt. 
Hvorfor det er Scia, skulle vi ikke komme nærmere ind 
paa — rent personlige Forhold have herved utvivlsomt 
spillet en stor Rolle — men det er ganske sikkert ogsaa 
den rigtigste og naturligste Ordning, da Banken kun ved 
at besidde tilstrækkelig Autoritet overfor sine Mandanter 

kan operere med den fornødne Fasthed og Bestemthed. 
At Bankens Hegemoni ikke altid er faldet i Hypothek- 
foreningemes Smag, er en anden Sag, men offentlig har 
Oppositionen dog kun ganske undtagelsesvis lagt sig for 
Dagen, og i sin Helhed har den næppet bevirket mere 
Friktion i Systemet end hvad der naturlig .maatte følge 
af dets sammensatte Karakter. 

Foreningernes Status, som den var ved Udgangen af 
1889, vil fremgaa af de omstaaende Tabeller. Til disse 
har Forf. med nogle ubetydelige Forandringer tilladt sig 
at benytte de af Bankinspekteuren hvert Aar offentlig- 
gjorte »Uppgifter om Hypotheksbanken och Hypotheks- 
foreningarne«, der i en praktisk og overskuelig Form give 
et meget fuldstændigt Uddrag af Hypothekforeningemes 
Regnskaber. Oversigten over Hypothekbankens Udlaan 
til Foreningerne er et Sammendrag af en Tabel i Hypo- 
thekbankens Revisionsberetning. 

III. 

Reformer af Hypothekinstituteme. 



I de foregaaende Afsnit have vi seet, hvorledes »All- 
månna Hypotheksbanken« blev oprettet, og hvorledes den 
ved det nye Institut skabte Centralisation blev Slutstenen 
paa det Landbrugskreditsystem, der var grundlagt ved 
Dannelsen at de lokale Hypothekforeninger. Vi have fulgt 
Hypothekbankens Historie igjennem dens i visse Retninger 
temmelig bevægede Tilværelse, og have seet, hvorledes det 
efterhaanderi mere og mere viste sig, at Bankens Organisa- 
tion, trods dens ubestridelige Fortrin fremfor den tidligere 
Tilstand, ingenlunde var feilfri, og at der paa adskillige 
Punkter kunde være Grund til at ønske Forandringer. 
Vi vende os nu til en nærmere Omtale af Situationen i 
de sidste Aar og den derved fremkaldte Reform af 
Banken. 

Det er ovenfor gjentagne Gange berørt, at Hypo- 
thekbankens Virksomhed i Slutningen af Firserne saa 
godt som helt var gaaet istaa. Skaffe Penge kunde 

den nu, saa mange det skulde være, men laane dem ud 
kunde den ikke, thi den var ikke i Stand til at byde 
Laansøgerne Betingelser, der paa nogen Maade kunde 
konkurrere med hvad der fra anden Side tilbødes. At 
Banken ikke kunde dette, var begrundet i Forholdet til 
dens ældre Debitorer, hos hvilke den lave og, som det 
syntes, stedse synkende Rentefod havde fremkaldt stor 
Utilfredshed over, at de stadig maatte betale en Rente, 
der aldeles ikke svarede til Pengemarkedets Tilstand. 
Rent afseet fra, at denne Utilfredshed, der gav sig Luft i 
talrige Udtalelser og Beklagelser over, at Hypothekbanken 
ikke brød sig om at varetage Landbrugets Interesser, 
ingenlunde var behagelig for et Institut, hvis hele Virk- 
somhed var knyttet til Landbruget, havde den den meget 
ubehagelige Side, at den affødte en heftig og meget 
generende Opposition paa Rigsdagen overfor alle Bankens 
Dispositioner, hvorved det blev endnu vanskeligere for 
denne at gjøre Noget for at imødekomme sine Clienter. 
Og dette var i Forveien vanskeligt nok. I første Række var 
Hypothekbanken aabenbart, om ikke just juridisk saa mo- 
ralsk, forpligtet til at tage Hensyn til sine ældre Debito- 
rer og see at hjælpe paa dem paa bedste Maade. Men 
direkte nedsætte Renten af sine Udlaan kunde den ikke, 
da den, som vi ovenfor have seet, allerede havde konver- 
teret alle de Laan, der kunde konverteres, og den eneste 
Maade, hvorpaa den kunde gjøre Noget for Laantagerne, 
var følgelig ved at lade, nyindtrædende Interessenter betale 
mere, end de efter den forhaandenværende Rentefod 
egentlig skulde, saa at der kunde opstaa en Gevinst, der 
kunde anvendes til at nedsætte Renten for de ældre 
Interessenter. Det var imidlertid klart, at ethvert Skridt 

i denne Retning maatte frembyde store Vanskeligheder, 
men det var ligesaa klart, at Noget maatte der gjøres for 
at komme ud af den cul de sac, man var kommen ind i, 
og man blev da ogsaa mere og mere fra alle Sider ledet 
til at tage Spørgsmaalet om en Forandring af Hypothek- 
bankens Organisation under alvorlig Overveielse. Det har 
sin Interesse at see, hvorledes denne Bevægelse opstod 
og udviklede sig, og hvorledes Overbevisningen om en 
Reforms Nødvendighed efterhaanden banede sig Vei, ind- 
til den tilsidst drog selv dem med sig, der hidtil havde 
holdt paa at bevare det Bestaaende i uforandret Skikkelse. 
Misfornøielsen med Hypothekbankens Virksomhed 
begyndte at røre sig i Midten af Firserne, da det viste 
sig, at den lave Rentefod sandsynligvis vilde blive af 
Varighed, og den fik forøget Styrke ved de samtidig ind- 
trædende overmaade trykkede økonomiske Forhold for 
Sverrig i det Hele og særlig for det svenske Landbrug. 
Landbruget søgte, som naturligt var, til Statsmagten for 
at finde Hjælp imod den truende Misere, og som Følge 
deraf blev der efter Rigsdagens Opfordring i Marts Maa- 
ned 1886 nedsat en »økonomisk Komité«, der fik til Op- 
gave at »foreslaa Midler, der kunde lette Stillingen for 
Landbruget og Landets andre Næringsveie samt i det 
Hele taget bidrage til at ophjælpe den økonomiske Til- 
stand.« Denne Komité, der afgav sin Betænkning den 
I. April 1887, underkastede ogsaa Spørgsmaalet om 
Landbrugskrediten en grundig Overveielse, og omend dens 
Virksomhed ikke affødte noget positivt Resultat, afgav den 
dog et Grundlag, der kom til at spille en ikke ringe 
Rolle under den videre Forhandling om Sagen. 

Komitéen undersøgte først, hvorvidt det vilde være 
muligt at skaffe Landmændene den fornødne Driftskredit 
og derigjennem at komme bort fra det høist uheldige 
indbyrdes Kautionssystem , der var i Brug overalt ^ paa 
Landet, og den fremhævede, at det for at opnaa dette 
vilde være nødvendigt at indføre praktiske Former for 
Pantsætning af Besætning og Inventarium, hvorfor den 
anbefcdede snarest at træffe dertil sigtende Foranstaltnin- 
ger. Ved Siden heraf antoges det, at en lettere Adgang 
for Landmændene til at erholde Afdragslaan hos Rigs- 
banken kunde være af Betydning for den almindelige Ud. 
vikling af Driftskrediten, og Komiteen henvendte sig til 
Bankens Bestyrelse med Forespørgsel om, hvorvidt den 
vilde være tilbøjelig til at medvirke til en saadan Ud- 
videlse, men Svaret lød paa, at Bestyrelsen ikke vilde see 
sig i Stand dertil, fornemlig fordi den af Hensyn til Rigs- 
bankens øvrige Formaal ikke vilde kunne afsee de Midler, 
der vilde udkræves til eri Forøgelse af Afdragslaanene. 

Hovedopgaven for Komiteen med Hensyn til Land- 
brugskrediten maatte imidlertid være at komme til den 
bedst mulige Ordning af Pantekrediten , og det første 
Spørgsmaal, der herved opstod, var da, om der ikke 
skulde kunne opnaaes en Nedsættelse af Rentefoden, 
hvorved Prioritetsbyrden paa Landbruget kunde lettes. 
Det var den almindelige Anskuelse, at dette lod sig gjøre, 
naar Hypothekbanken og Hypothekforeningerne vilde tage 
Initiativet dertil, og Komitéen satte sig derfor i Forbindelse 
med Hypothekinstituterne og forespurgte hos Hypothek- 
banken, hvorvidt det kunde antages, at der ved Hjælp af 
eventuelle Konverteringer vilde blive Mulighed for at ned- 
sætte Renten af de Laan, der allerede vare eller fremtidig 

maatte blive givne. Hypothekbanken besvarede denne 
Henvendelse i en meget udførlig Skrivelse, der dog i 
Hovedsagen var ganske afvisende, og i hvilken det særlig 
gjordes gjældende, at en Hypothekbanks Rente ikke 
maatte bedømmes efter de øieblikkelige Konjunkturer, — 
at Banken ved sine Laanekontrakter indtil videre var af- 
skaaren fra at j opsige sine Laan til Konvertering, — at 
en eventuel Nedsættelse af Renten, hvad enten denne 
skete ved Konvertering eller ved at optage nye Laan 
paa bedre Betingelser, i lige Grad burde komme gamle 
og nye Laantagere tilgode, — og endelig, at der allerede 
ved de af Banken trufne Bestemmelser om Afskaffelse af 
Administrationsbidraget og Formindskelse af Amortisa- 
tionen fra 3/4 til 74 Procent *) var ydet Medlemmerne ikke 
ubetydelige Lettelser, som endnu vilde forøges væsentlig, 
saafremt de gunstige Konjunkturer paa Pengemarkedet 
holdt sig, indtil det Tidspunkt kom, da Banken kunde 
konvertere i større Omfang, idet det da efter al Sandsyn- 
lighed vilde blive muligt at nedsætte Renten lidt efter lidt 
til 4,5 eller i det Mindste til 4,6 Procent**). 

Komitéen fandt sig, som naturligt var fra dens Syns- 
punkt, ikke tilfredsstillet ved Hypothekbankens Svar, men 
da den antog, at det vilde hjælpe betydelig til en alminde- 



*) Denne Bestemmelse blev, som tidligere nævnt, ikke gjennemført paa 
Grund af Rigsdagens Modstand. 
♦•) Bankens Bestyrelse tilføiede en Del Oplysninger om Betingelserne 
for Hypothekslaan i andre Lande, hvoraf det efter dens Skjøn 
fremgik, at de svenske Laantagere ingenlunde vare særlig uheldigt 
stillede, men Komitéen bemærkede hertil, at i andre Lande, som 
f. £x. Tydskland og Danmark, fandtes der intet Monopol, og der- 
næst bleve de svenske Laan ogsaa fordyrede ved Administrations- 
bidraget til Hypothekforeningerne, selv om det til Hypothekbanken 
nu var bortfaldet. 

lig Nedsættelse af Rentefoden, hvis der kunde disponeres 
over større Kapitaler til Udlaan i faste Eiendomme imod 
ID Aars Uopsigelighed og til en Rente af ikke over 4^2 
Procent, henvendte den sig dog atter til Banken med 
Forespørgsel om, hvorvidt Bestyrelsen fandt saadanne 
Laan forenelige med Bankens Statuter, og, hvis dette var 
Tilfældet, hvorvidt den da vilde gjøre Skridt til at faa 
dem indført. Da Hypothekbanken vitterlig havde store 
Beløb til sin Reiadighed, formentes den nemlig at maatte 
kunne yde sin Medvirkning til den paatænkte .Reform 
uden at overtræde sine Statuter eller paa anden Maade at 
komme i Forlegenhed, og den maatte kunne gjøre det 
saameget lettere, som den nye Art af Laan vilde kunne 
gaa over til at blive ordinaire Laan, efterhaanden som 
Banken saa sig i Stand til at nedsætte sin almindelige 
Rentefod. 

Bankens Bestyrelse gav dog ogsaa et afslaaende Svar 
paa denne Henstilling, idet den anførte, at dels var det 
uforeneligt med Grundprinciperne for Hypothekinstituter- 
nes hele Virksomhed at yde de omhandlede Laan, — dels 
vilde en saadan Foranstaltning betydelig udskyde det 
Tidspunkt, da der kunde indtræde billigere Laanebetingel- 
ser for de c. 6cxxx) Interessenter, som allerede vare i 
Hypothekforeningerne, og som vare ligesaa ilde stedte 
under de nuværende Forhold som de udenforstaaende 
Landmænd, hvilke sidste Forslaget jo tilsigtede at gavne, 
— og dels vilde endelig et Skridt af denne Natur i det 
Mindste i Udlandet let kunne virke skadeligt paa Bankens 
Kredit, der var af altfor stort Værd for Landet, til at 
man paa nogen Maade maatte udsætte sig for at gjøre 

Skaar i den ved Foranstaltninger, der stred imod Bankens 
Formaal og hele Stilling. 

Efter Modtagelsen af dette Svar opgav Komitéen 
videre Forhandling med Hypothekbanken om Nedsættelsen 
af Renten, og den bemærker i sin Betænkning ligesom 
lidt spydigt, at dens »Bestræbelser for at vinde Hypothek- 
bankens Medvirkning til at fremkalde en Nedsættelse af 
Renten for Prioritetslaan i Landeiendomme ikke have ført 
til det forønskede Resulsat.« 

Den fortsatte dog sine Forsøg paa at opnaa Indrøm- 
melser af Hypothekbanken paa andre Punkter. Først 
undersøgte den imidlertid — maaske som et Slags An- 
tydning af, hvorlidet imødekommende den fandt Bankens 
Holdning — hvorvidt det kunde være rigtigt eller gjør- 
ligt at søge at faa oprettet et nyt Institut for Landbrugs- 
krediten. Muligheden af at oprette et saadant Institut 
uden ligefrem at gjøre Indgreb i Hypothekbankens lov- 
mæssige Rettigheder, hvad der af Hensyn til Bankens 
Kredit særlig i Udlandet ansaaes for farligt, maatte dog 
bero paa, hvorledes man vilde fortolke den Passus i Bank- 
lovens § 5, der altid havde været betragtet som givende 
Banken et Monopol paa Udstedelsen af Obligationer med 
Pant i Landeiendomme, og som lyder saaledes: 

»Fra den Dag, denne Forordning bliver offentlig be- 
kjendtgjort, maa kun den almindelige Hypothekbank, og 
ingen anden, være sig nu bestaaende eller fremtidig til- 
kommende Hypothekforening eller hvilket som helst andet 
Kreditinstitut, udstede trykte eller graverede, rentebærende 
Ihændehaver-Obligationer, lydende paa en vis aarlig Af- 
betaling eller paa Opsigelse, i hvilke der gives Sikkerhed 
for Obligationerne i Jordeiendom paa Landet« . . . 

Men Komitéen kunde ikke blive enig om nogen be- 
stemt Fortolkning af denne Passus. Det meget indflydelses- 
rige Medlem, den bekjendte Fører i Andet Kammers 
Landmansparti , Bonden A. P. Danielson fra Øland, 
hævdede nemlig bestemt, støttet af et andet Medlem af 
Komitéen, Kilmann, at Hypothekbankens Monopol ikke 
udelukkede Oprettelsen af et nyt Kreditinstitut, idet det 
maatte antages, at naar Bankloven udtrykkelig nævnede 
de to Slags Obligationer, som Bankens Monopol omfattede 
— amortisable og opsigelige Obligationer — maatte det 
derved være givet, at den tredie Slags Obligationer, for 
hvilke der kunde gives Pant i Landeiendomme : Obliga- 
tioner lydende paa en vis bestemt Tid, ikke var ind- 
befattet under Monopolet og derfor maatte kunne udstedes 
af et nyt Institut. 

Komitéen vilde dog ikke godkjende denne Fortolk- 
ning, men indskrænkede sig til at udtale, at da Spørgs- 
maalet forekom den tvivlsomt, mente den ikke at burde 
tilraade, at der for Tiden gjordes Skridt til Dannelse af 
et nyt Kreditinstitut, men at den iøvrigt nærede det 
Haab, at Bestyrelserne for Hypothekinstituteme selv i en 
ikke fjern Fremtid vilde finde det nødvendigt, af Hensyn 
saavel til Landbrugets Behov som til Hypothekforenin- 
gernes egne Interesser, at indføre tidssvarende Betingelser 
for deres Laan, saa at der derved, samt ved de eventuelle 
Rentenedsættelser, som Hypothekbankens Bestyrelse havde 
stillet i Udsigt, vilde kunne opnaaes væsentlige Fordele 
og Lettelser for Landbruget. 

Danielson og Kilmann vilde ikke slutte sig til denne 
Udtalelse i Betænkningen, men indgav et Separatvotum, 
der fortjener Opmærksomhed, fordi Danielson stod som 

den fornemste Ordfører for det mægtige Parti, der, lige 
til man omsider i 1890 naaede en Overenskomst, stadig 
søgte at komme Hypothekbanken tillivs, og fordi han ved 
denne Leilighed fremsatte det Program, han senere stedse 
fulgte paa Rigsdagen. I det paagjældende Separatvotum 
bemærkedes først, i Henhold til den ovenanførte Betragt- 
ning, at Hypothekbankens Privilegium ikke kunde være 
til Hinder for Oprettelsen af et nyt Hypothekinstitut til 
at give Laan i Landeiendomme paa et bestemt Aaremaal 
og uden Amortisation, og der fortsattes derefter videre: 

»Visselig vilde vi have anseet det for det Ønskeligste, 
at Hypothekbanken havde aabnet en ny Afdeling for saa- 
danne Laan til den lavest mulige Rente og havde erholdt 
den Udvidelse af sit Privilegium, der dertil maatte ud- 
fordres, men da der efter Bestyrelsens Meddelelser til 
Komitéen ikke synes at kunne paaregnes nogen Imøde- 
kommen fra Bankens Side i saa Henseende, kunne vi ikke 
Andet end udtale, at vi ansee det for at være af stor 
Vigtighed for at naa til en almindelig Nedsættelse af Ren- 
ten af Laan i Landeiendomme, at der dannes et nyt 
Hypothekinstitut med det Formaal at give Laan paa be- 
stemt Tid og uden Amortisation, og at dette Institut faar 
Ret til at udstede og saa vel i Indlandet som i Udlandet 
at atsætte de dertil fornødne Obligationer, baserede paa 
Pant i svensk Jord. 

Det kan næppe betvivles, at en saadan Foranstaltning 
i høi Grad vilde bidrage til at bortrydde det nu bestaaende 
Misforhold, at Rentefoden for Laan i Landeiendomme her 
i Landet i Almindelighed er ^/g å ^/^ pCt. høiere end 
f. Ex. for Laan i Byeiendomme i Stockholm og i å i^t 
pCt. høiere end for Laan i Landeiendomme i Tydsk- 

land, hvor der dog ikke findes nogen Hypothekbank, der 
er baseret paa Statsgaranti og udstyret med et særligt 
Monopol. Og vi tro, at den blotte Tilværelse af et saa- 
dant nyt Kreditinstitut og den deraf følgende Mulighed 
af en Konkurrence meget snart vilde virke til Nedsættelse 
af Renten af de Laan i Landeiendomme, der nu gives af 
offentlige Kasser og Private mod samme Sikkerhed som i 
Hypothekbanken, og som vistnok udgjøre et Beløb, der 
kan stilles ved Siden af dennes Udlaan, — selv om den 
nye Anstalts Virksomhed blev begrændset til et i Sam- 
menligning med H)T)othekbankens meget ringe Omraade. 
Som Bevis for Rigtigheden af denne Antagelse og til 
nærmere Begrundelse af vor Formening, at en Ordning at 
denne Art ingenlunde behøver at medføre nogen Fare for 
Hypothekbankens velfortjente gode Kredit i Udlandet, 
kunne vi henvise til det noksom bekj endte Faktum, at et 
af vore største Hypothekinstituter — Stockholms Inteck- 
ningsgarantiaktiebolag — ved sine først i 1886 indførte 
Laan paa bestemt Tid og uden Amortisation til 4^2 pCt. 
Rente (Administrationsbidrag m. m. iberegnet) i høi Grad 
har medvirket til den i Løbet af det sidste Aar alminde- 
lig indtraadte Reduktion af Renten med ^2 pCt. for Laan 
fra offentlige Kasser i stockholmske Eiendomme, og at 
dette har kunnet skee, uden at den dertil udkrævede Om- 
dannelse og Udvidelse af Selskabets Virksomhed i mindste 
Maade har rokket dets Kredit.« 

Komitéen vilde dog som sagt ikke følge Danielsson 
og Kilmann i deres Forlangende om videregaaende Foran- 
staltninger, men foretrak at rette sin Opmærksomhed paa 
et andet Spørgsmaal, med Hensyn til hvilket den mente, 
at Imødekommen fra Hypothekbankens Side kunde være 

Landbrugskrediten til Nytte: Spørgsmaalet om Debitors 
Adgang til at optage nye Laan paa den Del afHypothek- 
bankens Prioritet, der efterhaanden var bleven frigjort ved 
Amortisationen, idet nemlig ved den hidtidige Ordning 
Prioriteten skulde blive staaende med sit fulde Beløb, ind- 
til hele Laanet var afviklet, medens Debitor paa sin Side 
krediteredes for de præsterede Afdrag. Komitéen fandt 
det i høi Grad ønskeligt at faa tilveiebragt en Forandring 
paa dette Punkt og henstillede til Hypothekbanken, om 
det ikke uden Fare for Sikkerheden og uden Ulemper 
for Administrationen skulde kunne indrømmes Laantagerne, 
at de, naar der var afdraget en Del paa Laanene, kunde 
faa en Del tilbage af det oprindelig stillede Hypothek; 
men Bankens Svar gik ud paa, at om den end erkjendte, at 
den foreslaaede Forandring kunde være ønskelig for Laan- 
tagerne, saa den sig af flere Grunde, og særlig fordi den 
ikke mente at kunne undvære den Sikkerhed, den besad 
ved at bevare sin Panteret til det fulde Beløb af den op- 
rindelige Hovedstol, ikke i Stand til at gaa ind derpaa. 
Komiteen følte sig ligesaa lidt tilfredsstillet ved dette 
Svar fra Hypothekbanken som ved de tidligere, og den 
bemærker i sin Betænkning, at der turde være skjellig 
Grund til at betvivle, at Bankens Opfattelse i Virkelig- 
heden havde Medhold i Statuterne, men selv om saa var, 
burde der i hvert Fald tilstræbes en anden Ordning, og det 
kunde formentlig gjøres paa den Maade, at der indførtes en 
Bestemmelse i Statuterne om, at enhver Laantager, naar han 
havde afdraget en Femtedel af den oprindelige Hoved- 
stol, kuude faa afskrevet et tilsvarende Beløb paa Pante- 
obligationen og saaledes fremdeles for hver Femtedel, 
han afdrog. Komitéen stillede ogsaa et Forslag til en 

saadan Statutforandring, men vi skulle iøvrigt her ikke 
komme videre ind paa dette Spørgsmaal, der først fandt 
sin endelige Løsning ved de nye Reformlove; her have 
vi nærmest berørt den førte Forhandling som ret karakte- 
ristisk for den Modsætning imellem Komitéen og Hypothek- 
banken, der kom til Orde saa at sige paa alle Punkter. 

En Bemærkning paatrænger sig dog med Hensyn til 
Hypothekbankens Svar, idet det undrer En noget at see, 
at Banken i Motiveringen af sit Afslag slet ikke berørte 
den eneste alvorlige, reelle Indvending, der syntes at kunne 
gjøres imod at give Debitoperne den attraaede Lettelse, 
nemlig den, at Ihændehaverne af Hypothekbankens Obliga- 
tioner baade ifølge Statuternes Ordlyd og Bankbestyrelsens 
Fortolkning af disse maatte gaa ud fra den Forudsætning, 
at de »intecknade« Reverser, der udgjøre Funderingen for 
de af Banken optagne Laan, i hele Amortisationstiden laa 
bundne under Hypothekbankens Kontrol og Værge til 
Sikkerhed for Obligationseierne, saa at der i det Mindste 
til en vis Grad vilde begaaes et Brud paa Laanekontrak- 
teme ved at give Atkald paa en Del af denne Sikkerhed. 
Denne Indvending blev dog bagefter fremsat i selve Komi- 
téen, idet det bekj endte Medlem af første Kammer 
C. Ekman, — Eieren af Finspong m. m. M. — der 
altid har været en af Hypothekbankens trofasteste Støtter, 
i et Separatvotum opponerede imod det i Betænkningen 
fremsatte Forslag, dels fordi han af den anførte Grund 
fandt det skadeligt for Bankens Kredit, dels fordi han 
ikke kunde indsee, at det for Laantagerne vilde medføre 
nogen Fordel, der var værd at tale om. Den Debitor, 
der trængte til at optage et nyt Laan paa den Prioritet, 
han havde faaet frigjort fra Hypothekforeningen , vilde 

nemlig i Reglen finde det fordelagtigst at faa ogsaa det 
nye Laan hos Foreningen, og den, der ikke trængte til 
at laane, men kun vilde have Hypotheket frigjort for ikke 
at have en større Obligation liggende hos Hypothekbanken, 
end der svarede til hans virkelige Gjæld, vilde altid kunne 
opnaa dette ved at betale det gamle Laan fuldt ud og 
optage et nyt Laan af Størrelse som Restgjælden. Da 
Forslaget følgelig ikke kunde gjøre nogen Gavn af Be- 
tydenhed, medens det derimod kunde være egnet til at 
formindske Tilliden til Hypothekbanken hos Laangiverne, 
fandt Ekman, at det aldrig burde have været fremsat. 

Alle de Forhandlinger, den »Økonomiske Komité« 
førte med Hypothekbanken, bleve saaledes aldeles uden 
Resultat. Der kan næppe være Tvivl om, at Banken be- 
gik en Feil ved paa dette Tidspunkt at indtage en saa 
afvisende Holdning overfor alle Forslag om Ændringer i 
dens Organisation og Virksomhed. Selv om det maa er- 
kjendes, at det var et berettiget Motiv, der laa bag ved 
dens Afvisning af Planen om at oprette ^n ny Afdeling 
med billigere Laan, eftersom den i første Række maatte 
have sine daværende Interessenters Tarv for Øie og kun 
kunde tage Hensyn til, hvad der var bedst for de tilkom- 
mende, forsaavidt det kunde skee uden at komme i CoUi- 
sion med dette Hovedformaal, var det vistnok upraktisk 
fra et finantsielt Synspunkt at stænge sig selv helt ude 
fra Laanevirksomheden i Landet, hvilket nødvendigvis 
maatte blive Følgen af at ville opretholde en Laaneform, 
der var aldeles uforenelig med Forholdene paa Penge- 
markedet. Men det var tillige politisk uklogt. Thi Ban- 
ken kom ved ikke at ville indlade sig paa nogen som 
helst Indrømmelse næsten til at staa som en Modstander 

af Landmændenes Interesser, som den naturligt var sat til 
at varetage, og de Anskuelser, der i moderat Form vare 
komne til Orde i A. P. Danielsons Separatvotum, fandt 
høirøstet Gjenklang Landet over, ikke blot hos dem, der 
ønskede at indtræde i Hypothekforeningerne, men saa sig 
forhindrede deri ved de høie Fordringer, der stilledes, men 
ogsaa hos dem, der allerede vare i Forbindelse med Ban- 
ken og uvilkaarlig fik det Indtryk, at paa den Maade, 
den blev ledet, var der kun liden Chance for, at den 
vilde give sine Interessenter gunstigere Vilkaar. Den Op- 
fattelse, at det var Mangel paa Medgjørlighed, der dikte- 
rede Banken dens Holdning med Hensyn til Spørgsmaalet 
om Indførelsen af nye Laaneformer, blev yderligere be- 
styrket ved den absolut afvisende Stilling, den indtog over- 
for Frigivelsen af den amortiserede Del af Panteobliga- 
tioneme. Om der end kunde være meget berettiget i, 
hvad Ekman som nys nævnt anførte til dens Forsvar, er 
det dog ganske afgjort, at det vilde have været ulige 
klogere at give et i det Mindste i Formen imødekom- 
mende Svar, som f. Ex. at man vilde undersøge, hvor- 
vidt det var^ gjøriigt at tage Komiteens Henstillinger til 
Følge eller Lign., end helt at afvise Tanken derom. Hypo- 
thekbanken opnaaede derved kun at fremkalde en meget 
positiv Udtalelse fra Komitéens Side om Nødvendigheden 
afved en Lovændring at tvinge den til at give efter, samt at 
give Komitéens Referat — og det maa erindres, at der blandt 
Komitéens Medlemmer fandtes Adskillige, der ingenlunde 
vare principielle Modstandere af Banken og dens Virksom- 
hed — Præget af, at man havde maattet opgive at for- 
handle med Hypothekbanken, fordi der overhovedet Intet 
var at stille op med den. Og denne Misstemning fik en 

afgj ørende Indflydelse paa Bankens Stilling i de følgende 
Aar, hvad der noksom fremgaar af den Behandling, der 
blev den til Del i Rigsdagen, hvor man afvexlende morede 
sig med at forkaste de Forslag, den fremsatte, og med at 
fremsætte andre, som man paa Forhaand vidste, at den 
ikke kunde gaa ind paa. 

Først kom dette frem paa Rigsdagen i 1888, da der 
skulde tages Beslutning om at godkjende den ovenfor 
omtalte Statutforandring, ifølge hvilken Amortisationen 
skulde nedsættes fra ^U ^i^ V4 ^/o- Forslaget, der tillige 
indeholdt en Bestemmelse om, at Bestyrelsen fremtidig 
skulde vælges og fungere paa en anden Maade, var paa 
statutmæssig Maade forelagt og vedtaget paa to paa 
hinanden følgende Generalforsamlinger i Hypothekbanken, 
og var derefter godkjendt af Regjeringen, som forelagde 
det for Rigsdagen. 

Det sammensatte Stats- og Banko-Utskott, som først 
havde det til Betænkning, gav det sin Anbefaling, og i 
første Kammer gik det ogsaa uden Indsigelse igjennem; 
men da det kom for i andet Kammer, viste det sig, hvor- 
ledes den almindelige Opposition imod Hypothekbanken 
havde grebet om sig. Ændringen til Statuternes § 3 om 
Forandring af Amortisationsprocenten blev først sat under 
Forhandling, og flere Talere toge strax Ordet imod den 
under Henvisning til, at man ved at antage den kun vilde 
opnaa at forlænge den Tid, i hvilken de nuværende Hypo- 
thekslaan, af hvilke der svaredes 5 ®/o Rente, bleve staaende, 
medens man ved at bibeholde den stærkere Amortisation 
kunde haabe at komme hurtigere ud af Forholdet. Disse 
Indvendinger bleve imødegaaede med den Bemærkning, 
at efter de Oplysninger, der vare givne i den økonomiske 

Komités Betænkning — til hvilken der, da den netop var 
forelagt Rigsdagen, iøvrigt stadig blev refereret under 
Forhandlingerne — maatte det antages, at Hypothek- 
banken, om ikke i de første Aar, saa dog efterhaanden, 
vilde naa til at kunne nedsætte Renten af sine Laan ret 
betydeligt, og at det desuden syntes temmelig eiendomme- 
ligt for en Forsamling som Kammeret, der ikke var di- 
rekte interesseret i Sagen, at nægte Samtykke til en 
Forandring, som Hypothekbanken og Hypothekforeninger- 
nes Interessenter selv gjentagende havde udtalt Ønsket 
om at faa iværksat. 

Finantsministeren Baron v. Essen tog derpaa Ordet 
og anbefalede ligeledes Forslaget, idet han gjorde gjæl- 
dende, at der under de nuværende Forhold virkelig var 
en Trang hos mange Landmænd til at faa deres aarlige 
Ydelser nedsatte, og at det i hvert Fald aldrig kunde 
skade at vedtage Forslaget, da det selv efter dets Ved- 
tagelse vilde staa enhver Laantager fuldkommen frit for 
at faa stipuleret en større Amortisation, hvis han ønskede 
det. Ministerens Udtalelser fik iøvrigt mest Interesse ved 
nogle Opgivelser, han fremsatte om de svenske Penge- 
forhold. »Efter hvad der vides, sagde han, udgjøre de 
indtegnede Prioriteter i Byen og paa Landet et Beløb af 
c. 1400 Mill. Kroner. Af disse Indtegninger er der ganske 
vist en Del, som der ikke er laant paa, og i Hypothekforenin- 
gerne ligger der Indtegninger bundne til et betydeligt Be- 
løb, endskjøndt der er sket Atbetaling paa de tilsvarende 
Laan, og det er derfor umuligt at sige, hvor mange af de 
existerende Indtegninger der repræsentere virkelig Gjæld; 
men man kan vistnok antage, at det vil være saa omtrent 
en Milliard. Lægger man dertil al den øvrige Gjæld i 

Landet, som vel ogsaa omtrent kan anslaaes til en Milliard 
i Form af Vexelgjæld, Kautionsgjæld, de private Jernba- 
ners og Kommunernes Gjæld, vil den samlede Gjæld, siom 
trykker Sverrig, Statsgjælden ikke iberegnet, udgjøre 
omtrent 2 Milliarder Kroner. En Procents Nedsættelse i 
Renten heraf bringer Landbruget og Industrien, som bærer 
disse Laan, en aarlig Vinding af ikke mindre end 20 
Millioner Kroner. Jeg spørger da, om noget andet Mo- 
ment har saa stor Indflydelse paa Landbrug og Industri 
som en almindelig Nedsættelse af Rentefoden. Hverken 
Told- eller Skattelettelser i nogen som helst Form eller 
nogen som helst anden Foranstaltning, som Statsmagterne 
kunne vedtage til Landbrugets og Industriens Fremme, 
kan i mine Tanker sammenlignes med den Fordel, der 
vil beredes dem ved en almindelig Nedsættelse af Renten.« 
Finantsministeren supplerede yderligere denne stærke Ud- 
talelse ved i Slutningen af sit Foredrag at sige, at vist- 
nok beroede Rentefoden paa mange Forhold, over hvilke 
man ikke kunde være Herre, og i hvilke man ikke kunde 
gribe ind, men han troede dog, at Statsmagten burde 
lade sig det være magtpaaliggende at virke saameget 
som muligt i Retning af at bringe den til at synke, og at 
den ogsaa kunde gjøre ikke saa ganske lidet dertil. 

Hvad han egentlig tænkte sig hermed, sagde han 
imidlertid ikke, og den følgende Taler, Danielson, der 
iøvrigt i adskillige Punkter synes at staa Finantsministeren 
temmelig nær, — de indgave bl. A. i Forening med to andre 
Medlemmer af den økonomiske Komité af 1886 et Separat- 
votum, der i stærke Udtryk hævdede Nødvendigheden af 
at komme Landbruget til Hjælp — lod sig da heller ikke 
influere af hans Ord, undtagen forsaavidt han i Opgivel- 

serne om den store Gjældbyrde fandt et Motiv til at 
stræbe hen imod den stærkest mulige Amortisation, altsaa 
det Modsatte af hvad det foreliggende Forslag gik ud 
paa, hvorimod han benyttede Lejligheden til et heftigt 
Angreb paa Hypothekbanken, som han betegnede som 
»en Laaneanstalt, der saa daarligt svarede til Landets 
sande Bedste.« løvrigt gjentog han udførligt, hvad han 
allerede havde udtalt i Komitéen, og skjøndt en af de 
andre Bondeførere, Carl Ifvarsson, raadede til at ved- 
tage Forslaget og navnlig gjorde gjældende, at ved at 
forlænge Amortisationstiden fik Laantageme større Chance 
for, at Tidsforholdene kunde skaffe dem en lavere Rente- 
fod, trængte Danielsons Mening dog igjennem i Kamme- 
ret, som efter nogen yderligere Diskussion med 142 Stem- 
mer mod 50 — altsaa aldeles overvældende Majoritet — 
vedtog at afvise Forslaget. Danielson støttedes særlig 
stærkt af Protektionisten Bos t røm, som bl. A. accentue- 
rede, at det efter al Sandsynlighed var en Chimære, naar 
man mente, at Hypothekbanken ved Konverteringen vilde 
blive i Stand til at nedsætte sin Rente, eftersom det for- 
nemlig var Kapitalrabatten paa de ældre Laan, der skulde 
indvindes ved Rentedifferencen, som forhindrede en Ned- 
sættelse, og Banken ved hver ny Optagelse af Laan maatte 
lide yderligere Tab ved Kapitalrabat. 

Da Forslaget om Amortisationstidens Forlængelse var 
forkastet, var dermed ogsaa Forkastelsen af det andet For- 
slag om en Forandring af Bestyrelsens Sammensætning 
en given Ting, og efter en Udtalelse af Bostrøm om, at 
der ingen Grund var til at skaffe større Kontinuitet i Ban- 
kens Styrelse, da man derved udsatte sig for at give en 
enkelt Mand altfor stor Indflydelse, blev Forslaget afvist 

uden Afstemning. Den hele Statutforandring faldt dermed 
til Jorden, og Alt blev ved det Gamle. 

Hypothekbanken vilde dog ikke give tabt, men ind- 
gav paany en motiveret Begjæring til Regjeringen om at 
søge Rigsdagens Samtykke til Statutforandringehie, men 
Regjeringen fandt sig ikke beføiet til at gjøre Forsøget 
og opsatte alle videre Skridt, indtil Betænkningen fra en 
i Mellemtiden indsat Commission kom til at foreligge. 

Det er klart, at hele denne Forhandling maa ses i 
det l^yg, hvorpaa der egentlig heller ikke blev lagt synder- 
ligt Skjul, at hvad man vilde var at komme Hypothek- 
banken tillivs og sige den Tak for sidst for dens afvisende 
Holdning overfor den økonomiske Komité, thi naar selv 
Danielson, der var Hovedtaleren for at bibeholde, eller 
endog forøge den stærke Amortisation, ligesom halvt af 
en Feiltagelse i Løbet af sit Foredrag kom til at erkjende, 
at det hele Spørgsmaal om Amortisation egentlig var lige- 
gyldigt, da »Erfaringen havde vist, at saasnart Nogen 
havde amortiseret en større Del af sin Gjæld, fornyede 
han atter Laanet og optog et nyt Laan af samme Stør- 
relse som det oprindelige, om ikke større,« — saa synes 
den megen Talen om større eller mindre Amortisation 
saa temmelig en Strid om Keiserens Skjæg, ligesom det 
seer underligt ud, at Landbrugerne, der forkastede For- 
slaget, skulde kunne finde, at det ikke var en Fordel at 
faa den aarlige Ydelse nedsat, naar det ikke netop var 
Hensigten med Forkastelsen at forøge Opinionen mod 
Hypothekbanken og derved eventuelt fremkalde andre 
Foranstaltninger. 

At dette var det egentlige Motiv, sees ogsaa deraf, 
at Spørgsmaalet om den fremtidige Ordning af Hypothek- 

forholdene igjen blev bragt frem paa Rigsdagen i 1889 
ved en »Motion« af Danielson i andet Kammer om at 
indgive et Andragende til Kongen om at lade undersøge, 
paa hvilke Betingelser, der vilde kunne oprettes en ny 
Hypothekkasse til at give Laan paa bestemt Tid uden 
Amortisation — altsaa det samme Forslag, som han havde 
fremsat i den økonomiske Komite — samt i dette Øiemed 
at stille en Bevilling af 3000 Kr. til Regjeringens Raadig- 
hed. Danielsons Forslag blev henvist til det sammensatte 
Stats- og Banko-Utskott, der efter nogen Tids Forløb af- 
gav en ret kurieus Betænkning, der bære et tydeligt Præg 
af at være affattet i det Øiemed at gjøre alle Parter 
tilpas. 

Med Hensyn til selve Spørgsmaalet om Oprettelsen 
af den nye Hypothekkasse henholdt nemlig Betænkningen 
sig hovedsagelig til den økonomiske Komités Indstilling, 
ifølge hvilken det ikke kunde anses for hensigtsmæssigt at 
gjøre Forsøg paa at faa dannet et saadant Institut, og 
tilføiede kun en Bemærkning om, at det ikke ret saaes, 
hvorledes Interessenterne i Hypothekforeningerne skulde 
kunne faa godt af Laanene fra den nye Kasse, naar de 
ikke kunde afvikle deres bestaaende Laan før den be- 
stemte Tid, ligesom det heller ikke skjønnedes, at For- 
slagsstillerne havde anført tilstrækkelige Grunde til at ind- 
føre den nye Form af Laan paa bestemt Tid og uden 
Amortisation. Efter denne Motivering skulde man jo tro, 
at »Utskottet« maatte foreslaa at nægte Motionens Fremme, 
men Indstillingen kom ikke desto mindre til at lyde paa, 
at man vel ikke kunde anbefale det egentlige Forslag, 
men derimod vilde tilraade at vælge et Alternativ, som 
Danielson havde nævnt i Motiverne til dette, nemlig at 

søge at tilvejebringe en Ordning, ved hvilken de be- 
staaende Hypothekinstituter bleve i Stand til at udøve 
den samme Virksomhed som den projekterede nyeHypo- 
thekkasse.*) Ikke med Urette bemærkede et Medlem af 
»Utskottet«, Frånckel, i et Separgtvotum, at han i Et 
og Alt kunde være enig i Motiveringen af Indstillingen, 
men da Motiveringen syntes ham at maatte konkludere 
til en Afvisning af Danielsons Forslag, kunde han ikke 
tiltræde den gjorte Indstilling; men maatte foreslaa, at 
Motionen ligefrem forkastedes. 

Da Udvalgets Betænkning kom til Forhandling i første 

Kammer — i andet Kammer vedtoges den uden Omtale 

« 

— gav den Anledning til en udførlig Diskussion, i hvilken 
de ledende Mænd baade blandt Venner og Fjender af 
Hypothekbanken førte deres bedste Argumenter i Ilden, 
men som iøvrigt ikke frembød Noget, der fortjener sær- 
lig at fremhæves. Det viste sig ogsaa, at Diskussionen 
var temmelig ørkesløs, idet Finantsministeren mod Slut- 
ningen af Debatten erklærede, at hvad enten Kammeret 
vedtog Udvalgets Indstilling eller ei, var det Regjeringens 
bestemte Hensigt nu at tage Sagen i sin Haand og faa 
den grundig undersøgt. Dette var ogsaa Grunden til, at 
den fornyede Indstilling fra Hypothekbanken om Rigs- 
dagens Samtykke til Statutforandringeme ikke var bleven 
forelagt, hvilket Formanden i Hypothekbankens Bestyrelse, 



*) Man kan vist med temmelig Sikkerhed gaa ud fra, at denne eien- 
dommelige Konklusion af Betænkningens Præmisser skyldtes Ønsket 
om af politiske Grunde at være imødekommende overfor den ind- 
flydelsesrige Forslagsstiller. Denne Antagelse faar forøget Sandsyn- 
lighed derved, at Udvalgets Formand var den senere Statsminister, 
Friherre Akerhjelm, hvis Indtrædelse i Ministeriet netop den Gang 
var nær forestaaende. 

Hallenborg, under Forhandlingerne havde anket over ikke 
var skeet. Efter Finantsministerens Erklæring var Resul- 
tatet af Afstemningen selvfølgelig ligegyldigt, og man kan 
derfor næppe af dea Omstændighed, at Udvalgets Indstil- 
ling forkastedes med. 53 mod 51, uddrage nogen sikker 
Slutning med Hensyn til Kammerets virkelige Stemning 
overfor Danielsons Forslag. 

Regjeringen havde altsaa bestemt sig til at gjøre 
hvad den kunde for at fasf de Vanskeligheder, der havde 
optaamet sig omkring Hypothekbanken, ryddede af Veien, 
og den 5. April 1889 nedsatte den en Komité til »at af- 
give Betænkning over de fremsatte Forslag om Nedsæt- 
telse af Amortisationen af Hypothekslaanene og om Ret 
for Hypothekforeningernes Interessenter til at faa deres 
Indtegninger frigjorte efterhaanden som Laanene bleve 
amortiserede, samt til særlig at undersøge, hvorvidt der 
ved Ændringer i de gjældende Forordninger om Hypothek- 
banken og Hypothekforeningeme eller paa anden Maade 
kunde skaffes Landeiendomsbesiddere Laan paa mindre 
trykkende Betingelser.« Til Formand i Komitéen ud- 

o 

nævntes Friherre Akerhjelm og til Medlemmer de Her- 
rer Hallenborg, Bostrøm, Sederholm og Ben- 

o 

ckert*). Forandringen i Ministeriet, i hvilket Akerhjelm 
indtraadte som Udenrigsminister, hvorfor han opgav sit 
Sæde i Komitéen, medførte imidlertid, at der hengik 



*) Hallenberg er Medlem af Første Kammer og Formand i Hypothek- 
bankens Bestyrelse, Bostrøm — den nuværende Statsminister — og 
Sederholm Medlemmer henholdsvis af Andet og Første Kammer, 
samt »Fullmåktige« o: Medlemmer af Bestyrelsen i Rigsgjældskonto- 
ret — Akerhjelm var Formand i denne, inden han blev Minister — 
Benckert Bureauchef i Finantsdepartementet og Bankinspekteur o: 
Regjeringens Tilsynshavende med Bank- og Hypothekinstituteme. 

nogen Tid, inden denne begyndte at arbejde, idet Hallen- 
borg først den 5. August blev udnævnt til Formand i 
hans Sted, medens Direkteuren i det tidligere nævnte 
» Stockholms Inteckningsgarantiaktiebolag « , Palme, der 
nyder stor Anseelse som Finantsmand, blev femte Medlem 
af Komitéen. Komitéens Sammensætning var dikteret af 
de politiske Forhold, baade rent i Almindelighed, forsaa- 
vidt som Frihandelsmænd og Prætektionister vare repræ- 
senterede i den, og med Hensyn til dens særlige Opgave, 
idet Hallenborg og Bostrøm stode som Yderpunkterne af 
Hypothekbankens Venner og Modstandere, og kunde det 
derfor lykkes Komitéen at blive enig om Noget, var det 
paa Forhaand saa temmelig givet, at dette »Noget« ikke 
vilde støde paa Vanskeligheder paa et senere Stadium. 
Men Udsigterne til at blive enige vare ganske vist ikke 
store, og der næredes i Virkeligheden kun meget lidet 
Haab om, at der skulde komme noget somhelst positivt 
Resultat ud af Komitéens Arbeide. Man var vel i Al- 
mindelighed paa det Rene med, at Reformer vare en 
Nødvendighed, men i hvad Retning de skulde gaa, stod 
hen paa det ganske Uvisse, og selve Komitéens Medlem- 
mer syntes overmaade skeptiske med Hensyn til Mulig- 
heden af at løse den Opgave, der var stillet dem. 

Inden Komitéen begyndte at arbeide, tog imidlertid 
Hypothekbanken paa egen Haand Initiativet til at indføre 
en ny Form for Udlaan. Tildels skyldtes dette vel Over- 
bevisningen"*om, at Komitéen Intet vilde kunne udrette, 
men Banken havde sikkert nok ogsaa ved de i de sidste 
Aar gjorte Erfaringer faaet en Følelse af, at skulde der 
gjøres Noget, maatte den helst g] øre det frivillig og ikke 
afvente, at den ved en eventuel Komitébetænkning og 

derpaa følgende Rigsdagsbeslutninger kunde blive tvungen 
dertil. 

Efter nøie at have overveiet Sagen forelagde da 
Bestyrelsen den i Juni Maaned afholdte Generalforsamling 
af Hypothekforeningemes Delegerede et Forslag til en 
Statutforandring, ifølge hvilken Banken fremtidig skulde 
kunde give Amortisationslaan til en Rente af 4 Procent 
og imod en Kapitalrabat, hvis Størrelse skulde fastsættes 
af Generalforsamlingerne. Bankbestyrelsen motiverede sit 
Forslag i en længere Skrivelse, hvori det fremhævedes at 
de forandrede Forhold paa Pengemarkedet gjorde det 
nødvendigt at undersøge,, om og paa hvilke Betingelser der 
kunde ske en Nedsættelse i Bankens Udlaansrente. An- 
tallet af Begjæringer om nye Laan hos Hypothekforenin- 
gerne var bestandig i Aftagende, og det kunde med 
Sikkerhed forudsees, at der kun vilde komme faa Laan- 
søgere, saalænge der var saa stor Forskjel imellem Ban- 
kens Udlaansrente og den almindelige Rentefod. Men 
derved kunde der beredes Hypothekbanken Vanskelig- 
heder, thi da de af Banken optagne Laan havde længere 
Tilbagebetalingstid end Interessenternes Amortisationslaan, 
vilde de fra Foreningerne indgaaende Kapitalafdrag be- 
tydelig overstige Bankens egne Afdrag paa dens Obliga- 
tionslaan, og disse Afdrag kunde i Henhold til de for 
Laanene gjældende Bestemmelser endnu i adskillige Aar 
ikke forøges, saaat man vilde komme til at arbeide med 
et vedvarende Overskud, der næppe vilde kunne anbringes 
uden Rentetab. Det var imidlertid af Vigtighed for Ban- 
kens Interessenter, der vare solidarisk ansvarlige for dens 
Forpligtelser, at saadanne Tab bleve undgaaede, og dette 
vilde vistnok kunde naaes ved, at det paagjældende Over- 

skud blev udlaant paany, men hvis man skulde kunne vejite, 
at de nye Laan skulde vinde Anklang, maatte man nød- 
vendigvis gaa til en lavere Rente end den hidtil gjæl- 
dende. Hvor lavt Renten kunde sættes, naar Banken 
skulde være skadesløs, maatte, forsaavidt de nye Laan 
kunde atholdes af de alt optagne Laan, afgjøres efter 
Gjennemsnitsrenten af disse, og skulde der skaffes yder- 
ligere Pengemidler dertil, maatte det afhænge af, hvilken 
Pris der opnaaedes ved Salg af Obligationer. Den nævnte 
Gjennemsnitsrente udgjorde omtrent 4,21 Procent, hvorimod 
nye Obligationer formentlig vilde kunne afsættes til en 
Kurs, svarende til en effektiv Rente af noget under 4 
Procent; men herved var dog at bemærke, at Banken kun 
fik Rente en Gang aarlig af sine Udlaan, medens den 
selv svarede sine Renter i halvaarlige Terminer, ligesom 
den ogsaa foruden sine egne Administrationsudgifter maatte 
bære adskillige Omkostninger ved Laanenes Stiftelse, 
mulige Rentetab m. m. De Penge, der skulde anvendes 
til den nye Slags Udlaan med lavere Rente, vilde derfor 
vistnok komme til at staa Banken i lidt over 4 Procent, 
og det havde følgelig sine Betænkeligheder at fastslaa 
denne Rentefod for Laanene, men da der kunde bødes 
derpaa ved at tage en Kapitalrabat, der kunde sættes efter 
de forhaandenværende Forhold paa Pengemarkedet, havde 
Bestyrelsen, under Forudsætning af, at man opnaaede Re- 
geringens Samtykke til at tage Kapitalrabat, alligevel fundet 
det rigtigst at blive staaende ved 4 Procent. Kapital- 
rabatten, der saalænge Pengemarkedet ikke væsentlig for- 
værrede sig, ikke vilde komme til at overskride et 
Maximum af 4 Procent, vilde ved den lavere Rente af 
Laanene ikke blive synderlig trykkende for Laantagerne, 

Og den vilde medføre den Fordel, at Banken dels kunde til- 
stede de Laantagere, der eventuelt maatte ønske det, at indfri 
deres Laan før Tiden, dels ogsaa selv faa Erstatning for 
den Rabat, den maatte give ved Salget af sine Obliga- 
tioner, saaat den kunde undgaa at forøge sin Kapitalrabat- 
konto, »der i de senere Aar oftere havde givet Anledning 
til Mistydninger« (jvfr. p. 145). For de ældre Interessenter 
vilde den nye Art af Laan faa Betydning, naar de ønskede 
at optage Laan i Stedet for den Del, de havde amorti- 
seret af deres ældre Laan, thi de vilde da kunde faa 
Tillægslaanene paa de nye Betingelser, medens deres 
RestgjæW af de ældre Laan, der indtil det lykkedes 
at reducere ogsaa Renten for disse, maatte forrentes og 
amortiseres med en Annuitet af 5^/4 Procent. løvrigt 
var det en Selvfølge, at enhver Rente -Gevinst, der 
maatte opstaa enten ved Konvertering eller paa anden 
Maade, burde anvendes til at nedsætte Renten for de 
ældre Laan, indtil denne omsider ogsaa var naaet ned til 
4 Procent. 

I Henhold til denne Motivering foreslog Bestyrelsen 
Generalforsamlingen, at der indtil videre skulde gives 
Amortisationslaan til Hypothekforeningerne til en Rente 
af 4 Procent samt med en Kapitalrabat, der hvert Aar 
skulde fastsættes af Hypothekbankens Generalforsamling, 
og at denne Rabat foreløbig skulde sættes til 4 Procent. 

Efter en længere Forhandling, hvis Enkeltheder dog 
ikke foreligge Offentligheden, om end det vides, at der 
af forskjellige Grunde reistes en betydelig Opposition 
imod Bestyrelsens Forslag, og at et Ændringsforslag om 
at udsætte dets Behandling, til Betænkningen fra den nys 
nedsatte Komite forelaa, samlede en anselig Minoritet om 

sig, godkj endte Generalforsamlingen Forslaget, men det 
kan ikke siges, at dette i den almindelige Mfening vandt 
nogen synderlig Tilslutning. Tværtimod syntes man at 
ansee det for givet, at det vilde vise sig uigjennemførligt, 
da Laantagerne under de forhaandenværende Pengeforhold 
og mod saa god Sikkerhed, som Hypothekbanken maatte be- 
tinge sig, kunde faa saa mange Penge, de vilde have, til 
4 Procent, og de derfor naturligvis ikke vilde gaa ind paa 
at give ^den Kapitalrabat, Forslaget forudsatte. Bank< 
bestyrelsen nærede imidlertid den bestemte Anskuelse, at 
de overvættes gunstige Konjunkturer paa Pengemarkedet 
kun vare et rent forbigaaende Phænomen, og atf den ny 
Slags Laan derfor snart vilde finde Indgang hos Publikum, 
og strax efter Generalforsamlingen indgav den et Andra- 
gende til Regjeringen om den fornødne Autorisation til 
Forslagets Gjennemførelse. Regjeringen sendte Andra- 
gendet til Hypothekbankkomitéen og i en foreløbig Be- 
tænkning af II. September udtalte denne, at der Intet 
kunde være til Hinder for at give Hypothekbanken den 
ønskede Tilladelse, men at der iøvrigt næppe kunde ven- 
tes noget større Resultat af en saadan isoleret Foranstalt- 
ning, og at Komitéen maatte forbeholde sig i sin ende- 
lige Betænkning at komme nærmere tilbage til Spørgs- 
maalet om nye Former for Hypothekbankens Laan. I 
Henhold til denne Erklæring gav Regjeringen Banken den 
forlangte Autorisation, men den ved Forslaget tilsigtede 
Reform kom ikke til ret at træde ud i Livet før som et 
Led i den snart paafølgende gjennemgribende Omdan- 
nelse af Hypothekbanken, der blev Frugten af Komitéens 
Arbeide. 

Det varede nemlig ikke længe, inden Komitéen, der 
aabenbart maa have arbeidet med stor Iver, da den først 
var kommen rigtig i Gang, var færdig med sine Forhand- 
linger. Allerede midt i September meddelte Bladene, at 
man var bleven enig om et Grundlag og havde ajourneret 
sig paa nogen Tid, inden man skred til den endelige Re- 
daktion af sine Forslag, og den 9. November afgaves Be- 
tænkningen. Ligesom den første Komitébetænkning i 
1860 blev Normen for de Love, ved hvilke Hypothek- 
banken oprettedes og Hypothekforeningerne omordnedes, 
er denne sidste Betænkning bleven bestemmende for de 
nye Love, der have givet disse Institutér den nuværende 
Organisation, og det vil derfor være nødvendigt at skjænke 
den en nærmere Omtale og særlig at dvæle ved de Be- 
tragtninger, der ledede Komitéen ved Affattelsen af dens 
Reformforslag. 

I Betænkningen fremhæves det først, at der under de 
senere Aars livlige Diskussioner om Hypothekbankens 
Forhold var fremkommet forskjellige Forslag om hvad 
der kunde gjøres for at bringe Banken og Hypothek- 
foreningerne mere i Overensstemmelse med hvad man, 
med større eller mindre Ret, ansaa for at være Tidens 
Krav, og sætte dem i Stand til bedre at varetage Land- 
brugets Interesser. De vigtigste af disse Forslag gik ud 
paa: at nedsætte Amortisationen af Laanene, — at give 
Interessenterne i Hypothekforeningerne Ret til at faa deres 
Indtegninger frigjorte, efterhaanden som Laanene afdroges, 
— at indføre nye Former for Laan hos de bestaaende 
Foreninger — og endelig, at oprette et helt nyt Laane- 
institut for Landbruget. Det sidstnævnte Forslag om Op- 
rettelsen af en ny Laanekasse ved Siden af Hypothek- 

15 

banken, der aabenbart var det mest radikale, maatte dog efter 
Komitéens Skjøn strax afvises. Vel var det ikke umuligt, 
at et saadant Institut kunde skaffe sine Laantagere noget 
bedre Betingelser end dem, der gjaldt for Hypothekbankens 
Laan, men dette vilde ikke kunne komme det store Antal 
Interessenter i Hypothekforeningerne tilgode, i det Mindste 
ikke saalænge de ikke havde fri Raadighed over deres 
Indtegninger, og det vilde derfor kun blive af mindre Be- 
tydning for Landbruget i sin Helhed. Men desuden vilde 
det nye Institut rimeligvis fremkalde en skadelig Konkur- 
rence med Hypothekbanken paa Laanemarkedet , og i 
hvert Fald var det givet, at det ikke kunde oprettes uden at 
gjøre et Brud paa Hypothekbankens Monopol, hvilket man 
ikke kunde røre ved af Hensyn til Bankens Kredit. Som 
Følge heraf maatte Tanken om et nyt Institut paa Forhaand 
opgives. Hvad de andre Forslag angik, da kunde de vistnok 
i og for sig være hensigtsmæssige, men Komitéen formente, 
at de ikke burde gjennemføres enkeltvis, men som Led i 
en almindelig Omordning af Hypothekinstituterne, thi der 
maatte utvivlsomt indføres Forandringer paa adskillige 
Punkter, hvis man skulde kunne gjøre sigHaab om virke- 
lig at opnaa Noget. Man maatte herved have for Øje, 
at det paa den ene Side var nødvendigt at finde en Ord- 
ning af Landbrugskrediten, der kunde gjøre sin Nytte 
uden Hensyn til Hypothekbanken og Hypothekforeninger- 
nes forudgaaende Virksomhed, men at det paa den anden 
Side var af største Vigtighed at skaffe de mange Land- 
mænd, der allerede vare Interessenter i Hypothekforenin- 
gerne, al mulig Lettelse ved Opfyldelsen af deres For- 
pligtelser. I Virkeligheden faldt imidlertid disse Formaal 
sammen, thi for at Hypothekbanken og Hypothekforenin- 

gerne skulde kunne gjøre Noget for deres Interessenter, 
maatte de kunne tilbyde de nye Laansøgere saadanne Be- 
tingelser, at de toge Laanene ihos dem og ikke andet- 
steds. 

Det ledende Princip ved enhver Omdannelse afHypo- 
thekinstituterne, der skulde kunne give dem en tidssva- 
rende Skikkelse, maatte efter Komitéens Anskuelse være 
at tilveiebringe den størst mulige Frihed med Hensyn til 
Formen for de Laan, der gaves i Landeiendomme, thi Erfarin- 
gen havde noksom godtgjort, at det var en Illusion, naar 
Finantskomitéen af 1860 i sin Tid var gaaet ud fra, at det 
igjennem Amortisationslaanene kunde lykkes efterhaanden 
at befri Landbruget for dets Gjæld, og i Overensstem- 
nielse med denne Anskuelse havde troet at burde be- 
grændse Hypothekbankens og Hypothekforeningernes 
Virksomhed til kun at omfatte denne Slags Lacin. Som 
allerede den i 1886 nedsatte økonomiske Komité havde 
gjort opmærkson) paa, havde Amortisationslaanene ved 
stadig at blive omsatte paany rent tabt deres oprindelige 
Karakteer og vare gaaede over til at blive faste Laan, 
og medens saaledes Fordelene ved de aarlige Afdrag 
vare udeblevne, vare Ulemperne ved at basere alle Laan 
paa en mangeaarig Amortisation traadte mere og mere 
frem, idet den engang fastsatte Rentefod ved Forholdenes 
Udvikling var bleven altfor høi og dog ikke kunde forandres, 
eftersom hele Amortisationssystemet var bygget paa Annu- 
iteter af en bestemt Størrelse. Det var derfor naturligt , at 
mange Landmænd søgte at undgaa Amortisationslaan, og 
i de senere Aar havde man bestandig seet, at naar der 
kunde faaes Laan i Landeiendomme uden Afdrag, blev 

denne Form for Laanene foretrukken, særlig naar Laan- 

15* 

giveren vilde gaa ind paa en Forpligtelse til ikke at op- 
sige Laanene før efter længere Tids Forløb. Skulde der 
altsaa gjøres Noget for at befordre Hypothekforeningernes 
Virksomhed, maatte der nødvendigvis sørges for, at 
Interessenterne kunde faa frit Valg imellem Laan med 
Amortisation i en længere Aarrække og Laan uden 
Amortisation paa bestemt Tid og med eventuel Adgang 
til Omsætning af Laanene, og med Hensyn til selve Amorti- 
sationslaanene vilde det ogsaa være hensigtsmæssigt at stille 
Laantagerne noget friere, saa at de fik Valget saavél 
imellem forskjellige Tidsperioder for Amortisationen 
som imellem forskjellige Former for den, som f. Ex. 
imellem ligestore og aftagende Annuiteter. Herved vilde 
man tillige imødekomme Hypothekbankens Ønske om 
at kunne nedsætte sin Amortisation, hvilket Rigsdagen 
tidligere havde modsat sig. Et Punkt af væsentlig Betyd- 
ning var ogsaa, at der altid gaves Hypothekforeningernes 
Debitorer Tilladelse til efter en vis Tid, f. Ex. lo Aars 
Forløb, at opsige disse Laan til Udbetaling, thi Laanenes Uop- 
sigelighed havde stadig været en al de stærkest pointerede 
og efter Komitéens Skjøn mest berettigede Anker imod 
Hy pot hekforeningerne . 

De foreslaaede Forandringer i Hypothekinstitutionens 
Udlaansbetingelser vilde nødvendiggjøre tilsvarende For- 
andringer i de Betingelser, som Hypothekbanken kunde 
paatage sig ved Optagelsen af sine Laan, men dette 
kunde ingen Vanskelighed volde ved den ubetingede 
Sikkerhed, som Banken var i Stand til at byde sine Kredi- 
torer. Som Regel burde det fastholdes, at Banken skulde 
have Frihed til i hvert enkelt Tilfælde at ordne sine 
Laan som den efter de foreliggende Omstændigheder fandt 

det heldigst, særlig forsaavidt angik Spørgsmaalet om det 
var fordelagtigst at optage Laanene til lavere Rente med 
større Kapitalrabat eller til høiere Rente med mindre eller 
ingen Kapitalrabat; men Komitéen kunde dog ikke andet 
end ansee det for meget ønskeligt, at den effektive Rente 
af Bankens Laan faldt saa nær som muligt sammen med 
den nominelle Rente af Obligationerne, thi derved vilde 
man bl. A. opnaa den øiensynlige Fordel betydelig at 
reducere Kapitalrabatkontoen i Bankens Regnskaber, lige- 
som det i det Hele taget maatte fastholdes, at al Kapital- 
rabat, som Banken blev nødt til at give, maatte udjævnes 
hurtigst muligt, da Rabatten stadig gav Anledning til 
Vanskeligheder og endog havde givet Anledning til saa- 
danne Misforstaaelser, at selve Hypothekbankens Soliditet 
derved var bleven dragen i Tvivl. Det vilde derfor være 
rettest, at Banken for Fremtiden strax fik den Kapital- 
rabat, som den havde maattet give paa sine Obligationer, 
godtgjort af Laantagerne, uden som hidtil at være nødt 
til altid at søge speciel kongelig Bemyndelse til at tage 
Rabat af sine Laan; men da det som oftest vilde være 
en følelig Gene for Laantagerne, hvis hele Rabatten skulde 
afdrages strax ved Laanets Udbetaling, burde det ordnes 
saaledes, at den blev afviklet ved successive Betalinger i 
Løbet af nogle Aar. For at gjøre det muligt for Banken 
at indrømme sine Debitorer den ovenfor nævnte Ret til 
at indfri deres Laan efter lo Aars Forløb, vilde det dog 
være nødvendigt, at hele den paa et af Banken optaget 
Laan faldende Kapitalrabat godtgjordes den inden den Tid. 
Med Hensyn til Størrelsen af den Kapitalrabat, som Laan- 
tagerne burde overtage, vilde det være det naturligste, at 
den sattes lig med den Rabat, som Banken selv havde 

maattet give, men da den effektive Rente af Bankens Laan 
var afhængig af mange forskjellige Omstændigheder, og 
det tilmed i Reglen ikke bestemt kunde paavises, hvorfra 
Pengene kom til det Laan, den enkelte Laantager fik, lod 
det sig ikke gjøre paa denne Maade at fixere den Kapital- 
rabat, han maatte tilsvare, og det vilde derfor være det 
mest praktiske paa Hypothekbankens aarlige General- 
forsamling at fastsætte en vis Rabat for alle Laan i det 
kommende Aar og gjøre denne Rabat afhængig af hvad 
Pengenes Tilvejebringelse, derunder indbefattet saavel 
Rabatten som alle øvrige Omkostninger, vilde komme 
til at koste Banken. 

De Henstillinger, Komitéen som her anført gjorde an- 
gaaende den fremtidige Ordning af det vanskelige Kapital- 
rabatspørgsmaal, suppleres i Betænkningen med nogle Be- 
mærkninger, der ere af Interesse, fordi de vise, at Komitéen 
ved Siden af de Foranstaltninger, den bragte i Forslag 
som Middel imod positive Ulemper, ogsaa paa flere ikke 
uvæsentlige Punkter ønskede Forandringer i den af Banken 
hidtil fulgte' Politik. Den siger herom : 

»Den Ordning med Hensyn til Godtgjørelse af Kapital- 
rabatten, som Komitéen saaledes foreslciaer, leder ogsaa 
indirekte til det Maal, der allerede er nævnt som attraa- 
værdigt, nemlig at Forskj ellen imellem den effektive og 
den i Obligationerne stipulerede Rente af de af Hypotek- 
banken optagne Laan formindskes saa meget som muligt, 
thi det er klart, at Laantagerne hos Hypothekforeningeme 
ikke ville være tilbøjelige til som Kapitalrabat og Om- 
kostninger at erlægge et forholdsvis betydeligt Beløb, 
der skal betales strax eller i Løbet af temmelig kort Tid, 
og det bliver derfor ganske naturligt en Nødvendighed for 

Hypothekbanken at rette sig efter Laantagemes Ønsker i 
saa Henseende. Det turde ogsaa blive en sandsynlig Følge 
af Kapitalrabattens Formindskelse, at Hypothekbanken 
ved Optagelse af sine Laan kommer til fortrinsvis at søge 
det indenlandske Laanemarked og til at sælge sine Obli- 
gationer uden Mellemmænd og efterhaanden som den har 
Brug for Penge. Da det kan undgaaes at give en større 
Kapitalrabat ved at afpasse Renten af Obligationerne saa 
nær som muligt efter den ved Laanets Optagelse almindidig 
gjældende effektive Rente af Værdipapirer af lignende Art, 
bør man ikke, naar det gjøres fornødent, tage i Betænkning 
at bestemme Renten af Obligationerne i Tiendedele af en 
Procent.« 

Det vil sees, at Komitéen holder det for det rigtigste, 
at Hypothekbanken fomemlig søger det svenske Kapital- 
marked. I og for sig kan dette vel ogsaa være ønskeligt, 
og efterhaanden som Sverrigs Udvikling skrider frem og 
skaber en større Rigdom paa Kapital, vil det ogsaa bedre 
kunne lade sig gjøre; men det vil dog noksom fremgaa af 
den i nærværende Skrift givne Fremstilling af Bankens 
Historie, at det ikke blot gjentagne Gange har været en 
ligefrem Nødvendighed at tye til Udlandet for at faa 
Penge, da Landet selv var ganske ude af Stand til atafsee 
Noget til Landbruget, men tillige, at Hypothekbankens 
udenlandske Laan ved flere Lejligheder have været en høist 
værdifuld Støtte for det svenske Pengemarked i sin Helhed 
<yg væsentlig have bidraget til at hjælpe det over kritiske 
Perioder. Og der vil vistnok hengaa adskillig Tid, inden 
dette Forhold undergaaer nogen væsentlig Forandring, 
— selv om Landbruget i Sverrig, belært af de senere 
Tiders bedrøvelige Erfaringer om Farerne ved en over- 

dreven Benyttelse af Krediten, vil gjøre sit Bedste for at 
staa paa egne Ben, vil det endnu have rig Anvendelse 
for fremmed Kapital, og især fra de mere afsidesliggende 
Provindser, der kun langsomt følge med i den almindelige 
Udvikling og først ved de forbedrede Komminukations- 
midler faa Del i den økonomiske Fremgang, vil der sikkert 
i en Aarrække komme en saa vedholdende Efterspørgsel 
efter Kapital, at det næppe er rimeligt, at Indlandet til 
Stadighed vil kunne tilfredsstille den. Man feiler vist heller 
ikke ved at antage, at Komitéens Udtalelse ere fremkaldte 
ved den overvættes Rigelighed paa Pengemarkedet, der 
kulminerede netop i Slutningen af Firserne og uvilkaarlig 
gav et Indtryk af, at Landets egen Kapital var i Stand til 
at magte hvad det skulde være. Men at dette er en 
Illusion, det synes allerede at fremgaa af Begivenhedernes 
Gang i den korte Tid, der er forløben siden Komitéen 
afgav sin Betænkning. 

Ved Siden af Spørgsmaalene om Indførelse af nye 
Laanformer og om en Forandring af de hidtil fulgte 
Principer for Kapitalrabatten var der endnu et Punkt, som 
Komitéen skjænkede sin særlige Opmærksomhed: det var 
Spørgsmaalet om at give Hypothekforeningernes Debitorer 
Ret til at faa den af dem stillede Sikkerhed tilbage efter- 
haanden som Laanene amortiseredes. Som ovenfor (jvfr. 
p. 207 o. fl. St.) omtalt havde denne Sag i tidligere Aar 
gjentagne Gange været bragt paa Bane, og sidst havde 
den økonomiske Komité af 1886 beskjæftiget sig med den 
og stillet et Forslag sigtende til at skaffe Hypothekfor- 
eningernes Interessenter denne Tilladelse, men Forslaget 
var strandet paa Hypothekbankens bestemte Modstand. 
Nu optog den nye Komité det imidlertid igjen til Behandling 

Og — mærkelig nok, kan man næsten sige — lykkedes 
det at tilvejebringe Enighed i Hovedsagen imellem de i 
Begyndelsen stik modsatte Anskuelser. 

I sin Betænkning fremhæver Komitéen, at den store 
Aktualitet, som Spørgsmaalet om den successive Fri- 
gj øreise af de hos Hypothekforeningerne beroende Ind- 
tegninger havde faaet i den senere Tid, hovedsagelig 
skyldtes den Omstændighed, at Hypothekforeningernes 
Laan efterhaanden faktisk var gaaede over til at blive 
faste Laan, idet Debitorerne saagodtsom altid fik dem for- 
nyede op til det oprindelige Beløb, saasnart Amortisationen 
var naaet ned til et vist Punkt. Saalænge Hypothek- 
foreningerne kunde give disse nye Laan paa ligesaa gunstige 
Betingelser som der vilde kunne faaes andetsteds, gav 
dette Forhold ingen Grund til Klage, men da Situa- 
tionen paa Pengemarkedet lidt efter lidt var bleven saa- 
ledes, at Hypothekforeningernes Laan bleve uforholdsmæsig 
dyre i Sammenligning med hvad Laantagerne vilde komme 
til at give, hvis de kunde disponere over den Del af 
Indtegningerne, de havde liggende som Pant hos Hypothek- 
foreningerne ud over hvad de virkelig skyldte, og byde 
andre Instituter denne gode Sikkerhed, var det naturligt, 
at Hypothekbankens Fordring paa at beholde den fulde 
Indtegning som Pant, indtil hele Amortisationslaanet var 
afdraget, føltes som et betydeligt Tryk og gav Anledning 
til megen Misfornøjelse. 

Der syntes da heller ikke at kunne være uovervindelige 
Hindringer for at gjøre Laantagerne den Indrømmelse, at 
de kunde faa deres Panteobligationer udleverede eller 
partielt udslettede, naar der var afdraget et vist Beløb paa 
Laanene. Ganske vist havde man som et Argument der- 

imod henvist til Hypothekbanklovens Paragraph lo, der 
altid var bleven fortolket som etPaabud om, atHypothek- 
foreningerne skulde beholde den oprindelige Sikkerhed i 
dens fulde Omfang, indtil Laanet var endelig afdraget, men 
det syntes meget tvivlsomt, om denne Fortolkning egentlig 
var berettiget. Paragraph lo paalagde nemlig strengt taget 
kun Hypothekbanken at vaage over, at den fik og under 
hele Amortisationstiden beholdt tilstrækkelig Sikkerhed 
for sine Laan, og en saadan tilstrækkelig Sikkerhed maatte 
dog siges at være tilstede, naar Banken i det stillede Pant 
havde fuld Dækning saavel for sin resterende Kapitalfordring 
med Renter som for mulige Omkostninger og Udgifter. 
Faktisk havde man da ogsaa i Praxis godkjendt, at Para- 
graph I o maatte forstaaes saaledes, idet Hypothekfor- 
eningerne, som nys nævnt, altid havde tilladt de Debitorer, 
der havde afdraget en Del af deres Laan, at omsætte 
Laanene og faa dem fornyede op til samme Beløb som 
den oprindelige Hovedstol, og skjøndt denne Fremgangs- 
maade i Virkeligheden kom ud paa det Samme som en 
Frigj øreise af den overskydende Pantesikkerhed, havde 
man aldrig næret Tvivl om dens Berettigelse, thi den 
samtidig med Hypothekbankloven emanerede specielle Lov 
om Hypothekforeningerne indeholdt en udtrykkelig Be- 
stemmelse om, at det var tilladt Bestyrelsen for en Hypothek- 
forening at modtage extraordinaire Tilbagebetalinger af 
Amortisationslaan, naar det kunde ske uden Tab eller 
Pengene kunde anvendes til nye Amortisationslaan, og 
disse nye Laan kunde aabenbart ligesaa vel gives til gamle 
som til nyindtrædende Interessenter. Men med denne Be- 
stemmelse for Øje kunde det fornuftigvis ikke antages, at 
Lovgiveren havde havt til Hensigt med Hypothekbanklovens 

Paragraph lo at fastslaa en Regel, som Loven om Hypothek- 
foreningeme i samme Øjeblik gav en Anvisning paa at 
omgaa. Og forsaavidt man herimod vilde indvende, at 
det i saa Fald var mærkeligt, at Paragraphen havde faaet 
en Affattelse, der saa let kunde give Anledning til for- 
skjellige Fortolkninger, maatte det erindres, at Paragraphen 
var affattet under den Forudsætning, at Amortisations- 
laanene fra Hypothekforeningerne vilde kunne tilfredsstille 
Landbrugets Trang til Kapital og uden Vanskelighed vilde 
kunne tilbagebetales i den én Gang bestemte Orden, saaat 
Debitor ikke vilde faa nogen Anvendelse for den over- 
skydende Sikkerhed, og det var derfor let forklarligt, at 
man ikke havde været opmærksom paa, at dens Ordlyd 
kunde fremkalde Vanskeligheder. 

Afseet fra Spørgsmaalet om den rette Fortolkning af 
Lovparagraphen var det imidlertid med Hensyn til 
selve Sagens Realitet bleven gjort gjældende, at det 
ikke gik an at gjøre Interessenterne den attraaede Ind- 
rømmelse, dels fordi alle de Laan, Hypothekbanken 
hidtil havde optaget, havde været baserede paa den 
modsatte Opfattelse, og Laangiverne med god Grund 
vilde kunne beklage sig over, at man traadte deres Ret 
for nær, hvis man nu pludselig adopterede en anden For- 
tolkning af Loven, og dels fordi Ansvarligheden for 
Hypothekforeningemes Interessenter var bestemt efter 
Størrelsen af deres Andel*), der efter nogen Tids Forløb 



*) Det vil erindres (jvfr. pg 21 og flg.), at i Følge Hypothekforeningemes 
oprindelige Statuter var enhver Interessent i en Hypothekforening 
Participant i denne for en Andel, svarende til den :»Laaneret«, han 
erhvervede ved sin Indtrædelse. I Almindelighed gjaldt det ogsaa 
som Regel, at saalænge en Interessent var i Foreningen skulde han 
i alle Maader indestaa for de Forpligtelser, der maatte falde paa 

altid oversteg Restgjælden af Laanene og følgelig vilde 
komme til at savne fuld Dækning af reel Sikkerhed, naar 
der blev disponeret over den til det amortiserede Beløb 
svarende Del af Hypothekforeningens Panteret. 

Hvad den første af de her anførte Indvendinger angik, 
da var det klart, at mcin vel maatte tage sig i vare for at 
gjøre Noget, der i mindste Maade kunde berøre Hypothek- 
bankens hidtidige gode Kredit baade i Indland og Udland, 
og hvilken Anskuelse man end iøvrigt nærede om det 
mere eller mindre Berettigede i at frigjøre de overskydende 
Indtegninger, var alene den Omstændighed, at Hypothek- 
bankens Bestyrelse offentlig havde udtalt det som sin Op- 
fattelse, at man ikke var berettiget dertil, tilstrækkelig til 
at gjøre det nødvendigt at give Bankens Kreditorer et 
Vederlag for det tilsyneladende Indgreb i deres Rettigheder. 
Den naturlige Form for et saadant Vederlag var en F^or- 
øgelse af Bankens Grundfond, og da Forøgelsen burde 
være saa stor, at der ikke kunde være Tvivl om, at den 
ydede Kreditorerne fuldstændig Erstatning, formente Komi- 
téen, at Grundfondet fremtidig burde sættes til 30 Millioner 
Kroner, et Beløb, der ingenlunde var for høit, naar man 
saa hen til den overordentlige Udvidelse, Bankens Virk- 
somhed havde undergaaet siden hin Tid, da 8 Millioner 
Kroner blev anset for passende, og der tilmed var god 
Grund til at antage, at den Omdannelse af Banken, der 
tilsigtedes ved de forskjellige Reformforslag, i væsentlig 
Grad vilde forstørre dens Virkekreds. Nogen Fare for 



hans Andel, uanseet om han havde faaet Laan eller ej, og dette 
blev efter Hypothekbankkomitéens Indstilling udtrykkelig fastslaaet 
ved Loven om Hypothekforeninger af 1861. 

Statskassen kunde Forøgelsen ikke antages at ville med- 
føre, da Grundfondet ikke maatte anvendes paa anden 
Maade end efter de hidtil gjældende Bestemmelser og 
der ogsaa fremtidig skulde træffes særlige Foranstaltninger, 
saasnart det formindskedes med 4 Millioner Kroner*). 

Ogsaa fra et andet Synspunkt maatte det efter Komi- 
téens Anskuelse være ønskeligt at forøge Grundfondet, 
naar man gav Laantageme Ret til at disponere over 
Pantesikkerheden efterhaanden som Laanene amortiseredes. 
Da der nemlig ved Udbetalingen af de givne Laan ikke 
var skeet noget Afdrag for den Kapitalrabat, som Hypo- 
thekbanken havde maattet give paa sine Obligationer, 
fcuidtes der ikke nogen bestemt paaviselig reel Sikkerhed 
for den Del af disse, der svarede til Rabatten, og man 
havde derfor altid henvist til, at de saakaldte »Over- 
hypotheker«, der bleve staaende indtil Interessenternes 
Laan vare helt afviklede, afgav den Sikkerhed for Kapital- 
rabatten, som denne ellers vilde mangle; men naar nu 
»Overhypothekerne« bleve stillede til Disposition for 
Laantageme, bortfaldt den Sikkerhed, de hidtil havde 



*) Det vil maaske synes forbausende, at Komitéens Formand, Hallen- 
borg, der som Formand i Hypothekbankens Bestyrelse har været 
Talsmand for dennes Opposition imod Frigørelsen og den amortise- 
rede Del af H3rpothekerne, og bl. A. endnu ved Forhandlingerne i 
Rigsdagens første Kammer i 1889 om Nedsættelsen af Amortisations- 
quoten udtalte, at Bevarelsen af Hypothekerne i den oprindelige 
Størrelse var en Grundvold for Bankens Kredit, nu kunde gaa med 
til at stille Forslag om at frigjøre dem; men Hallenborg indtog 
ogsaa paa dette Punkt en Særstilling, og udviklede i et Separat- 
votum til Betænkningen, at han vedblivende maatte fastholde sin 
tidligere Anskuelse og kun kunde tiltræde Komitéens Forslag, fordi 
den Sikkerhed, Hypothekbankens Kreditorer fik ved Forhøielsen af 
Grundfondet, efter hans Skjøn fuldkommen æqvivalerede hvad de 
maatte tabe ved Hypothe kernes Frigj øreise. 

ydet, og det var derfor naturligt at erstatte den ved en 
Forøgelse af Grundfondet. Strængt taget var det ganske 
vist ikke nødvendigt at give nogen saadan Erstatning, 
om det end kunde være hensigtsmæssigt for at undgaa at 
vække Uro hos Publikum, thi naar man gik tilbunds i 
Sagen, havde Kapitalrabatten i Virkeligheden samme Pant 
som Hypothekbankens øvrige Fordringer, eftersom den 
Indtægt for Hypothekbanken, der svarede til Kapitalrabat- 
ten, bestod i Forskj ellen imellem Indiaans- og Udlaans- 
renten, og denne Indtægt var sikkret ved, at Banken 
havde Pant baade for Kapital og Renter af sine Udlaan, 
at sige saalænge Hypothekforeningernes Laanekontrakter 
med deres Debitorer forbleve uforandrede *). Dette sidste 
havde man dog ingen absolut Garanti for, saalænge Lovgiv- 
ningen ved sine Bestemmelser om exekutive Anktioner 
gav Debitorerne Adgang til at indbetale deres Laan i 
Utide, og det maatte derfor anbefales at hidføre en For- 
andring i dette Forhold, der i paakommende Tilfælde 
endog kunde medføre en Angriben af Grundfondet og 
derigjennem en betydelig Risiko for Statskassen**). 



*) Det vil sees, at Komitéen her tiltræder den af Hypothekbanken 
forfægtede Anskuelse, ifølge hvilken det øieblikkelige tilsyneladende 
Tab ved Kapitalrabatten helt opveies ved de Anvisninger paa Frem- 
tiden, der gives ved Rentedifferencen imellem Ind- og Udlaan (jvfr. 
p. 142 o. flg.) Men selve Komitéens paafølgende Udtalelse om 
Laanekontrakternes ikke helt utvivlsomme Stabilitet turde dog 
snarest tages til Indtægt for den Opfattelse, vi paa sit Sted have 
gjort gjældende. 
**) Komitéen gaaer i sin Betænkning temmelig udførligt ind paa dette 
Spørgsmaal, men da vi allerede tidligere (p. 184) have omtalt det i 
Forbindelse med Hypothekforeningeme, gjengive vi her kun Raisonne- 
mentet, fordi det indeholder Forklaringen paa den forudgaaende Be- 
mærkning om Laanekontrakterne. 

Den anden Indvending, der kunde gjøres imod Fri- 
gj øreisen af Hypothekerne, var, at Interessenterne i Hypo- 
thekfbreningerne derved vilde komme til at savne reel 
Sikkerhed for deres solidariske Ansvar, der ifølge Statuterne 
beregnedes efter den Andel eller Laaneret, der var bleven 
tildelt dem ved deres Indtrædelse i Foreningen. Men 
allerede Komitéen i 1886 havde gjort opmærksom paa, at 
denne Indvending ikke var af stor Betydning, da det fak- 
tisk jævnlig var Tilfældet, at den Andel, en Interessent 
havde tegnet sig for, ikke lidet oversteg det Laan, han 
havde modtaget, og den af ham for dette stillede Sikker- 
hed, — og Indvendingen vilde under alle Omstændigheder 
falde bort af sig seiv, naar man, samtidig med at man 
forhøiede Grundfondet, indførte en Forandring i Statuterne, 
saaat Andel og solidarisk Ansvar for Fremtiden bleve be- 
regnede udelukkende efter Interessenternes Restgjæld og 
ikke efter deres oprindelige Laaneret. En saadan For- 
andring vilde naturlig medføre, at den hidtil gjældende 
Bestemmelse om, at man kunde blive Interessent i en 
Hypothekforening ved at indsætte Penge i den — de ikke- 
laantagende Interessenter — maatte bortfalde, men dette 
vilde ubetinget være et Gode, thi der kunde kun være 
én Mening om Uhensigtsmæssigheden af en Bestemmelse, 
der tvang Hypothekforeningerne til at modtage Penge, 
som de maaske slet ikke havde Brug for, og af hvilke de 
meget let kunde komme til at svare en efter Forholdene 
urimelig høi Rente. 

Komitéen fremhæver i sin Betænkning, at samtlige 
disse Forslag til Ændringer i Hypothekinstituternes 
Organisation, nærmest vare dikterede af Hensyn til ny- 
indtrædende Interessenter, ihvorvel de ogsaa maatte an- 

tages at komme de ældre Interessenter tilgode, især derved, 
at der gaves dem Adgang til at faa Laan paa billigere Be- 
tingelser imod den Sikkerhed, som vilde blive stillet tU 
deres Disposition ved Frigj øreisen af »Overhypothekerne«. 
Men man burde ogsaa, saavidt det stod i Ens Magt, paa 
anden Maade imødekomme de ældre Interessenters For- 
dringeia, thi det maatte erindres, at det var dem, der led 

A 

under Trykket af, at der tidligere havde maattet stilles 
haardere Betingelser for Laanene. Nogen umiddelbar 
Nedsættelse af Renten kunde der imidlertid ikke være 
Tale om, da Hypothekbanken var bunden ved de Kon- 
trakter, den havde afsluttet om sine Laan, og det Hele, 
man i saa Henseende kunde gjøre, var at indføre en Be- 
stemmelse i Bankloven om, at en eventuel Rentenedsæt- 
telse i første Instants skulde komme de Debitorer tilgode, 
der maatte svare den høieste Rente. Men man kunde 
vælge en anden Udvei, der i det Mindste tildels vilde 
byde dem Erstatning. 

Der var nemlig ingen Tvivl om, at det langt over- 
veiende Flertal af Interessenterne i Hypothekforeningerne 
ansaa det for én af de største Begunstigelser, der kunde 
bydes dem, at de fik Adgang til at indbetale deres Laan, 
naar de maatte ønske det. Nu var det klart nok, at 
denne Ret ikke kunde indrømmes ganske i Almindelig- 
hed, da de samme Grunde, der fremkaldte Ulemper ved 
de ovenfor nævnte extraordinære Indbetalinger som Følge 
af exekutive Auktioner, vilde stille sig til Hinder derfor; 
men Noget kunde der dog gjøres i den Retning, idet der 
kunde gives Tilladelse til at indfri Laanene, naar Hypo- 
thekforeningerne fik Godtgj øreise for det Rentetab, der 
kunde resultere deraf. Hvor stort dette vilde blive, vilde 



Ik 

afhænge dels af Renten for Laanet og dels af hvad Hy- 
pothekforeningen kunde faa i Rente ved at udlaane 
Pengene paany, og hvorledes dette vilde stille sig i det 
enkelte Tilfælde, kunde aabenbart kun beregnes efter For- 
holdene som de vare i det Øieblik, Laanet blev indbetalt. 
Rentegodtgj øreisen kunde derfor ikke fastsættes en Gang 
for alle, og strængt taget burde den bestemmes særskilt 
for hvert Laan, der ønskedes indfriet, men af praktiske 
Grunde maatte man dog holde paa, at den bestemtes for 
en Tid ad Gangen, og det syntes derfor hensigtsmæssigst, 
at det blev fastsat paa den aarlige Generalforsamling efter 
Bestyrelsens Forslag, hvormeget der skulde erlægges af 
de Debitorer, der i det kommende Aar maatte ønske at 
indbetale deres Laan, dog saaledes, at der toges tilbørligt 
Hensyn til Laanenes resterende Løbetid. Ved at ordne 
Sagen paa denne Maade vilde der ofte kunne skaffes 
Interessenterne væsentlige Fordele, uden at Hypothek- 
instituterne kom til at lide nogetsomhelst Tab derved. Men 
det maatte dog herved ikke lades ude af Sigte, at Mulig- 
heden for Laangiveren af at undgaa Tab ved de extra- 
ordinære Indbetalinger ikke blot beroede paa, at han fik 
en efter Omstændighederne tilstrækkelig Godtgj øreise for 
Rentetabet, men tillige paa, at der ikke paa engang ind- 
betaltes saa store Summer, at der ikke kunde findes An- 
vendelse for dem, og der burde derfor ogsaa paa Hypo- 
thekbankens Generalforsamling træffes Bestemmelse om, 
i hvilket Omfang det skulde være tilladt Debitorerne at 
gjøre Brug af deres Ret til at indfri Laanene. 

Hypothekbankkomitéens Betænkning, af hvilken vi 
her have gjengivet Hovedpunkterne, sluttede med Frem- 
sættelsen af et specielt motiveret udførligt Forslag til en 

i6 

Række Forandringer i Forordningerne om Hypothek- 
banken og Hypothekforeningerne i Overensstemmelse med 
hvad der var anført i Betænkningen. Denne blev strax 
ved sin Fremkomst i Almindelighed modtagen med Til- 
fredshed, omend man i finantsielle og særlig i de Hypo- 
thekbanken og Hypothekforeningerne nærmest staaende 
Kredse stillede sig noget tvivlende til den forventede 
Virkning af de foreslaaede Reformer. Regjeringen var 
imidlertid fast bestemt paa at fremme Sagen, og efterat 
Komitéens Forslag først var tilstillet Hypothekbanken, 
hvis Generalforsamling gav det sin saa godt som ubetin- 
gede Tilslutning, samt Rigsgjældskontoret, der heller ikke 
fandt noget Væsentligt at indvende imod det, og kun 
ønskede det udtrykkelig stipuleret, at Grundfondet skulde 
gives i 3^2 Procents Obligationer, forelagde Finantsmini- 
steren i Statsraadet et Udkast til en Kongelig Proposition 
til Rigsdagen om nye Love for Hypothekbanken og 
Hypothekforeningerne. 

I sin Indstilling til Statsraadet gav Ministeren først 
et Referat af Komitéens Betænkning og udtalte derefter, 
at han ikke skjønnede rettere, end at den nedsatte Komité 
havde løst sin Opgave paa en tilfredsstillende Maade. 
Ved de foreslaaede Forandringer i de bestaaende Love 
vilde der skaffes Sverrigs Landmænd de væsentlige For- 
dele: at de kunde vælge imellem Laan med bestemt 
Amortisation og Laan uden Amortisation, at de kunde 
faa den Sikkerhed, de havde stillet deres Hypothek- 
forening, frigjort i Forhold til den Afbetaling, der skete 
paa Laanene, og at de i det Hele taget kunde faa Laan 
paa mindre trykkende Betingelser end hidtil. Ministeren 
kunde derfor anbefale at give den Kongelige Proposition 

det af Komitéen foreslaaede Indhold med de mindre 
Ændringer, som Hypothekbanken og Rigsgjældskontoret 
havde tilraadet, men hvad Formen angik fandt han det 
rigtigst ikke, som Komitéen havde gjort, at begrændse sig 
til Ændringer i de gamle Love, men at udstede helt nye 
Love, hvorved der vilde vindes i Klarhed og Overskuelig- 
hed, idet de fleste af Paragrapherne allerede tidligere vare 
blevne omredigerede, og adskillige af dem, der vare ladte 
urørte, indeholdt Bestemmelser, der kun angik Hypothek- 
bankens Dannelse og tidligste Virksomhed, og derfor ikke 
længer vare anvendelige. Forslaget, saaledes som han 
fremsatte det, var derfor redigeret som helt nye Love, og 
Hypothekbankens Bestyrelse havde paa dertil given For- 
anledning erklæret, at den ikke ansaa de Forandringer, 
der vare foretagne med det oprindelige Udkast udover 
hvad Generalforsamlingen havde vedtaget, for at være af 
den Betydning, at denne maatte høres, og at den for 
sit eget Vedkommende Intet havde at erindre derved. 

Efter at være behandlet i Statsraadet blev Lovforsla- 
get forelagt i Rigsdagen. Da det var Resultatet af et 
Kompromis imellem de stridende Partier, der som oven- 
for berørt begge havde været repræsenterede i Komitéen, 
var dets Vedtagelse paa Forhaand given, og Behandlingen 
gav heller ikke Anledning til nogen Debat, men gik saa 
hurtigt fra Haanden, at de nye Love, hvis Text er given 
i Oversættelse i Bilag I og II, allerede bleve udstedte 
den i6de Mai 1890. Og dermed fandt den langvarige Strid, 
hvis forskjellige Phaser vi her have skildret, og som snart 
i en Aarrække havde sat den offentlige Mening blandt 
Sverrigs Landmænd i en ikke ringe Bevægelse, omsider 

sin Afslutning, — forhaabentlig for et godt Spænd af Tid. 

16* 

Men den vigtigste og vel ogsaa vanskeligste Del af 
Opgaven stod endnu tilbage: at bringe de nye Love til 
Anvendelse, at føre dem ud i Livet i en saadan Form, at 
der virkelig kom alt det Gode ud af dem, som man gjorde 
Regning paa. Inden vi gaa over til at omtale de Foran- 
staltninger, der i den Anledning ere blevne trufne afHypo- 
thekbanken og Hypothekforeningerne , ville vi dog først 
kaste et Blik paa det Resultat, der er vundet igjennem 
de lange Forhandlinger. Skulle vi da med faa Ord præ- 
cisere hvad der er Kjærnen i den skete Reform, er det 
dette: der blev ved Lovene af i6. Mai 1890 gjen- 
nemført en principiel Forandring af de hidtil 
gjældende Regler for det svenske Landbrugs- 
kreditsystems Virksomhed, men selve Systemet 
forblev urørt. 

Det var naturligt, at dette maatte blive Resultatet. 
Thi mod Systemet og dets Organisation i den Form, der 
var bleven fastslaaet i 1861 ved Oprettelsen af Hypothek- 
banken, var der, da det kom til Stykket, næppe nogen 
alvorlig Opposition fra nogen Side, og i hvert Fald ingen 
Opposition af den Betydning, at den skulde kunne faa den 
almindelige Opinion til at udtale sig for et Brud med en 
Ordning, der allerede havde en Menneskealders Hævd. Vel 
hævede der sig, som vi tidligere have seet, under det stærke 
Røre blandt Landmændene i den sidste Halvdel af Firserne 
indflydelsesrige Røster for at bryde helt overtvert og skabe 
en Konkurrence til Hypothekbanken og de af denne af- 
hængige Hypothekforeninger ved Oprettelsen af et nyt 
Institut, men Meningen hermed var sikkert hovedsagelig 
at gjøre en Demonstration, at opstille et Forslag, der kunde 
see ud som en positiv Trudsel og gjøre Hypothekbanken 

betænkelig ved at fortsætte Modstanden mod de nye Idéer, 
som man ønskede, at den skulde adoptere. Hvorlidet disse 
Planer i Virkeligheden havde at betyde, det fremgaaer 
noksom af den bratte og enstemmige Afvisning, der strax 
blev dem til Del af Hypothekbankkomitéen , saasnart der 
for Alvor blev Tale om at tage dem under Overveielse, 
og dette er saa meget mere betegnende som Oppositionen 
ved den Leilighed jo var kraftigt repræsenteret ved en af 
sine fornemste Førere, Hr Bostrøm. Udtalelserne i Betænk- 
ningen om Umuligheden af at gjøre Indgreb i Bankens 
Monopol, fordi man derved vilde skade dens Kredit, ere 
aabenbart et Udtryk, ikke blot for Komitéens, men for de 
Allerflestes Overbevisning om, at kunde der end vindes 
Lidet, vilde der tabes Meget ved at røre ved Fundamentet 
for det bestaaende System, og dette burde derfor have 
Lov til at bevare sin Skikkelse uforandret. De nye Love 
lode følgelig Organisationen af Kreditinstituterne forblive 
urørt. Hypothekbanken vedblev at være et Centralorgan 
for Hypothekforeningerne med den Opgave at varetage 
deres Interesser i alle Forhold uadtil, særligt at være deres 
eneste Repræsentant paa Laanemarkedet, og den bevarede 
ubeskaaret sit Monopol paa at udstede Obligationer med 
Pant i Landeiendomme, — Hypothekforeningerne beholdt 
deres mere beskedne, men ligesaa betydningsfulde Stilling 
som Mellemmænd mellem Hypothekbanken og Landbruget 
uden at faa den forøgede Selvstændighed, som muligvis 
en Indskrænkning af Hypothekbankens Monopol kunde 
have forskaffet dem.*) 



*l Vi tænke herved nærmest paa det Tilfælde, at der ved en Indskrænk- 
ning eller Ophævelse af Hypothekbankens Munopol kunde være bleven 
givei Hypothekforeningerne Tilladelse til ai udstede Obligationer paa 

Men medens Organisationen i sin ydre Form altsaa 
blev ganske som den var — den som Æquivalent for 
»Overhypothekernes« Frigjørelse given Forøgelse af Grund- 
fondet kommer jo ikke her i Betragtning — betegnede 
de nye Love paa et Hovedpunkt et definitivt Brud med 
de Principer, der havde været raadende ved Hypothekban- 
kens Stiftelse, og som Banken trolig havde maattet følge 
under hele sin Bestaaen, uanseet at det snart havde vist 
sig, at der var Adskilligt at indvende imod dem. Vi have 
paa sit Sted (p. 71 o. flg.) fremhævet, hvorledes Lovgiv- 
ningens kategoriske Regler for Hypothekforeningens Virk- 
somhed i sig nødvendigvis maatte bære Spiren til kommende 
Vanskeligheder, idet Lovens strænge Forskrifter pressede 
Hypothekinstituterne ind i saa faste Former og tvang dem 
til at holde sig indenfor saa skarpt trukne Grændser, at de 
paa Forhaand vare afskaarne fra at lempe sig efter For- 
holdene; men at man paa den Tid hverken kunde eller, 
selv om man kunde, i hvert Fald ikke vilde see denne 
Fare og ved Lovens Affattelse lod sig lede af halvt dok- 
trinaire Betragtninger, der ikke tog tilstrækkelig Hensyn 
til de Hindringer, en saadan urokkelig Arbeidsmethode 
kunde møde i Praxis. Nu efter de gjorde Erfaringer var 
der Ingen, der nærede Tvivl om, at der her var begaaet 
en alvorlig Feil, og da den sidste Hypothekbankkomité 
var bleven nedsat og skulde til at give sig i Lag med sit 
Arbeide, var den fra første Færd af paa det Rene med. 



egen Haand jævnsides med Hypothekbanken, saaledes som f. Ex. den 
ældre Afdeling af den skaanske Hypothekforening i sin Tid gjorde 
(jfr. p. 102), eller som f. Ex Forholdet er ordnet imellem det preus- 
siske »Central'Landschaft« og de Landskaber, der ere Medlemmer 
af dette. 

at skulde der overhovedet kunne gjøres Noget for at 
bøde paa Manglerne ved Hypothekbanken og Hypothek- 
foreningerne , maatte det skee ved, at de stive Former, 
der saa tydelig havde vist sig ikke at passe til det 
økonomiske Livs Fordringer, afløstes af større Frihed. 
Ud fra dette Grundsyn paa Forholdene blev det den ledende 
Tanke i hele Komitéens Arbeide at skaffe saa megen 
Frihed og Bevægelighed ind i Hypothekbanken som det 
paa nogen Maade lod sig gjøre uden at gribe ind i 
selve Organisationen. Udtrykkelig kommer denne Tanke 
kun til Orde et enkelt Sted i Betænkningen, hvor der i 
Anledning af Forslaget om Indførelse af nye Former for 
Laan til Interessenterne siges, at det ledende Princip ved 
enhver Omdannelse af Hypothekinstituterne, der skal kunne 
give dem en tidssvarende Skikkelse, maa være at tilveie- 
bringe den størst mulige Frihed ; men de samme Anskuelser 
kunne forfølges helt igjennem Betænkningen og give sig 
tydeligt Udslag i adskillige af Komitéens Indstillinger, f. 
Ex. i Forslaget om altid at reducere Kapitalrabatten til et 
Minimum for ikke at være bunden i sine Operationer ved 
at maatte tage Hensyn til den, om at variere Renten, saa 
at den altid kommer i nøieste Overensstemmelse med 
Konjunktureren paa Pengemarkedet, om Frigj øreisen af 
»Overhypothekerne« o. s. fr. 

Det, som Komitéen, og i Tilslutning til denne Lovgiv- 
ningsmagten, vilde og tilstræbte, var altsaa Frihed. Ikke 
en Frihed som den, Hypothekforeningerne havde kjendt i 
deres Barndom, og som havde været karakteriseret ved, at 
de efter eget Tykke kunde give sig af med Forretninger, 
der strengt taget laa udenfor deres Raaderum; men en 
Frihed, der indenfor deres naturlige Arbeidssphære gav dem 

Magt til at handle som Omstændighederne paabød, uden 
at risikere at finde Veien spærret af denne eller hin Be- 
stemmelse, som det kunde koste baade Tid og Møie at 
rydde tilside, om det qverhovedet lod sig gjøre. Og 
det er disse Bestræbelser, der have givet Lovene af 1890 
et Præg, om man saa kan sige, af Forretningsaand, der 
staar i afgjort Modsætning til de ældre Loves halvt bu- 
reaukratiske Tilsnit. 

Men, som vi ovenfor bemærkede: at vedtage Lovene 
var kun det første Skridt til Opgavens Løsning, — det 
andet og fuldt saa vigtige Skridt var at bringe Lovene til 
Anvendelse. Maaden, hvorpaa dette skulde skee, var det 
overladt til Hypothekbankens Bestyrelse og Generalforsamling 
at bestemme, og Bestyrelsen forelagde derfor den i Juni 
Maaned sammentrædende ordinære Generalforsamling et 
Udkast til et Regulativ for Laan fra Hypothekforeningerne 
i Overensstemmelse med de i de nye Love fastslaaede 
Principer. 

I Udkastet foresloges, at der for Fremtiden skulde 
gives Laan: 

I, til ældre Interessenter, som maatte ønske at om- 
sætte deres Laan, 

a, mod 5 Procent Rente og V4 Procent Amortisation, 
enten af Restgjælden eller af hele det Laan, der 
maatte blive bevilget af vedkommende Forening, 
— eller 

b, mod 4V4 Procent Rente og V4 Procent Amotisation, 
ligeledes af Restgjælden eller af et eventuelt bevilget 
nyt Laan, og i begge Tilfælde med Ret for Laan- 
tageren til ved Omsætning af Restgjælden af et 

ældre Laan at faa Suppleringslaanet imod 4 Pro- 
cent Rente og */4 Procent Amortisation; 

2, til nye Interessenter, — 

a^ Amortisationslaan, enten med 4^/4 Procent Rente og 
V4 Procent Amortisation eller, imod 4 Procent Kapi- 
talrabat, med 4 Procent Rente og ^\^ Procent 
Amortisation, — eller 
b, staaende Laan med 4 Procent Rente og en Til- 
bagebetalingstid af højst 40 Aar, samt, ligesom 
ved de 4 Procents Amortisationslaan, med en Kapi- 
talrabat indtil videre af 4 Procent, der enten skulde 
godtgjøres strax eller afdrages i Løbet af 10 Aar. 
Bankbestyrelsen bemærkede med Hensyn til sit For- 
slag, at hvad for det Første Forholdet til de ældre Inte- 
ressenter angik, da burde det selvfølgelig staa Enhver frit 
for at omsætte sit tidligere Laan paa de hidtil gjældende 
Betingelser Men ved Siden deraf var der ved, at man i 
den nye Lov havdet strøget Bestemmelsen om, at der 
altid skulde indbetales V4 Procent aarlig tU Hypothekbanken 
af det Beløb, for hvilket en Hypothekforening havde Part 
i Hypothekbanken, givet Adgang til at nedsætte Amorti- 
sationsquoten, hvilket vilde medføre, at Amortisationstiden 
og dermed ogsaa Tidsfristen for Afviklingen af Kapital- 
rabatten blev forlænget, saa at den aarlige Afskrivning 
kunde formindskes, hvorved der vilde opstaa et aarligt 
Overskud, som kunde anvendes til en Nedsættelse af Renten. 
Da nu Interessenterne tidligere gjentagende havde udtalt 
sig for, at Amortisationen skulde nedsættes til V4 Procent, 
hvilket ifølge de derover opgjorte Beregninger vilde gjøre 
det muligt ligeledes at nedsætte Renten med V4 Procent, 
mente Bestyrelsen at burde foreslaa, at der ogsaa gaves 

de ældre Interessenter Adgang til at omsætte deres Laan 
paa Betingelse af en aarlig Ydelse af 5 Procent, hvoraf 4^4 
Procent Rente og ^4 Procent Amortisation. Der kunde 
derimod ikke gives Interessenterne Ret til at opsige 
deres ældre Laan til Udbetaling før til den bestemte Tid. 

Med Hensyn til de Laan, som fremtidig skulde gives 
af Hypothekbanken til Hypothekforeningerne, da bestemte 
den nye Lov, at disse Laan enten kunde tilbagebetales 
igjen en regelmæssig Amortisation eller uden aarlig 
Amortisation efter en vis Tids Forløb, samt at ethvert Laan, 
som gaves af Hypothekbanken, skulde kunne opsiges at 
Laantageren, naar der var forløbet 10 Aar fra Laanets 
Stiftelse. Hvad den første Klasse Laan angik, da kunde 
de gives enten paa de nysnævnte Betingelser med 4^/4 
Procent Rente og ^4 Procent Amortisation eller ogsaa, i 
Lighed med Hypothekbankens tidligere Generalforsamlings- 
beslutning (jvfr. p. 223), mod 4 Procent Rente og 3/4 Procent 
Amortisation samt en af Pengeforholdene afhængig Kapi- 
talrabat, som i Øjeblikket passende kunde sættes til 4 
Procent, og som efter Omstændighederne enten kunde 
betales strax eller imod tilbørlig Sikkerhed afvikles i Løbet 
af 10 Aar. Disse Bestemmelser angaaende Kapitalrabatten 
kunde ogsaa bringes til Anvendelse ved den anden Klasse 
af Laan, de ikke amortisable Laan, og for disse kunde 
der endvidere sættes et Maximum af 40 Aar for den Tid, 
inden hvilken de skulde være tilbagebetalt. 

Den nye Lov om Hypothekbanken bestemte endvidere 
i sin Paragraph 10, at det paa den aarlige Generalforsamling 
skulde afgjøres, i hvilken Udstrækning og paa hvilke Be- 
tingelser en Hypothekforening skulde kunne indbetale sine 
Laan til Banken, naar den ønskede at gjøre det inden den 

fastsatte Tid, og der ikke ved Laanenes Stiftelse var taget 
noget Forbehold for at sikkre Foreningen Ret dertil. Som 
det allerede var ^fremhævet i Bankkomitéens Betænkning 
og i Motiverne til det paa denne byggede Lovudkast, maatte 
det bero ikke alene paa, at Banken fik en tilstrækkelig 
Godtgj øreise for det Rentetab, den kunde komme til at 
lide ved Indbetalingen, men ogsaa paa, at der ikke blev 
indbetalt saa store Summer, at den ikke kunde finde An- 
vendelse for dem, hvorvidt det vilde være muligt for 
Banken at tilstaa Hypothekforeningerne, eller rettere disses 
Interessenter, denne Begunstigelse. Med Hensyn til Rente- 
godtgj øreisen, da kunde denne, som Komitéen havde anbe- 
falet, bestemmes efter Forholdet imellem Rentefoden for 
Laanet og den Rente, som Banken kunde faa ved igjen at 
laane Pengene ud, samt efter Laanets resterende Løbetid, 
og den samme Fordring burde da stilles som Betingelse 
for at give Hypothekforeningerne Tilladelse til at indbetale 
til Hypothekbanken de Summer, som de bleve nødte til 
at modtage ved exekutiv Salg af dens Panter, og som de 
ikke kunde faa anbragt paany. Hvad derimod angik det 
Omfang, i hvilket der vilde kunne blive Adgang til at ind- 
betale Laan i Utide, da maatte dette selvfølgelig fornemlig 
afhænge af, hvormange Penge Hypothekforeningerne vilde 
faa Brug for til Udlaan, og da dette end ikke tilnærmel- 
sesvis kunde vides paa Forhaand, turde det være indly- 
sende, at det, saalænge man endnu ikke havde seet hvilken 
Indflydelse de nye Laaneformer vilde udøve paa Begjæret 
efter Penge, vilde være forbundet med næsten uovervinde- 
lige Vanskeligheder at fixere et bestemt Beløb, som Hypo- 
thekbanken under alle Omstændigheder skulde være for- 
pligtet til at modtage udover det, der indgik til Hypothekfor- 

eningerne som Følge af exekutive Salg og ikke kunne finde 
Anvendelse andetsteds. Kun i Tilfælde af, at Debitorerne 
skulde være villige til at indbetale Laanene med Hypo- 
thekbankens endnu ikke udtrukne 5 Procents Obligationer 
til Parikurs, vilde Banken være istand til at modtage de 
Procents Laan uden Indskrænkning, men iøvrigt maatte 
Bestyrelsen henstille til Generalforsamlingen, at der gaves 
den Bemyndigelse til i det kommende Aar at handle i 
denne Sag som det maatte paabydes af Omstændighederne. 

Efterat Generalforsamlingen havde forhandlet om Be- 
styrelsens Forslag, nedsatte den et Udvalg paa 10 Medlemmer 
til i Forening med Bestyrelsen at gjennemgaa det nærmere, 
og dette Fællesudvalg afgav derpaa den 13. August en 
Betænkning, som blev forelagt en umiddelbart derefter sam- 
mentrædende extraordinaire Generalforsamling. Fællesudval- 
gets Betænkning sluttede sig i det Væsentlige til Bestyrelsens 
Udkast og tilføjede kun nogle mindre Ændringer, der gik 
ud paa, at der ved de 4 Procents Amortisations-Laan 
skulde være to Amortisationssatser , ^/4 og 2 Procent, — 
at Tilbagebetalingstiden for de 4 Procents faste Laan, der 
i Bestyrelsens Forslag var sat til høist 40 Aar, kun skulde 
være høist 25 Aar, samt at den Adgang til at indbetale 
Laan før Tiden, som Bestyrelsen havde tænkt sig at kunne 
give, forsaavidt Indbetalingen skete i Bankens 5 Procents 
Obligationer til Pari, ogsaa skulde kunne gives, naar Ind- 
betalingen skete i Bankens 4V2» 4 ^^^^^ 3V2 Procents 
Obligationer til en af Bestyrelsen fastsat Kurs. 

Bestyrelsens Forslag blev saaledes i Hovedsagen god- 
kjendt, men der var dog paa enkelte Punkter en ikke ringe 
Dissens i Fællesudvalget, og ved Betænkningens Afgivelse 
var den ledsaget af to Separatvota, det ene afgivet af 

fem Medlemmer, det andet kun af ét, men til Gjengjæld 
rigtignok saameget betydeligere Medlem, nemlig Hr. Bo- 
strøm. Begge Separatvota drejede sig fortrinsvis om 
Kapitalrabatspørgsmaalet, idet der gjorde sig forskjellige 
Opfattelser gj ældende med Hensyn til, hvorledes den nye 
Lovs Bestemmelser desangaaende skulde forstaaes, hvilket 
fik Indvirkning paa de Betingelser, der kunde tilstaaes de 
ældre Interessenter ved Omsætningen af deres Laan. Ifølge 
Bestyrelsens Forslag, til hvilket Udvalgets Flertal sluttede 
sig, skulde, som ovenfor anført, Omsætningen kunde skee 
enten mod 5 Procent Rente og ^/4 Procent Amortisation 
eller mod 4^/4 Procent Rente og V4 Procent Amortisation 
saavel af Restgjælden af det tidligere Laan som af det 
nye Suppleringslaan, der maatte blive bevilget. Ved denne 
Formindskelse af Amortisationen vilde der blive længere 
Tid til at afvikle Kapitalrabatten, hvorved der kunde skee 
en Nedsættelse af Renten, og Flertallet skjønnede ikke, at 
der i Loven indeholdtes Noget, der kunde være til Hinder 
for at træffe en saadan Ordning, der ubetinget maatte være 
i Interessenternes Favør. 

De to Mindretal nærede imidlertid hver for sig en 
anden Opfattelse. I det af de fem Medlemmer afgivne 
Separatvotum fremhævedes det, at der i Lovens § 8 gjordes 
en bestemt Forskjel mellem Laan, der allerede vare givne 
til Interessenterne i Hypothekforeningeme , og Laan, der 
fremtidig vilde blive givne, hvad enten det var til ældre 
eller til nyindtrædende Interessenter. Hvad den første Klasse 
af Laan angik, da var det udtrykkelig udtalt, at de, efter at 
være blevne omsatte til nye Laan, ikke kunde opsiges til 
Indbetaling, men der var Intet sagt om Tiden for Afvik- 
lingen af den til dem knyttede Kapitalrabat. Hvad derimod 

angik alle de Laan, der efter Lovens Ikrafttræden for 
Fremtiden gaves af Banken til Hypothekforeningerne, var 
det klart og tydeligt fastslaaet, at Modtageren af disse 
Laan skulde have Ret til efter lo Aars Forløb at opsige 
dem til Indfrielse med et Aars Varsel, samt at Kapitalra- 
batten skulde godtgjøres strax ved Laanets Modtagelse 
eller senest i Løbet af lo Aar. Hypothekbanken var derfor 
fuldt berettiget til at indrømme de ældre Interessenter, som 
vilde omsætte deres Laan, at de for den Del af det om- 
satte Laan, der svarede til Restgjælden, og til hvilken der 
altsaa ikke behøvedes noget Tilskud fra Banken, kun skulde 
præstere mindre aarlige Ydelser, selv om derved baade 
Amortisationstiden og Tiden for Afviklingen af Kapitalra- 
batten forlængedes. Men med de Suppleringslaan, der 
skulde gives for at faa det omsatte Laan op til den oprin- 
delige Hovedstol, var det en anden Sag, thi de vare i 
Virkeligheden helt nye Laan, og Bestemmelsen om Kapi- 
talrabattens hurtige Afvikling maatte følgelig nødvendigvis 
komme til Anvendelse paa dem, saa at Banken ligefrem 
ved selve Loven var forhindret i at give Laanene paa saadanne 
Betingelser, at Kapitalrabatten f Ex. blev afviklet i Løbet 
af 60 Aar. Skulde saaledes et Laan paa oprindelig 1 00000 
Kr. , paa hvilket der var afdraget 20000 Kr. , omsættes til 
sin oprindelige Størrelse, kunde Banken for de 80000 Kr. 
af det omsatte Laan, der svarede til Restgjælden, indrømme 
Debitor, at Amortisationstiden efter hans Ønske sattes til 
f. Ex. 41 eller 60 Aar, og at Afviklingen af Kapitalrabat 
og andre paaløbende Omkostninger skete i Løbet af det 
samme Tidsrum; men for det egentlige nye Laans, de 
20000 Kr.'s, Vedkommende var Banken ikke istand til at 
gjøre en saadan Indrømmelse, thi det var helt nye Penge, 

der skulde afgives fra Hypothekbanken, og for dem gjaldt 
uden Undtagelse og Begrændsning den Bestemmelse, at 
Laantageren var berettiget til at betale dem tilbage efter 
lO Aars Forløb, men tillige forpligtet til enten at godtgjøre 
den paa dem faldende Kapitalrabat strax eller i Løbet af 
højst lo Aar. Mindretallet kunde efter denne Betragtning 
af Forholdet ikke gaa med til Bestyrelsens Forslag om at 
slaa omsat Restgjæld og Suppleringslaan sammen til et 
samlet Laan, men foreslog i Stedet derfor, at Supplerings- 
laanene i Lighed med Laan til ny-indtrædende Interessenter 
skulde erlægge 4 Procent Rente og ^4 ^U^^ 2 Procent 
Amortisation, samt en af Omstændighederne afhængig 
Kapitalrabat, foreløbig af 4 Procent. 

Seer man rent formelt paa Sagen, kan det ikke nægtes, 
at Mindretallets Fortolkning af Lovens § 8 synes at stemme 
bedst med dennes Ordlyd, men iøvrigt tør det vel nok antages, 
at det ikke saa meget var Respekt for Paragrafens bogsta- 
velige Indhold som Ønsket om at bevare Retten til at opsige 
Laanene efter 10 Aars Forløb, der bragte Mindretallet til 
saa stærkt at hævde, at Suppleringslaanene ikke blot vare 
nye Laan, forsaavidt som de forhøjede de bestaaende Laan 
ud over Restgjælden, men tillige i den Forstand, at de 
hørte til en helt ny Kategori af Laan, som først var bleven 
skabt ved Loven af 16. Maj, og som under ingen Omstæn- 
digheder kunde blandes sammen med de gamle Amortisa- 
tionslaan. Er denne Forklaring af Mindretallets Motiver 
til at fastholde sit Særstandpunkt rigtig, have vi deri et 
godt Bevis paa, hvor dybt Misstemningen mod de mange- 
aarige uopsigelige Amortisationslaan havde slaaet Rod, thi 
det kan næppe bestrides, at lægges der ikke særlig Vægt 
paa Opsigeligheden, var Bestyrelsens alternative Forslag, 

om 4^/4 Procent Rente og V4 Procent Amortisation for 
det hele Laan, fuldt saa tiltalende for Interessenterne som 
Mindretallets F'orslag, der selv i den gunstigst mulige Form, 
med 3/^ Procent Amortisation og Kapitalrabattens Afvikling 
i Løbet af 10 Aar, vilde lede til en forøget aarlig Ydelse 
i den første Tid. 

Det andet Mindretal, Hr. Bostrøm, gik i sit Separa- 
votum ud fra en anden Betragtning, men kom derved til 
det endnu videregaaende Resultat: at ogsaa Bestyrelsens 
Forslag om en Omsætning af Restgjælden imod 4^/4 Pro- 
cent Rente og V4 Procent Amortisation var ulovmedholdeligt. 
Ifølge den nye Banklov skulde Kapitalrabatten godtgjøres 
strax eller i Løbet af 10 Aar, og selv om Banken ved 
Omsætningen af et Laan ikke netop gav Penge til, havde 
man dog altid været enig om at betragte et saadantLaan 
som et nyt Laan — Laantageren indfriede jo sin gamle 
P'orpligtelse og paatog sig en ny — og følgelig burde 
formentlig ogsaa Kapitalrabatten behandles efter Lovens 
Regler. Da in^idlertid Bankens Kapitalrabat paa de 
af den optagne Laan udgjorde omtrent 8 Procent, vilde 
det berede mangen Laantager betydelige Vanskeligheder, 
hvis han skulde tvinges til paa engang eller i Løbet af 
forholdsvis kort Tid at indfri hele det Beløb, som han nu 
først skulde betale i en lang Aarrække. Mindretallet vilde 
derfor finde det rigtigst, at Kapitalrabatten blev afviklet 
ved at bibeholde den bestaaende Rentefod af 5 Procent, 
hvorved den vilde blive indfriet i det samme Antal Aar 
som hidtil ; men det kunde ikke tilraades at træffe en Ord- 
ning, hvorved man i ligefrem Strid med Lovens tydelig 
udtalte Hensigt, at bringe Kapitalrabatten ud af Verden 
saa hurtig som mulig, tværtimod forlængede Tiden for 

dens Tilbagebetaling. Bestyrelsen og Udvalget nærede 
rigtignok den Anskuelse, at Lovens Bestemmelse om 
Kapitalrabattens Afvikling ikke gjaldt for de tidligere givne 
Laan, ved hvilke der fra først af var gaaet ud fra, at 
Rabatten skulde betales sucessivt i hele Laanets Løbetid, 
men Mindretallet kunde kun tiltræde denne Opfattelse 
forsaavidt man ganske vist ikke kunde paalægge en Laanta- 
ger at godtgjøre Kapitalrabatten paa anden Maade end 
han fra først af havde forpligtet sig til, hvorimod Forholdet 
blev et helt andet, naar Laantageren selv forlangte at indfri 
sit gamle Laan og faa et nyt i Stedet, thi imellem nye 
Laan, af hvad Art de være kunde, enten Omsætnings-, 
Supplerings- eller helt nye Laan, var der i Loven ikke 
gjort nogen som helst Forskjel. 

Men Bestyrelsens Forslag havde desuden flere Ulemper. 
Saaledes den Mislighed, en stor udækket Kapitalrabat vilde 
afstedkomme ved en eventuel Konvertering, ved hvilken man 
vilde kommme til at lide ikke blot under den Rabat, der 
faldt paa det nye Laan, men ogsaa under den Del af Ra- 
batten paa det gamle Laan, der endnu ikke var bleven 
dækket; thi skulde under saadanne Omstændigheder 
en ny Laantager svare til hele Kapitalrabatten, maatte han 
betale en Del af en Gjæld, som var stiftet for at berede 
de ældre Laantagere en Lettelse, og skulde man gjøre 
Forskjel imellem Laantagerne efter de forskjellige Momenter, 
der betingede Størrelsen af Rabatten, vilde man blive nødt 
til at gjøre Brud paa det Princip, at alle Laantagere skulde 
være stillede under de samme Betingelser, hvilket man 
ellers søgte at hævde. Og Forslaget førte tillige til den 
Ubillighed, at de Interessenter, som enten ikke kunde eller 
ikke vilde omsætte deres Laan, uden at faa noget Vederlag 

17 

derfor vilde komme til at yde større Bidrag til Kapitalra- 
battens Afbetaling end de egentlig skulde, idet de stadig- 
maatte betale en højere Rente af Laanene. Særlig gjaldt 
dette for de Interessenter, som kom ind under den Type 
af Laan, der ifølge Forslaget skulde svare 5 Procent Rente 
og 3/4 Procent Amortisation, og blandt hvilke vistnok i de 
fleste Tilfælde de smaa Interessenter vilde findes. Mindre- 
tallet kunde derfor ikke Andet end ansee det for rettest, at 
alle Interessenter vedblivende kom til at svare S Procent 
i Rente indtil Kapitalrabatten var afviklet, og at Alle der- 
efter fik lige Del i den Nedsættelse af Renten, der maatte 
kunne gives. Hvad Amortisationen angik, da nærede 
Mindretallet ganske vist den Anskuelse, at det var urigtigt 
at forlænge Amortisationstiden , især efter at der nu var 
givet Adgang til at faa Laan uden Amortisation, men af 
Hensyn til Ønskeligheden af at skafte de ældre Interessenter 
en Lettelse, kunde det dog gaa med til at foreslaa en 
Nedsættelse af Amortisationsquoten til ^4 Procent, hvorved 
der vilde opnaaes en Formindskelse af ^2 Procent i den 
aarlige Ydelse. 

Hverken Hr. Bostrøms eller det andet Mindretals Ind- 
vendinger kom dog til at udøve nogen Indflydelse paa 
Resultatet. Den extraordinaire Generalforsamling, hvor 
den endelige Afgjørelse skulde træfies, fulgte Besty- 
relsen og vedtog det nye Laaneregulativ i det Væsentlige 
som denne havde foreslaaet, kun med de af Udvalgets 
Flertal anbefalede mindre Ændringer samt med en af Hensyn 
til de smaa Interessenter indsat Tilføielse om, at i Tilfælde 
af, at den amortiserede Del af et Laan ikke naaede det 
legale Minimum for Laan fra Hypothekforeningerne, 500 
Kroner, saaat der strængt taget ikke kunde gives noget 

nyt Laan i Stedet for det, der var afdraget, skulde det 
staa Foreningen frit for at give et saa stort nyt Laan, at 
det naaede op til den oprindelige Hovedstol. Med disse 
Forandringer kom Bestyrelsens Forslag til at lyde saaledes : 
Hypothekbankens Generalforsamling beslutter : 

^, dels at give de Hypothekforeninger, der ere In- 
teressenter i Hypothekbanken, Ret til at tillade deres 
Laantagere ati omsætte Restgjælden af de ældre 
Laan enten imod 5 Procent Rente og % Procent 
Amortisation eller imod 4^/4 Procent Rente og ^4 
Procent Amortisation, — 

dels ogsaa at give Foreningerne nye Laan, af 
hvilke der skal svares 4 Procent Kapitalrabat, og 
som skulle forrentes med 4 Procent og enten kunne 
amortiseres med ^/4 eller 2 Procent eller forblive 
staaende uden Amortisation i høist 25 Aar; — 

b, at Foreningerne i Tilfælde af, at ved Omsætning af 
et ældre Laan det amortiserede Beløb ikke udgjør 
500 Kroner, skulle have Ret til at give et nyt Laan 
indtil Størrelsen af den oprindelige Hovedstol, enten 
imod 5 Procent Rente og ^/4 Procent Amortisation 
eller 4^/4 P rocent Rente og 74 Procent Amorti- 
sation; — 

c, at det i Tiden indtil den næste ordinaire Generalfor- 
samling skal være Laantagerne tilladt at indbeteile 
deres 5 Procents Laan, enten med Hypothekbankens 
endnu ikke udtrukne 5 Procents Obligationer til 
Parikurs eller med Bankens 472, 4 eller 3^2 Procents 
Obligationer til den Kurs, som Bankbestyrelsen be- 
stemmer. 

i7» 

I denne Redaktion blev Forslaget definitivt vedtaget,*) 
og dets Bestemmelser ere altsaa for Fremtiden det gjæl- 
dende Regulativ for Hypothekforeningernes Udlaan. Det 
er selvfølgelig endnu for tidligt til at kunne dømme om 
dets Virkninger, men saavidt man kan skjønne, synes den 
nye Ordning at blive hilst med Tilfredshed af Interessen- 
terne og at svare til de Forventninger, man har næret til 
den. Betydningen heraf er indlysende. Thi om end Hypo- 
thekinstituterne ingenlunde ere det svenske Landbrugs 
eneste Kreditkilde, ja sikkert nok, naar der blot tages 
Hensyn til Beløbenes Størrelse, ikke engang den vigtigste, 
ere de dog ubestridelig det regulerende Element i Land- 
brugskrediten, — de afgive Normer for denne, der uvil- 
kaarlig følges af alle, baade Laangivere og Laantagere, 
og de udøve derved en Indflydelse, der strækker sig vidt 
ud over deres umiddelbare Virkekreds. Men som sagt. 
Landbrugets eneste Kreditkilde ere de rigtignok meget langt 
fra at være; det flygtigste Blik paa Forholdene viser strax, 
hvormeget der mangler deri. Det vilde føre altfor vidt at 
komme nærmere ind paa dette Spørgsmaal, men da det 
aabenbart er et væsentligt Moment til Bedømmelsen af 
Hypothekinstitutemes Betydning, skulle vi dog ikke lade 
det helt uomtalt. 

Det er i det Foregaaende lejlighedsvis bleven berørt, 
at Landmændene ogsaa ad anden Vej end gjennem Hypo- 
thekbanken og Hypothekforeningerne have faaet meget 



) Forf- kan ikke andet end beklage, at Generalforsamlingernes For- 
handlinger ikke ere tilgjængelige for Offentligheden. De turde i 
fiere Henseender have Interesse og navnlig give værdifulde Oplysninger 
om de Anskuelser, der gjøre sig gjældende indenfor de enkelte 
Hypothekforeninger. 

betydelige Summer tillaans baade som Prioriteter og som 
personlig Gjæld. Ikke alene Private, men ogsaa offent- 
lige Institutioner, saavel Stiftelser som Pengeinstituter 
saasom Banker og især Sparekasser, havde fornemlig i den 
opadgaaende Periode i Halvfjerdserne en afgjort Tilbøie- 
lighed til under forskjellige Former at anbringe deres 
Midler i Landeiendomme, en Følge af at Landbruget den 
Gang var paa Moden og ved sin raske Udvikling i For- 
bindelse med den ved de gunstige Konjunkturer fremkaldte 
Stigning af Jordrenten blændede Kapitalisterne. Hvor store 
Beløb, der saaledes er Tale om, lader sig imidlertid ikke 
afgjøre med nogensomhelst Nøiagtighed; selv om det var 
muligt at tilvejebringe det fornødne Materiale dertil — 
hvad der vistnok er meget tvivlsomt — vilde det blive et 
saa vidtløftigt Arbeide, at Resultatet slet ikke vilde svare 
til Uleiligheden. End ikke Prioritetsgj ælden lader sig 
blot tilnærmelsesvis bestemme, da den forhaandenværende 
Statistik kun giver det samlede Beløb af Indtegninger i de 
enkelte Len, men ikke Fordelingen mellem By- og Land- 
eiendomme, og det derhos ikke vides, hvor stor en Del 
af disse Indtegninger, der ikke repræsentere virkelig Gjæld, 
da der er adskillige, som der slet ikke er laant paa, 
og andre, som stadig ligge bundne i Hypothekforeningerne, 
skjøndt der er afdraget paa de tilsvarende Laan.*) Beteg- 
nende for de Vanskeligheder, der møde enhver Undersø- 
gelse paa dette Punkt, er det, at saavel Regjeringen som 
de forskjellige Komiteer, der have drøftet Sagen, have 
maattet indskrænke sig til ganske almindelige Udtalelser 



*) Jfr. Finantsministerens, Baron von Essens, ovenfor (p. 213) citerede 
Udtalelser ved Forhandlingerne om Hypothekbankens Forslag om 
Nedsættelse af Amortisationen. 



262 

om, at det rimeligvis forholdt sig saa eller saa. Men saa 
stor Usikkerhed der end hersker med Hensyn til Gjældens 
absolute Størrelse, ere dog Alle enige om, at Landbrugets 
Gjæld til Hypothekinstituterne kun udgjør en forholdsvis 
ringe Del af dets hele Skyld. Alene som prioriteret Gjæld 
antages det saaledes, at der af offentlige og private Midler 
er anbragt et Beløb i Landeiendomme, der naaer op i 
Høide med Hypothekforeningernes Laan, og skjøndt der 
Intet vides om Størrelsen af den personlige Gjæld, kan 
det, naar hensees til den overordentlige Udstrækning, 
hvori særlig Kautionssystemet har været bragt til Anven- 
delse i Sverrig, ikke betvivles, at Landbruget ogsaa har 
benyttet denne Art af Kredit til dets yderste Grændse. For 
at orientere Læseren Udt med Hensyn til Forholdene paa 
dette saare vigtige Punkt, kan dette maaskee være rigtigt 
at hidsætte nogle Bemærkninger af mere parenthetisk Natur. 

Det havde været Forfatterens Hensigt at afslutte Frem- 
stillingen af Hypothekinstituternes Organisation og Historie 
med en kort Undersøgelse af det svenske Landbrugs Ud- 
vikling i de 30 Aar, Hypothekbanken har bestaaet, for 
derigjennem at søge oplyst, hvorvidt Fremgangen i Land- 
bruget har staaet i Forhold til den ved den stærke Benyt- 
telse af Krediten fremkaldte Tilstrømning af Kapital, der 
har karakteriseret det samme Tidsrum. Dette Spørgsmaal, 
der jo kun er et ved Omstændighederne fremkaldt specielt 
Udtryk for det ahnindelige , tidt og ofte debatterede 
Spørgsmaal om, hvorvidt Landbruget overhovedet er i 
Besiddelse af en lignende Evne som f. Ex. Handel og 
Indusri til ret at drage Nytte af Krediten, har i de senere 
Aar været meget omstridt i Sverrig ligesom andetsteds, og det 
er klart, at det vilde have saa megen Interesse at faa det 
grundigt belyst, at ethvert Bidrag til dets Besvarelse vilde 
have sin Værdi. Med dette for Øie har Forf søgt at 
indsamle forskjellige, hovedsagelig statistisk Oplysninger, 
der kunde tjene som Vejledning ved en Undersøgelse af 
den nævnte Art, men han har maattet give Atkald paa at 

udføre Undersøgelsen videre paa dette Sted, dels fordi 
den vilde lede til en ikke ringe Forøgelse af nærværende 
Arbeides Omfang, dels ogsaa fordi den dog kun staaer i 
fjernere Forbindelse med dettes direkte Opgave, om den 
end naturlig fremstiller sig for Tanken som et ønskeligt 
Supplement til en Skildring af Landkreditinstituternes 
Virksomhed. Selv uden at vi indlade os nærmere 
paa Sagen, kan det formentlig have sin Interesse 
at see, hvorledes man i Sverrig dømmer om disse 
Forhold, og hvormegen Vægt de Sagkyndige lægge 
paa den Rolle, som Krediten har spillet i Landbruget, 
baade i Virkning af at fremme dets tekniske Udvikling, 
og tillige — desværre — i Retning af at forøge de Van- 
skeligheder, hvormed det har havt at kjæmpe under de 
uheldige Konjunkturer i det sidste Tiaar, og vi skulle derfor, 
i Tilslutning til den ovenfor gjorte Bemærkning om den 
personlige Kredits store Udbredelse, anføre en Del Ud- 
talelser, som efterhaanden ere fremkomne fra forskjellige 
Sider, og som synes os meget oplysende. 

Hvad først de gunstige Virkninger af Krediten an- 
gaaer, da erkj endes det fra alle Sider, at den lette Adgang 
som Landmændene have havt til at faa Penge saavel igj en- 
nem Hypothekinstituterne som ved Hjælp af Banker, Spare- 
kasser og Private, har været et væsentligt Moment til at 
befordre de storartede Fremskridt, som Landbruget har 
gjort i vor Tid. Hvormeget der i saa Henseende er gjort, 
faaer man et Billede af i Betænkningen tra den økonomiske 
Komité i 1886, i hvilken der bl. A. siges: 

»Kaster man Blikket tilbage og betragter det Stand- 
punkt, som Sverrig og dets økonomiske Liv indtog for 
30 eller 40 Aar siden, og sammenholder det med den 
nuværende Tilstand, viser det sig, at næsten alle økono- 
miske Forhold i den mellemliggende forholdsvis korte Tid 
have undergaaet den mest gjennemgribende Forandring 
samt naaet en storartet Udvikling, til hvilken hverken vort 
eget eller næppe noget andet Land kan opvise Magen i 
et lignende Tidsrum, i det Mindste som Resultat af frede- 
ligt Arbeide og uden Paavirkning af politiske Begivenheder 
eller Erobringer. Udmattet af de foregaaende Kriges 
Byrder og Eftervirkninger, med en i Forhold til sin Ud- 
strækning ringe Befolkning, med daarlige Finantser og et 
Penge- og Kreditvæsen, der var forrykket ved Forringelsen 
af Møntsystemet, stod Sverrig endnu i Aarhundredets 

første Decennier paa næsten alle Omraader tilbage for de 
fleste europæiske Lande. Blandt Hovederhvervskilderne 
befandt Landbruget, der endnu ikke i større Omfang havde 
modtaget den Impuls til forøget Virksomhed, som det 
efterhaanden fik ved den almindelige Udskiftning, sig paa et 
meget lavt Trin af Udvikling og dreves efter forældede 
Methoder uden at drage Nytte af Fremskridtene i Land- 
brugsvidenskaben eller af de Midler, som denne kunde 
byde til at bekjæmpe Landets mindre gode Naturforhold. 
De Redskaber, der benyttedes, vare forældede og uhen- 
sigtsmæssige, Bygningerne og særlig Avlsbygningerne util- 
strækkelige og daarlige, Veiene mange Steder ufarbare^ 
Transportmidlerne indskrænkede og Afsætningen for Pro- 
dukterne begrændset .... 

Den nuværende Tilstand viser et helt andet Billede 
af vort Samfund. Udskiftningen er nu paa det nærmeste 
fuldført, og Jordens Kultur er som Regel tiltaget meget 
betydelig. Et forbedret Agerbrug er indført i Forbindelse 
med et forøget Husdyrhold. De forældede Redskaber er 
ombyttede med nye af bedre Beskaffenhed og kraftige, 
Tid og Arbeide besparende Maskiner komme mere og 
mere almindelig i Brug. I det Mindste i Landets sydlige 
Dele ere Gaardene gjennemgaaende bleven ombyggede og 
forsynede med tilstrækkelige, solidere og pyntelige Huse, 
jævnlig af brændte Sten og med bedre og mindre brandfarlige 
Tage, i Stedet for de tidligere med Straa og Græstørv 
tækkede Huse .... Sverrig indtager derfor nutildags 
ikke alene i de fleste Retninger en hæderlig Plads imellem 
Europas Kulturlande, men det kan i flere Henseender fuldt 
ud taale en Sammenligning med disse, uagtet Udviklingen 
hos dem har taget sin Begyndelse langt tidligere og derhos 
er bleven st^attet af gunstigere Naturforhold og af større 
Rigdom paa Kapital.« 

Som man seer, er det et høist tiltalende Billede af 
Landbrugets Fremskridt, der gives i Komitéens Betænk- 
ning, og at Krediten har ydet en mægtig Hjælp til at 
naa dette Resultat er udenfor al Tvivl. Men Medaillen har 
sin Bagside. Og ligesaa tilfreds man i sin Tid var med, 
at Landmændene ingen Vanskelighed havde ved at faa 
Penge til Grundforbedringer, Forøgelse af Besætning o. 
desl., ligesaa betænkelig er man nu, eller var maaske endnu 
mere for et Par Aar siden under det umiddelbare Indtryk 
af Landbrugskrisen, over Følgerne af den udstrakte Kredit. 

Der er Vidnesbyrd nok derom. Vi have f. Ex. Udtalelser 
fra Lehnsbestyrelserne , der granske sikkert maa ansees for 
i det Hele at være baade kompetente og uhildede Dom- 
mere. I en Række Indberetninger, der afgaves til den 
økonomiske Komité af 1886 som Svar paa forskjellige til 
Lehnsbestyrelserne rettede Spørgsmaal, siges der saaledes : 

At en væsentlig Grund til det forhaandenværende Tryk 
paa Landbruget maa søges: i) i en i Almindelighed 
for vidt dreven Forgjældelse, der er fremkommen dels 
ved Optagelsen af faste Prioriteslaan, med hvilke Landeien- 
dommene i den senere Tid stadig betynges mere og mere, 
dels ved personlige Forskrivninger og Vexler til Banker 
og Private, Forskrivninger, som lyde paa kort Tid og 
netop derfor ere særlig uheldige for Landmændene, men 
hvis Anvendelse er bleven udviklet ved den vidtgaaende 
Beredvillighed hos Laaneinstituterne til at skaffe Penge, 
der har medført en bestandig større Forgrening af et for- 
dærveligt Kautionssystem, — 2) i ligefrem Misbrug af 
Krediten og af de optagne Laan, ikke blot ved at disse 
ere blevne optagne i for stort Omfang, men tillige derved, 
at de ere blevne bortødslede eller anvendte til uproduktive 
Formaal, — 3) i de i Forhold til Konjunkturerne paa 
Pengemarkedet altfor høie Renter, som Laantagerne maa 
svare saavel af Prioritetslaanene, tiltrods for disses Pante- 
sikkerhed, som særlig af Laanene i Bankerne, hvor' Renten 
med paaløbende Provision og deslige ikke sjælden maa 
regnes til 8 å 9 pCt. 

Disse Meddelelser til Komitéen suppleres godt ved 
adskillige Udtalelser i Landshøvdingernes Femaarsberet- 
ninger,*) der for Femaaret 1881 — 85 ere affattede i 1886 
og 87. Der er forskjellige Meninger om, hvor stor en 
Andel Landbrugets Forgjældelse har i dets Kalamiteter, 
men Alle eller saa godt som Alle ere enige om, at den i 
høi Grad har svækket dets Modstandskraft overfor de 
daarlige Konjunkturer, om den end ikke ligefrem selv har 



*) Det maa maaske ved denne Leilighed være Forf. tilladt at udtale 
sin varmeste Anerkjendelse af det aldeles fortræffelige Materiale til 
Oplysning om Sverriges indre Forhold, der indeholdes i disse Fem- 
aarsberetninger. De strække sig nu allerede over en temmelig lang 
Aarrække, — hvis vi ikke feile, begynde de omtrent ved 1820 — og. 
man faaer ved at gjennemgaa dem et Billede af Landet og dets 
Udvikling, som det vilde falde meget vanskeligt at danne sig paa 
anden Maade. 



266 

forvoldt Ulykkerne. Karakteristisk i saa Henseende er det 
saaledes at see Landshøvdingen i Østergotland udtale, at 
det ved Periodens Slutning — altsaa i Midten af Firserne 
— begyndte at vise sig, at Provindsens økonomiske Stil- 
ling var aldeles undergravet, og det især i de Egne, hvis 
Indbyggere altid havde været ansete for de mest velha- 
vende, og hvor der for 30 — 40 Aar siden herskede almin- 
delig og solid Velstand. Man var bleven Vidne til 
Cessioner og exekutive Salg af Eiendomme efter en blandt 
Landmændene hidtil ukjendt Maalestok, og det turde 
vare længe, inden Forholdene i Lehnet igjen bedrede sig 
saa meget, at de blot tilnærmelsesvis kunde svare til de 
Tider, da fornemlig Landbruget havde skaffet Provindsen 
Navn af »det rige Østergøtland« , . . . . De mange kon- 
kurrerende Pengeinstituter havde gjort det muligt at opret- 
holde en allerede ødelagt Situation altfor længe, og den 
for en stor Del derved fremkaldte Benyttelse af det indbyrdes 
Kautionssystem havde udstrakt Ødelæggelsen i vide Kredse. 
O. s. fr. 

Fra Kronobergs Lehn i Smaaland skrives, at der 
hviler et stærkt økonomisk Tryk om Lehnet. »Uagtet 
Landmændene i de senere Aar ved Anvendelsen af bedre 
Arbeidsmethoder og forbedrede Redskaber samt større 
Bekostning for at holde Jorden i høi Kultur have bragt 
baade Mængden og Beskaffenheden af Udbyttet ikke ube- 
tydelig i Vejret, er dog Indtægten af Landbruget væsentlig 
mindre end tilforn .... Mangel paa fornuftig Ledelse og 
feilagtige Beregninger turde bære en stor Del af Skylden 
for Landbrugets Betryk, idet de allerfleste Landmænd 
have kjøbt betydelig større Ejendomme end de kunde 
betale kontant og derved har paadraget sig en Gjæld, 
der langt overstiger hvad de virkelig eie. Da nu Prisen 
paa Jord er saa høi, at den deri nedlagte Kapital giver 
lavere Udbytte end den almindelige Rente af Laan, op- 
staaer der ved denne Difference et Tab, som lidt efter 
lidt voxer Laantageren over Hovedet og tilsidst igjennem de 
Omkostninger, der løbe paa ved forsinkede Betalinger o. desl., 
forvolder hans fuldstændige Ruin. Noget Lignende gjælder 
for de Forpagtere, der mangle tilstrækkelig Kapital. En væ- 
sentlig Kilde til disse uheldige Forhold maa søges i vort 
som Regel altfor vidt udstrakte Kredit- og Kautionssystenci 
og særlig i den Beredvillighed, hvormed Hypothekfor- 

eningerne og andre Pengeinstituter have hjulpet Pubhkum 
med at komme til Penge.« 

En lignende Opfattelse af Forholdene gaaer gjennem 
alle Beretningerne. Selvfølgelig er det de agerdyrkende 
Provindser, der ere værst medtagne, men selv fra en saa 
overveiende industriel Provinds som Dalarne lyder de samme 
Klager. Og er der end ingen Tvivl om, at denne Landbru- 
gets Mangel paa Evne til at give Vederlag for Kapitalanven- 
delsen igjennem et tilsvarende Meerudbytte tildels maa 
tilskrives Landmændene selv, idet de i mange Tilfælde 
have gjort en ufornuftig Anvendelse af de Penge, de fik 
til deres Raadighed, og have brugt dem til at leve op uden 
at tænke paa, at det paa den Maade ikke kunde gaa i 
Længden, saa er dette dog næppe det Almindelige.*) Der 
er enkelte Provindser, hvor Ødselhed og Luxus ganske vist 
havde taget stærkt Overhaand — som f. Ex. Østergøtland, 
maaskee Sødermanland, Skaane o. fl. — men fra andre 
Steder benægtes det bestemt, og i adskillige Beretninger 
fremhæves det udtrykkelig, at Befolkningen selv er uden 
Skyld, naar det har vist sig, at Krediten har været til 
dens 'Fordærv. Saaledes skrives der fra Skaraborgs Lehn, 
»at Befolkningen gjør sig alvorlig Umage for ved Driftighed, 



*) Med Hensyn til dette Punkt staa Meningerne i Sverrig l^esom hos 
os skarpt imod hverandre, saa skarpt, at det er vanskeligt at 
danne sig et upartisk Skjøn. Forf har gjort sig megen Umage for 
ved Henvendelse til forskjellige Mænd, der maatte antages særlig 
kompetente til at dømme om Forholdene, at faa Rede paa den vir- 
kelige Sammenhæng, men han kan ikke sige, at det er lykkedes 
ham. En af Sverrigs første Autoriteter paa det økonomiske Omraade 
var afgjort af den Anskuelse, al Landmændenes Leven over Evne 
bar Hovedskylden for deres uheldige StiUing, en Anskuelse, der 
unægtelig støttes af den Tilbøjelighed til at lade staa til baade i 
Godt og i Ondt, der er et bekjendt Træk i den svenske National- 
karakter; men fra den modsatte Side blev det med stor Styrke gjort 
gjældende, at den almindelige universelle Landbrugskrise i sig selv 
var fuldkommen tilstrækkelig til at forrykke hele Grundlaget for de 
Forudsætninger, under hvilke Landbruget havde stiftet den langt 
overveiende Del af sin Gjæld, saa at den personlige Overdaadighed, 
Luxus etc , om de end havde bidraget til at forværre Forholdene, 
dog paa ingen Maade kunde siges at have fremkaldt Miseren. Fort. 
maa tilstaa, at han er mest tilbøielig til at hælde til den sidste Op- 
fattelse. — bl. A, ogsaa fordi det ligger nær for Haanden at drage 
en Parallel her fra Danmark, hvor det ubetinget er den paa Grund 
af de daarlige Konjunkturer ufrugtbare Pengeanvendelse i selve 
Landbrugets Tjeneste, der har været mest ødelæggende for Land- 
mændene, 



T 

Sparsommelighed og [god Husholdning at holde Stand i 
Kamp mod de økonomiske Vanskeligheder,« o. s. fr. 

Saavidt Lehnsbestyrelsernes Beretninger. Vende vi 
nu tilbage til den økonomiske Komités Betænkning, hedder 
det i denne, efter at der er gjort opmærksom paa den 
enorme Stigning i de sidste Aar af den Gjæld, der hviler 
paa Landejendommene: — »og herved er særlig at be- 
mærke, at medens ganske vist en Del Eiendomme kun 
ere forholdsvis lidet prioriterede, er et ikke ringe Antal 
prioriterede til den allerstørste Del af deres Værdi eller 
endog derover, hvorhos Forholdet imellem Værdi og Pri- 
oriteter stadig bliver ugunstigere, efterhaanden som Land- 
ejendommenes Værdi synker. Naar der saa yderligere til 
denne prioriterede Gjæld lægges den Kredit, som Land- 
mændene have forskaffet sig ad personlig Vej, fremtræder 
der et Misforhold imellem den disponible Formue, der kan 
anvendes til Dækning af Gjælden, og de indgaaede For- 
pligtelser, og er dette Misforhold end ingenlunde uforklarligt, 
naar Hensyn tages til Landets samtidige Udvikling, er det 
dog i høi Grad betænkeligt og bidrager uden Tvivl stærkt 
til den almindelige Forlegenhed. Kreditens Værd som 
Løftestang for den økonomiske Udvikling bør tilvisse ikke 
undervurderes, allermindst paa en Tid, hvor Konkurrencen 
er overvældende, og hvor der er forholdsvis Mangel paa 
egen Kapital, men jo kraftigere dette Hjælpemiddel er, 
desto varsommere bør det anvendes for ikke at medføre 
Fare, og det kan med Grund befrygtes, at Landets altfor 
raske Fremskridt har fremkaldt en Forrykkelse af Forholdet 
imllem Udgifter og Indtægter«. 

Den samme Betragtning, kun i endnu skarpere Form, 
fremsattes endelig i et Separatvotum*) til Komitéens Be- 
tænkning, i hvilket der siges: »Til de Udgifter for Land- 
bruget, der ere voxede i de senere Aar, hører først og 
fremmest Renter og Amortisation af prioriteret Gjæld. 



') Dette Votum, der gjennemgaaende havde et stærkt protektionistik 
Præg og tilraadede at beskytte det svenske Landbrug ved Toldforan- 
staltninger mod Udlandets overvældende Konkurrence, blev afgviet 
af den nuværende Finantsminister, Baron Essen, samt Frånckel, 
A P. Danielson og Gustav Kilman. Skjøndt det er skrevet med en 
bestemt Tendents for Øie, indeholder det adskillige Oplysninger af 
Interesse, og det søger ikke uden Held at vise, at Komitéens Betænk- 
ning var altfor optimistisk affattet, og at den navnlig for Landbrugets 
Vedkommende saa Tilstanden i et meget for lyst Skjær. 

Beløbet af den i Grundeiendomme indtegnede Gjæld er i 
Løbet af 10 Aar voxet fra 839 Millioner til 1405 Millioner, 
og skjøndt en forholdsvis større Del af denne Tilvæxt 
ganske vist efter al Sandsynlighed falder paa anden Grund- 
eiendom end Landeiendommene, saa at Tilvæxtprocenten 
næppe er lige saa stor for disse tagne alene, bliver der i 
hvert Fald en meget betydelig Forøgelse tilbage, der 
medfører en tilsvarende trykkende Forøgelse i Landmæn- 
denes aarlige Renteudgifter. Den Indvending, at Tilvæxten 
i Gj ælden kun svarer til Tilvæxten i Taxationsværdien, 
holder ikke Stik, thi for det Første er denne ikke voxet 
i samme Grad som Gj ælden, dernæst betegner den største 
Del af Tilvæxten i Taxationsværdien ikke nogen Forøgelse 
af den virkelige Værdi, men er nærmest foranlediget af et 
Cirkulaire fra Finantsministeren af 1879, og endelig er der 
netop i Aar ved den sædvanlige hvert tredie Aar foretagne 
Omtaxering de fleste Steder skeet ikke ubetydelige Ned- 
sættelser, og disse Nedsættelser vilde sikkert ofte være 
blevne væsentlig større, hvis Hensynet til Optagelsen af 
Laan ikke havde afholdt derfra. Det tør herefter med 
Sikkerhed siges, at i Forhold til den virkelige Værdi er 
Sverrigs Jord nu for Tiden betydelig stærkere betynget 
med Gjæld, end den var for ti Aar siden, og i Forbindelse 
med de dalende Priser og de tiltagende Vanskeligheder ved 
at finde Afsætning for Produktionen maa dette Forhold 
nødvendigvis føles som et Tryk, der tidt nok alene kan 
være tilstrækkeligt til at borttage Udsigten til Redning og 
Haabet om en bedre Fremtid.« 

De her citerede Udtalelser, der repræsentere Opfat- 
telsen i forskjellige Kredse, findes varierede paa mange 
Maader i Pressen, i Referater fra Rigsdagen, fra Land- 
brugsmøder o. s. fr. Men er man allerede enig om, at 
Forøgelsen af den prioriterede Gjæld i høi Grad har bi- 
draget til at forværre Situationen for Landmændene, er 
man selvfølgelig fra alle Sider endnu mere overbevist om 
Skadeligheden af den personlige Gjæld i Form af Vexler, 
Kautionsforpligtelser o. desl. Vi saa nys, hvorledes Lehns- 
bestyrelsernes Indberetninger fremhævede dette Forholds 
Fordærvelighed, og den ellers ret sindige Komitébetænk- 
ning pointerer det samme i meget stærke Udtryk. Den 
siger bl. A. : 

»Det System at give Kredit imod Kaution 
og Blankovexler, som har vundet Indgang her i Landet, 

kan med Føie betragtes som en af de virksomste Aarsager 
til Ødelæggelse for alle Klasser af Samfundet og gjør 
utvivlsomt Fortræd overalt, hvor man tager sin Tilflugt til 
det. Systemet medfører nemlig en stærk Fristelse til at 
gjøre uproduktiv Gjæld, da Kautionsforpligtelserne oftest 
indgaaes uden nogen alvorlig Tanke om den deraf følgende 
Forpligtelse til at betale, — det muliggjør Stiftelsen af 
den Art Gjæld i saa meget desto større Omfang, som det 
støttes paa den ene Side af den indbyrdes Konkurrence 
imellem de talrige Banker, og paa den anden Side af 
Vanskeligheden ved at udøve nogen som helst Kontrol 
over Pengenes Anvendelse, — og det indvikler Folks Afifairer 
ud over enhver Grændse eller Beregning saaledes i hver- 
andre, at det hidfører Alles Ruin, naar Nettet blot brister 
et eller andet Sted. Men det personlige Kreditsystem er 
tilvisse ikke mindst skadeligt for Landmændene og Land- 
bruget, i hvilket Laan paa kort Tid imod Kautioner eller 
Vexler eller — som det betegnende nok i de senere Tider 
ikke er usædvanligt — imod Vexler i Forening med 
Kaution, allermindst passe til de øvrige økonomiske For- 
hold og vistnok mindst kunne kontrolleres og begrændses 
af de laangivende Banker. Naar der et eller andet Sted 
paa Landet indtræder en almindelig Katastrophe, og man 
forhører sig om Grunden, erfarer man da ogsaa snart, at 
Misbrug af Krediten og et vidtforgrenet Kautionssystem 
have spillet en skjæbnes vanger Rolle derved, jævnlig endog 
langt mere end Egnens naturlige Fattigdom, daarlige 
Høstaar, lave Kornpriser og deslige.«*) 



•) Et talende Vidnesbyrd om, at Benyttelsen af Kautionssystemet du 
indskrænkes saa vidt gjørligt, har raan i Sparekassernes Aarsberet- 
ninger, af hvilke det fremgaaer, at Anbringelsen af deres Midler i 
Kautionslaan er i stadigt Aftagende. Efter at Kautionslaanene i en 
Række Aar havde udgjort 33 Procent af deres Aktiver, ere de i 
de senere Aar successivt gaaede nedad og udgjorde ved Udgangen 
af 1 888 kun 25 Procent For de sidste Aar haves Tallene ikke 
endnu, men det er vistnok sikkert, at Nedgangen endnu fortsættes. 
For Bankernes Vedkommende turde Forholdet være det samme; 
skjøndt det er vanskeligt at paavise det bestemt, er der al Grund til 
at tro, at de saavidt muligt have søgt at begrændse deres Udlaan til 
Landmændene, baade de direkte og de indirekte, der repræsenteres 
ved Kjøbmændenes Vexler og den paa disse baserede »Kj^bmands- 
kredit.« 

Hvad der her er anført om det svenske Landbrugs 
økonomiske Situation vil noksom vise , at Hypothekforenin- 
gernes Tilgodehavende kun udgjør en forholdsvis mindre 
Del af dets hele Gjæld. Det kunde derefter synes, som 
om det var en Overvurdering af Hypothekinstituternes 
Betydning, naar der fra alle Sider lægges saa megen Vægt 
paa at gjøre denne saa fuldkommen som muligt, og man 
deri seer det bedste Middel til at bringe Orden i Kredit- 
forholdene. Men som vi allerede fremhævede ovenfor 
(p. 260) : Hypothekbankens og Hypothekforeningernes 
Betydning maa ikke bedømmes alene efter Omfanget af 
deres Udlaan, hverken som disse hidtil have været eller 
som de antagelig ville blive i Fremtiden. Vel er det 
sandsynligt, at Hypothekforeningernes Virksomhed vil 
udvides stærkt under den nye Ordning, og det er vel 
ogsaa nok rimeligt, at jo bedre Foreningerne fungere, og jo 
mere de derved blive i Stand til at trække Laan tågerne 
til sig, desto mere ville deres o : Hypothekbankens Obliga- 
tioner blive det fornemste Bindeled imellem Landbruget 
og Kapitalen, saa at f. Ex. saadanne Instituter som Spare- 
kasser o. desl. ville foretrække at anbringe deres Midler i 
disse Obligationer i Stedet for selv at laane ud paa Prio- 
riteter, — en Anbringelsesmaade, der endskjøndt den be- 
nyttes saa almindeligt og hidtil ikke har medført større 
Ulemper — det være sagt i en god Tid, thi det kunde 
skee — dog staaer saa temmelig i Strid med den princi- 
pielle Fordring, der maa stilles til Sparekasser, at de altid 
skulle have deres Midler tilstrækkelig realisable. Men 
om end Hypothekinstituterne ville see deres Forretninger 
tiltage, er der aabenbart ikke Tale om, at de nogensinde 
kunne blive eneraadende paa Landbrugets Laanemarked, 
og en væsentlig Del af deres Betydning vil derfor altid 



2/2 

være at søge i, at de ere hvad vi have kaldt »det regule- 
rende Element« i Landbrugskrediten. Selv om Forholdene 
have bedret sig noget for Landmændene i de sidste Aar, 
tildels som Følge af den stærke Toldbeskyttelse, der, 
man mene nu iøvrigt om den hvad man vil, utvivlsomt 
har ydet Landbruget en værdifuld Støtte, — se!v om, sige 
vi, det nu seer noget lysere ud end for en 5 — 6 Aar siden, 
staaer det dog næppe til at vente, at den Gjæld, som 
Landbruget har paadraget sig i Løbet af en lang Aar- 
række, skulde kunne formindskes i nogen større Grad 
paa normal Maade ved Afbetaling, og viser der sig, 
som nok er sandsynligt, i de kommende Aar en Nedgang 
i Gj ælden, forsaavidt det lader sig paavise ved Hjælp af 
statistiske Opgivelser eller ad anden Vej, vil denne Ned- 
gang sikkert langt mere skyldes Udsletning af Prioriteter 
ved Konkurser, exekutive Salg o. s. v., end en saadan For- 
bedring af Situationen, at der af det aarlige Overskud 
kan præsteres Afdrag paa Gjælden fra tidligere Tider. 
Men det er indlysende, at netop under saadanne Forhold 
er det af den største Betydning, at den Gjæld, for hvilken 
Landbruget ikke kan blive frigjort, kommer til at hvile 
paa det i en saa lidet trykkende Form som muligt. Det 
dreier sig her om store Interesser, og mangen en svensk 
Landmands Fremtid vil afhænge af, hvorvidt Bestræbel- 
serne for at skaffe Landbruget en virkelig og altid paa- 
lidelig Støtte hos Hypothekforeningerne føre til et gun- 
stigt Resultal. Med det oprigtige Ønske' at dette maa 
blive Tilfældet, — at det maa vise sig, at man ved de nye 
Reformlove har valgt den rette Vei, — med det Ønske 
ville vi slutte denne Skildring af Sverrigs Landbrugskredit- 
instituter. — 



Efter at Trykningen af den foranstaaende Fremstilling 
var afsluttet, foreligge nu Hypothekbankens og Hypothek- 
foreningernes Revisionsberetninger for 1891, der i Forening 
med Beretningerne for 1 890 give et Bidrag til Bedømmelsen 
af Virkningerne af Lovene af 16. Maj 1890, forsaavidt disse 
Virkninger allerede have kunnet vise sig. 

Undersøge vi først, hvorledes det stiller sig med 
Størrelsen af Bankens Udlaan til Hypothekforeningerne, 
finde vi, at der er givet: 

1 890 : 1 89 1 : Tilsammen : 

Af 5 pCt.s Laan: Kr. Kr. Kr. 

Til Wermlands Hypothekf 16.098 » » 

- Ørebro Lehns — 59-700 » » 

- Norrlands — » 33-565 » 

109.363 



Af 43/4 pCt.s Laan med V4 pCt.s 

Amortisation : 
Til Østgøta Hypothekfor. 

- Smaalands — 

- Wermlands — 


460.800 

350.800 

» 


1.527.900 

3.765.700 

71.100 


- Målarprovinds. — 

- Skaanske — 


3.568.000 


106.500 
13.382.000 


- Elfsborgs — 

- Gefle-Dala — 

- Ørebro Lehns — 


» 
566.800 

» 


373-070 
775.600 
675.800 



» 






25.623.970 
18 

Af 4 pCt.s Laan med ",'4 pCt.s 



Amortisation : 


Kr. 


Kr. 


Kr. 


Transport . . . 


» 


» 


25.623.970 


Til Østgøta Hypothekfor. 


310.500 


586.700 


» 


- Smaalands — 


336.704 


867.900 


» 


- Wermlands — 


88.000 


56.393 


» 


- Målarprovinds. — 


62.900 


263.211 


» 


- Skaanske — 


1.636.856 


666.901 


y> 


- Elfsborgs — 


784.108 


459.856 


» 


- Gotlands — 


135455 


5.356 


» 


- Gefle-Dala — 


65.555 


89.154 


» 


- Norrlands — 


127.197 


23.129 


» 


- Ørebro T^ehns — 


248.700 


422.300 


7.236.875 








4 pCt.s Laan med 2 pCt.s 








Amortisation: 








Til Østgøta Hypothekfor. 


14.400 


56.600 


» 


- Smaalands — 


3.700 


149.000 


» 


- Wermlands — 


» 


3.000 


» 


- Målarprovinds. — 


» 


5.900 


» 


- Elfsborgs — 


» 


21,330 


» 


- Gotlands — 


4.300 


» 


» 


- Gefle-Dala — 


» 


199.700 


» 


- Ørebro Lehns — 


14.100 


149.700 


» 
621.730 








4 pCt.s staaende Laan: 








Til Østgøta Hypothekfor. 


10.000 


» 


» 


- Smaalands — 


4.000 


85.000 


» 








yy.uoo 








33-790.938 

Alt i alt er der saaledes givet Laan i 1890 — 91 til et 
Beløb af c. 33^/3 Millioner Kroner, hvoraf der falder 

paa den skaanske Forening .... c. 19^4 Mill. 

- Smaalands — .... c. 5V2 

- Østgøta — ... c. 3 

eller alene paa disse 3 Foreninger c. 27^/4 Millioner, 
medens Elfsborgs, Gefle-Dala og Ørebro Lehns Foreninger 
have faaet hver noget over 1^2 Million eller tilsammen 
c. 5 Millioner og de resterende Foreninger kun omtrent 
I Million. Ved at betragte denne Fordeling springer det 
strax i Øjnene, at det kun er Interessenterne i den skaanske 
Forening, der hidtil have benyttet Lejligheden til i noget 
større Omfang at omsætte deres ældre Laan med 5 pCt. 
Rente og ^y^ pCt. Amortisation. At det er hertil de nye 
Laan for den langt overveiende Del ere brugte, vil sees af 
følgende Sammenstilling. I 1890 — 91 har: 

Modtaget nye Laan Indfriet ældre 

å 4V4 og 4 pCt. Laan å 5 pCt. 
Kr. Kr. 

Skaanske Hypothekforening 19.253.756 18.61 1.342 

Smaalands — 5.562.803 5. 180.613 

Østgøta — 2.966.900 2.588.615 

Gefle-Dala — 1.696.709 1.591.982 

Elfsborgs — 1-638.334 660.291 

Ørebro Lehn — 1.5 10.600 860.700 

Målarprovindsernes — 438.511 618.418 

Warmland — 218.493 154-347 

Norrland — 183.892 115.500 

Gotland — 1 45-1 31 29.206 



Tilsammen . . . 33.615.129 30.411. 014 

18* 

For den skaanske Forenings Vedkommende er der 
altsaa omsat*) omtrent iSVg Millioner af de ældre Laan 
eller ikke langt fra en Trediedel af Foreningens samlede 
Udlaan, der, naar dens Tilgodehavende hos Hypothek- 
banken for indbetalt Amortisation fradrages, ved Udgangen 
af 1 891 udgjorde c. 60 V2 Million Kroner, og der er aaben- 
bart i denne Forening præsteret et betydeligt Arbejde for 
at faa det mest Mulige ud af de nye Laaneformer. Men 
desto mærkeligere er det at see, hvor Lidet der er gjort i 
de andre Foreninger. Ved den smaalandske Forening er 
der ganske vist omsat noget over 5 Millioner, altsaa for- 
saavidt en ikke ringe Sum, men i Forhold til den store 
Forenings samlede Udlaan, der er over 74 Millioner, er 
dette omtrent kun en Femtendedel, og noget nær det 
samme er Forholdet ved Østgøta Foreningen, der af en 
Udlaanssum af godt 41 Millioner kun har omsat omtrent 
halvtredie Million. Den eneste Forening foruden den 



*) Naar vi her uden Videre betegne disse iS'/a Millioner som »omsatte«, 
maa vi dog gjøre en Bemærkning derved. Da nemlig Revisions- 
beretningerne dels endnu ikke alle foreligge i det Øjeblik, dette skrives, 
dels ikke give detaillerede Oplysninger om Omsætningen af de ældre 
Laan, kan det kun tilnærmelsesvis siges, hvor stor en Del af de ind- 
frieee Laan, der i Virkeligheden repræsentere Omsætninger. Det tør 
imidlertid sikkert antages, at dette er Tilfældet med den allerstørste 
Del. Erempelvis kan saaledes anføres, at i Smaalands Forening bar 
i 1 89 1 596 Interessenter indfriet deres Laan med Kr. 4.620.900, hvor- 
imod der til 502 Interessenter er givet nye 4V4 pCt.s Laan til et Belab 
af Kr. 3.859.400. Naar det nu betænkes, at de 4^/4 pCt.s Laan om 
end i det Væsentlige saa dog ikke udelukkende udgjøre Alt hvad der 
er omsat, vil det sees, at man formentlig næppe tager meget feilved 
at betragte Hovedmassen af de indfriede Laan som omsatte, navnlig 
naar man herunder ogsaa henregner de nye Laan, som ere givne til 
Interessenter i den tidligere ældre Afdeling, der i Aarels I^b have 
indbetalt deres Restgjæld og igjen ere indtraadte i Foreningen. 

skaanske, der har udfoldet nogen større Virksomhed for 
at drage Nytte af de billigere Betingelser, synes Gefle-Dala 
Foreningen at være, idet den af sin forholdsvis beskedne 
Udlaanssum af c. 7^3 Million er naaet til at omsætte 1^/3 
Million eller mellem en Fjerdedel og en Femtedel; men i 
de fleste af Foreningerne synes man, i det mindste saa vidt 
man kan dømme efter Tabellen eller i det hele taget efter 
Hypothekbankens Revisionsberetning, hidtil at have for- 
holdt sig temmelig eller ganske passiv, — ikke at tale om 
de tre, der staa nederst i Rækken, er det jo ogsaa meget 
ubetydeligt, hvad der er gjort i Elfsborgs, Ørebro Lehns 
og Målarprovindsernes Foreninger. Hvad der er Grunden 
til denne Tilbageholdenhed, ere vi desværre ikke i Stand 
til at oplyse; muligt er det jo, at tilfældige Forhold 
have krævet længere og vidtløftigere Forberedelser, inden 
Omsætningerne ret kunne komme i Gang, saa at allerede 
indeværende Aar vil vise en større Fremgang, men skulde 
dette ikke blive Tilfældet, kan man ikke sige Andet end 
at det seer ud til at blive et tarveligt Udbytte, de 
ældre Interessenter som Helhed ville faa af den Reform, 
hvoraf de have lovet sig saa meget. 

Heller ikke de ny-indtrædende Interessenter have 
hidtil havt synderlig Gavn af Reformen. Man havde jo 
ventet, at Antallet af nye Laantagere skulde tiltage stærkt 
ved de bedre Betingelser, Hypothekforeningerne bleve 
i Stand til at tilbyde, og det vil erindres, at Hypo- 
thekbankkomitéens Arbejde for en meget stor Del netop 
gik ud paa at finde en Løsning, der kunde fjærne de 
Vanskeligheder , som Hypothekinstituternes hidtilværende 
Organisation stillede i Vejen for, at nye Interessenter 
kunde see deres Fordel ved at søge Laan hos dem. Men 

Forventningerne synes kun sparsomt at gaa i Opfyldelse. 
Som det fremgaar af ovenstaaende Sammenstilling af givne 
nye og indfriede ældre Laan, er der i Løbet af de to Aar 
kun givet c. 3^5 Million i virkelig nye 4V4 og 4 pCt.s Laan, 
hvortil endnu kommer c. Kr. 109,000 i 5 pCt.s Laan, altsaa 
ialt c. 3V3 Million eller 1^/3 Million om Aaret d: saa Lidt 
som der overhovedet nogensinde er ydet af Hypothekbanken 
i al den Tid, den har været i Virksomhed. Noget anderledes 
og en Del gunstigere stiller Sagen sig ganske vist, naar man 
seer hen til Antallet af de givne Laan, idet der er tilkommet 
2.257 ^y^ Interessenter eller godt 1 100 om Aaret, — Tallet er 
steget fra 67.813 ved Udgangen af 1889 til 70.070 ved 
Udgangen af 1891 — men ogsaa dette er kun lidet i 
Sammenligning med hvad det burde have været; exempel- 
vis kan saaledes anføres, at Stigningen i et af hvad man 
kalde Hypothekforeningernes mest normale Aar, 1884, var 
godt halvtredie Tusend og i hele Tidsrummet 1881 — 89 med 
de højst ubetydelige Udlaansaar 1888 og 89 i Gjennemsnit 
paa det nærmeste det samme, saa at Tilvæxten i 1 890 — 9 1 
ikke en Gang er Halvdelen af hvad man kunde have 
ventet. Mest paafaldende er dog de nye Laans ringe 
Størrelse, der gjennemsnitlig kun er c. 1370 Kroner, medens 
den for samtlige Hypothekforeningernes Laan er c. 4.700 
Kroner; dette viser, at det kun er de smaa Laansøgere, 
der have været nødte til at tye til Foreningerne, hvorimod 
de større have havt let ved at skaffe sig Kapital ad anden 
Vej, eller ogsaa, hvad der maaske er den rigtigste For- 
klaring, for den allerstørste Dels Vedkommende have faaet 
deres Prioritetsforhold ordnede i de billige Pengeaar i 
Slutningen af Firserne, saa at de for Tiden kun i ringe 
Grad søge Laanemarkedet. 

Vende vi os nu til F'ordelingen af de givne Laan 
mellem de forskjellige Kategorier, som Laantagerne i Hen- 
hold til det nye Regulativ kunne vælge imellem, finde vi, 
at der er givet: 

Af 5 pCt.s Laan med 3/4 pCt.s Amortisation Kr. 109.363 

- 4V4 - - - Vi - — - 25.623.970 

- 4 - - - V4 - — - 7-563-990 
■ 4 - - - 2 - — - 673.930 

- 4 - - - uden Amortisation . . - 99.000 

Tilsammen . . . Kr. 34.070.253*) 

Som det vil sees falder den aldeles overvejende Del, 
c. 2573 Millioner eller 75.3 pCt. af de c. 34 Millioner, som 
Hypothekbanken ialt har udlaant til Hypothekforeningerne, 
siden den begyndte at gaa udenfor sine tidligere 5 pCt.s 
Laan, paa Laan med 4^/4 pCt. Rente og 1/4 pCt. Amorti- 
sation, medens af de andre Laaneformer kun 4 pCt.s Laan 
med 5/4 pCt.s Amortisation have faaet nogen Betydning. 
Det er klart, at de 4^/4 pCt.s Laans enorme Overvægt, 
hidrører fra Omsætningen af ældre 5 pCt.s Laan, 
der jo ifølge Laaneregulativets Punkt i (jvfr. p. 259) kun 
kunne omsættes enten imod nye 5 pCt.s eller imod 4^/4 
pCt.sLaan; men selv afseet herfra er det i Betragtning af, 
at alle de 4 pCt.s Laan, ligegyldigt om de amortiseres paa 
den ene eller den anden Maade eller slet ikke, maa svare 



*) At denne Sum ikke stemmer med den foranstaaende specificerede 
Oversigt paa p. 273 over det Omfang, i hvilket de nye Laaneformer 
ere benyttede i 1890—91, hidrører fra, at Hypothekbanken, som paa 
sit Sted omtalt (jvfr. p. 224), i Henhold til en Generalforsamlings- 
beslutning og efter dertil erhvervet kongelig Bemyndigelse allerede i 
1889 begyndte at give 4 pCts Laan. 

en Kapitalrabat af 4 pCt., som enten skal dækkes straks 
eller afvikles senest i Løbet af 10 Aar, saa at Laantageren, 
selv om han i Øjeblikket faar Laanets fulde Paalydende 
udbetalt, dog i hvert Fald faar en forøget aarlig Ydelse i 
de første 10 Aar, — i Betragtning heraf sige vi, er det 
forstaaeligt nok, at der ogsaa hos nye Laantagere kan 
være nogen Tilbøjelighed til at holde sig til de 
rabatfri Laan med 4^/4 pCt.s Rente og kun ^4 pCt. Amor- 
tisation. Men selv om man finder Resultatet forstaaeligt 
for Amortisationslaanenes Vedkommende, kan man ved 
første Øjekast ikke lade være at undres over, at den Ad- 
gang til at erholde staaende 4 pCt.s Laan fra Hypothek- 
foreningerne, som der i sin Tid blev agiteret saa meget 
for, og af hvilken man ventede sig saa meget, saa at sige 
slet ikke er bleven benyttet. Og dette kommer desto 
mere overraskende som de Erfaringer, der hidtil vare 
gjorte i Sverig med Hensyn til denne Art Laan (jvfr. p. 207), 
i høj Grad tydede paa, at der var en bestemt Trang tU 
dem, ikke at tale om, at den almindelige økonomiske 
Strømning, hvad Hypothekbankkomitéen ogsaa fremhævede, 
mere og mere vender sig bort fra > Amortisationslaanene 
som lidet svarende til deres Hensigt. Hvori ligger da 
Forklaringen til dette tilsyneladende mærkelige Forhold, at 
at de ikke amortisable Laan alligevel ere faldne helt til 
Jorden? Ja der er vel her flere forskjellige Momenter, der 
have øvet deres Indflydelse, og skjønt det altid har sine 
Vanskeligheder at paavise hvorfor en Ting ikke er skeet, 
er der dog Adskilligt, der kan tjene til Forklaring i dette 
Tilfælde. 

Der er for det Første den Omstændighed, at de staa- 
ende Laan kun kunne gives indtil en Trediedel af Værdien, 

medens de amortisable Laan kunne gives op til Halvdelen. 
Nu er der vel strængt taget hverken i Lovgivningen eller 
i de specielle Statuter Noget til Hinder for, at en Hypo- 
thekforening kan give et amortisabelt Laan efter det ikke 
amortisable*), saa at det samlede Laan alligevel kunde naa 
op til Halvdelen, men et andet Spørgsmaal er, om Hypo- 
thekforeningen vil være villig til et saadant Arrangement, 
og det turde være overmaade tvivlsomt, ikke mindst fordi 
Foreningerne sikkert nok i Reglen endnu have en betydelig For- 
kjærlighed for Amortisationslaanene og næppe ere tilbøje- 
lige til at hjælpe til at komme bort fra dem. Skal 
imidlertid Differencen imellem et Laan til en Trediedel og 
et Laan til Halvdelen af Værdien søges udenfor Foreningen 
og altsaa som et rent Anden-Prioritets Laan, saa bliver det 
ulige vanskeligere at faa dette, — med den Frygt, som de 
daarlige Tider have indgydt Kapitalen, meget ofte saa 
vanskeligt, at det slet ikke lader sig gjøre, og har Laan- 
tageren derfor Brug for et Laan indtil Halvdelen af Vær- 
dien, hvad der jo næsten altid er Tilfældet, vil han alene 
derved være tvungen til at foretrække et Amortisationslaan 
i en eller anden Form. 

Begrændsningen af de staaende Laan til en Trediedel 
af Værdien turde herefter være Hovedgrunden til, at de 



*) Som det vil sees af de nye Statuter for den smaalandske Forening 
i Bilag II B, er denne Eventualitet ikke nævnt i de Paragrapher 
(§§ 9 ^S '^)t ^^^ handle om Betingelserne for Laan m. ni., men 
man tør dog næppe deraf slutte, at den slet ikke skulde kunne lade 
sig tænke. I hvert Fald maatte der da kunne gives et amortisabelt 
Laan paa anden Prioritet, efter at det staaende Laan i Henhold til 
Bestemmelsen i § lO var forøget med 3 Aars Rente. Men med 
denne Tilføjelse vilde Indrømmelsen rigtignok som oftest blive 
ganske illusorisk. 

ikke ere blevne benyttede, men ved Siden deraf har 
Kapitalrabatten selvfølgelig ogsaa spillet en Rolle. Ganske 
vist har Pengemarkedet ikke været saa rigeligt i de sidste 
Aar som for nogle Aar siden, men paa saa god Prioritet, 
som de staaende Laan byde, har der dog været Penge nok 
at faa til 4 pCt. , og Laansøgerne have derfor naturlig 
vendt sig derhen, hvor de kunne spare Rabatten. At den 
Forandring med Hensyn til Maximumsgrændsen for de 
staaende Laans Løbetid, der efter Fællesudvalges Indstil- 
ling blev foretagen i Bestyrelsens oprindelige Forslag, 
og hvorved Grændsen blev nedsat fra 40 til 25 Aar, 
ogsaa øver sin Indflydelse er højst sandsynligt; vil en 
Laantager overhovedet have Laan uden Amortisation, vil 
han aabenbart, naar han samtidig bevarer sin egen Op- 
sigelsesret, helst have dem uopsigelige eller i hvert Fald 
paa saa langt Aaremaal som muligt, og Nedsættelsen til 25 
Aar var derfor egentlig et Skridt, der stod i Strid med 
selve Grundtanken i Indførelsen af de staaende Laan. 
Hvorfor den paagjældende Forandring blev indsat i Be- 
styrelsens Forslag vides ikke, men det er som sagt meget 
sandsynligt, at vi her have en medvirkende Aarsag til, at 
Laantagerne ere vegne tilbage fra de ikke amortisable 
Laan. 

Hvad angaar Benyttelsen af de andre Arter af 4 pCt.s 
Laan, da er, som man kunde vente, Laan med ^y^ pCt.s 
Amortisation langt blevne foretrukkne for Laan med 2 pCt.s. 
Men ret interessant er det at see, i hvilke Foreninger disse 
hurtig (i 27 Aar) amortisable Laan ere komne til Anven- 
delse. Af det hele Beløb, c. 674.000 Kroner, falder nemlig 
c. 200.000 paa Gefle-Dala, c. 153.CXXD paa Ørebro Lehns 
og c. 164.000 paa Smaalands Forening, medens den 

skaanske Forening slet ikke har benyttet dem, og man 
tager vel næppe fejl, naar man sætter dette i Forbindelse 
med de paagjældende Provindsers industrielle Karakter, 
der let kobler Landbruget sammen med Industrien og 
derved maa stille større Fordringer med Hensyn til 
Amortisation. For Smaalands Vedkommende viser det 
sig ogsaa, at de givne Laan med 2 pCt.s Amortisation 
gjennemsnitlig ere omtrent 4 Gange saa store som Laanene 
med 3/4 pCt.s Amortisation, hvilket jo nok kunde tyde i 
samme Retning. Hvorledes Forholdet er i Gefle-Dalå 
Forening fremgaar desværre ikke af Revisionsberetningen. 
Det seer iøvrigt næsten ud til, at der i 1891 har 
været en vis Stemning for at vælge Laan med hurtig 
Amortisation ; i hvert Fald er det paafaldende, at saagodt- 
som alle Laan af denne Art ere givne i dette Aar, medens 
Efterspørgslen efter Laan med 3/4 pCt.s Amortisation har 
været mindre i 1891 end i 1890, et Forhold, der særligt 
har været fremtrædende i den skaanske Forening. 

Ved Siden af Spørgsmaalene om Omfanget og Arten 
af Hypothekinstituternes Udlaan i de sidste Aar er der 
endnu et Par Punkter, som det har Interesse at faa oplyst. 
Det ene er, hvorledes det er gaaet med den extraordinaire 
Indfrielse af Laan ved Hjælp af Hypothekbankens Ob- 
ligationer, som ifølge Generalforsamlingsbeslutningen kunde 
skee enten ved 5 pCt.s Obligationer til Pari eller ved 
andre af Bankens Obligationer til en af Bankbestyrelsen 
fastsat Kurs. Denne Adgang til extraordinair Indfrielse er 
bleven benyttet i de to Aar henholdsvis for 4 og 7 eller 
ialt II Laan, der ere blevne indbetalte med 326.500 Kr. i 
5 pCt.s og 41.000 i 4V2 pCt.s Obligationer. De af Bank- 
bestyrelsen bestemte Kurser have i 1891 — for 1890 

foreligger ingen Oplysninger — varieret mellem 103 og 
106V4 for 4V2 pCt.s, 106V4 og 113 for 4 pCt.s og 113V2 
og 123 for 372 pCt.s Obligationer, Alt pr. 100 Kroner 
af Restgj ælden. Med disse Kurser for Øie kan det ikke 
undre, at Tilladelsen kun er bleven sparsomt benyttet. 

Det andet, langt vigtigere Punkt er Spørgsmaalet om, 
hvorledes det gaar med den saa meget attraaede Fri- 
gj øreise af »Overhypothekerne«, der jo ved Siden af de 
friere Laaneformer er et Kjærnepunkt i hele den nye 
Ordning. Desværre foreligger der officielt Intet herom, og 
at erfare Noget ad anden Vej har især paa Afstand sine 
store Vanskeligheder. Men med alt Forbehold tro vi dog 
næppe at gjøre Foreningerne Uret ved at antage, at det 
til Dato kun gaar temmelig smaat med Restitueringen af 
de Sikkerheder, som man saalænge har vænnet sig til at 
betragte som urørlige, at man vistnok kun lidt efter lidt 
kan bekvemme sig til at give Afkald paa dem. Og det 
maa erindres, at det i Virkeligheden staar Bankbestyrelsen 
og Hypothekforeningsdirektionerne ganske frit for, hvor- 
ledes de ville stille sig til et Forlangende om at faa et 
»Overhypothek« udleveret. Det er ifølge Loven deres 
Pligt at paasee, at der stadig er »tilstrækkelig Sikkerhed« 
tilstede, og dette Begreb er saa elastisk, at det bliver en 
ren Skjønssag, hvorledes de ville fortolke det. Selv en 
langt mere positiv Lovbestemmelse vilde have ondt ved 
at bane sig Vej overfor den Friktion, som ethvert Brud 
med Traditionen i et gammelt og vel prøvet System altid 
vil medføre, og det kan derfor ikke undre, hvis i den 
første Tid adskillige Forhaabninger om de store Fordele, 
Frigjørelsen vilde medføre, ere blevne skuffede, eller hvis 
En og Anden kan have faaet det Indtryk, at Reformen 

paa dette Punkt ikke er stort mere end en Illusion. Men 
her kommer det vist kun an paa at have lidt Taalmodig- 
hed. At Debitor faar den Del af sit Pant, der ikke er 
ligefrem nødvendig for Sikkerheden, til sin fri Raadighed, 
det er i sit Væsen en saa naturlig Foranstaltning, at den 
offentlige Mening nok efterhaanden vil fremtvinge dens 
Gjennemførelse, — om de Fordele, som dette vil bringe 
Laantagerne, ville blive saa betydelige som man gjør 
Regning paa, er et andet Spørgsmaal. 

Alt i alt see vi saaledes, at man endnu ikke er kom- 
men ret langt med at faa Resultater ud af de nye Love. 
Og erindrer man, hvilken Virksomhed Hypothekbanken 
kom til at udfolde i sin Tid strax ved sin Oprettelse, 
tager det, der er gjort, sig endnu mere beskedent ud. 
Men Forholdene ere jo ogsaa saa vidt forskjellige, at en 
Sammenligning ikke vilde være berettiget. Og hvordan 
det end gaar i Øjeblikket eller i den nærmeste Fremtid, 
er det næppe muligt andet end, at Tiden vil vise, at Re- 
formen af Hypothekinstituterne , tiltrods for de praktiske 
Hindringer, den maaske kan have at overvinde, var et 
Skridt i den rigtige Retning, at den ikke blot var et 
Produkt af en Trang til at gjøre noget, men havde sin 
solide fornuftige Begrundelse i hele den økonomiske 
Situation. 



I Tilslutning til hvad vi her have anført om den al- 
mindelige Karakteer af Hypothekbankens og Hypothek- 
foreningernes Virksomhed i de sidste Aar skulle vi endnu 
af de foreliggende Revisionsberetninger kun fremdrage 
nogle enkelte Momenter, der kunne være af Interesse som 

Supplement til hvad der tidligere er meddelt om Hypo- 
thekinstituternes Stilling. 

Hvad først Hypothekbanken angaaer, da see vi, at 
dens Obligationsgjæld er formindsket i de to Aar 1890 — 91 
med omtrent en Million om Aaret (fra 323.608.467 Kr. til 
321.364.487 Kr.), medens samtidig dens »Tilis vidare for- 
råntade Medel« ere voxede med c. 272 Million (fra 8.989.917 
Kr. til 1 1. 66 i.i 17 Kr.), saa at altsaa de indkommende Af- 
drag fra Hypothekforeningerne have været mere end til- 
strækkelige til at opveje de givne Laan. Som Følge 
deraf har Banken ingen Obligationer afsat med Undtagelse 
af en Post paa c. 274 Million Reichsmark af det tydske 
4pCt.sLaan af 1878, som den har ombyttet til Pari imod 
et Beløb af c. 2V6 Million Francs af det franske Laan 
ligeledes til Pari. Der er herved gjort Begyndelsen til en 
meget praktisk Operation, idet der ved Inddragelsen af de 
franske Obligationer spares den Skat, som erlægges af de 
omløbende Obligationer til den franske Statskasse. Ved 
Anbringelsen af de »Tilis vidare forråntade Medel« er der 
at mærke, at det Beløb, der er anbragt i Landeiendomme, 
for første Gang i lang Tid viser en Tilvæxt i 1891 efter at 
have naaet et Minimum i 1890, samt at Renten af det i Banker 
anbragte Beløb har været ikke uvæsentlig højere end i de nær- 
mest foregaaende Aar (4.4 pCt. i 1891 imod 3.5 pCt. i 1889). 
Garanti og Reservefondet ere i dé to Aar voxede henholdsvis 
fra 2.799.219 Kr. til 3. 123. 141 Kr. og fra 2.103.676 Kr. til 
2.349.572 Kr., altsaa en samlet Tilvæxt af c. 570.000 Kr. 
Bankens Overskud har i de to Aar, efter at alle Afskriv- 
ninger vare foretagne, været 125.003 og 120.893 Kroner; 
der har følgelig ikke været Tale om noget Administrations- 
bidrag fra Hypothekforeningerne. 

Med Hensyn til disse, da er, som vi saa ovenfor, 
deres virkelige Gjæld til Hypothekbanken aftaget noget i 
Løbet af de to Aar. Siden Udgangen af 1889 har Status 
forandret sig saaledes: 

Samtlige Hypothekforeningers yngre '^'/la 1889 ^\/,2 189J 

Afdelinger Kr. Kr. 

Oprindelig Hovedstol 325.246.226 328.567.566 

Restgjæld 282.139.901 281.079.522 

Tilgodehavende hos Hypothek- 
banken for Amortisation . 43.107.813 47.488.044 

Antal Interessenter 67.815 70.070 

Reservefond 4.503.327 4.961.698 

Det fremgaar heraf, at Hypothekforeningernes Stilling 
gjennemgaaende er stærkere nu end for to Aar siden. 
Reservefondene ere voxede med over 450.000 Kroner og 
udgjøre nu 1,8 Procent af Restgjælden imod 1,6 pCt. ved 
Udgangen af 1889. Til Sammenligning kan anføres, at dette 
Procentforhold ved Udgangen af 1884, d. e. før Landbrugs- 
krisen begyndte ret at vise sig, kun var 1,2, saa at altsaa 
Hypothekforeningerne som Helhed maa siges at være komne 
mærkelig uskadte ud over de vanskelige Tider. Taget 
enkeltvis stiller Forholdet sig saaledes for Foreningerne: 



Skaanske Hypothekf 


Reservefond. 
87.2 1883 «7,2 1891 
374.305 633.255 


I pCt. af Restgjælden. 
"/,.83 37,289 3V„9i 

0.66 0.92 1.05 


Østgøta — 
Gefle-Dala — 


427.222 
46.816 


563.928 
105.174 


1.04 1.38 1.39 
0.66 1.22 1.44 


Ørebro Lehns — 


82.484 


200.083 


0.94 1.64 1.72 


Smaalands — 


924.956 ] 


[.468.738 


1.47 1.82 1.99 


Gotlands — 


73.889 


122. 113 


1. 21 1.74 2.03 

Reservefond. I 
'Via 1889 31/,^ 1891 


pCt. af Restgjælden. 
'Via83'Vi289^Vi«9i 


137.786 272.422 


1.07 1.83 2.03 


85.535 1 13445*) 


1.73 2.00 2.05*) 


265.774 549990 


0.98 1.30 2.19 


715.228 932.549 


2.21 2.53 2.44 



Wermlands — 

Norrlands — 

Målarprov.**) — 

Elfsborgs — 

Det vil sees af denne Sammenstilling, at der er en jævn 
Fremgang over hele Linien. Foreningerne have selvfølgelig 
ikke kunnet undgaa Tab ved Overtagelse af Ejendomme, 
men disse have ikke engang været af den Betydning, at 
de have kunnet standse deres Væxt, ligesaa lidt som den 
Frygt, der en Tid næredes for Følgerne af de extraordi- 
naire Indbetalinger (jvfr. p. 185), har vist sig at være be- 
grundet. At det trods al anvendt Forsigtighed er umuligt 
at undgaa endog følelige Tab under en Landbrugskrise 
har man iøvrigt et skaende Bevis paa i en af Foreninger- 
nes Revisionsberetninger for 1891, hvor det bemærkes, at 
Tabet paa en Ejendom havde udgjort over 73 pCt. af 
Laanets oprindelige Hovedstol, med andre Ord, den paa- 
gjældende Jord er ved Krisen bleven saa godt som værdiløs. 
Saadanne Fænomener maa dog aabenbart være temmelig 
enestaaende***),naar de ikke have gjort Hypothekinstituterne 



*) Tallene gjælde for 3'/,^ 1890. 
**) Tallene gjælde for begge Afdelinger tilsammen. 
***) Med Erfaringerne her fra Danmark for Øje maa man næsten undres 
over, at der ikke oftere er indtruffet Tilfælde af den Art. Det er 
bekjendt nok, at vi, særlig i Jylland, have havt mærkelige Exempler 
paa Jordrentens næsten totale Forsvinden under de uheldige Kon- 
junkturer, og noget Lignende maa ganske sikkert have vist sig i 
Sverrig. Naar desuagtet Hypothekforeningerue ikke have lidt mere 
derunder, skyldes dette vistnok hovedsagelig den Modvægt imod 
Konjunktursvingningernes Indflydelse paa Vurderingerne, som de 
have havt i deres faste Laanetarifer, der overlade saa lidt som 
muligt til det personlige Skjøn. 

mere Fortræd, men i hvert Fald : som det samlede Resul- 
tat foreligger, synes det os at vidne i høj Grad fordelagtigt 
for den almindelige Ledelse af Foreningerne. 

Til Slutning skulle vi endnu berøre et enkelt Punkt, 
der spiller en ikke ubetydelig Rolle for Interessenterne; 
det er Administrationsbidragets Størrelse. Her er den 
skaanske Forening exceptionelt heldigt stillet, idet den 
siden Udgangen af 1887 helt har kunnet afskaffe dette Bi- 
drag, saa at dens Laan altsaa blive saa meget billigere 
end de andre Foreningers. At den har været i Stand til 
at lade Bidraget bortfalde, har vel tildels sin Grund i, at 
dens Minimum for Laan endnu bestandig ligesom i gamle 
Dage er 1000 Kroner, hvorved den er fri for de ganske 
smaa Laan, der ere forholdsvis dyre at administrere. Den 
højere Laanegrændse er jo strængt taget i Strid med 
Loven, men da den, som Forholdene ere i Skaane, ikke 
synes at forvolde Ulemper og har saa lang Tids Hævd at 
støtte sig til, er den næppe at antage, at den vil blive 
forandret. For de andre Foreningers Vedkommende er 
Bidraget i Reglen sat til V4 pCt., enten i et vist Antal 
Aar (varierende fra 5 til 20) eller, som i Ørebro Lehns 
Gefle-Dala og Norrlands Foreninger, uden nogen Tids- 
grændse. Smaalands og Ørebro Lehns Foreninger have 
dog delvis kunnet nøies med at sætte det til Vio pCt,, 
men i saa Fald rigtignok for hele Amortisationstiden og 
den første kun for de Interessenter, der ere indtraadte efter 
1890, den Anden kun for de 5 og 4^/4 pCt.s Laan. 

BILAG I A. 



Statuter 

for Sverrigs »AUmånna Hypoteksbank«. 
Ifølge Lov af i6. Mai 1890. 



§ 1 

Sverrigs almindelige Hypothekbank har til Formaal paa 
de i Landet oprettede og paa foreskreven Maade stadfæstede 
Hypothekforeningers Vegne at optage alle Laan, der maatte 
udfordres for at skaffe Foreningerne Midler til at kunne give 
de Amortisation slaan, som de ifølge de vedtagne Bestemmelser 
ere forpligtede til at yde deres Interessenter. Hypothekbanken 
skal have sit Sæde i Stockholm. 

Som Interessent i Hypothekbanken skal indtræde enhver 
Hypothekforening, der herefter maatte dannes i Landet, lige- 
som ogsaa enhver allerede bestaaende Forening med Hensyn 
til Alt, hvad der angaar Optagelsen af de Laan af den i 
§ I omhandlede Art, som Foreningen fremtidig maatte faa 
Brug for. 

§ 3- 
Et Forenings Andel i Hypothekbanken bestemmes efter 
det ikke tilbagebetalte Beløb af de Laan, den har modtaget 
fra Banken; dog kan ingen Forening indtræde som Interessent 
i Banken for et mindre Beløb end én Million Kroner. 

§ 4- 
Som Grundfond for den almindelige Hypothekbank giver 
Staten igjennem Rigsgjældskontoret et Beløb af Tredive Milli- 
oner i Statsobligationer, uopsigelige fra Ihændehavernes Side 

og bærende tre og en halv Procent aarlig Rente. Hypothek- 
banken disponerer over disse Obligationer paa den nedenfor 
foreskrevne Maade. 

_ §5- 
Kun den almindelige' Hypothekbank og ingen anden, 
være sig nu bestaaende eller fremtidig tilkommende H)rpothek- 
forening eller hvilket som helst andet Kreditinstitut, maa ud- 
stede trykte eller graverede, rentebærende Ihændehaver- Obliga- 
tioner, lydende paa en vis aarlig Afbetaling eller paa Op- 
sigelse, i hvilke der gives Sikkerhed for Laanet i Jordeiendom 
paa Landet. 

§ 6. 

Eftersom de enkelte Hypothekforeninger, der ere ind- 
traaadte som Interessenter i Hypothekforeningerne, gjøre An- 
meldelse om at faa Laan, skal Hypothekbanken, forsaavidt 
ikke andre dertil anvendelige Midler staa til dens Raadighed, 
gjøre de fornødne Skridt til Optagelse af Laan imod rente- 
bærende Obligationer lydende paa Ihændehaveren. 

Have flere Foreninger meldt sig til at faa Laan og kan 
deres Behov ikke paa en Gang fuldt tilfredsstilles, maa de 
dertil disponible Midler fordeles imellem de laansøgende For- 
eninger i Forhold til hvad der er anmeldt fra hver enkelt 
Forening inden Udgangen af det foregaaende Kvartal. 

§ 7- 
Hypothekbanken kan optage Laan, der betales tilbage 
ved aarlig Amortisation i Løbet af en vis Tid, som fastsættes 
ved Laanets Optagelse, eller efter Opsigelse uden at der er 
stipuleret nogen Amortisation. De Laan, som Hypothekbanken 
optager, skal være opsigelige fra Bankens Side efter Forløbet 
af en vis .Tid, høist 10 Aar, fra Laanets Optagelse; og 
iøvrigt skulle Betingelserne for Laanene være saaledes, at de 
lade sig forene med Reglerne for de Laan, der gives til 
Hypothekforeningerne. 

§ 8. 
Hypothekbanken giver Laan til de i Banken interesserede 
Foreninger imod Tilbagebetaling enten gjennem en vis aarlig 
Amortisation eller efter en vis længere Tids Forløb uden 
nogen stipuleret Amortisation. De af Hypothekbanken givne 
Laan kunne efter Forløbet af 10 Aar fra Laanets Stiftelse 

i9» 

opsiges af Laantageren til Indbetaling efter et Aars Forlab, 
dog saaledes, at ved Omsætning af Laan, der ere givne før 
den Tid, da denne Bestemmelse træder i Kraft, gj ælder 
Retten til Opsigelse ikke for den Del af det nye Laan, der 
svarer til den ikke tilbagebetalte Del af det gamle Laan. 
Den Kapitalrabat samt de andre Omkostninger, som Hypothek- 
banken mulig har maattet bære ved Optagelse af sine 
Laan, skal ved Udlaan til Hypothekforeningerne godt- 
gjøres Banken efter en Beregning, som Hypothekbankens 
Interessenter ved hver ordinær aarlig Generalforsamling fast- 
sætte for Tiden indtil den næste aarlige Generalforsamling; 
dog kunne Interessenterne paa Generalforsamlingen vedtage, 
at Kapitalrabat og Omkostninger skulle kunne afvikles ved 
aarlige Afbetalinger i en vis Tid, dog ikke over 10 Aar, 
efter at Laanet er givet. 

løvrigt skal Hypothekbanken ved Udlaanene til Hypothek- 
foreningerne med Hensyn til Rente, Tiden for Tilbagebetaling 
og de øvrige Betingelser for Laanene, træffe de Aftaler og Be- 
stemmelser, som befindes hensigtsmæssige, saavel med Hensyn 
til Landbrugets Trang til en længere eller kortere Afbetalingstid, 
som med Hensyn til Muligheden af at tilvejebringe de for- 
nødne Midler i Ind- og Udlandet. 

§9- 
Hypothekbanken har til Pligt at paasee, at der ved alle 
de Laan, den optager for at kunne give Laan til Hypothek- 
foreningerne, stilles tilstrækkelig Sikkerhed i Jordejendom, og 
at denne bibeholdes under hele Laanenes Afbetalingstid i 
Overensstemmelse med, hvad der er fastsat i den samtidig 
med denne Forordning udstedte særlige Forordning om alminde- 
lige Regler for Hypothekforeningernes Dannelse og fremtidige 
Virksomhed. — De Panteobligationer m. v., som Hypothek- 
foreningerne stille som Sikkerhed for de modtagne Laan, 
skulle deponeres paa et passende Sted under offentlig Varetægt 



§ 10 

Enhver Hypothekforening, der har faaet Laan i Hypothek- 
banken, er pligtig til aarlig til bestemte Tider at indbetale 
det Beløb af Renter, Amortisation og andre Afgifter, som er 
blevet vedtaget ved Foreningens Modtagelse af Laanet, lige- 
som ogsaa at erlægge et Bidrag til Administrationsomkost- 
ningerne i Henhold til, hvad derom bestemmes. 

Interessenterne i den almindelige Hypothekbank skulle 
aarlig paa den ordinære Generalforsamling træffe Bestemmelse 
om, i hvilken Udstrækning og paa hvilke Betingelser Hypothek- 
foreningerne før den aftalte Tid kunne indbetale til Hypothek- 
banken de Laan, ved hvis Stiftelse der ikke er gjort noget 
Forbehold i saa Henseende. 

§ I'- 
Eflerhaanden som der er skeet Afbetaling paa de Laan, 
der ere givne af Hypothekbanken, kunne Laantagerne dispo- 
nere over en tilsvarende Del af den for Laanet stillede ind- 
tegnede Sikkerhed, hvorved det dog paaligger Hypothekbanken 
at paasee, at der stadig findes fuld Sikkerhed for Bankens 
resterende Fordring baade paa Kapital, Rente og alle andre stipu- 
lerede Afgifter; og skal der herved gaaes frem efter de nærmere 
Bestemmelser, der i Forordningen om de almindelige Regler 
for Hypothekforeningers Dannelse og fremtidige Virksomhed 
gives med Hensyn til Retten for Laantagerne i en Hypothekfor- 
ening til, efterhaanden som Amortisationen er foregaaet, at 
disponere over den stillede indtegnede Sikkerhed. 

§ 12. 

Alle Hypothekforeninger, der ére Interessenter i Hypothek- 
banken, ere ansvarlige i Forhold til deres Andel i Banken 
for Opfyldelsen af de Forpligtelser, denne har paadraget sig 
ved Udstedelsen af Obligationer eller paa anden Maade. 
Som Sikkerhed for disse Forpligtelser skal ansees og skal 
kunne anvendes til deres Dækning: først de Forskrivninger 
med vedføjet Sikkerhed i Landejendomme, som Hypothek- 
foreningerne have afgivet til Hypothekbanken for de mod- 
tagne Laan, — dernæst alle Bankens øvrige Aktiver, og endelig 
Grundfondet paa den Maade, som nedenfor er anført. 

§ 13 
De i § 4 omhandlede Obligationer, der ere overgivne af 
Staten til Hypothekbanken som et Grundfond for denne, maa 
ikke under nogen Omstændighed anvendes til Tilvejebringelse 
af Midler til Bankens Udlaan, og kunne kun ved at realiseres 
i større eller mindre Omfang efter Behov, benyttes i følgende 
to Tilfælde, nemlig: a, under den usandsynlige Eventualitet, 
at det ved Bankens Likvidation efter den i § 12 bestemte 
Orden bliver uomgængelig nødvendigt til Indfrielse af Ban- 
kens Forpligtelser, og b, i det Tilfælde, at Banken som Følge 

af forsømt eller forhalet Indbetaling af hvad Hypothekfore- 
ningerne i Henhold til § lo ere forpligtede til at erlægge for 
de af dem modtagne Laan, eller af andre Grunde savner til- 
strækkelige i Øjeblikket disponible Midler til Fyldestgjørelse 
af sine Forpligtelser overfor sine Kreditorer. I de under 
b omhandlede Tilfælde kunne ogsaa de Grundfondet til- 
hørende Obligattoner pantsættes i større og mindre Omfang 
af Hypothekbanken, men i hvert Fald er Hypothekbanken 
forpligtet til strax at give Rigsgjældskontoret Meddelelse om 
Anvendelsen af Obligationerne. 

§ 14. 
Har et Salg af Obligationer fundet Sted i den under b 
i den foregaaende Paragraf nævnte Anledning, er Hypothek- 
banken forpligtet til, saa snart skee kan, igjen at ind- 
kjøbe et tilsvarende Beløb af den samme Slags Obligationer, 
samt til at godtgjøre Rigsgjældskontoret Renten af de 
solgte Obligationer, saalænge indtil Grundfondet paa den an- 
førte Maade atter er bragt op til sit oprindelige Beløb. 
Kan Opkjøbet ikke skee indenfor den Tid, som efter 
Aftale imellem Rigsgjældskontoret og Hypothekbanken be- 
stemmes dertil, og som ikke maa udstrækkes over to Aar, 
skal Hypothekbanken give Rigsgjældskontoret fuld Valuta for 
de endnu i Omløb værende Obligationer og erhverver derved 
Ret til at faa udleveret et tilsvarende Beløb af nye Obliga- 
tioner i Stedet for de solgte. Saafremt Obligationerne i Hen- 
hold til den i § 13 dertil givne Tilladelse ere blevne pant- 
satte, skulle de senest inden et Aar fra Pantsætningsdagen 
atter indløses af Banken. 

§ 15- 
I Tilfælde af at de Beløb, der udfordres til det i § 14 
omhandlede Tilbagekjøb af Obligationer eller til Betaling til 
Rigsgjældskontoret, ikke paa anden Maade kunne tilvejebringes, 
skal Hypothekbanken inden en vis Tid udskrive det dertil 
fornødne Tilskud fra de i Banken interesserede Hypothek- 
foreninger i Forhold til deres Andele, og ere i saa Fald 
Hypothekforeningeme forpligtede til at skaffe den Sum, der be- 
behøves, ved at udskrive et efter Omstændighederne afpasset 
Tilskud hos Interessenterne i Forhold til deres Anpart i For- 
eningerne. Dersom Grundfondet ved Salg eller Pantsætning 
af de det tilhørende Obligationer i det i § 13 b nævnte 
Øjemed skulde gaa ned med fire Millioner Kroner, maa Hypo- 



295 

thekbanken ikke optage noget nyt Laan før Grundfondet 
atter er bragt op til sin oprindelige Størrelse. Hypothek- 
bankens Interessenter skulle i dette Tilfælde, forsaavidt den 
ordinære Generalforsamling i Henhold til § 20 ikke indtræffer 
inden en Maaned, strax sammenkaldes til et extraordinært 
Møde for at vedtage de Foranstaltninger, Forholdene udkræve. 

§ 16. 
I Tilfælde af, at der ved optagne Laan eller paa anden 
Maade indkommer Penge til Hypothekbanken, som ikke 
strax kunne finde Anvendelse til Udlaan i behørig Form til 
Hypothek foreningerne eller til Opfyldelse af andre af Bankens 
Forpligtelser, kan Hypothekbanken udlaane disse Beløb paa 
kortere Tid mod Pant i Landejendomme eller i Statens, Hypo- 
thekbankens eller de nu bestaaende Hypothekforeningers rente- 
bærende Obligationer, eller gjøre den frugtbringende ved Op- 
kjøb af saadanne Obligationer, eller, hvis det befindes hensigts- 
mæssigt, ved Indsætning til Forrentning i Banker. 

§ ^7. 

Af det Overskud, der opstaar ved Hypothekbankens 
Virksomhed efter Afholdelse af Bankens Administrations- 
omkostninger og de behørige Afskrivninger, dannes et Reserve- 
fond, der, saa længe Hypothekbanken vedbliver at virke, ikke 
maa komme Hypothekforeningerne til Gode paa anden Maade 
end ved Nedsættelse eller Afskaffelse af det i § 10 omhand- 
lede Bidrag til Bestridelse af Hypothekbankens Administra- 
tionsomkostninger eller til Nedsættelse af Renten af de til 
Foreningerne givne Amortisationslaan, Alt paa den Maade og 
i den Orden, der nedenfor er bestemt. 

Naar det til Banken indgaaende aarlige Renteoverskud 
efter Fradrag af de Beløb, som udfordres til Afskrivning paa 
Kapitalrabatterne i Henhold til Afskrivningsplaneme samt til 
de debiterede Annuitetsomkostninger, er tilstrækkeligt til Dæk- 
ning af Bankens Administrationsudgifter, kunne Interessenterne 
vedtage paa Generalforsamlingen, at der ikke skal gives Bi- 
drag fra Foreningerne til disse Udgifter; dog indtræder atter 
Foreningernes Forpligtelse til at yde dette Bidrag, dersom det 
et Aar skulde blive fornødent til Dækning af Administrations- 
udgifterne. 

Naar det aarlige Renteoverskud efter Fradrag af de 
nysnævnte Afskrivninger samt Administrationsomkostningerne 

gaar op til en Tiendedel Procent af den oprindelige Hoved- 
stol af de hos Foreningerne udestaaende Laan, af hvilke der 
svarede den højeste Rente, kan der af Interessenterne ved- 
tages en Nedsættelse af Renten af disse Laan med et til- 
svarende Beløb. 

§ 18. 

Hypothekbanken ledes af en Bestyrelse med Sæde i 
Hovedstaden. Bestyrelsen skal bestaa af fem Medlemmer: et, 
der er valgt af Kongen og som tillige er Formand, et, der 
er valgt af Bestyrelsen for Rigsgjældskontoret og som tillige 
er Viceformand, og tre valgte af de Hypothekforeninger, der 
ere Interessenter i Banken; de sidstnævnte tre Medlemmer 
vælges af Hypothekforeningernes Delegerede efter Hovedtal 
ved den i § 20 omhandlede Sammenkomst. Paa samme 
Maade vælges tillige 3 Suppleanter for disse tre Med- 
lemmer. 

Ved vigtige Sager skal Bestyrelsen desuden tilkalde en 
Delegeret for hver Forening til at deltage i Forhandlingerne 
og Beslutningerne. Samtlige Medlemmer af Bestyrelsen, ligesom 
ogsaa de eventuelt tilkaldte Delegerede, ere En for Alle og 
Alle for En ansvarlige for enhver Bankens Styrelse vedrørende 
Beslutning, som de have givet deres Stemmer. Ingen Be- 
slutning maa tages, med mindre tre Medlemmer ere tilstede, 
og to af dem enige derom. I Tilfælde af, at der foreligger 
fiere afvigende Meninger, skal den Mening gjælde, om hvilken 
de fleste Stemmer samle sig. Staa Stemmerne lige, gjør For- 
mandens Stemme Udslaget. 



§ 19- 

Der skal aarlig foretages en Revision af Hypothekbankens 
Ledelse og Regnskaber til den Tid, der bestemmes af den 
af Interessenterne bestaaende Generalforsamling. De Hypothek- 
foreninger, der ere Interessenter i Hypothekbanken, vælge 
hertil aarlig fire Revisorer, saaledes at der efter Tur vælges 
en Revisor af hver Hypothekforening. Foruden de af Inter- 
essenterne valgte Revisorer, vælger endnu Bestyrelsen for 
Rigsgældskontoret en femte Revisor, der er Formand for 
Revisionen. 

Hypothekbankens Bestyrelse vælger for sit Vedkommende 
en Delegeret til at deltage i Revisionen af de Hypothek- 
foreninger, der ere Interessenter i Banken. 

Hvert Aar efter Afslutningen af Revisionen i Hypothek- 
banken og paa en ved den foregaaende Generalforsamling 
bestemt Dag afholdes i Hovedstaden af Bankens Interessenter 
en Generalforsamling, til hvilken hver Forening sender tre 
Delegerede, hvoraf mindst den ene skal være Medlem af 
Foreningens Bestyrelse. Rigsgjældskontorets Bestyrelse sender 
ligeledes en Delegeret, 

Paa Generalforsamlingen, som Revisorerne saa vidt muligt 
bør overvære, skal Revisonsberetningen forelægges til For- 
handling. Beslutning tages om Decharge for Bestyrelsen, 
og der foretages Valg af de Medlemmer og Suppleanter, som 
Foreningerne skulle vælge til at indtræde i Bestyrelsen. 
Paa Generalforsamlingen skulle Interessenterne endvidere til 
Efterretning for samtlige Foreninger, der ere Interessenter i 
Hypothekbanken, vedtage de Regler, efter hvilke særlig 
Vurdering af Landeiendomme skal foregaa i de Tilfælde, hvor 
Retten til Laan i en Forening skal bestemmes paa dette 
Grundlag, samt tillige efter Forslag af Bestyrelsen tage Beslut- 
ning om Betingelser for Udlaan og om Administrationsbidraget, 
ligesom ogsaa træffe Afgjørelse i de Sager, der ifølge oven- 
staaende §§8, lo og 17 ere undergivne Interessenternes 
Bestemmelse. 

Paa den ordinære Generalforsamling kan iøvrigt behand- 
les alle Spørgsmaal vedrørende Hypothekbankens Virksomhed. 
Dog skal Forslag, som tilsigter Forandringer i nærværende 
Lov eller i Loven om Regler for Hypothekforeningers Dannelse 
og fremtidige Virksomhed samt ethvert andet Forslag, som 
ikke fremsættes af Bestyrelsen, indleveres skriftlig til denne, 
de første inden Udgangen af Februar Maaned, de sidste 
mindst otte Dage inden Generalforsamlingens Begyndelse. 

Alle Bestemmelser vedrørende Honorarer og Lønninger 
for Bankens Bestyrelse og Embedsmænd afgjøres ligeledes af 
General forsamlingen . 

§ 21. 

Bestyrelsen kan sammenkalde extraordinære General- 
forsamlinger, naar Forholdene gjøre det nødvendigt. Med- 
delelse herom skal gjøres til Hypothek foreningernes Bestyrelser 
mindst en Maaned forud og ledsages af Oplysninger om de 
Spørgsmaal og Forhandlingsgjenstande, der ville blive fore- 
lagte Generalforsamlingen. Bestyrelsen for Rigsgjældskontoret 
sender ogsaa en Delegeret til denne. 

§ 22. 

Saa vel Bestyrelsens Medlemmer som Revisorerne ere 
stemmeberettigede paa Generalforsamlingen undtagen ved For- 
handlinger om Meddelse af Decharge til Bestyrelsen, ved Valg 
af Bestyrelsesmedlemmer, samt ved Sager angaaende I^ønninger 
etc. til Bestyrelse og Revisorer, I de nævnte Valg maa heller 
ikke den Delegerede fra Rigsgjældskontoret deltage. 

§ 23- 
Forsædet paa Generalforsamlingen indtages af Formanden 
i Hypothekbankens Bestyrelse. I Tilfælde af hans Forfald 
vælges en Præsident for Mødet. Beslutningerne tages ved 
Afstemning per capita og simpel Majoritet. Staa Stemmerne 
for forskjellige Anskuelser lige, gjør Præsidentens Stemme 
Udslaget, dog med Undtagelse af Valgene, hvor Udfaldet af- 
gjøres ved Lodtrækning. 

§ 24. 

Inden den ordinære aarlSge Generalforsamling skal Revi- 
sionsberetningen trykkes og tilstilles samtlige Bestyrelser for 
de Foreninger, der ere Interessenter i Hjrpothekbanken, Be- 
styrelsen for Rigsgjældskontoret samt Finantsdepartementet i 
det Kongelige Cancelli. 

§ 25. 
Alle Hypothekbanken tilhørende Papirer, Kasser og Regn- 
skaber skulle naar som helst være tilgjængelige for enhver 
Undersøgelse, som Regeringen eller Chefen for Finansdeparte- 
mentet kan finde for godt at lade anstille. 



BILAG I B. 



Reglement 

for 

»Allmånna Hypoteksbankens« Bestyrelse og Instrux 

for Bankens Embedsmænd. 

(Vedtaget paa Bankens Generalforsamling den i8. Juni 1881.) 



Bestyrelsen, som er udnævnt paa den Maade, der er 
fastsat i kongelig Forordning af 26. April 1861 angaaende 
»AUmånnia Hypoteksbanken«, styrer Bankens Anliggender i 
Overensstemmelse med de Forskrifter, som indeholdes i den 
nævnte kongelige Forordning, og med det Ansvar, som i 
samme er bestemt. Bestjrrelsen samles efter Tilsigelse af 
Formanden eller Viceformanden, saa ofte som de til Behand- 
ling forekommende Sager gjøre det nødvendigt. I Tilfælde 
af, at en Sag fordrer særlig hurtig Behandling, kan Tilsigelse 
til et Bestyrelsesmøde ogsaa udfærdiges af det jourhavende 
Medlem af Bestyrelsen (jvfr. nedenfor). Det paaligger Be- 
styrelsen at afgive en aarlig Beretning over Bankens Forret- 
ningsgang til Interessenterne, hvilken Beretning skal være af- 
fattet saa betids, at den kan overleveres til Revisorerne paa 
den til deres Sammentræden bestemte Dag. Beretningen skal 
derefter trykkes tillige med Revisorernes Bemærkninger og 
tilstilles det Kongelige Finantsdepartement, Direktionerne for 
de Hypothekforeninger, der ere Interessenter i Banken, samt 
Rigsdagens Befuldmægtigede i Rigsgjældskontoret. 

Foruden hvad ovenfor er bestemt om Formandens Ret 
til at sammenkalde Bestyrelsen, paahviler det ham at lede 
dennes Forhandlinger, at attestere den ved Møderne førte 
Protokol, at drage Omsorg for, at de tagne Beslutninger til- 

børlig udføres, samt i det Hele at vaage over, at der over- 
holdes god Orden i alle Dele af Bankens Administration. 

Viceformanden udfører alt, hvad der paaligger Formanden, 
naar denne ikke er i Byen eller paa anden Maade er for- 
hindret i at møde. 

Til Best)rrelsens Møder skulle alle dens Medlemmer til- 
siges. Er der anmældt Forfald for Et eller flere af disse, 
tilkaldes de Suppleanter, som efter Stemmetallet ere de nær- 
meste dertil. Kræver en Sag saa hurtig Afgjørelse, at ikke 
alle Bestyrelsens Medlemmer paa den nævnte Maade kunne 
tilsiges eller indfinde sig, maa Sagen i Henhold til, hvad der 
i ovennævnte Fordring bestemmes, foretages og afgjøres, naar 
tre af Medlemmerne ere tilstede, og to af dem ere enige om 
Beslutningen. En Bemærkning herom samt om Anledningen 
til Sagens hurtige Afgjørelse indføres i Protokollen 

Ved alle Bestyrelsesmøder føres en Protokol, i hvilken 
skal indføres: i. hvilke Medlemmer eller Suppleanter der have 
deltaget i Mødet, samt Grunden til deres Forfald, der trods 
skeet Tilsigelse ere udeblevne, forsaavidt saadant Forfald er 
blevet anmeldt eller paa anden Maade er bekjendt, 2. For- 
handlingsgjenstandene, 3. de tagne Beslutninger, samt efter 
Sagens Beskaffenhed 4. de vigtigste Grunde for Bestyrelsens 
Beslutning, ligesom ogsaa 5. ethvert Votum, som et Medlem 
vil have tilført Protokollen. Protokollen for hvert Møde bør 
saavidt muligt justeres ved det nærmest paafølgende Møde. 
Beslutninger, som fordre hurtig Udførelse, skulle strax justeres. 
Justeringen attesteres og underskrives af den, der fungerer 
som Formand ved Mødet, og saavel ved Attestationen som i 
Protokollen anføres det, paa hvilken Dag Justeringen er skeet. 

Bestyrelsens Medlemmer vælge mellem sig indbyrdes en 
Jourhavende og, hvis det er nødvendigt, en Delegeret. Uafhængigt 
af det Tilsyn, der paaligger Formanden at føre, have disse: 
I. at drage Omsorg for Udførelsen af Bestyrelsens Beslut- 
ninger og af andre dem af denne overdragne Hverv, samt at 
expedere de løbende Sager, der ikke fordre særlig Behand- 
ling af Bestyrelsen, 2. at paasee, at Bankens Embedsmænd be- 
hørig udføre den dem ifølge denne Instrux paahvilende Tje- 
neste, 3. at modtage indkommende Breve, Skrivelser og Med- 
delelser og enten besvare dem eller lade dem gaa videre til 
Bestyrelsen, dersom Sagen er af den Beskaffenhed, at den 
kun kan behandles og afgjøres af Bestyrelsen, 4. at gjennem- 
gaa og med deres Underskrift attestere Regninger til Hypo- 
thekbanken, inden de betales af Kassereren. Af de her an- 



førte Forretninger har den Delegerede Tilsynet med Alt, hvad 
der vedrører Bankens Obligationslaan, saasom Anskaffelse af 
Obligationer, Kouponer, Sager, der benyttes ved Udtrækning 
af Obligationerne, naar der bliver Brug for saadanne, m. m., 
hvorhos han tillige har Tilsyn med Bogføringen og Maku- 
leringen af de indløste Obligationer og Kouponer, samt med 
Alt, hvad dermed staar i Forbindelse. Alle øvrige Forret- 
uinger paahvile den Jourhavende, som tillige har til Pligt: 
I. at vaage over, at indkommende Penge, der ikke behøves 
til forefaldende eller umiddelbart forestaaende Udbetalinger, 
indsættes i en Bank, eller naar dette ikke kan skee, forvares 
i en Hovedkasse, til hvis ene Laas Nøglen opbevares af den 
Jourhavende, som ligeledes skal have den ene Nøgle til 
Gjemmestedet for Bankens Panteforskrivninger og Obligationer 
i sit Værge, 2. at føre en Memorialbog over de Forholds- 
regler, som tages af den Jourhavende, efter hvilken Bog 
Sekretairen affatter en saakaldet Jourliste, der indeholder en 
Redegjørelse for de siden det sidste Bestyrelsesmøde fore- 
faldne Administrationssager og efter at være attesteret af den 
Jourhavende forelægges Bestyrelsen ved dens næste Møde, 
samt 3. at indføre den daglige Kassebeholdnings Størrelse i 
Memorialbogen efter at have forvisset sig om, at det Revi- 
soren ifølge de nedenfor givne Regler paahvilende Eftersyn er 
behørig udført. 

Bestyrelsen kan efter Omstændighederne give nærmere 
Bestemmelser med Hensyn til Fordelingen af Forretningerne 
imellem den Jourhavende og den Delegerede. 

Valg af den Jourhavende fitider Sted hver fjerde Maaned, 
forsaavidt ikke Omstændighederne fordre, at Valg maa skee 
tidligere, og af den Delegerede for saa lang Tid, som be- 
styrelsen hver Gang bestemmer. De to Hverv som Jour- 
havende og som Delegeret kunne samtidigt varetages af en 
Person. Naar enten den Jourhavende eller den Delegerede 
anmelder Forfald, skal Bestyrelsen bestemme, hvem af de 
øvrige Medlemmer, der midlertidig skal overtage hans Post. 
Formanden og Viceformanden ere fritagne for at modtage 
Valg til Jourhavende eller Delegeret. 

Naar en Jourhavende fratræder, skal Kassen, de Obliga- 
tioner, der ikke ere forvarede under tre Bestyrelsesmedlemmers 
Segl, og Panteforskrivningerne eftersees, og Bemærkning derom 
gjøres i Bestyrelsens Protokol. Ogsaa i Mellemtiden kan 
et saadant Eftersyn finde Sted, naar Bestyrelsen bestemmer det. 

»Kamreraren«, som er Chef for Kasse- og Regnskabs- 
afdelingeiii har med Hjælp af det nødvendige Contorpersonale, 
som er ham undergivet, i. at besørge hele Bankens Regnskab 
samt at føre og opgjøre Bøgerne, 2. for hvert Regnskabsaar 
og senest inden Udgangen af den paafølgende Marts Maaned 
at affatte et Udkast til en Statusopgjørelse og forelægge det 
for Bestyrelsen til Undersøgelse og Godkjendelse, 3. at kontra- 
signere Forskrivninger, Vexler, Anvisninger og Kvitteringer, 
4. at besørge den Korrespondance angaaende Hypothekbankens 
Pengeanliggender og Regninger, som bliver ham overdraget af 
Bestyrelsen eller den Jourhavende, 5. at opbevare en af Nøglerne 
til Gjemmestedet for Bankens Panteforskrivninger og Obliga- 
tioner, 6. efter Samraad med den Jourhavende at afslutte Kjøb 
af de fremmede Valuta, som udfordres til Bankens Annuitets- 
betalinger i Udlandet, 7. at vaage over Bogføringen af ind- 
friede Pantebreve, Obligationer og Rentekoupons, og 8. iøvrigt 
at udføre de Ordrer og følge de Anvisninger, som maatte 
blive ham givne af Bestyrelsen. 

Secretairen ' har : i. at føre Protokollen ved Bestyrelsens 
Møder og Interessenternes Generalforsamlinger, 2. at gaa Revi- 
sorerne tilhaande ved deres Møder, 3. at affatte Register til 
Protokollen, 4. at besørge al den Korrespondance, som ikke efter 
det foran anførte er eller i særlige Tilfælde bliver paalagt 
Kamreraren, 5. at føre nøjagtig Dagbog over alle indkom- 
mende Skrivelser og Meddelelser, 6. at forvare i Koncept eller 
i Aftryk i en Kopibog alle udgaaende Skrivelser, 7. at ud- 
arbejde de statistiske Beregninger og Sammendrag, som for- 
langes, 8. at affatte Lister over de Sager, der skulle fore- 
tages paa Bestyrelsens Møder, ligesom ogsaa de ovennævnte 
Jourlister, samt 9. iøvrigt at rette sig efter de Anvisninger, 
som gives ham, og udføre, hvad der paalægges ham af Be- 
styrelsen. 

»Ombudsmannen« har: i. at vaage over og paatale Hypo- 
thekbankens Ret baade som Sagsøger og Sagvolder i alle 
for Domstole eller for andre Embedsmyndigheder forekom- 
mende Rettergangssager eller andre Søgsmaal, som angaa 
Hypothekbanken, 2. ved indtræffende Konkurser eller Aars- 
proklamata at vaage over Hypothekbankens Fordringer paa 
Grundlag af de Dokumenter og Beregninger, som i den An- 
ledning tilstilles ham, 3. at gjennemgaa og afgive Betænk- 
ninger over indkomne Laanebegjæringer, ved hvilke der bliver 
Spørgsmaal om den juridiske Beskaffenhed af Sikkerheden, 
4. at drage Omsorg for, at Panteobligationer og Gjældsbreve 

ikke præskriberes, 5. at afgive skriftlige Erklæringer til Be- 
styrelsen om alle ham med Hensyn til disse Punkter stillede 
juridiske Spørgsmaal, samt at gjøre Udkast til de derved 
foranledigede Skrivelser, 6, at hjælpe Secretairen med at føre 
og affatte Protokollen, naar Mængden af Forretninger kræver 
det, samt 7. forøvrigt at være til Disposition og udføre de 
Hverv, der blive ham overdragne af Bankbestyrelsen. 

Ombudsmannens Pligter med Hensyn til Laanefondet for 
Landeiendomme ere bestemte ved særlig Instux.*) 

Kassereren har: i. daglig at modtage alle indgaaende 
Pengebeløb, 2. at have Kassen under Hænder og gjøre Regn- 
skab for den, 3. paa egen Haand at være ansvarlig for den 
Del deraf, som den Jourhavende anser for nødvendig til den 
daglige Kasse, 4. at opbevare en af Nøglerne til Hovedkassen, 
til hvilken den Jourhavende har den anden Nøgle, 5. at ud- 
færdige og contrasignere de fornødne Kvitteringer, 6. at ind- 
fri forfaldne Obligationer og Rentekoupons, samt iøvrigt at 
anvende indkommende Beløb efter den Jourhavendes Anvis- 
ning, 7. at føre en Kassebog med dertil hørende Special- 
bøger over Kasseomsætningen, 8. at udføre de Bogholder- 
forretninger, som anvises ham af Kamreraren, samt 9. iøvrigt 
at rette sig efter de Paalæg, der maatte blive ham givne af 
Bankbestyrelsen. 

Revisoren har: i. daglig at kontrollere Rigtigheden af 
alle de for Regnskaberne nødvendige og skete Noteringer, 
2. uopholdelig at underrette Kamreraren og Kassereren om 
forefundne Fejl, 3. at paasee, at disse rettes og den følgende 
Dag i de særlige Dagbøger at gjøre Bemærkning om, at der 
har fundet Eftersyn Sted, 4. at anmælde for den Jourhavende 
saavel Kassens Status, som hvad der er passeret ved Efter- 
synet, — samt endelig 5. at efterse Rigtigheden af Hoved- 
bogen og dens Opgj øreise. 

De under Kasse- og Regnskabsafdelingen sorterende 
Embedsmænd have næst efter Bestyrelsen og den Jourhavende 
at adlyde de dem af Kamreraren givne Ordrer og Anvisninger. 

*) Nu bortfaldet, da dette fra Rigsbanken i sin Tid overtagne Laane- 
fond er afviklet. 



BILAG II A. 



Almindelige Regler 

for Hypothekforeningers Dannelse og fremtidige 

Virksomhed. 

Ifølge Lov af i6. Mai 1890. 



§ I. 
Eiere eller Besiddere af Jord, som ønske at danne en 
Hypothek forening i en Del af Landet, og have tegnet sig til 
Indtræden i en saadan Forening for et Beløb af mindst 
I Million Rigsdaler Rigsmønt, skulle dertil have Kongelig 
Konfirmation og maa i den Anledning indgive et i Overens- 
stemmelse med de i denne Forordning givne Regler udarbejdet 
Forslag til de Statuter, de ønske at erholde. 

§ 2- 

Som Interessenter i en Hypothekforening maa ikke ind- 
træde Andre end de, der indenfor det Omraade, Foreningen 
omfatter, ere Ejere af selvstændige Landejendomme og kunne 
godtgjøre deres Eiendomsret til samme, eller ere i Besiddelse 
af Fideikommisser, der kunne pantsættes og behæftes ifølge 
deres Fundatser eller ifølge særlig paa Grund af Forholdene 
dertil meddelt Kongelig Tilladelse. Med Hensyn til Jord- 
ejendomme, der ligge i en Byjurisdiktion, kan der ogsaa til- 
staaes Indtrædelse i en Hypothekforening, naar det ved Attest 
fra Byens Magistrat godtgjøres, at den, der ønsker at ind- 
træde, har fuldstændig fri og blivende Raadighed over Eien- 
dommen. 

§ 3- 
Andel i en Hypothekforening bestemmes efter den ikke 
tilbagebetalte Del af det Laan, der er modtaget fra Foreningen. 

§ 4 
Størrelsen af det Laan, der kan gives af en Hypothek- 
forening i en Landeiendom, bestemmes enten efter Ei en- 
dommens Bevillingstaxering eller efter særlig Vurdering, og 
kan der — undtagen i det nedenfor i § 14 omhandlede Til- 
fælde — gives Laan indtil Halvdelen af Værdien, dog altid 
med Forbehold for Foreningens Bestyrelse at kunne lade fore- 
tage en særlig Vurdering og at ansætte Laanet lavere end til 
Halvdelen af den Værdi, der maatte være fremkommen ved 
nogen af de nævnte Vurderinger. 

§ 5. 

Ved Bestemmelsen ifølge den foregaaende § af den Værdi, 
i Forhold til hvilken der maa gives Laan i en Eiendom, maa 
kun Værdien af Jorden, men ikke Bygninger, Skov eller Andet, 
som kan skilles fra denne, tages med i Beregningen. Laan 
maa ikke i noget Tilfælde gives paa en Eiendom, hvor ikke de 
til Landbrugets Drift fornødne Bygninger er forsikkrede imod 
Brandskade i en behørig autoriseret indenlandsk Forsikkrings- 
anstalt, som efter Bestyrelsens Skjøn byder fuld Sikkerhed. 

§ 6. 
Enhver, som i Henhold til Ovenstaaende eier eller be- 
sidder en Landeiendom, i hvilken der efter Reglerne i nær- 
værende Forordning kan gives Laan, er berettiget til at faa 
Laaii i en Hypothekforening. Laan til mindre Beløb end 
500 Kroner maa ikke gives. 

§ 7- 
Har den La^nsøgende flere Eiendomme, som ere god- 
kjendte som Sikkerhed for Laan fra Hypothekforeningen, og 
som drives hver for sig, kan der paa disse bevilges enten et 
samlet eller flere særlige Laan. Søges Laanet som et samlet 
Laan, skal der alligevel saa vidt muligt i Panteforskrivningen 
og Panteobligationen indføres en Bestemmelse om, for hvilket 
Beløb hver enkelt Eiendom eller Gaard skal hæfte. 

§8. 

Overgaar en saadan Eiendom eller Gaard til en ny 
Eier, eller udstykkes en Eiendom, der har Laan fra Hypo- 
thekforeningen, og Eierne af de enkelte Parceller ønske at 
beholde deres Andele af det samlede Laan, kan dette tilstaaes, 
for saa vidt hver enkelt Parcel har saa stor Værdi, at der 

20 

fra Begyndelsen af havde kunnet gives Laan i den i Henhold 
til Reglerne i nærværende Forordning. 

§ 9 
Laan til Interessenter i en Hypothekforening kunne i 
Almindelighed kun bevilges imod første Prioritet i den om- 
handlede Eiendom. Dersom Eiendommen i Forvejen er pant- 
sat til Sikkerhed for en anden Fordring, og denne Prioritet 
ikke i behørig Form kan overføres til Foreningen eller træde 
tilbage for det hos Foreningen søgte Laan, maa det Beløb, 
der ellers havde kunnet tilstaas i Eiendommen, formindskes 
med et Beløb, der svarer til den foran prioriterede Gjælds 
Hovedstol plus 8 Aars Rente. 

§ lo. 
Enhver laansøgende Interessent er, foruden hvad her er 
anført om Pantesikkerheden, endvidere forpligtet til behørig at 
godtgjøre sin udelukkende Ret til at eie eller besidde den 
paagjældende Eiendom, samt til at lade denne sin Adkomst 
lovlig thinglæse. 

§ 'I, 

Overgaar en til Hypothekforeningen pantsat Eiendom ved 
Arv, Kjøb eller paa anden Maade til en anden Eier eller 
lovlig Besidder, er denne, saafremt han ønsker at beholde 
Laanet fra Foreningen, forpligtet til inden et Aar fra den Dag, 
han er bleven Eier eller Besidder af Eiendommen, at gjøre 
skriftlig Anmældelse derom til Foreningens Bestyrelse for at 
faa Laanet overført paa sit Navn. Forsømmes dette, er Be- 
styrelsen, saafremt den finder Grund dertil, berettiget til at 
opsige Laanet til Udbetaling inden et Aar fra Opsigelsesdagen. 

§ 12. 

Ifald en Eiendom, der er pantsat til Hypothekforeningen 
som Sikkerhed for et modtaget Laan, i Løbet af Laanetiden 
ved Vanrøgt eller paa anden Maade undergaaer en saadan 
Forandring, at der er gyldig Anledning til at betvivle, at 
Sikkerheden i Fremtiden vil være tilstrækkelig, eller der kommer 
andre Forhold for Dagen, som kunne virke til at formindske 
Sikkerheden, er Foreningens Bestyrelse forpligtet til at under- 
søge, hvorvidt Laanet efter Omstændighederne enten helt eller 
delvis bør opsiges til Udbetaling inden et Aar fra Opsigelses- 
dagen, saafremt Debitor ikke kan stille anden fyldestgjørende 

Sikkerhed i Jordeiendom til Suppleriug af den forhaanden- 
værende Sikkerhed. 

§ 13- 
For de Laan, der gives af Hypothekforeningerne, gjælder 
de samme Betingelser og Bestemmelser, som i Loven om 
Hypothekbanken ere fastsatte for dennes Udlaan til Hypothek- 
foreningerne, og skulle Laanene fra Hypothekforeningerne 
gives paa saa gode Betingelser med Hensyn til Rente, Kapital- 
rabat, Administrationsbidrag og øvrige Omkostninger samt 
Tilbagebetalingsmaade, som de af Foreningerne overfor Hypo- 
thekbanken paatagne Forpligtelser tillade. 

§ 14. 
Laan uden bestemt Amortisation med Forpligtelse til 
Tilbagebetaling inden en vis længere Tid kunne gives indtil 
en Trediedel af Eiendommens Værdi, ansat efter Bestemmel- 
serne i ovenstaaende §§4 og 5, dog med Forbehold for 
Foreningens Bestyrelse at sætte Laanet lavere end til en Tredie- 
del af denne Værdi. 

§ 15- 
Forsømme Laantageme i Hypothekforeningerne til de i 
Foreningernes Statuter bestemte Tider at indbetale det fulde 
Beløb af Renter, Kapitalafdrag og andre Afgifter, kan Besty- 
relsen ved sit næste Møde lade det saaledes forfaldne Beløb 
inddrive ad retslig Vei, hvorhos Debitor er pligtig til at er- 
lægge en Strafrente af i Procent maanedlig af hele Restancen 
regnet fra Forfaldsdagen; dog kan Hypothekforeningen ned- 
sætte Strafrenten til mindst to Trediedele Procent maanedlig. 

§ 16. 
Med Hensyn til Spørgsmaalet om Laantagerens Ret til 
at indbetale hele deres Laan eller Dele deraf til anden Tid 
end der er bestemt ved Laanets Stiftelse gjælder, hvad der i 
§ 10 i Loven om en almindelig Hypothekbank er fastsat om 
Indbetaling af Laan fra Hypothekbanken. 

§ 17. 
Laantagerne i en Hypothekforening ere berettigede til, 
efterhaanden som Laanet amortiseres, at disponere over en 
tilsvarende Del af den for Laanet stillede indtegnede Sikker- 
hed, enten, saafremt der er givet flere Obligationer for samme 

20* 

Laan, ved at faa den af disse, der har den sidste Prioritet, 
udleveret, eller, saafremt der kun er givet en Obligation, ved 
at faa et tilsvarende Beløb af denne udslettet. Den sidst- 
nævnte Foranstaltning besørges af Hypothekforeningernes Be- 
styrelse, men paa Laantagerens Bekostning. 

Ved Undersøgelserne af de Anmodninger, der fremkomme 
herom, paaligger det dog Hypothekforeningens Bestyrelse nøie 
at paasee, at der stadig findes fuld Sikkerhed for Resten at 
Foreningens Fordringer saavel paa Kapital som paa Rente og 
øvrige stipulerede Afgifter. 

§ i8. 
Interessenterne i en Hypothekforening ere ansvarlige for 
Foreningens Forpligtelser, enhver i Forhold til sin Andel. 

§ 19 
Enhver Hypothekforening, der dannes efter Udstedelsen 
af denne Forordning, er forpligtet til at indtræde som Inter- 
essent i den almindelige Hypothekbank og i alle Spørgsmaal 
vedrørende Optagelse af Laan at rette sig efter de Regler, 
der ere givne i Forordningen om nævnte Bank. Dette gjælder 
ogsaa for de allerede bestaaende Foreninger med Hensyn til 
Optagelse af de Laan, som de fremtidig maatte faa Brug for 
til deres Virksomhed. 

§ 20. 

Ingen Hypothekforening, der herefter oprettes, har Ret 
til at drive Udlaansvirksomhed paa anden Maade end ved at 
fordele de fra Hypothekbanken modtagne Midler som Laan 
blandt Foreningens Medlemmer. 

§ 21. 

De i den foregaaende § givne Bestemmelser komme ogsaa 
til Anvendelse paa enhver allerede bestaaende Hypothek- 
forening, der er indtraadt som Interessent i den almindelige 
Hypothekbank, for saa vidt angaar Foreningens Virksomhed 
som Medlem af denne. Med Hensyn til de Beløb, der ind- 
komme som Renter eller Afdrag af ældre Laan, som For- 
eningen har optaget i eget Navn, og for hvilke den alene er 
ansvarlig, ligesom ogsaa med Hensyn til Indbetalinger fra 
ikke laantagende Interessenter, der allerede ere i Foreningen, 
samt med Heusyn til de dens Reservefond tilhørende Midler, 

kan det have sit Forblivende ved de ifølge Foreningens nu- 
nærende Statuter gj ældende Regler. 

§ 22. 

Det Administrationsbidrag, som ifølge §§ ii og 20 i 
Loven om den almindelige Hypothekbank skal erlægges til 
Hypothekbanken ligesom ogsaa Hypothekforeningens egen 
Administrationsomkostninger, skulle eftersom det gjøres for- 
nødent erlægges af Foreningens Interessenter paa den Maade, 
Foreningen beslutter. 

§ 23- 
De nærmere Bestemmelser, som blive at følge ved Ledel- 
sen af en Hypothekforenings Anliggender, optages i de Sta- 
tuter, som Foreningen i Henhold til § i skal affatte og ind- 
sende til Kongelig Prøvelse og Stadfæstelse. Medlemmerne 
af Foreningens Bestyrelse ere En for Alle og Alle for En 
ansvarlige for de Beslutninger vedrørende Foreningens Ledelse, 
hvortil de ved deres Stemmer have bidraget. 

Statuter 

for Smaalands med flere Provindsers Hypothek- 

forening.*) 

Ifølge Kongelig Stadfæstelse af 23. Oktober 1891. 



§ '• 

Hypothekforeningens Formaal er at give Landejendoms- 
besiddere i Jønkøpings, Kronobergs og Blekinge Lehn samt i 
Handbørds, Stranda, Norra og Sødra Møre Herreder med 
Øland af Kalmar Lehn Adgang til Laan imod Tilbagebetaling, 
enten igjennem bestemt aarlig Amortisation eller efter For- 
løbet af en vis længere Tid uden bestemt Amortisation. 

Hypothekforeningen er ikke berettiget til at gjøre Udlaan 
paa anden Maade end ved at fordele de for dens Regning 
af eller igjennem den almindelige Hjrpothekbank tilveiebragte 
Midler som Laan til til Foreningens Interessenter. 

Reservefondets Midler gjøres dog frugtbringende paa den 
nedenfor i § 28 omhandlede Maade. 

§ 3- 
Laan fra Foreningen gives til Laantageme paa saa fordel- 
agtige Betingelser med Hensyn til Rente, Kapitalrabat, 



*) Forf. har foretrukket her at meddele den smaalandske Hypothek- 
forenings ganske nye Statuter, der ere udarbejdede paa Grundlag af 
Loven af 16. Mai 1890, da den skaanske Forening, som han iøvrigt 
har benyttet som Paradigma paa Hypothekforeningerne, endnu holder 
sig til sine ældre Statuter, der ere blevne mindre overskuelige ved de 
Ændringer og Tilføielser, som de nye Love have nødvendiggjort. 

Administrationsbidrag og andre Omkostninger samt Tilbage- 
betaling, som Foreningens Forpligtelser overfor Hypothek- 
banken tillade. 

§4- 
En Interessents Andel i Foreningen bestemmes efter det 
ikke dækkede Beløb af det Laan, han har modtaget fra den, 
heri dog ikke medregnet tilfældige Laan. 

§ 5- 
Interessenterne i Foreningen ere ansvarlige for Foreningens 
Forpligtelser, Enhver i Forhold til sin Andel. 

§6. 

Som Interessenter i Foreningen maa kun de indtræde, 
der indenfor det Omraade, Foreningen omfatter, ere Eiere af 
selvstændige Landeiendomme og godtgjøre deres Eiendomsret 
til samme, eller ere Besiddere af Fideicommisgodser, som det 
ifølge Erektionspatentet eller ifølge særlig Kongelig Bevilling 
er tilladt at pantsætte og behæfte. Besiddere af Jordeiendomme, 
der henhøre under en Byjurisdiktion, kunne ogsaa faa Adgang 
til at indtræde i Foreningen, naar det ved et Certifikat fra 
Byens Øvrighed godtgjøres, at den, der ønsker at indtræde, 
har selvstændig fri og blivende Adkomst til Jorden. 

§ 7- 

Størrelsen af det Laan, der kan gives af Hypothek- 
foreningen i en Eiendom, bestemmes enten efter Gjennem- 
snittet af de sidste lo Aars Bevillingstaxering eller efter en 
særlig Vurdering; og bør der herved kun tages Hensyn 
til Værdien af selve Jorden, men hverken til Bygninger, 
voxende Skov, Vandværker, andre Indretninger eller Andet, 
som kan skilles fra Eiendommen. 

Naar der søges Laan paa en Eiendom paa Grundlag af 
Taxeringsværdien, maa der, foruden Taxeringsbevis for de 
sidste I o Aar, medfølge et af en autoriseret Landmaaler eller 
af to sagkyndige og troværdige Mænd udfærdiget Bevis for 
det ved Undersøgelsen af Eiendommen forefundne Areal af 
den dertil hørende Ager, Eng, Græsning og Skov samt disses 
Beskaffenhed og Kultur. Hver enkelt af disse Poster opføres 
særskilt. 

Forlanges der en særlig Vurdering, skal denne paa An- 
søgerens Bekostning foretages af en af de af Direktionen 
antagne Vurderingsmænd med Assistance af to lig#ledes af 

Direktionen udsete gode Mænd i Overensstemmelse med de 
Forskrifter, der ere eller blive givne af Direktionen. Ogsaa 
i dette Tilfælde bør der fremlægges Bevis for Eiendommens 
Taxeringsværdi for de ti sidste Aar. 

§ 8. 
Laan gives kun i Eiendomme, der ere forsynede med de 
til Bedriften fornødne Bygninger, som skulle være forsikkrede 
mod Udsvaade i en behørig autoriseret Forsikkringsanstalt, der 
af Direktionen befindes at byde fuld Sikkerhed. 

§ 9- 

Amortisationslaan bevilges indtil Halvdelen af Eiendommens 
Værdi, og Laan uden bestemt Amortisation og med Tilbage- 
betaling efter Forløbet af en vis længere Tid indtil en Trediedel 
af samme, dog med Forbehold for Direktionen at kunne an- 
sætte Laanet lavere end efter det nævnte Forhold til Værdien. 

Laan gives ikke til mindre Beløb end Fem Hundrede 
Kroner og kun i fulde Hundreder af Kroner. 

§ lo. 
Laan kunne som Regel kun gives paa første Prioritet i 
en Eiendom. Er Eiendommen lovlig pantsat til Sikkerhed for 
en anden Fordring, og denne Prioritet ikke paa behørig Maade 
kan overgaa til Foreningen eller træde tilbage for det hos 
denne søgte Laan, skal det Laan, som ellers kunde have 
været bevilget i Eiendommen, nedsættes med et Beløb, der 
svarer til det forud prioriterede Laans Hovedstol med Tillæg 
af 3 Aars Rente. 

§ II. 
Paa flere, den samme Laansøger tilhørende og hver for 
sig drevne Eiendomme, der ere antagne som Pant i Foreningen, 
kan der bevilges enten et samlet eller flere særlige Laan. 
Søges der et samlet Laan, bør alligevel saavidt gjørligt det 
Beløb, for hvilket hver enkelt Eiendom eller Besiddelse skal 
hæfte, angives i Panteobligationen og Indtegningsforretningen. 

§ 12. 

Udstykkes en til Foreningen pantsat Eiendom, og Eierne 

af de enkelte Parceller ønske at beholde de paa dem faldende 

Andele af det samlede Laan, kan dette tilstaaes dem, for- 

saavidt hver enkelt Parcel har en saadan Værdi, at et særligt 

Laan havde kunnet bevilges paa den i Overensstemmelse med 
de i nærværende Statuter givne Regler. 

§ ^3- 
Overgaaer en til Foreningen pantsat Eiendom gjennem 
lovlig Erhvervelse til en anden Eier eller Besidder, er denne, 
saafremt han ønsker at beholde Laanet, forpligtet til inden et 
Aars Forløb at afgive en Erklæring til Direktionen om, at 
han overtager Laanet for sin egen Person, og samtidig godt- 
gjøre sin Ejendoms- eller Besiddelsesret. Forsømmes dette, 
staaer det Direktionen frit for, saafremt den finder Anledning 
dertil, at opsige Laanet til Udbetaling med et Aars Varsel 
fra Opsigelsesdagen. 

§ M- 

De af Foreningen givne Laan kunne efter ti Aars Forløb 
opsiges af Laantagerne til Udbetaling med et Aars Varsel, 
dog saaledes, at ved Omsætning af Laan, der ere givne før 
den Tid, da Loven af i6. Mai 1890 om Sverigs Hypothek- 
bank og Hypothekforeninger traadte i Kraft, gjælder denne 
Opsigelsesret ikke for den Del af det nye Laan, som svarer 
til Restgj ælden af det gamle Laan. 

Ønsker en Laantager at tilbagebetale sit Laan tidligere 
end oprindelig bestemt eller at gjøre større aarlige Afbetalinger 
paa Hovedstolen, end det var stipuleret ved Laanets Stiftelse, 
og Foreningen ikke kan faa Tilladelse til at indbetale Pengene 
til Hypothekbanken imod Afskrivning paa Foreningens Mellem- 
værende med Banken, maa det bero paa Foreningens Direktion, 
hvorvidt Laantagerens Ønske kan imødekommes. Tilladelsen 
kan dog ikke gives, medmindre Direktionen ser sig i Stand P 

til at modtage de tilbudte Penge uden Rentetab. i 



§15- 

Saafremt en til Foreningen pantsat Eiendom ved Vanrøgt 

eller paa anden Maade har undergaaet en saadan Forandring 

i den Tid, Laanet har henstaaet, at der er gyldig Grund til 

at betvivle, at Sikkerheden vil blive tilstrækkelig i Fremtiden, 

eller der fremkommer Oplysninger om andre Forhold, som 

kunne virke til at formindske Sikkerheden, er Foreningens 

Direktion forpligtet til at undersøge, hvorvidt Laanet helt 

eller delvis bør opsiges til Udbetaling med et Aars Varsel fra 

Opsigelsesdagen, ifald Laantageren ikke til Supplering af 

den tidligere Sikkerhed stiller anden fyldestgjørende Sikkerhed 

i Landeiendom. 

§ i6. 

Renter, Kapitalafdrag og andre Indbetalinger skulle 
erlægges af Laantageme til Foreningen paa Oppebørsels- 
møderne i Marts, Juni, September eller December fra den 
4de til den 7 de inclusive i Maaneden, eller, hvis nogen af 
disse Dage falder paa en Helligdag, tillige den næstfølgende 
Søgnedag; Betalingen erlægges paa Mødet i den Maaned af 
Aaret, i hvilken Laantageren er bleven optaget i Foreningen. 

For Indbetalinger til Foreningen, der ogsaa kunne til- 
stilles denne pr. Post, meddeles en Kvittering, der tillige 
indeholder en summarisk Opgjørelse af Laantagerens Stilling 
til Foreningen. Kvitteringen skal for at være gyldig være 
forsynet med den kontrollerende Funktionairs Paategning. 

§ 17. 
Forsømmer L*aantageme til den behørige, i nærværende 
Statuter foreskrevne Tid at indbetale det fulde Beløb af Renter, 
Kapitalafdrag og Administrationsbidrag, skal Direktionen senest 
ved sin næste Sammenkomst lade det forfaldne Beløb ind- 
drive ad retslig Vei. Debitor skal derhos i Morarenter erlægge 
to Procent af hele det forfaldne Beløb for hvert Kvartal indtil 
det Oppebørselsmøde, paa hvilket den hele Skyld bliver afgjort. 

§ 18. 
Enhver Interessent skal i Foreningens Bøger have sin 
særlige Konto, der skal føres med Debet og Kredit og tydelig 
vise saavel den samlede Sum af de enkelte Indbetalinger med 
paaløbende Renter som ogsaa paa hvilke Tider Laantageren 
har præsteret sine Indbetalinger. 

§ 19- 
De Indbetalinger, der indkomme til Foreningen fra dens 
Interessenter for deres Laan, skulle indsendes til Hypothek- 
banken for at krediteres Foreningen og for at forrentes for 
Kapitalafdragenes Vedkommende. 

§ 20. 
Efterhaanden som der skeer Afdrag paa Gjælden er 
Laantageren berettiget til at disponere over en tilsvarende 
Del af den for Laanet stillede Indtegningssikkerhed, enten, 
saafremt der er stillet flere Indtegninger for samme Laan, 
ved at faa den af disse, der har sidste Prioritet, tilbage, eller, 

ifald der kun er givet en enkelt Indtegning, ved at faa 
udslettet en vis Del af denne. Denne Udslettelse skeer ved 
Direktionens Foranstaltning, men paa Laantagerens Bekostning. 
Ved Undersøgelsen af Andragender i det her omhandlede 
Øjemed skal Direktionen nøie paasee, at der fremdeles findes 
fuld Sikkerhed for Resten af Foreningens Fordring saavel 
med Hensyn til Kapital og Rente som til andre stipulerede 
Afgifter. 

§ 21. 

Skulde Foreningen som Følge af Laantagernes For- 
sømmelighed med at præstere deres Indbetalinger, savne de 
fornødne Midler til i rette Tid at opfylde sine Forpligtelser, 
kan Direktionen reise det fornødne Beløb ved Laan paa høist 
6 Maaneder. 

Penge, der ikke strax kunne gjøres frugtbringende ved 
at udlaanes, skulle, indtil dette kan skee, ufortøvet indsættes i 
Rigsbanken eller et andet Kongelig autoriseret Pengeinstitut. 

§ 22. 

For at faa Laan i Foreningen skal der indgives et skriftligt, 
til Direktionen stilet Andragende senest en Maaned før det 
ordinaire Direktionsmøde, paa hvilket Laansøgeren ønsker at 
faa sit Andragende prøvet. Andragendet skal være ledsaget 
af følgende Dokumenter: 

a. De ovenomtalte, i § 7 omhandlede Beviser for 
Taxeringsværdien samt en Beskrivelse af Eiendommen eller en 
Vurderingsforretning. 

b. Et af den Laansøgende i Overensstemmelse med den 
derfor foreskrevne Formular udfærdiget og i Eiendommen 
indtegnet Gjældsbrev, hvilket, i Tilfælde af at Laansøgeren er 
gift, ogsaa bør være underskrevet af hans Hustru med For- 
pligtelse til En for Begge og Begge for En at være ansvarlige 
for Laanets Tilbagebetaling. Søges et Laan af fiere Personer 
i Forenings skulle samtlige Laansøgere underskrive Gjælds- 
brevet, og En for Alle og Alle for En paatage sig Ansvaret 
for Fyldestgjørende af Forpligtelsen. 

Søges et Laan imod Pant af et indtegnet Gjældsbrev, 
som er udstedt til Trediemand, og som maa lyde paa Betaling 
af Renter, skal dette Gjældsbrev paa behørig Maade transpor- 
teres til Foreningen, hvorhos der skal gives et særligt Over- 
dragelsesrevers, affattet efter den derfor foreskrevne Formular. 

Søges et Laan af et Aktieselskab, skal Gjældsbrevet under- 
tegnes paa Selskabets Vegne af dets Bestyrelse og vedlægges 

en lovformelig Fuldmagt. I alle Tilfalde skulle de Laansøgendes 
Underskrift attesteres af to samtidig tilstedeværende, kjendte 
og uforkastelige Personer, der under deres Navne skulle anføre 
deres Hjemsted og Stilling. 

c. En Afskrift af den af den paagjældende Domstol fore- 
tagne Indtegningsforretning. 

d. En Panteattest for den pantsatte Eiendora, udfærdiget 
paa et saadant Tidspunkt, at Indtegningens Prioritet tydelig 
fremgaaer deraf. 

e. Et Bevis fra Øvrigheden (paa Landet fra Fogeden og 
i Byerne fra Magistraten) for, at der ikke har været gjort 
Indførsel i Eiendommen paa eller efter den Tid, da det 
Gjældsbrev, paa hvilket der søges Laan, blev undertegnet. 

f. Dokumenter og Bevisligheder, der tilfulde godtgjøre 
den Laansøgendes Adkomst og Eiendomsret til Pantet. 

g. Ifald den Laansøgende alene har underskrevet Gjælds- 
brevet, en, efterat Indtegningen er skeet, udfærdiget Erklæring 
fra vedkommende Sognepræst om, at Han eller Hun ikke er 
eller har været gift inden Pantet erhvervedes, samt i Tilfælde 
af at Laansøgeren er Enkemand eller Enke, Fraskilt eller 
indtraadt i nyt Ægteskab, men har været Eier af den pant- 
satte Eiendom i sit tidligere Ægteskab, en Registrering af 
Boet og Arveskifte, i Forbindelse med de fornødne Attester 
for, at Børn og Arvinger i det samme Ægteskab eller den 
anden Hustru ikke have nogen Andel i Pantet. 

h. Et Bevis fra vedkommende Dommer for, at den 
Laansøgende har fuld og fri Raadighed over sit Gods eller, 
ifald Laanet søges i en Umyndigs Eiendom, en Udskrift af 
Domstolens dertil givne Samtykke samt Formynderens Be- 
stemmelse derom. 

i. I Tilfælde af at Laanet søges af Hustruen, et Bevis 
for, at hun har Fuldmagt til at pantsætte Eiendommen. 

k. De fornødne Bevisligheder for den pantsatte Eiendoms 
Natur. 

m. Opgivelse af hvorvidt og i bekræftende Fald til hvor 
stort et Beløb der hviler et af Staten givet Opdyrkningslaan 
paa Eiendommen. 

§ 23- 
Ombudsmanden afgiver en skriftlig Erklæring over de ind- 
komne Dokumenter, og efterat Direktionen har undersøgt saavel 
Dokumenterne som Erklæringen samt affordret Laansøgeren 
saadanne her ikke særlig nævnte Papirer, som mulig kunne ansees 
nødvendige, foretages den endelige Prøvelse af Andragendet. 

§ 24 
Saafremt flere forskjellige Laan ere blevne bevilgede ved 
det samme DirektionsmØde, og der savnes tilstrækkelige Midler 
til, at de alle kunne udbetales, bestemmes Fortrinsretten 
imellem dem ved en af Direktionen foretagen Lodtrækning. 

§ 25. 
Ved Udbetalingen af Laanet indeholdes det første Afdrag 
paa Kapitalen, og der gives en Kvittering derfor. 

§ 26. 
Enhver Laantager erlægger aarlig ved Betalingen af sine 
Renter Vi Procent af den oprindelige Hovedstol som Bidrag 
til Administrationsomkostningerne samt en Bogafgift af 50 Øre. 
Skulde dette Bidrag noget Aar ikke være tilstrækkeligt til 
Dækning af Udgifterne, opføres Underskuddet paa en særlig 
Forskudskonto, og Interessenterne maa da ved den næste 
Generalforsamling tage Bestemmelse om, hvorledes Under- 
skuddet skal dækkes. Overstiger dette V4 Procent af de af 
Foreningen optagne Laaan, maa det ikke henstaa over et 
Aar, uden efter den Tids Forløb at blive dækket ved en 
Forhøielse af Administrationsbidraget. Overstiger Bidraget 
derimod Behovet betydelig, kan Foreningen efter Forslag af 
Direktionen vedtage at nedsætte det. 

§ 27. 
Af det af Laantagerne erlagte Administrationsbidrag skal der 
ved Direktionens Foranstaltning indbetales til den almindelige 
Hypothekbank, saafremt denne maatte have Brug derfor til 
sine Administrationsomkostninger, den Del, der maatte blive 
bestemt dertil i Henhold til Loven om Hypothekbanken. 

§ 28. 

Til Hypothekforeningens Reservefond skal henlægges 
saavel Overskuddet af det af Laantagerne erlagte Administra- 
tionsbidrag som den Gevinst, der iøvrigt maatte fremkomme 
ved Foreningens Virksomhed. Disse Midler gjøres frugt- 
bringende paa en for Foreningen betryggende Maade. Efter 
hver Aars Slutning skal Reservefonden fordeles imellem Laan- 
tagerne i Forhold til den samlede Sum af de Administrations- 
bidrag, som Enhver har erlagt, og Størrelsen af denne Andel 
i Reservefondet noteres paa hver enkelt Laantagers Afregnings- 

konto. Den Laantager, der endelig indfrier sit Laan i fuld 
Overensstemmelse med de ved Laanets Stiftelse fastsatte 
Betingelser, faaer hele den ham paa Laanet tilgodeskrevne 
Andel af Reservefonden udbetalt. Den Laantager, der med 
Direktionens Samtykke indfrier sit Laan før den ved Laanets 
Stiftelse bestemte Tid, men efter at han i mindst lo Aar har 
præsteret de stipulerede Betalinger, faaer to Trediedele af den 
ham i Regnskabet tillagte Andel af Reservefondet. For et 
Laan, som indbetales inden lo Aar fra dets Stiftelse, ligesom 
for Laan, der indbetales paa Grund af Tvangssalg eller blive 
opsagte til Indfrielse af Direktionen som Følge af noget af de 
i §§ 13 og 15 omhandlede Forhold, godtgjøres der ingen 
Andel i Rerservefondet, selv om en saadan findes krediteret 
i Regnskabet. 

§ 29. 
Interessenterne i Hypothekforeningen sammentræde i Wexiø 
til en ordinair Generalforsamling hvert Aar i Marts Maaned 
paa en af Direktionen nærmere bestemt Dag. Tilsigelse til 
Generalforsamlingen udfærdiges af Direktionen en Maaned 
forud ved Bekjendtgjørelse saavel i de paagjældende Lehns- 
kundgjørelser som i Bladene i de indenfor Foreningens Om- 
raade beliggende Residentstæder. Forslag fra Direktionen eUer 
Interessenter, der skulle forhandles paa Generalforsamlingen, 
skulle nævnes i Tilsigelsen med Meddelelse om, at de ere 
fremlagte hos Foreningens Ombudsmand. 

§ 30- 
Naar vigtige Omstændigheder gjøre det ønskeligt, er 
Direktionen berettiget til at sammenkalde Interessenterne til 
en extraordinair Generalforsamling paa den i den foregaaende 
§ foreskrevne Maade. . Paa den extraordinaire Generalfor- 
samling maa kun de i Tilsigelsen angivne Spørgsmaal komme 
til Forhandling. 

§ 31- 

Stemmeret paa Generalforsamlingen tilkommer Enhver, 
der er Interessent i Foreningen i Henhold til nærværende 
Statuter. En Eiendom, der eies i Sameie og ikke er skiftet 
imellem Arvinger, eller som eies af et Selskab, kan kun 
repræsenteres af én Interessent. 

Stemmeret udøves enten af Interessenten selv eller igjennem 
en anden Interessent ifølge Fuldmagt, lydende paa en bestemt 
Person eller paa Ihændehaveren. En Værge kan stemme for 

den, der staaer under hans Værgemaal. Med Undtagelse af de 
i § 49 omhandlede Repræsentanter maa ikke nogen Interessent 
ved Fuldmagt stemme for mere end fem andre Interessenter. 

Stemmeretten beregnes for de paa Generalforsamlingen 
tilstedeværende Interessenter saaledes, at en Andel i Foreningen 
(lig med den virkelige Gjæld til samme) af indtil 3000 Kroner 
giver en Stemme, hver fulde 3000 Kroner derudover en Stemme, 
og saaledes fremdeles. Stemmeret ved Fuldmagt beregnes for 
hver Enkelt paa samme Maade som hvor Interessenten selv 
stemmer og adderes sammen med den Befuldmægtiges egen 
Stemme. I intet Tilfælde maa Antallet af en Interessents 
samlede Stemmer overstige en Tyvendedel af de paa General- 
forsamlingen anmeldte Stemmer. 

Den Interessent, som staar i Restance til Foreningen for 
Forsømmelse med sine Indbetalinger, kan ikke udøve sin 
Stemmeret paa Generalforsamlingen. 

§ 32. 
Enhver Interessent, som vil gjøre Brug af sin Stemmeret 
paa Generalforsamlingen, maa mindst to Timer forinden denne 
gjøre Anmeldelse derom i Foreningens Ombudsmandsexpedition 
og ved Forevisning af Kvittering for den sidste Rentebetaling 
godtgjøre sin Adkomst, hvorefter Direktionen lader Antallet 
af de ham tilkommende Stemmer opgjøre. 

§ 33 
Generalforsamlingen aabnes af Direktionens Formand, hvor- 
efter der strax foretages Valg af en Dirigent ved Afstemning 
per capita. 

§ 34- 
Paa den ordinaire Generalforsamling foretages Sagerne i 
følgende Orden: 

1. Meddelelse om Antallet af stemmeberettigede Interes- 
senter. 

2. Revisorernes Beretning og de Oplysninger, Direktionen 
har givet med Hensyn til mulig gjorte Anmærkninger. 

3. Spørgsmaalet om Decharge for Direktionen for dens 
Virksomhed i det sidst forløbne Regnskabsaar, eller, hvis der 
nægtes Decharge, om de Forholdsregler, der i den Anledning 
(jævnfør nedenfor § 48) skulle tages. 

4. De Sager, som Direktionen har henstillet til General- 
forsamlingens Afgjørelse, samt andre Spørgsmaal, der paa 
foreskreven Maade ere opførte paa Dagsordenen. 

5- V^lg ^' *• Formanden i Direktionen, naar dette Valg 
skal foretages i Henhold til § 36; b. Medlemmer og Supple- 
anter i Direktionen ifølge § 36; c. Revisorer og Suppleanter 
ifølge § 46; d. en Repræsentant for Foreningen, som kan 
tilkaldes af Bestyrelsen for den almindelige Hypothekbank for 
at deltage i Forhandlingen om og Afgjørelsen af vigtigere 
Sager, samt en Suppleant for Repræsentanten; e. tre Repræsen- 
tanter til at deltage i Hypothekbankens ordinaire General- 
forsamlinger og i de extraordinaire Møder af Hypothek- 
bankens Interessenter, som maatte finde Sted i Tiden indtil 
Hypothekforeningens næste ordinaire Generalforsamling, samt 
3 Suppleanter for disse Repræsentanter; f. en Revisor til at 
revidere Hypothekbankens Ledelse og Regnskaber i de Aar, 
da det tilfalder Hypothekforeningen at vælge en saadan 
Revisor, samt en Suppleant for denne. 

6. Bestemmelse om, hvorledes den over General- 
forsamlingens Forhandlinger førte Protokol skal godkjendes. 

§ 35- 
Viser der sig paa Generalforsamlingen modsatte An- 
skuelser, skal Dirigenten efter Forhandlingens Afslutning frem- 
sætte et saaledes affattet Forslag, at det kan besvares enten 
med Ja eller Nei. Dirigenten giver derefter Meddelelse om, 
hvorledes Afstemningen efter hans SkjØn er faldet ud, og 
dette Skjøn staar ved Magt, saafremt der ikke begjæres 
skriftlig Afstemning. Ved denne gjælder Majoriteten som 
Generalforsamlingens Beslutning, hvilken er bindende ogsaa 
for de ikke tilstedeværende Interessenter. Alle skriftlige Af- 
stemninger ligesom ogsaa Valgene paa Generalforsamlingen skeer 
ved lukkede Sedler, udenpaa hvilke der anføres det Antal Stemmer, 
de indeholde. Staa Stemmerne lige, foretages Lodtrækning. 

§ 36. 

Hypothekforeningens Anliggender styres i Overensstemmelse 
med nærværende Statuter af en Direktion, som Interessenterne 
vælge imellem sig selv ved den ordinaire Generalforsamling. 

Direktionen skal bestaa af en Formand og 6 Medlemmer, 
et for hver af de Distrikter, hvori Foreningens Omraade er 
delt, nemlig: 

Jønkøpings Lehns Østre Distrikt, bestaaende af Norra og 
Sødra Vedbo samt Østra og Vestra Herreder, og Vestre Distrikt, 
bestaaende af Tveta, Wista og Mo samt Østbo og Vestbo 
Herreder; Kronobergs Lehns Østre Distrikt, omfattende Konga, 

Uppvidinge, Norrvidinge og Kinnevalds Herreder, og Vestre 
Distrikt, omfattende Allbo og Sunnerbo Herreder; 

Kalmar Lehns med Ølands Distrikt samt Blekinge Lehns 
Distrikt. 

Formanden i Direktionen vælges hvert tredie Aar. 

Af Medlemmerne afgaa aarlig de to, der efter at de sidste 
Gang ere valgte ind i Direktionen have siddet længst i denne, 
og skal, ifald et Medlem afgå aer inden hans Funktionstid er 
udløben, et andet Medlem vælges i hans Sted paa den første 
derefter indtræffende ordinaire Generalforsamling for Resten 
af Funktionstiden. Der vælges aarlig Suppleanter for Direk- 
tionen. 

Tidligere Formænd og Direkteurer samt Suppleanter kunne 
gjenvælges. Medlemmerne vælge imellem sig selv en Vice- 
Formand til at vikariere for Formanden i dennes Forfald. 
Afgaaer Formanden i Tiden imellem to ordinaire General- 
forsamlinger, vælger Direktionen af sin Midte en anden For- 
mand indtil den nævnte ordinaire Generalforsamling; afgaaer 
et Medlem, skal Direktionen i hans Sted indkalde vedkommende 
Suppleant, hvorefter der vælges en ny Suppleant af Direk- 
tionen. 

Ere baade Formand og Vice- Formand forhindrede i at 
overvære et sammenkaldt Direktionsmøde, vælge de tilstede- 
værende Medlemmer imellem sig en Formand for Mødet. 

Anmeldelse om de i denne § omhandlede Valg skal skee 
til den Kongelige Befalingshavende i de Lehn, Foreningen 
omfatter, ligesom der skal indrykkes Bekjendtgj øreise derom 
i de offentlige Blade. 

§ 37- 
Foreningens Direktion har sit Sæde i WexiØ, og skulle 
de ordinaire Direktionsmøder finde Sted i Marts, Juni, Sep- 
tember og December saa mange Dage fra og med den 4de i 
Maaneden eller, hvis denne er en Helligdag, fra den paafølgende 
Søgnedag, som Forretningerne udkræve. Gjøre Forretningerne 
det nødvendigt, maa Direktionen ogsaa træde sammen i 
Mellemtiden mellem Møderne. 

* § 38. 

Direktionen ansees for fuldtallig og beslutningsdygtig, naar 
mindst 5 Medlemmer, indbefattet Formanden, eller den, der 
ved Mødet vikarierer for ham, ere tilstede; dog skulle alle 
Medlemmer behørig sammenkaldes. Ved Afstemninger indenfor 

Direktionen, ved hvilke Stemmerne staa lige, gjør Formandens 
Stemme Udslaget. Alle af Direktionen foretagne Valg skeer 
ved lukkede Sedler; staa Stemmerne lige, skeer Afgjørelsen 
ved Lodtrækning. 

§ 39 
Direktionen skal nøie vaage over og have Tilsyn med, at 
alle Foreningens Bøger og Regnskaber føres og afsluttes 
omhyggelig efter de foreskrevne Formularer, at Indtegningerne 
fornyes i rette Tid, samt at der drages Omsorg for Hypothek- 
foreningens Ret og Tarv i alle Tilfælde, hvor der kan blive 
SpØrgsmaal derom. 

§ 4^- 
Det paaligger Direktionen under sit Værge at forvare 
paa sikkre Steder Foreningens kontante Beholdninger samt de 
Gjældsbreve og Papirer, som den af den almindelige Hypo- 
thekbank dertil udsete Repræsentant skal undersøge og tilsee, 
og skal denne Repræsentant opbevare Nøglen til en særlig 
Laas til det Rum, hvori de indtegnede Gjældsbreve opbevares. 

§ 41. 
Direktionens Formand og Medlemmer ere En for Alle og 
Alle for En ansvarlige for de Beslutninger vedrørende For- 
eningens Styrelse, som de have givet deres Stemmer. 

§ 42. 
Imellem Direktionens Møder bestrides de løbende For- 
retninger af et af dens Medlemmer, den jourhavende Direkteur, 
med Assistance af Foreningens Embedsmænd. Den jour- 
havende Direkteur vælges af Direktionen for et Aar ad Gangen. 

§ 43- 
Direktionen antager en Ombudsmand, en »Kamrerare« og 
en Kasserer samt de fornødne underordnede Embedsmænd. 
Samtlige Lønninger fastsættes af Interessenterne paa General- 
forsamlingen. Direktionen udfærdiger de fornødne Instruxer 
for Embedsmændene samt bestemmer den Sikkerhed, det efter 
de dem paahvilende Forretninger paalægges dem at stille. 
Skulde Direktionen formene ikke længer at kunne have Tillid 
til en Embedsmand eller Funktionair, kan den ved en 
Beslutning, om hvilken dog mindst 5 Medlemmer skulle være 
enige, afsætte den Paagjældende fra hans Bestilling. 

§ 44. 
Hypothekforeningens Regnskaber afsluttes aarlig den 
3 1 . December, og Afslutningen bør være fuldstændig færdig 
til den paafølgende første Februar at kunne forelægges Revi- 
sorerne. 

§ 45- 
Den ved Foreningens Generalforsamlinger førte Protokol 
samt Foreningens Regnskaber skulle være tilgængelige for 
enhver Interessent; for Regnskabernes Vedkommende dog 
kun med Hensyn til hvad der vedkommer hans egen Stilling 
til Foreningen. 

§ 46. 

Til at revidere Hypothekforeningens Regnskaber og 
Styrelse vælge Interessenterne paa den ordinaire General- 
forsamling af deres Midte tre Revisorer, af hvilke En afgaaer 
hvert Aar, første og anden Gang efter Lodtrækning, men 
derefter saaledes, at den, der har gjort Tjeneste i tre Aar, 
afgaaer. Skulde en Revisor afgaa, inden hans Funktionstid er 
udløben, skal der ved den paafølgende ordinaire General- 
forsamling i hans Sted vælges en anden Revisor for Resten af 
Funktionstiden. 

Hver Aar vælges der tre Suppleanter for Revisorerne. 
Saavel Revisorer som Suppleanter kunne gjenvælges. 

I Valget af Revisorerne og deres Suppleanter maa hverken 
Direktionens Formand, Medlemmer eller Suppleanterne for 
disse deltage. 

Revisorerne eller deres Suppleanter maa ikke staa i noget 
af de Slægtskabsforhold til Direktionens Formand eller Med- 
lemmer eller til nogen af Embedsmændene, der omhandles i 
Proceslovens Kap. i, § 6,*) ligesom heller ikke nogen Revisor 
eller Revisorsuppleant samtidig kan være Suppleant i Direk- 
tionen 

§ 47. 
Revisorerne sammentræde hvert Aar den første Søgnedag 
i Februar for at revidere Aarsopgjørelsen og Regnskaberne, 
eftersee samtlige Papirer vedrørende Foreningens Laan, samt 
undersøge Ledelsen af Foreningen i det forløbne Aar. Efter 
at have foretaget Revisionen afgive de en Beretning med en 
bestemt Udtalelse om, hvorvidt de tilraade at give Decharge 
eller ei, og dette enten for den samlede Direktions eller særlig 

) Fader og Søn, Svigerfader og Svigersøn, Brødre og Svogre. 

for et eller flere af dens Medlemmers Vedkommende. Beret- 
ningen skal tilstilles Direktionen ved dens Kvartalsmøde i 
Marts Maaned og foreligge trykt ved den i samme Maaned 
afholdte Generalforsamling. 

§ 48. 
Nægter Generalforsamlingen Direktionen Decharge, skal 
de fornødne retslige Skridt gjøres mod den eller de Paa- 
gjældende af en dertil af Generalforsamlingen valgt Person. 
Dette skal skee inden tre Maaneder efter Generalforsamlingen; 
overskrides denne Tid, er Direktionen fri for Ansvar. 

§ 49- 
Inden hver ordinair Generalforsamling skal der i de 
enkelte Distrikter holdes forberedende Sammenkomster, der 
indkaldes af det for Distriktet valgte Medlem af Direktionen. 
Ved disse Møder vælges der efter de for Valg paa General- 
forsamlingen gjældende Regler Repræsentanter til paa deres 
Vælgeres Vegne at give Møde og stemme saavel paa Aarets 
ordinaire Generalforsamling som paa de extraordinaire General- 
forsamlinger, der maatte blive afholdt i Tiden indtil den 
næste ordinaire Generalforsamling. De Interessenter, der have 
deltaget i Valget af Repræsentanter, kunne ikke selv give 
Møde paa Generalforsamlingerne. 

■ § 50. 
Direktionens Formand og Medlemmer samt Revisorerne 
nyde foruden de Honorarer, der tillægges dem af Interes- 
senterne, paa Reiser og Forretninger i Foreningens Anliggender 
ti Kroner i Dagpenge samt som Vederlag for Vognleie 5 
Kroner for hver Mil*), eller, saafremt der benyttes Jernbaner 
eller Dampskibe, Godtgjørelse for første Klasses Billet. Samme 
Dagpenge og Befordringsgodtgj øreise tilkommer ogsaa Distrikts- 
repræsentanterne ved Foreningens Generalforsamlinger. 

§ 51- 
Hvert Aar indsendes til det Kongelige Finantsdeparte- 
ment efter en af dette given Formular en summarisk Op- 
gjørelse over Hypothekforeningens Stilling ledsaget af Revi- 
sorernes Beretning, hvorhos Direktionen altid er forpligtet til 
at meddele saavel Chefen for bemeldte Departement som 

Bankinspekteuren alle de Oplysninger, som af dem maatte 
forlanges. 

§ 52- 
Ved Inddrivelse af sine Fordringer nyder Hypothek- 
foreningen den samme Ret til at paakalde Autoriteternes 
Indskriden, som er eller fremdeles maatte blive tilstaaet Rigs- 
banken. 

§ 53- 
I alle Sager, ved hvilke der ikke i Loven er bestemt 
anderledes, skal Hypothekforeningen søges for Overexekutoren 
i Kronobergs Lehn eller ved Raadsturetten i Wexiø. 

§ 54- 
Ombudsmanden, der er Foreningens juridiske Repræsen- 
tant, repræsenterer enten personlig eller ved en Befuldmægtiget 
Foreningen og varetager dens Tarv i alle retslige Sager og 
Forhold overfor Domstole og Autoriteter, saasom Konkurser, 
Processer, Gjældsager og Skattespørgsmaal, samt ved Auktioner. 

§ 55- 
Omkostninger ved Retsforfølgninger, Processer og andre 
retslige Skridt til at varetage Foreningens Tarv afholdes 
forskudsvis af Foreningens Kasse, men skulle godtgjøres denne 
af vedkommende Debitorer, og skal Ombudsmanden snarest 
muligt inddrive og aflægge Regnskab for disse Erstatningskrav. 

§ S6. 
Forslag af Interessenter sigtende til Forandringer i, Tillæg 
til eller Fortolkning af nærværende Statuter eller andre For- 
eningen vedrørende Forhold skal senest indgives til Direk- 
tionen ved dennes Kvartalssammenkomst i December for at 
kunne forelægges den ordinaire Generalforsamling i den paa- 
følgende Marts Maaned. Saadanne Forslag, ledsagede af 
Direktionens Betænkning, ligesom ogsaa de Forslag, Direk- 
tionen selv fremsætter, skulle mindst en Maaned før den 
ordinaire Generalforsamling være fremlagte til Gjennemsyn for 
enhver Interessent, der maatte ønske at gjøre sig bekjendt 
med dem. Over de saaledes af Interessenter eller Direktionen 
fremsatte Forslag afgives der af Revisorerne en Betænkning, som 
forelægges den næste Generalforsamling. Forslag til Forandringer 
af Statuterne kunne paa den første Generalforsamling enten 
forkastes eller ogsaa, med eller uden Ændringer, henlægges 

som hvilende indtil den næste Generalforsamling. Antages det 
det da ikke i uforandret Skikkelse, betragtes det som for- 
kastet. Antages det derimod, skal det af Direktionen ind- 
stilles til Kongelig Stadfæstelse, og maa Forandringen ikke 
indføres i Statuteme, før denne Stadfæstelse er erhvervet. 

Midlertidig Bestemmelse, 

§ 57- 
De Interessenter, der ved Pantsætning af Eiendomme i 
Hallands og Skaraborgs Lehn have faaet Laan fra Hypothek- 
foreningens hidtilværende yngre Afdeling, vedblive at være 
Interessenter i Foreningen og kunne faa nye Laan i de paa- 
gjældende Eiendomme i Henhold til Bestemmelserne i nær- 
værende Statuter. Direkteurer og Suppleanter for det nævnte 
Distrikt samt Repræsentanter ved Foreningens Generalforsam- 
linger for Interessenterne i samme vælges fremdeles, indtil 
der efter Forslag af Direktionen, og efter at Revisorerne 
have afgivet Betænkning derover, træffes anden Bestemmelser. 

- 138 - 

- 139 - 

- 139 - 

- 139 - 

- 151 - 

- 160 - 

- 160 - 

- 160 - 
-160 - 

- 166 . 



-176 

- 189 

- 219 

- 137 

- 255 

- 274 

- 274 



1 f. n. i 1869 læs: i r869 (jvfr. p. 154.) 
14 f. o. 6 pCt. læs: 5 pCt. 

14 f. n. sist læs: vist. 

15 f. o. 30 læs: 32. 
12 f. n. 5 læs: 4. 

3 f. o. ^fjipCt. læs: Vs P^^« 

9 f. n. til Udvej læs: til den Udvej. 

10 f. n. saa læa: saadanne. 

9 f. o. at læs: »af. 

2 f. o. af læs: at 

I f. o. 9.2 pCt. læs: 91,2 pCt. 

7 f. o. 1878 læs: 1878 4. 

9 f. n. Kr. 187.433.06673 læs: 187.433.06673 

3 — 4 f. n. steg læs: steg til. 

3 f. n. 1862 læs: 1861. 

6 f. n. ^8 ^*^ Vifl pCt. læs: V9 til Vie P^^' samt at formindske 
den aarlige Amortisation fra 7* ^i^ 'A pCt 

5 f. o. 168.450.00 læs: 198.450.00 

16 f- o. 629.00 læs: 629.90. 

18 f. o. 126395,54 læs: 126.395.64. 

21 f. o. 44.023.871.69 læs: 44023.871.59. 

6 f. o. 8.61 læs: 8.31. 

3 f. o. den læs: det. 

4 f. o. vist læs: vist sig saa. 

10 f. o. atlid læs: altid. 

17 f. o. tii læs: til. 

6 f. o. i 1867, da Bestemmoåsen om Kapitalrabatten blev 

suspenderet læs: i 1869, da Bestemmelsen om Kapital- 
rabatten var suspenderet. 

9 f. n. Skaansk læs: Smaalandsk. 

5 f, o. 1865—79 læs: 1866—70 

7 f. n. Hallen berg læs: Hallenborg. 
12 f. n, og læs: af. 

11 f. p. V.i læs: V4. 

3 f. o. 25.623.970 læs: 25.733.333. 

I f. n. 33.790.938 læs: 33-690.938. 

J 




H 



